
Acest număr este ilustrat cu lucrările artistului Cătălin Bălescu din seria „Manierismul ca stare“ 


(prin pictură) ai acces la înțelegerea lucrurilor pe care ochiul omenesc 
nu are voie să le observe. 
Pictorul formează fără formă, ba chiar cu formă diformă adevărata formă 
aparentă, realizând astfel arta picturală. 

Marco Boschini, La Carta del navegar pitoresco, Venezia, 1666 


CĂTĂLIN BĂLESCU 


(n. 6 ianuarie 1962, Brad, Hunedoara, România) este absolvent al 
Institutului de Arte Plastice „N. Grigorescu” din București, fiind licenţiat 
în pictură, iar din 2003 este Doctor în Arte Vizuale cu teza: Elemente de 
gramatică a imaginii vizuale artistice — Sintaxa imaginii. Imbină activi- 
tatea artistică cu cariera universitară. Din 1996 începe activitatea didac- 
tică și coordonează grupe de studenți în cadrul Departamentului de pic- 
tură ca asistent la clasa profesorilor Sorin Ilfoveanu, Florin Mitroi, Vasile 
Grigore, iar din 1990 predă la Universitatea Naţională de Arte din 
București al cărei Rector este din 2012. 

Este membru al Uniunii Artiștilor Plastici din România din 1990. 

Expoziţii personale: Manierismul ca stare — Muzeul de Artă, Craiova 
(2018), Studii pentru manierism — Muzeul de Artă, Timișoara (2016), 
Galeria Apollo, București (2006 și 1997), Galeria Simeza, București 
(2003, 2000 și 1994). 

Participă constant, începând cu anul 1983 și până în prezent, la 
expoziții de grup, saloane naţionale de artă contemporană, expoziţii de 
desen și pictură și la manifestări internaţionale precum: Memory and 
Dream - 6th International Biennial, Muzeul de Artă, Beijing, China 
(2015); Galeria Fundaţiei Maimeri, Milano (2014); Trienala internatio- 
nală de desen și gravură — ediţia a III-a — Bangkok, Thailanda (2012); 
Bienala Internaţională de desen și gravură - Taipei, Taiwan (2001); 
Yungersted & Brostrom Gallery - Copenhaga, Danemarca (2000); Bie- 
nala Internaţională de Artă - Sharjah — UAE (1997); Rhein Main Ma- 
ritime Hotel — Darmstadt, Germania (1995); Centrul Cultural Român din 
Viena, Austria Budapesta, Ungaria și Veneţia, Italia (1995); Festivalul 
Internațional de Pictură - Cagnes sur Mer, Franta (1995); Expoziţia 
ltinerantă: ISELP - Bruxelles, Galeria Botanique Bruxelles, Belgia, 
Biblioteca Română, Paris, Franța (1990); Festivalul Internaţional de 
Miniatură, ediţia a IV-a, Galeria Del Bello, Toronto, Canada (1989). 

În 2017 i se acordă Premiul pentru pictură al Uniunii Artiștilor 
Plastici din România, iar în 1979 obtine Premiul | la Festivalul Liceelor 
de Artă la Sibiu și la Timișoara. 

În 1997 primește bursa oferită de Institutul Italian de Cultură 
București, călătorie de studiu la Roma, Florenţa și Veneţia; în 1993 bur- 
sa din cadrul Programului Tempus la Bath College of Higher Education 
Marea Britanie și în 1988 bursa Costin Petrescu oferită de Uniunea 
Artiştilor Plastici din România. 

Participă la proiecte de cercetare: în 2008 la proiectul eMart — 
Cyber Museum al universităților de artă din Romania Proiect CEX 
05D8-02-2/ 30.10.2005; între 2006 — 2008 la proiectele Dotări labora- 

toare pentru licență (administrat de MEaCI); Metodă de analiză a ele- 
mentelor fundamentale din imaginea artistică (proiect PED — Program 
CERES - Planul Naţional de Dezvoltare — 94/2002-2004 având ca par- 
tener Institutul Naţional de Optoelectronică — INOE 2000; Cercetări pri- 
vind tehnici avansate de analiza imaginii artistice (Proiect Tip A CNCSIS 
— 1/2000); (Partener Catedra de Matematică a Facultăţii de Cibernetică 
din Academia de Studii Economice — București. Revista de Informatică 
ASE 17/2000; ANIM — Laborator pentru analiza și creaţia imaginii artis- 
tice (Proiect tip CA — 37/2004, CNCSIS). 

Ca autor, publică la Editura UNARTE, București: Manierismul ca 
stare, 2018; Studii pentru manierism, 2016, Pictură, Galeria Simeza - 
1994-2000-2004, 2007; Galeria Apollo — Pictură 2006, 2007. Este co- 
autor la: Zhang S., Neagu D. and Balescu C. (2005) Refinement of 
Clustering Solutions using a Multi-Label Voting Algorithm for Neuro- 
Fuzzy Ensembles, Procs. First International Conference on Natural 
Computation ICNC 2005 (Lipo Wang, Ke Chen, Yew S. Ong eds.) — 
Changsha, China, 1300-1303, Springer-Verlag Lecture Notes in 
Computer Science LNCS3612, ISSN 3-540-28320-X; Neagu D., Zhang 
S. and Balescu C. (2005) A Multi-Label Voting Algorithm for Neuro- 
Fuzzy Classifiers Ensembles applied for Visual Arts Data Mining, Procs. 
5th International Conference on Intelligent Systems Design and 
Applications ISDA2005, Wroclaw, Poland; (Halina Kwasnicka, Marcin 
Paprzycki eds.) 245-250, IEEE Computer Society Press, ISSN 0-7695- 
2286-6; S. Zhang, D. Neagu, C. Balescu (2005) Knowledge 
Representation for Visual Art Data Mining. 6th Informatics Workshop for 
Research Students, Univ. of Bradford, 23 March 2005, 198-202, ISBN 
1-85143-220-5; S. Zhang, D. Neagu, C. Balescu (2005) Visual Art Data 
Mining: Knowledge Representation and a Case Study. PREP 2005: the 
EPSRC Postgraduate Research Conf. in Electronics, Photonics, 
Communications and Networks, and Computing Science at the 
University of Lancaster, 30th March — 1st April 2005, 295-296. 

Este membru în echipa de coordonare al publicatiilor: TRANS- 
FORM - BUCHAREST 2014, Editura UNARTE; Pictură, Sculptură, 
Grafică - UNARTE LA 150 DE ANI, Editura UNARTE; De la Școala de 
Belle-Arte la Academia de Arte Frumoase. Artişti la București 1864- 
1948 - Editura UNARTE; UNARTE 150 - Catalogul Universităţii 
Nationale de Arte, Editura UNARTE, 2016. Semnează designul grafic al 
cataloagelor: Sorin Ilfoveanu — Insemnări de atelier 1985-2009, vol I-VI; 
Sorin Ilfoveanu — Atelier 1995 — 2010, Editura UNARTE; Moștenirea 
Kalinderu — La ruinurile unui muzeu, Editura UNARTE și al Catalogului 
Universității Naţionale de Arte din București, Editura UNARTE, 2006. 
Este director de proiect al catalogului Muzeul Universităţii Naţionale de 
Arte din București, Editura UNARTE, 2008 și coordonator de proiect al 
catalogului de prezentare Concurs de soluţii pentru extinderea și 
remodelarea sediului Universităţii Naţionale de Arte din strada G-ral 
Budișteanu nr.19, Editura UNARTE, 2008. 

PETIȚIE ONLINE 


Pseudo-monumentul 

din Piaţa Revoluţiei sfidează 
memoria celor uciși în 
Decembrie 1989 


Fundaţia Culturală Memoria alături de Marina Dumitrescu, Maria Berza, Asociația 
21 Decembrie, Academia Civică iniţiază această petiție pentru „refacerea“ monumentu- 
lui din Piaţa Revoluţiei, în memoria celor uciși în decembrie 1989. 


De 15 ani de când există în spaţiul public, Memorialul Revoluţiei nu a fost niciodată 
acceptat de cetățeni drept simbol al sacrificiului uman care a marcat căderea regimului 
totalitar. Dimpotrivă, a fost considerat de la bun început o ofensă la adresa victimelor — 
de unde și numeroasele porecle atribuite. Starea de ruină în care e lăsat de câţiva ani 
încoace accentuează această percepție negativă, transformând perimetrul respectiv într-un 
adevărat maidan. 

In contextul celor 30 de ani de la căderea comunismului, considerăm că acest Loc al 
memoriei, situat în centrul strategic al Capitalei, trebuie salvat! 

De aceea propunem: 

1. declasarea „Memorialului Revoluţiei” din Lista Monumentelor istorice ale 
Municipiului București (nr.crt. 2375/ B III mB 20029.) 

2. relocarea „Țepei* într-un amplasament alternativ 

3. lansarea unui nou concurs pentru realizarea unui Memorial demn de acest nume, 
care să omagieze jertfa din 1989 

Importanța Simbolurilor în viaţa societăţii este indiscutabilă. Ele cizelează memoria 
colectivă și educă spiritul civic. Nu putem lăsa trecutul recent pradă ignoranței și lipsei de 
respect! 


Destinatarii petiției: Ministerul Culturii și Cultelor 
Primăria Generală a Municipiului București 
Guvernul Romaniei 


Semnatari: https:/Awww.petitieonline.com/pseudo-monumentul_din_piata_revolutiei_sfideaz_memoria_ celor_ ucisi 
in_decembrie_1989?fbclid=IwARZIrn6xbNrwTPeOFOLr9Blay5fSysppHCOopESJRIOy-yVFRAVKBAziMp8 

KLAUS IOHANNIS 


Aici e Radio Europa Liberă! 


Se va auzi, începând de astăzi, din nou în România 


Președintele României, domnul Klaus lohannis, a transmis luni, 14 ianuarie a.c., 
un mesaj cu prilejul redeschiderii redacției Radio Europa Liberă în România. 
Vă prezentăm în continuare textul mesajului: 


~ 


si Radio Europa 
Liberă România 


„Aici e Radio Europa Liberă! Se va 
auzi, începând de astăzi, din nou în Româ- 
nia, chiar dacă într-o formulă nouă, adap- 
tată tehnologic lumii în care trăim. Salut cu 
bucurie această relansare cu atât mai mult 
cu cât Radio Europa Liberă a reprezentat 
oxigenul nostru mediatic atât de necesar 
supraviețuirii în perioada comunistă. 

Aţi fost, înainte de 1989, pentru multi 
ani de zile, printre puținele surse prețioase 
de informaţii pe care puterea comunistă 
dorea, în mod abuziv şi prin cenzură, să le 
ascundă românilor. Prin opiniile și anali- 
zele colaboratorilor dumneavoastră, ati 
contribuit la răspândirea adevărului despre 
acel regim odios care acţiona împotriva 
oamenilor. 

În acele vremuri, posturi precum Radio 
Europa Liberă reprezentau adevărate bas- 
tioane ale libertății, care au întreținut aspi- 
rațiile occidentale ale românilor și speranța 
că eliberarea de comunism este posibilă. 

Redeschiderea redacției în limba româ- 
nă este o veste bună, pentru că o societate 
sănătoasă se bazează pe o presă liberă, 
iar dumneavoastră aţi demonstrat că sun- 
teti profesioniști în acest domeniu. 

Intr-o Europă divizată, care se confrun- 
tă cu multiple amenințări, unele dintre ele 
de natură internă, avem nevoie de presă 
independentă care să ajute cetățenii să 
discearnă adevărul într-un ocean mediatic 
de minciună, știri false și manipulare. 


Tendinte extrem de periculoase pe care 
le credeam îngropate într-un trecut sumbru 
au reapărut astăzi, ascunse sub forme 
subversive, în discursurile populiste și 
pline de demagogie ale unor politicieni dis- 
puși să sacrifice chiar viitorul unei naţiuni 
în numele unor interese meschine și 
personale. 

Umbra întunecată a intoleranței, auto- 
crației și a discursului urii se abate iar 
asupra continentului nostru. 

De aceea, demersul dumneavoastră 
devine cu atât mai important. Aveţi o dublă 
responsabilitate, de a vă ridica la înălțimea 
renumelui istoric al postului dumneavoas- 
tră și de a deveni un avanpost respectat în 
misiunea nobilă a corectei informări. 

Gradul de democraţie al unei naţiuni 
este indisolubil legat de capacitatea de a 
proteja independența jurnaliștilor și de a 
încuraja corectitudinea și echilibrul editori- 
al. Răspândirea de articole eronate, 
lansarea de campanii mediatice care 
vizează atingerea unor ținte politice și care 
dăunează grav interesului public și stabili- 
tății statului pot fi stopate prin efortul jur- 
naliștilor onești, care urmăresc mereu 
aflarea adevărului și își respectă integri- 
tatea profesională. 


Existența presei independente este 
vitală pentru sănătatea societăţii noastre. 
Nu poate fi imaginată o Românie liberă 
într-o Europă liberă fără cel mai de preț 
apărător al democraţiei - presa liberă. 
Există jurnaliști care merită să fie susținuți 
și al căror efort de a-și păstra verticalitatea 
avem datoria de a-l recunoaște. li încura- 
jez pe toti să continue și să nu renunte la 
standardele lor etice. Campaniile de deni- 
grare și atacurile personale la adresa unor 
jurnalişti confirmă că pe unii politicieni îi 
deranjează libertatea de exprimare și ade- 
vărul spus oamenilor. 

Sper ca relansarea Radio Europa 
Liberă, în primul an al noului secol de exis- 
tentă a României și la 30 de ani de la înlă- 
turarea dictaturii în 1989, să marcheze 
reafirmarea valorilor care fac profesia de 
jurnalist una esențială într-o democraţie. 

Vă doresc mult succes!” 


14 lanuarie 2019 


http://www.presidency.ro/ro/media/mesaje/mes 
ajul-presedintelui-romaniei-domnul-klaus-iohannis- 
transmis-cu-prilejul-redeschiderii-redactiei-radio- 
europa-libera-in-romania 

MIRCEA CARP 


Poveste din bătrâni: 
„Sa auzim numai de bine!” 


Gânduri de Ziua mondială a radioului. 

Doamnelor, domnișoarelor și domnilor, 

Acum, când am împlinit vârsta venera- 
bilă de 96 de ani, am să vă dezvălui un 
secret! 

Dacă aproape 70 de ani am fost activ la 
microfoanele Vocii Americii și Europei 
Libere, viața mi-am început-o ca ofițer de 
carieră. Dat afară din armată de regimul 
comunist, anchetat și închis, am luat dru- 
mul pribegiei până când am ajuns în cele 
din urmă în America unde am început o 


nouă și durabilă carieră. 

Scurt timp după aceea, în 1951, am 
fost angajat la postul de Radio Vocea 
Americii unde am avansat de la poziția de 
crainic la cea de șef al departamentului 
românesc. Din momentul în care am luat 
conducerea principalului program politic (și 
nu numai), am început emisiunea salutân- 
du-mi ascultătorii cu „Doamnelor, domni- 
şoarelor şi domnilor, bine v-am găsit la 
Programul politic prezentat de Dan Mir- 
cescu”, pseudonimul pe care îl aveam 


Fotografii din arhiva personală Mircea Carp 


atunci. După câteva emisiuni mi-am dat 
seama că spun ascultătorilor cuvinte de 
bun venit la programul meu, dar la sfârșit 
lipsea ceva și anume că nu le mulțumeam 
ascultătorilor mei pentru audienţă. 

Am început să caut printre urări și prin- 
tre expresii cum să îmi închei programul și 
m-am oprit asupra binecunoscutului și 
foarte nimeritului în cazul de față „să auzim 
numai de bine” — o urare cât se poate de 
potrivită pentru o tară sătulă de elogiile 
nesfârșite la adresa „celui mai iubit con- 
ducător”, sătulă de exagerările realizărilor 
„nerealizate” din diverse domenii, ș.a.m.d. 
De fapt oamenii ar fi dorit să audă „numai 
de bine” sau măcar „de bine” în ceea ce 
privește soarta și tara lor. 

Ceea ce la început a fost un salut, cu 
care Încheiam mereu optimist programul 


meu, a devenit foarte repede exprimarea 
unui sentiment de a fi cât mai aproape de 
sufletul celor de acasă și de cei din exil. 
Odată cu aceasta am început să observ și 
să simt cum ceva asemănător începuse să 
cuprindă gândul și sufletul ascultătorilor. 

Când am plecat de la Vocea Americii și 
am trecut la Radio Europa Liberă și când 
Dan Mircescu a început să prezinte același 
program cu numele sau adevărat — Mircea 
Carp —, am luat cu mine și acest „Să auzim 
numai de bine”. 

Aş vrea să precizez că nu este un salut 
inventat de mine, patentat sau închiriat, și 
nici împrumutat, ci un salut vechi de când 
lumea și pământul provenit din cultura 
străveche românească. Pe mine acest 
salut însă m-a însoţit aproape 70 de ani, 
atât la microfoanele Vocii Americii și 
Europei Libere, cât și de fiecare dată când 
încheiam interviurile, discursurile și arti- 
colele mele. L-am folosit întotdeauna fără 
excepție, chiar și când am transmis de pe 
aeroportul Otopeni, reportajele pentru 
Vocea Americii cu prilejul vizitei în Ro- 
mânia a președintelui Americii, Richard 
Nixon, în 1969. 

Aș vrea să mai precizez că poate acest 
„să auzim numai de bine” nu s-a concre- 
tizat acum 30 de ani așa cum s-a dorit de 
către toată lumea, dar oricum mă încumet 
să spun că a fost un început și că a depins, 
depinde și va depinde întotdeauna de 
fiecare dintre noi să facem în așa fel ca să 
auzim, în fine, că „am auzit numai de bine”! 

Așadar, nu-mi rămâne decât să închei 
cu „Doamnelor, domnișoarelor și domnilor, 
să auzim și în continuare numai de bine!” 

Regele Mihai |, la Curtea Domnească de la Curtea de Argeş, martie 1997 
| Foto: Gheorghe Atanasescu 
E dă : 


NAON E 


TUDOR PETCU în dialog cu 


BOGDAN ȘERBAN IANCU 


Ora Regelui 


Tudor Petcu: În primul rând, doresc să 
îți mulțumesc pentru că ai acceptat acest 
dialog. 

Bogdan Șerban lancu: Tudor, cu drag. 


Prima întrebare pe care aș dori să ti-o 
adresez este legată de proiectul emisiu- 
nii „Ora Regelui”, pentru care ești unul 
dintre realizatori. Cum a început acest 
proiect? a cui a fost ideea? care crezi 
că a fost impactul pe care această emi- 
siune l-a avut în republică? 

Ideea a pornit de la provizoratul pe 
care l-a avut Radu Călin-Cristea la condu- 
cerea Televiziunii Române, care a stat 
foarte puţin, iar acum este membru al 
CNA.' Este monarhist și s-a gândit, proba- 
bil inspirat și de munca noastră, a celor din 
televiziune, care făceam din când în când 
documentare dedicate ideii de regalitate, 
dar, mai mult decât atât, dedicate Regelui, 
s-a gândit că probabil n-ar strica o emisi- 
une de „cultură monarhistă”. Primul om pe 
care l-am chemat a fost Camelia Csiki, pe 
care o cunoșteam: „Camelia, știu că ești 
monarhistă, n-ai vrea să lucrezi?”. „Da, dar 
nu pot singură. Mai știu niște oameni din 
televiziune.” Așa s-a adunat echipa. Ideea 
a fost la început grea, pentru că nu știam 
care va fi impactul și cum v-a fi receptat 
chiar aici, în instituție. Să nu uităm că TVR 


Bogdan Șerban lancu, de vorbă cu Regele Mihai | 


a fost în prima linie în defăimarea Regelui. 
Oamenii nu s-au prea schimbat; s-au 
schimbat probabil mentalități, dar doar la 
nivelul „zgârierii vieții”, nu în profunzime, 
dar am luat-o ca o provocare și am zis „de 
ce nu?”, mai ales că suntem monarhiști și 
avem ocazia „să ne spunem oful”. Am fost 
priviți, multă vreme, chiar ani de zile, ca 
niște „toleraţi”. Am suportat și glume nesă- 
rate ale colegilor de-a lungul timpului, dar 
am primit și încurajări. Ideea este că am 
reușit să schimbăm multe, dar multe men- 
talități. Imi amintesc că atunci când preșe- 
dintele Băsescu a făcut celebra declaraţie 
că Regele este trădător, în vara anului 
2011, nu începuse emisiunea încă, făceam 
fiecare documentare din când în când; 
mulţi colegi ne-au cerut opinia, pentru că, 

deja, ideea de regalitate, cel putin în insti- 
tuție, începuse să aibă însemnătate. Anii 
au trecut, emisiunea își păstrează un pu- 
blic fidel, a mai căpătat ușor, ușor și altii, a 
crescut audiența, dar barierele se sparg 
greu. Asta ţi-o pot spune cu sinceritate, 
dovezile le am inclusiv în rândul cunoscu- 
ților mei, care nu renunță la preconcepții și 
la clișee. Prin urmare, emisiunea asta tre- 
buie să mai existe, să-și „continue lupta”, 
nu neapărat de a impune — de ce nu? mie 
mi-ar plăcea — ideea monarhistă în Româ- 
nia, ci ca istoria să fie cunoscută așa cum 
a fost; alţii ne vor acuza și vor spune „așa 
cum vedem noi, monarhiștii, lucrurile”. Dar 
lucrurile nu trebuie să rămână așa cum le-au 
spus comuniștii și, din păcate, s-au perpe- 
tuat până în ziua de astăzi. 


Având în vedere că nu eşti numai 
unul dintre jurnaliștii români monar- 
hiști, ai beneficiat și de frumoasa șansă 
de a-l fi cunoscut pe Majestatea Sa Re- 
gele Mihai - pentru mine Majestatea Sa 
rămâne și un model moral care va sta 
totdeauna temelia pentru viata mea - te 
rog să-mi precizezi contextul în care l-ai 
întâlnit și care a fost primul impact pe 
care Majestatea Sa l-a avut asupra ta? 

S-a întâmplat în 1997. Am avut norocul 
ca unul dintre foștii mei șefi, care nu mai 
este printre noi acum, Traian Borcescu, la 
rândul lui monarhist, să mă întrebe dacă 
nu vreau să fac un interviu cu Regele. Nu-mi 
venea să cred că mi-a oferit șansa asta. 
Am întrebat, evident, de ce eu, ce am spe- 
cial? „Eşti la fel de entuziast ca și mine, iar 
eu sunt șef, nu pot să fac interviul. Te duci 
tu.” „Ok, unde mă duc?”. Regele tocmai 
venise în tară în 1997, în martie, și era 
Adormirea Maicii Domnului. Impreună cu 
alţi colegi am plecat spre Suceava. La ora 


6:30 dimineața, eram în jurul unei multimi 
uriașe care îl întâmpina pe Rege. Slujba s-a 
ținut undeva spre miezul zilei, Regele a 
rezistat mai bine decât noi, care eram 
frânţi, după care s-a retras către Mânăs- 
tirea Suceviţa, unde era „cazat”. Regele nu 
era un tip pretentios — după cum ai auzit și 
tu, era un om foarte modest — și a acceptat 
să fie cazat de niște măicuțe la Mânăstirea 
Sucevita. Am profitat de lucrul acesta, și, la 
intrarea în Mânăstirea Sucevita, am abor- 
dat-o pe doamna Simina Mezincescu, cu 
care luasem contact înainte, și i-am 
amintit: „Doamnă, suntem aici. Mai facem 
interviul sau nu?”. Nu întâlnisem în viata 
mea un membru al Familiei Regale, nu 
știam cum să procedez... Mă învățase 
şeful meu: „Nu te adresezi cu «Dumnea- 
voastră», nici la per tu, apelativele sunt 
«Sire» și «Majestatea Voastră».” Mai mult 
de atât nu știam. Doamna Mezincescu și-a 
amintit, și-a cerut scuze, a grăbit pasul, l-a 
prins pe Rege din urmă, i-a spus câteva 
cuvinte, Regele s-a oprit brusc și a venit 
către noi. Mi-a făcut semn să mă apropii, 
mi-a întins o mână fermă, mi-a strâns-o și 
mi-a spus: „Vă rog să mă iertati, acordaţi-mi 
15 minute să-mi schimb cămașa.” Am in- 
trat împreună cu Regele în sala de primire 
a Mânăstirii Sucevita. Am rămas cu Regina 
Ana și, dacă îmi amintesc bine, era și 
Mihai Ricci de față. Regele a urcat un etaj; 
n-a durat 15 minute până când a revenit. 
Intre timp ne-am mișcat repede să am- 
plasăm camera, să punem luminile. Aveam 
o discuţie, mai mult din priviri, cu opera- 
torul, căruia îi spuneam că am niște emotii 
de aproape că nu pot să rostesc între- 
bările. Regina a observat gestul meu și mi-a 
zis: „Nu-ţi face griji. E doar un om, foarte 
bucuros să vorbească cu un ziarist român.” 
A fost un moment de încurajare, dar, îţi dai 


seama, n-a contat foarte mult când Regele 
a apărut, mi-a întins din nou mâna și m-a 
întrebat unde să se așeze; masa era 
lungă, stăteam față în față la o distanță de 
vreo 6 metri. Regele a făcut o remarcă: 
„Nu suntem cam departe unul de altul?. 
„Da, suntem, dar colegul meu operator a 
decis așa, e vorba de imagine.” A zis: 
„Sigur, niciun fel de problemă, știu cum se 
vorbește în televiziune sau în film. Facem 
cum consideraţi necesar.” Interviul a avut 4 
întrebări, s-a referit la niște intervenții ale 
presei de stânga, care considera — repet, 
era anul 1997 — că Regele se întorsese să 
facă traseul proprietăţilor sale, pe care 
dorește să le ia de la gura poporului român 
înfometat. Aceștia erau termenii pe care le 
folosea presa de atunci, nu foarte departe 
de ce se spune acum în presa de astăzi 
care dorește să-l denigreze pe Rege; cam 
la fel se procedează. L-am întrebat pe 
Majestatea Sa despre fiecare punct al 
traseului pe care îl are, tocmai pentru a 
avea un răspuns de la omul cel mai îndrep- 
tățit să o facă. Mi-a spus: „Nu e vorba de 
așa ceva. Am venit să-mi vizitez țara. Pu- 
neți-vă în postura mea, n-am văzut-o de 
atâta timp, şi este prima oară când pot să 
mă mișc liber.” Era vorba de 1997, pre- 
şedinte era Emil Constantinescu, care i-a 
dat o oarecare libertate Regelui, nu atât de 
mult cum am fi sperat cu toții... După ter- 
minarea interviului, m-a întrebat unde 
lucrez, de când lucrez, cum mi se pare 
meseria. Imi aduc aminte cum tremuram 
tot, nu știam la ce să răspund mai întâi. 
Știu că am îndrăznit să-l rog să-mi sem- 
neze pe o fotografie. Am reușit să-l rog să 
facem o fotografie în fața mănăstirii. Cam 
asta a fost prima întâlnire cu Regele. 
Dacă ți-aș intui următoarea întrebare, 
de ce, abia după atâţia ani i-am luat urmă- 


Bogdan Șerban-lancu, Ora regelui, 
Editura Curtea Veche, 2014, 132 p. 


torul interviu... M-am gândit că Regele 
este al tuturor, și toți jurnaliștii au dreptul 
să se ducă să-l intervieze sau să-l cunoas- 
că, și, prin urmare, n-are sens să-l „bârâi” 
la cap cu întrebările unui tânăr jurnalist 
care voia el să se „afle în treabă”. Și atunci 
am zis că i-am luat odată un interviu, e o 
experiență de-o viață. Dar am văzut după 
aceea că subiectul „Rege” nu există în 
presă. Au trecut anii, și pentru mine au in- 
tervenit diferite proiecte — până când a in- 
tervenit șansa, în 2008, după 11 ani, să 
vină o propunere de la un alt șef, monar- 
histă și ea, Dana Deac, care mi-a cerut să 
fiu producătorul unui interviu pe care urma 
să-l realizeze ori cu Victor Rebengiuc, ori 
cu europarlamentarul PNL, actor, șef al 
Teatrului Nottara, Mircea Diaconu. Amân- 
doi au refuzat din motive de proiecte per- 
sonale, erau extrem de prinși oamenii... 
M-am gândit mai bine și i-am zis: „Dana, 
de ce nu poti să faci un interviu cu tânăra 
Familie Regală?”. Era vorba de Principesa 

Moștenitoare Margareta și Principele 
Radu, primul interviu la Peleș. A zis: „Da, 
sigur.” Așa am reluat legătura cu Familia 
Regală și, din momentul acela, mi-am 
promis că subiectul nu-l mai las din mână, 
pentru că, dacă nu-l dezbat eu și alţii, el 
riscă să intre în anonimat. În momentul 
acela a urmat un interviu cu Regele, alt 
interviu cu Familia Regală etc. 


Îți mulțumesc pentru că ai răspuns 
la întrebarea pe care ai intutit-o. Chiar 
aceea ar fi și fost dacă nu mi-ai fi dat 
deja un răspuns. Evident, după aceea 
au urmat foarte multe întâlniri cu Majes- 
tățile Lor Regele și Regina Ana, ai fost 
și în Elveţia... Din toate întâlnirile pe 
care le-ai avut cu Regele Mihai, care a 
fost cea mai emoţionantă pentru tine și 
cuvintele din partea Majestății Sale care 
te-au impresionat și ti-au atins sufletul 
în cel mai profund mod? 

E greu, vorbim de multe lucruri aici... Pe 
de o parte de personalitatea Regelui, care e 
extrem de complexă. Regele era omul care, 
atunci când se uita la tine, îti dădea senza- 
tia că doar tu exiști pe lumea asta — ceea 
ce nu mi s-a întâmplat cu nimeni. În mo- 
mentul în care îţi punea o întrebare, se uita 
în ochii tăi cât aștepta răspunsul, și îţi 
dădeai seama că nu o face doar din po- 
litețe, ci pentru că este interesat de tine. 

Îţi dau un exemplu. În Elveţia, am avut 
şansa ca, după ce am filmat jeepurile sale, 
care erau parcate la 14 km de localitate, să 
mă invite: „Nu vrei să mergem împreună 
să ducem jeepurile și să ne întoarcem îm- 
preună?”. Cum să refuzi așa ceva? Pe 
drum n-am vorbit nimic, jeepul era decapo- 
tat, este o mașină zgomotoasă... Am simțit 
amândoi plăcerea drumului. Dar în garaj 
am stat 4 ore de vorbă. Colegii mei opera- 


tori rămăseseră cu Regina, și mă sunau și 
mă întrebau: „Dar ce faceti? Regina este 
impacientată.” Regele povestea întâmplări 
din copilărie. Unele lucruri m-a rugat atunci 
să nu le spun. Nu sunt mari secrete, era 
vorba de trăirile sale. Îţi dau un exemplu. 
Participa la o vânătoare de fazani cu tatăl 
său. Regele Mihai a reușit să împuște vreo 
12 fazani, Regele Carol al II-lea probabil 6 
sau 8, oricum sub 10. Mihai, adolescent bu- 
curos, învățat fiind de tatăl său să vâneze, 
s-a lăudat. Regele Carol al II-lea i-a întors 
spatele și a plecat. Am fost șocat: „Sire, n-ar 
fi fost normal să se bucure?”. A dat din 
umeri, pe figură se vedea tristețe. L-am 
întrebat atunci: „Ce ați învățat de la tatăl 
vostru?”. Și mi-a spus: „Doar ce să nu fac.” 

Când stai lângă un astfel de om, univer- 
sul se combină. Sunt doar două ființe pe 
lumea asta în momentul acela: El și tu. Co- 
municaţi prin toti porii... Poate fi conside- 
rată a laudă, dar asta am simţit. Eram două 
fiinte care rezonam într-un univers pustiu. 
Am simțit toată tristețea pe care a îndurat-o 
un suflet la despărțirea de țară, pe care a 
încercat să și-o reprime atâţia ani. 

O altă întâmplare în care Regele ne-a 
emoționat pe toți a fost în timpul unui inter- 
viu, luat la Săvârșin în 2009. La întrebarea 
„Sire, poporul care v-a alungat, v-a alun- 
gat, v-a întors spatele, cum de îl mai iu- 
biti?”. Ochii i s-au înlăcrimat, vocea i s-a 
schimbat un pic și a răspuns: „Cum să nu-l 
iubesc? Sunt românii mei!. În momentul 
acela am observat, aveam trei operatori, 
cum toți hohoteau de plâns deasupra ca- 
merei, se împluseră ocularele camerelor 
de lacrimi. A fost un moment de tăcere... 
N-am știut cum să reacționez, pur și simplu 
am trecut la altă întrebare, momentul era 
îngrozitor de fierbinte. 

Ca să-ți dai seama ce fel de om era... 


Regina Ana, prințesa Margareta și prințesa Elena, 
Regele Mihai - în exil 


Tu, ca jurnalist, ai nevoie să iei interviuri di- 
feriţilor oameni cu care intri în contact sau 
de care ai nevoie, diferite personalităţi — 
oameni politici, sportivi etc. Ei bine, ca să 
iei interviuri unui politician, trebuie să fii 
foarte răbdător. Dacă voiam să-l intervie- 
vez pe Rege era suficient să sun, iar, dacă 
era în țară, era ca și făcut. L-am rugat o 
dată să-mi ofere șansa să facem o ședință 
foto, pe care s-o și filmăm. Am sunat la Pa- 
latul Elisabeta, a doua zi ne-a și primit. Așa 
era Regele Mihai. Și acum mi-e greu să 
mă gândesc la trecut... Când mi-ai cerut 
prima dată acest interviu, Regele era cu 
noi... Acum suntem în ianuarie 2018 și 
deja... în fine. Mai era ceva. Trăind Re- 
gele, eram foarte liniștit. Era ca și cum în- 
treaga familie românească era completă și 
nimic rău nu ni se poate întâmpla. 


Cum crezi că ar trebui înțeles, din 
punctul tău de vedere, pentru că l-ai cu- 
noscut pe Majestatea Sa, destinul Ma- 
jestăţii Sale? Crezi că a fost unul tragic, 
că exilul său a fost o modalitate prin 


care Majestatea Sa și-a descoperit, poa- 
te mai bine, iubirea față de România? 

Sub nicio formă. Poate iubirea lui fată de 
țară s-a manifestat mai sfâșietor pentru că 
era departe. Ca și cum iubești o femeie, sun- 
teti despărțiți din motive care nu țin de voi doi, 
și normal că tânjești, te uiti la o fotografie 
îndelung, dar ea este completă când ești în 
preajma ei. Regele nu a putut avea o po- 
veste de dragoste completă cu tara lui, pen- 
tru că a fost îndepărtat, dar asta nu i-a dimi- 
nuat-o sau amplificat-o, ci doar... l-a făcut să 
înțeleagă... Vezi, nu m-am gândit niciodată la 
întrebarea pe care mi-ai pus-o tu. 

Cred că a putut, câteodată, să priveas- 
că la tară, așa cum niciunul dintre români, 
de orice fel, n-au putut s-o facă. Ar fi putut 
s-o facă ca un privitor de artă. In momentul 
în care ești apropiat la câțiva centimetri de 
o pictură, vezi urmele pensulei, dar, când 
faci câţiva pași în spate, ca să privești 
tabloul complet, ca să întelegi întreaga 
compoziție, te pui un pic în pielea artistului. 
Regele Mihai a avut șansa asta, pe care 
nu și-a dorit-o: — să-și vadă țara într-un 
context internaţional, pe care oricum îl știa 
sau îl intuia, și prin educaţie, și prin 
pregătirea pe care o avea. Ulterior, a putut 
să o vadă și mai bine, ca dovadă și acele 
mesaje pe care le trimitea, de Crăciun, de 
Anul Nou, care erau un meta-limbaj; nu 
putea să spună exact ce voia, pentru că 
deja România avea legături diplomatice cu 
majoritatea țărilor lumii, inclusiv cele care îl 
găzduiau pe Rege în momentul acela. 
Regele nu-și putea permite să pună în 
încurcătură tările respective cu statul 
comunist român. Atunci, toate mesajele 
sale erau, de fapt, un meta-limbaj, trebuia 
să înţelegi ce spune omul acesta din 
suflet... Ele sunt o dovadă clară a legăturii 
Regelui cu tara lui, dar nu cred că exilul i-a 

schimbat cu nimic legătura cu țara, ci i-a 
oferit doar o senzaţie de sfâșiere, de dor 
de tara lui... 


Care ar fi argumentele tale conform 
cărora Majestatea Sa ar putea reprezen- 
ta un punct de reper fundamental pen- 
tru societatea noastră contemporană, 
pentru conștiința noastră? 

Ca să se întâmple lucrul acesta, 
Regele Mihai trebuie cunoscut. Ca să fie 
cunoscut, cam jumătate din neamul nostru 
ar trebui să renunțe la cărticica micului 
comunist... Când vorbeşti de o carte, de 
un film pe care nu l-ai văzut, așa este și în 
istorie — deja ai opiniile altora. |ți dau un 
exemplu. Site-ul Adevărul... dacă citeşti 
comentariile de la orice articol dedicat 
Regelui sau monarhiei... vezi că 3 sferturi 
sunt pline de ură la adresa acestui om, pe 
care îl fac trădător, îl acuză că a lăsat de 
izbeliște 170.000 de soldați în, așa zic ei, 
„așa-zisul armistițiu” care n-a fost recunos- 
cut de ruși... Că rușii, așa zic ei, ar fi tre- 
buit să fie bătuți măr de un singur om. 
Regele Mihai să-i strângă de gât pe fiecare 
în parte, să scape tara de ei. Nimeni nu 
gândește rational. Ca să îl întelegi pe 
Rege trebuie să renunti la balastul ăsta... 

Referința o fac la elite. Niciunul nu se 
compară, la o vârstă apropiată, de Mihai 
Șora, Neagu Djuvara, inclusiv un om pe 
care eu îl stimez și îl iubesc nespus, lon 
Dugran, pilot de vânătoare din Al Doilea 
Război Mondial, încă în viaţă, cu o minte 
brici... 


Lascăr Zamfirescu, colegul de clasă 
palatină al Regelui... 

Corect. Cu toate acestea, pe niciunul 
nu-l poţi compara cu Regele. Nici măcar 
pe Seniorul Corneliu Coposu, care avea o 


moralitate desăvârșită. De ce spun asta? 
Pentru că și Corneliu Coposu avea o limi- 
tare — era membru al unui partid. Avea o 
moralitate desăvârșită, de aceea, dintre 
români, Regele spunea că îl aprecia cel 
mai mult. Dar niciunul nu era rege. Ce 
înseamnă să fii Rege? Să poţi iubi pe 
fiecare român în parte, admițând și accep- 
tându-i convingerile diferite de ale tale. 
Acesta este Regele Mihai... De aceea, 
cred că nimeni nu ar putea suferi o com- 
paratie cu El. 

Recomand — greu astăzi — că ne pier- 
dem uzul de a citi. Recomand tuturor 
cartea scrisă de regretatul Ciobanu împre- 
ună cu Regele Mihai. De acolo întelegi tot 
ce trebuie... Ai văzut ce filosofie simplă, 
curată, pe înțelesul fiecăruia, de la morali- 
tate, la religie, la politică, la geopolitică, la 
geografie — la orice, omul acesta ti le 
spune cu o sinceritate incredibilă. 


Din răspunsurile Majestății Sale îţi 
dai seama că nu are cum să mintă. 

Mircea Ciobanu, la un moment dat, 
folosește chiar tehnica interviului, îl pune 
un pic în dificultate. Uneori repetă aceeași 
întrebare. Majestatea Sa răspunde la fel. 


Ca și Vartan Arachelian, care a făcut 
în '90 interviul cu Majestatea Sa. Con- 
sideri, pe de altă parte, că modestia și 
smerenia sunt principalele trăsături de 
caracter ale Majestății Sale, chiar și 
atunci când a fost jignit în ultimul hal de 
președintele Traian Băsescu? 

A fost jignit și de Iliescu, chiar și de 
președintele Emil Constantinescu, pentru 
non-combat-ul său... Cred că răspunsul 
este evident aici. Cu toate acestea, nici 
unul din noi doi nu l-am cunoscut de aproa- 
pe, în intimitate, pe Rege. 


Un reputat istoric român mi-a povestit, 
la un moment dat, de o izbucnire a Rege- 
lui. [...] Până și Regele și-a pierdut cumpă- 
tul. Este vorba despre ginerele său, Prin- 
cipele Radu. Mulţi din preajma Regelui 
spuneau că este securist, că a fost colabo- 
rator. Exasperat de toate acestea, Regele 
a bătut cu palma în masă - cel puţin așa 
mi s-a povestit, dar cred că și eu aș fi făcut 
la fel — și a spus „vreau dovezi. Sunteti în 
stare să veniți cu dovezi?“. Nimeni n-a pu- 
tut. Prin urmare, subiectul, pentru Rege, a 
fost încheiat. Nu era nimic de discutat, era 
alegerea fiicei sale. 


Mă gândesc la acest destin incredi- 
bil al Majestății Sale. S-a născut Rege, a 
fost Rege în adevăratul sens al cuvân- 
tului, după care viaţa i-a oferit o altă 
realitate existenţială pe care a trebuit s-o 
confrunte practic pentru totdeauna. Dar 
Majestatea sa a dat dovadă de o demni- 
tate rară, în sensul că nu a avut nicio 
problemă în a trece, dinspre statutul de 
Rege, înspre statutul de ceea ce Ari- 
stotel ar fi numit animal social. Scuză-mi 
exprimarea, dar am proprietatea ter- 
menului: animal social în adevăratul 
sens al cuvântului, care nu și-a pierdut 
nicicând noblețea, în sensul în care 
modelul moral al Majestăţile Sale ne 
invită pe toti la ideea de nobleţe, că ea 
este accesibilă oricărui dacă își exercită 
virtuțile cu care a fost înzestrat. Crezi 
că toate aceste aspecte se datorează 
demnităţii pe care a manifestat-o în 
toate timpurile și în locurile în care i-a 
fost dat să ființeze? Ă 

Regele Mihai a fost un om special. În 
2012, am fost martor la un moment pe care 
nu l-am trăit în România. Ar fi putut exista 
și în România, dar noi românii ne-am pier- 


dut multe din trăsăturile bune. Una din ele 
este de a recunoaște meritele unei stele. 
Englezii au făcut-o. In 2012, la Londra, l-au 
omagiat pe Rege cum nu mi-aș fi putut 
imagina că poate fi omagiat un om, și mai 
ales un străin. 

M-a făcut să mă gândesc atunci, fiind- 
că noi trăim prin comparaţie, de multe ori: 
cum sunt eu față de restul lumii, cum e x 
față de y; cum este mașina aia fată de 
cealaltă; cum este casa mea față de o altă 
casă; cum e cartea asta față de o altă 
carte; sau cum sunt telefoanele pe care le 
folosim, e mai bun unul decât altul. M-a 
mâncat pe mine pielea să-l compar pe 
Rege cu ceilalți monarhi din istorie și din 
prezent în funcţie... și mi-a dat doar cu 
plus. Vorbeai de destine. Destinele țării s-au 
îngemânat, fără să ne dăm seama, și de 
acest om. Până acum o lună, am fost con- 
temporani cu el, dar El a fost deasupra 
tuturor. N-o spun doar ca un român care 
mi-am iubit Regele foarte mult, ci com- 
parându-i calitățile și modul de răspuns la 
provocările istoriei, la necazurile de zi cu 
zi... Nici măcar suveranii extra-introvertiţi 
ai Marii Britanii nu s-au comportat precum 
Regele Mihai. Niciunul. Nu pot trăi decât o 
imensă satisfacţie că i-am fost contempo- 
ran, că mi-a fost rege mie — mie și tuturor 
românilor; și, în același timp, să-mi bles- 
tem zilele că nu am avut șansa să-l avem 
pe tron, că am fost atât de stupizi încât să 
nu-l impunem cu forța în toți anii după 
1990, și că am preferat să ne bălăcărim în 
mocirla asta de republică... Nu spun că 
republica nu este o formă de guvernământ 
bună. Poate au dreptate cei care spun că 
este superioară unei alte forme de guver- 
nământ, dar nu este adecvată omului con- 
temporan nouă. Poate va fi peste o mie, 
două mii de ani, dar în momentul de fată 

nu are cum să fie... Președintele va veni 
tot timpul dintr-un partid și va ţine cu acel 
partid, nu va tine cu tara. 


Şi se și schimbă... 

Nu va exista continuitate. 

Există și probleme ale monarhiei. De 
pildă, ce faci cu un rege nedemn? E com- 
plicat să-l schimbi. Inteleg argumentul 
republicanilor, dar este singurul. Altul nu 
au, pe când la republică am zeci de argu- 
mente împotriva ei. 


Aș mai găsi unul care, din punctul 
meu de vedere, este fundamental. Din 
punct de vedere etic, moral, principal, 
monarhia se bazează pe deviza „Nihil 
Sine Deo”, pe când republica nu are o 
asemenea rădăcină, ci se bazează pe o 
serie de libertăţi care nu îşi au logică 
din punct de vedere teoretic. Deviza 
„Nihil Sine Deo“ este completată de 
crezul „Nimic pentru tine, totul pentru 
țară“, care a fost o tradiţie pe care toti 
monarhii au respectat-o... Poate cazul 
lui Carol al II-lea este de discutat. 

|| prefer pe Carol al II-lea oricărui 
președinte român, și mă refer mai ales la 
cei de după '89. Auto-declaratul președinte 
Nicolae Ceaușescu era un bolșevic natio- 
nalist, dar a fost impus nedemocratic. Or, 
niciun președinte român ales democratic 
după 1990 nu se poate compara cu Regele 
Carol al II-lea, sub nicio formă, cu toate 
problemele lui, inclusiv de corupție. 

Revin la Regele Mihai și conchid: dintre 
cei patru regi pe care Dumnezeu ni i-a dat, 
El a fost cel mai moral, cel mai drept, cel 
mai democrat, cel mai blând și, la un 
moment dat în istorie, a fost cel mai iubit. 
Niciun monarh nu a fost atât de iubit ca 
Regele Mihai. Era deja asimilat ca român 


100%, având doar calitățile lor, nu și defec- 
tele lor. Cititorii tăi mă pot considera ex- 
trem de subiectiv, extrem de orbit de pasi- 
unea pe care în continuare o am pentru 
acest om, dar acesta este adevărul meu, la 
care nu voi renunța niciodată. 


Asta cred și eu, chiar dacă nu am 
avut șansa de a cunoaște pe Majestatea 
Sa. Este un om pe care, odată ce l-am 
descoperit, am simţit o transformare 
interioară cum de puţine ori în viata 
mea am simţit. Ca orice om îndrăgostit 
de evoluția morală și spirituală, am 
destule puncte de reper, dar Majestatea 
Sa este singurul punct de reper pe care 
nu l-am putut întâlni, deși mi-aș fi dorit 
acest lucru. 

Imi pare rău că nu ai avut șansa asta... 


Nu a fost posibil, dar întâlnirile pot fi 
și livrești. Există acea întâlnire energe- 
tică, în momentul în care exerciţi o pasi- 
une, o admiraţie față de un model, acel 
model îşi exercită prezenţa prin im- 
pactul pe care îl are asupra ta. Asta mi 
s-a întâmplat, de exemplu, cu un teolog 
francez, Placide Deseille, care a murit 
ieri.' A fost un om deosebit, o lumină 
deosebită. Nu l-am întâlnit în viață, dar 
i-am studiat viaţa și opera cu deosebită 
atenţie. Ne întoarcem la Majestatea Sa. 
Ai realizat o serie de interviuri cu El... 

„„.Și în Elveţia, și România, la Săvârșin, 
în decembrie 2009. Unul în martie 2009, 
au fost trei în Elveţia. 

Am văzut că, la un moment dat, ti-a 
dezvăluit din pasiunea lui pentru 
mașini, pentru motoare, îţi arăta cele 
mai mici detalii... Mi se pare foarte 
interesant cum un Rege are pasiuni 
extrem de interesante, pentru că, de 


regulă, un rege caută, de obicei, să-și 
păstreze mâna catifelată, însă pe 
Majestatea Sa nu-l interesa asta... Cum 
ți s-a părut această pasiune, această 
iubire a lui față de maşini? 

Recunosc că au fost două conside- 
rente care m-au împins să-l determin să 
vorbească despre pasiunile sale: și eu am 
fost un pic tentat să-l întreb despre 23 
august, despre abdicare, despre comu- 
nism, dar deja oferise prea multe interviuri 
pe acest domeniu, inclusiv colegilor mei 
mai mari, Vartan Arachelian și Marilena 
Rotaru, sau la radio și altor televiziuni. Ce 
rost, să-l „bărâi” la cap și eu? Măcar, dacă 
tot facem un interviu, să fie o plăcere. 
Știam și de cartea lui Săvulescu despre 
pasiunea Regelui.” A fost foarte simplu. 

Când i-am cerut primul interviu în Elve- 
tia, i-am spus că vreau să vorbesc despre 
jeepuri. Au fost doi ani la rând, în 2009 și 
2010, când am vorbit despre mașinile lui 
militare și civile. In momentul în care vor- 
bea despre mașini, se destindea. Era ca și 
cum un om are toate greutățile de pe lume 
şi i s-au luat de pe umeri. Redevenea copil, 
redevenea vesel, un om extrem de simplu 
care are doar bucuria de a împărtăși cu 
ceilalți pasiunea sa. De aici vine și multi- 
tudinea de amănunte, de la șurubele in- 
scripționate cu F-ul Fordului, de la cum 
este schimbătorul de viteze, tot-tot-tot... O 
pasiune pe care nu o regăsești la alți 
monarhi... Vorba cuiva de la Automobil 
Club Român, mulți regi au colecţii particu- 
lare de mașini, dar niciunul nu are mașini 
militare și niciunul nu și le-a recondiționat el 
însuşi. Colecţia este cu atât mai valoroasă 
cu cât pe fiecare milimetru pătrat al acestor 
mașini este impregnat ADN-ul Regelui. 

Regele mai avea pasiuni, muzica cla- 
sică... E un domeniu pe care se ferea să-l 


rostească, fiind conștient că nu multora le 
place muzica de acest gen. 

O altă pasiune, aviația... E un pilot 
desăvârșit. Işi amintea de majoritatea 
piloților militari pe care i-a cunoscut, din al 
Doilea Război Mondial. E o temă sensibilă 
pentru tine. Aceasta e tema ultimului inter- 
viu pe care i l-am luat în 2011, la Aubonne. 
Subiectul a fost aviația și piloții pe care i-a 
cunoscut. Interviul e nedifuzat încă, nu știu 
cât o să-l mai tin, probabil va face parte 
dintr-un documentar mai amplu. 

Mașina, pentru Rege, însemna mo- 
mentul lui de libertate. Era momentul în 
care, conducând, uita de necazuri. Șofatul 
era camera lui secretă de fapt. Simțind 
mașina, poate vorbesc cuvinte prea mari, 
dar, El mergând, El mergea prin țara lui... 
Lua contact cu oamenii, îl recunoșteau, îi 
făceau cu mâna, se oprea și vorbea cu ei... 
Toate acestea și-au pus amprenta asupra 
modului în care percepea el șofatul și 
mașina, lucru care nu l-a părăsit niciodată, 
chiar dacă a ajuns să șofeze într-o tară 
străină de care nu știu cât era de apropiat 
- cu toate că acea tară i-a oferit azil cu 
brațele deschise. Mi-a povestit la un mo- 
ment dat, într-un interviu că „Aici nu poti să 
mergi pe iarbă unde vrei tu. Intri pe pro- 
prietatea cuiva, care te ceartă... La noi în 

tară, în schimb, poți să mergi pe o poeniță 
cu mașina, nu te va deranja niciodată...” 
Tot timpul, prin orice făcea, îţi aducea 
aminte de dorul lui de tară. De fapt, cred că 
Regelui tot timpul îi poate fi adăugată par- 
ticula țară. El a fost încarnarea acestei țări. 


A întruchipat destinul acestei tări, 
supusă unui destin tragic. 

Cu o singură diferență: țara și-a accep- 
tat mult mai ușor statutul de victimă, pe 
când Regele nu. 


Ideea de demnitate din păcate, unei 
părți a României, i-a lipsit. 

Nu tuturor. Uite, au fost partizanii din 
munți. Pe care unii PSD-iști îi numesc 
acum trădători de tară... Nu știu cum o să-i 
numească pe ei istoria. 


[...] Mai avem unii „istorici”, care 
cred ei că sunt istorici, Mircea Dogaru, 
de exemplu, care vine cu nu-știu-ce- 
documente la un post căruia n-aș vrea 
să-i dau numele, pentru că mi-e ruşine 
că poartă numele acestei țări. Felul în 
care alege să denigreze un reper moral 
mi se pare de neiertat. 

Nu știu dacă, în cadrul interviurilor 
tale, l-ai întrebat pe Majestatea Sa 
despre momentul octombrie 1994, a- 
tunci când a aterizat pe aeroportul 
Otopeni și a fost oprit de autoritățile de 
atunci... 

Cum l-ai caracteriza? Ştiu că e o 
întrebare oarecum banală, dar mi se 
pare esenţială. 

E important. Am mai fost întrebat, mai 
ales acum, cu necazul funeraliilor — au fost 
zile fastuoase și demne, dar tot un necaz a 
fost. In momentul în care erai în preajma 
lui, aveai senzaţia că ești cu un om pe care 


îl știi de o viată, care te face să te simti 
incredibil de stăpân pe tine, de confortabil. 
Un om atât de bun și de blând, încât nimic 
rău nu se poate întâmpla. Cu o prăjitură 
caldă în fata ta, cu miros de pâine coaptă... 
In spatele lui vedeai toti strămoșii lui, de la 
voievozi până la oameni simpli. Toţi erau 
adunaţi în spatele acestui om, cu tot ce era 
mai bun. Omul acesta era un basm. 


Un basm real. 

Așa este, pentru că basmul pornește 
de la realitate. 

Primul documentar despre mașini, 
după filmările din 2009 și 2010, încercam 
să-l fac să-mi iasă aproape ca un film artis- 
tic. Ezitam, mi-era frică să mă ocup de 
subiect, nu știam cum să-l apuc. A apărut 
o deplasare în Serbia, în valea Timocului și 
în Belgrad, la care trebuia să participe 
Regele. Regele venea de al Săvârşin, noi 
de la București, ne-am dat întâlnire chiar la 
graniță. Regele a venit la volanul mașinii 
sale, s-a dat jos la graniță, unde trebuia să 
facă schimb, intram pe teritoriul Serbiei, iar 
SPP.-iştii noștri l-au sfătuit să accepte 
șoferii lor. Niciun fel de problemă. Dar, 
înainte de toate acestea, Regele s-a dat 
jos din mașină și, recunoscându-mă, m-a 
întrebat „Când dai filmul cu mașinile?”. 
Incă nu aveam filmul, mi-era frică să-l ter- 
min până nu eram sigur că va ieși cum tre- 
buia, și, bâlbâindu-mă, am zis: „Când ne 
întoarcem din Serbia." „Bine, abia aştept 
să-l văd!”. Iti dai seama că, în momentul 
acela, nu mi-a mai stat mintea nici la 
deplasare, cu toate că eram cu Regele, 
nici la ce se întâmplă acolo, mă gândeam 
cum să fac filmul acesta. Bine, exagerez, 
că a trebuit să-mi vin în fire, dar, cum ne-am 
întors în București, am montat și l-am și 
dat pe post, după care, în decembrie, ne- 


am dus la Săvârșin să înregistrăm mesajul 
lui de Crăciun și i-am făcut cadou un dvd 
cu reportajul. Imi amintesc... L-a luat exact 
cum primește un copil un cadou mult-dorit 
- cu sfială, cu tandrete și cu un pic de 
nerăbdare foarte bine mascată, mi-a multu- 
mit, a plecat și, după 5 minute, în timp ce 
ne strângeam lucrurile, s-a întors și a făcut 
același lucru pe care îl făcea de fiecare 
dată când ne despărțeam: „Dar voi cu cine 
mâncaţi azi? Să mâncăm împreună”. O 
altă bucurie pe care n-am avut de multe ori 
ocazia s-o povestesc: să mănânci cu 
Regele Mihai, este ceva incredibil! Atât de 
firesc se petrece masa... Ne oferim unii 
altora feluri de mâncare și în timpul acesta 
avem diferite conversații, de istorie mai 
ales — era domeniul de interes preferat de 
toți. Regele, drăgut și elegant ca întot- 
deauna, ne întreba date tehnice despre 
noile camere de luat vederi, cum sunt car- 
durile, cipurile, care e diferența calitativă 
între film și peliculă. Cam acestea erau 
conversațiile cu Regele. E adevărat că în- 
trebările pe care le adresam în afara inter- 
viurilor erau mult mai îndrăznețe. De 
exemplu, l-am întrebat ce părere are des- 
pre Antonescu, știind, apropo de un Do- 
garu și alții, cum încearcă în continuare să 
pună în antiteză personalitatea lui Anto- 
nescu și a Regelui atât de nedrept. [...] 
Dacă ești împotriva Regelui și tot auzi alți 
nebuni care sunt pentru, nu te întrebi: „De 
ce or fi pentru? Sunt toți nebuni, sunt toti 
plătiți de undeva, atâţia bani sunt daţi ca să 
se vorbească de bine despre Rege? Hai să 
caut și eu, poate n-o fi adevărul lui lon 
Coja, lui Funar, lui Vadim, adevărul unic pe 
lumea asta”. Apropo, dar cine au fost ei: 
Coja, Funar, Vadim? 


___ Este bine că ai atins acest subiect. 
Intotdeauna, m-am bazat pe o diferență 
atunci când mi-am exprimat admiraţia 
față de Regele Mihai, și diferența constă 
în felul în care admiratorii vorbesc des- 
pre personalitatea Regelui și felul în ca- 
re detractorii aleg să o facă. 
Exact. 


Adică prezenţa fizică și ca limbaj, 
cum spunea și filosoful francez Emma- 
nuel Levinas, este esenţială pentru 
mine - felul în care te prezinti cu ținuta 
pe care o ai spune totul despre tine ca 
om. Or, tabăra pe care am menţionat-o, 
de la comportament până la vorbă, au o 
atitudine de mahala, specifică perso- 
najul lui Caragiale... 

Pe mine nu mă deranjează atât ei, ci cei 
pe care îi influențează, care iau de-a gata 
lucrurile spuse de alţii fără să le treacă prin 
filtrul propriu și fără să caute informaţie. 
Dacă le oferi informația, spun că provin de 
la istorici care sunt „cumpărați”. Societatea 
omenească — nu doar cea românească - a 
ajuns într-un moment în care adevărul este 
aproape imposibil de înțeles și de atins, 
oamenii nu mai cred în nimic. 

Asta se și urmărește, până la urmă, 
acea mizantropie care să fie înrădăcinată 
și inoculată omului. Nu este vorba de con- 
spiraţie, aici este un mecanism foarte bine 
pus la punct, cu care se lucrează. Omul 
contemporan a ajuns total asocial, nu mai 
participă la nimic din ceea ce înseamnă 
societate, sau preferă realitatea virtuală. 

[...] Am responsabilitatea morală să 
te întreb și despre Regina Ana, pentru 
că, într-un fel sau altul, viata Majestății 
Sale a depins de ea. Mi se pare că a exi- 
stat o dependenţă între cei doi, sub 
formă de complementaritate. 

Dacă Regina nu l-ar fi iubit, și dacă Re- 
gele n-ar fi cunoscut-o pe Regina Ana, nu ar 
fi putut avea o familie atât de frumoasă, fără 
ca noi să simtim disfuncţiile pe care unele 
familii le au. Oamenii aceștia nu aveau cer- 
turi în casă! Dacă ar fi avut opinii divergente, 
le rezolvau într-un mod atât de grațios... 
Regina l-a iubit foarte mult și a fost alături de 
el în toate. l-a fost alături în dragostea pen- 
tru tară, i-a respectat pasiunea pentru 
mașini, învelindu-l cu o pătură atunci când 
adormea pe un fotoliu, la amiază, înțelegân- 
du-i patima, dar și Regele înțelegându-i și 
acceptându-i aproape orice... 

Acum pot să spun — amândoi au trecut 
în lumea drepţilor — Regina — și sper să nu 
se supere pe mine fiica Sa — era fumă- 
toare. Vârsta și nici grija familiei nu-i per- 
mitea să o lase să fumeze atât de mult. 
Regele s-a lăsat de fumat pe la vreo 60 de 
ani, dar Regina a continuat să fumeze 
toată viața, de multe ori pe ascuns. Intr-un 
interviu, m-a întrebat: „Bogdan, ai o 
tigară?”. „Sigur că da, Majestate.” „Haide 
afară cu mine să fumăm o ţigară, să nu mă 
vadă Constanţa lorga.” Constanţa lorga a 
fost femeia pe care am numit-o, de multe 
ori, îngerul păzitor al Regelui. A fost cea 
care i-a stat alături până în ultima secundă 
a vieții — un om deosebit! Am ieșit afară. l-am 
oferit o țigară, a luat tigara și a rupt-o în 
două, cealaltă jumătate o păstra pentru 
mai târziu, era un obicei pe care îl avea din 
război, când existau raţii de tutun... Ea a 
fost o femeie cumpătată chiar și în acest 
viciu, în care fumătorii știu foarte bine că 
este greu să fii cumpătat, atunci când 
fumezi şi-ţi place s-o faci... Regina gătea 
foarte bine, citea mult și avea o cultură 
impresionantă, știa enorm de multe despre 
România, la început din povestirile Re- 
gelui. Ajunsese să iubească țara asta mai 


mult decât propria tară natală. Ştia limba 
română. Mă ruga să vorbesc în limba 
română, ea îmi răspundea în franceză și 
engleză pentru că nu avea uzul dialogului, 
dar înțelegea foarte bine. Era o femeie 
foarte voluntară. Avea toate calitățile unei 
Regine Maria, dar avea o deschidere pe 
care nu știu dacă vreo regină româncă sau 
străină o mai avea... Ea atât de populară, 
de firească, cum doar Regele putea fi. 
Erau doi oameni atât de normali încât, 
dacă îi întâlneai într-o vacanță undeva, 
erau un cuplu de români atât de firești, de 
normali și de drăguti... 


Cât de importantă crezi că a fost 
prezența Reginei Ana în viata Regelui 
Mihai pentru ca Majestatea Sa să supra- 
viețuiască în timpul exilului? 

Esenţială. Fără Regină ar fi fost oricum 
singur, mama lui la un moment dat s-ar fi 
dus.* Fără suportul Reginei, ori Regele ar fi 
fost probabil ori mult mai trist decât era în 
lipsa tării sale, ori pierdut. Regina a fost un 
suport enorm. Toate suferințele Regelui 
sunt convins că nu i le-a mărturisit tocmai 
din grija soției sale — este doar o presupu- 
nere personală — doar privindu-i am reali- 
zat chestiunea aceasta... Nu cred că Re- 
gele i-a spus cât de mult suferă... Sunt 
convins că Regina a intuit lucrul acesta și 
l-a „tras de limbă” și l-a făcut să se destin- 
dă, să-i explice. Regele era un om introver- 
tit. Fără Regina Ana, nu cred că Regele 
Mihai, ca orice om, ar fi izbutit să se păs- 
treze la nivelul de decentă și de moralitate 
şi de putere, la urma urmei, pe care Re- 
gina, femeia asta incredibilă, i l-a acordat. 

Regina Ana a fost un om pe care eu 
sper că istoriografia românească va face 
un efort pentru a o dezvălui... Un om la fel 
de modest ca Regele, aș puncta un pic: 


poate mai „populară”, în sensul că era mai 
ușor abordabilă, o persoană care căuta 
mai mult decât Regele dialogul pe toate 
temele. Regele se vedea că era marcat în 
permanență de dor și grijă de tară, îl inte- 
resau subiectele grele, cu excepția pasiu- 
nilor sale uriașe, mecanica, șofatul, pilota- 
tul... Regina era o femeie complexă din 
toate punctele de vedere... Uite cât de 
greu este să definești un om! Pe lângă 
complex, aș adăuga atâtea epitete, dar 
toate la superlativ. Cred că, dacă te-ai fi 
întâlnit cu Majestatea Sa Regina Ana pe 
i-ai fi cerut indicaţii, ar fi fost în stare să 
lase tot — mi-o imaginez cu niște sacoșe de 
la cumpărături — și să vină să-ti arate dru- 
mul pe unde trebuie s-o iei și chiar să-ți 
propună destinaţii de vacanță sau lecturi în 
timp ce te conducea. Cam asta era chipul 
uman al acestei femei extraordinare. 


Nu are cum să nu-mi rămână perma- 
nență în minte emisiunea Eugeniei Vodă 
de la „Profesioniștii”. 

Da, un interviu senzațional! 


Prima întrebare pe care doamna 
Eugenia Vodă i-a adresat Reginei Ana a 
fost următoarea: „Cum trebuie să vă 
spun? Majestatea Vostră?”. lar Regina 
a răspuns, pur și simplu: „Madam.” A 
fost un răspuns care m-a emoţionat 
foarte puternic. Într-adevăr, ca să-ți 
spună cineva „doamnă” sau „domnule” 
trebuie să meriţi, iar Regina și-a dat 
seama că, până la urmă, adevărata 
nobleță se găsește în această formulă 
de adresare. Nu oricine este demn să i 
se spună „domn” sau „doamnă”. 

Așa este. 


Era o doamnă în adevăratul sens al 
cuvântului, care putea să întoarcă privirile 
tuturor ca o adevărată regină sau, în ace- 
lași timp, putea să se contopească într-o 
masă de oameni, fiindu-le egală tuturor, 
dar păstrându-și această noblețe. 

Nobleţea se vede pe chip. Dacă l-ar fi 
luat pe Rege și, necunoscându-i fiziono- 
mia, l-ai fi căutat într-o masă de un milion 
de oameni, până la urmă ai fi spus: omul 
acesta este deosebit, poate fi rege. Avea 
acel ceva... L-am văzut alături de Regele 
Simeon al Bulgariei, de Regele Juan 
Carlos al Spaniei, de Regina Elisabeta a 
Marii Britanii... Să-mi fie iertată ne-modes- 
tia, dar era deasupra tuturor. 


Era oricum decanul de vârstă. 

Nu contează asta! 

Era decanul de prestanță și de noblețe. 

Nimeni n-a putut urca la nivelul lui! 
Niciunul! 


Însuși moștenitorul tronului britanic, 
Prințul Charles, a spus asta la un 
moment dat. [...] 

Pe lângă interviuri, tu ai relaţionat la 
modul cel mai profund cu Majestatea Sa. 
Presupun că ţi-a dat și anumite sfaturi. 
Erau inevitabilele sfaturile, directe sau 
indirecte. 

Indirect. Direct nu și-ar fi permis. 


A fost vreunul din ele care te-a mar- 
cat, îl ţii minte și acum și a devenit pen- 
tru tine unul din principiile de viață? 

Da. Să respect fiecare om cu care stau 
de vorbă și să încerc să înțeleg că fiecare 
are o poveste în spatele lui, are trăirile lui, 
are durerile lui și, mai ales, demnitatea lui 
care trebuie respectată. In momentul în 

care vedeai felul în care te respecta un om 
care era istorie, din toate punctele de 
vedere, o dată, de două ori, de trei ori... 
Ajungeai să procedezi la fel. 

Am învăţat și ceva mult mai prozaic: 
cum să șofez. Imaginează-ți un șofer la 89 
de ani, în Golf-ul lui, ca foarte mulţi oameni 
de pe globul pământesc. Când mergeam 
către garajul unde avea jeepurile, intrând 
pe autostradă... o fracțiune de secundă era 
suficientă încât să se asigure, schimbând 
vitezele cu lejeritate, ținând perfect de 
relaxat mâinile pe volan și contopindu-se 
cu mașina. Asta a fost o altă educaţie, de 
la cea mai înaltă instanță. 

Știu că poate te-ai fi așteptat la 
dezvăluiri... 


Nu. Pe mine m-a interesat elementul 
simplu. Important este să fie impresio- 
nant pentru tine pentru a fi transmis 
mai departe. 

Mulţi oameni îţi acordă respect, dar 
simţi că e o politețe impusă. La omul aces- 
ta nu te respecta politețea. Acest om era 
politetea însăși... Parcă El ar fi inventat 
politețea, firescul, conceptul de firesc... 
Avea prestanță și, în același timp, apro- 
piere. Plecai de acolo cu un sentiment de 
nedescris... Aș folosi o comparație grea și 
urâtă în același timp: plecai drogat de un 
bine enorm... l-am întrebat pe cei doi pri- 
eteni și colegi cu care am fost să-i luăm 
interviul Regelui, înainte să mergem să 
filmăm: „Ce știți despre Rege?” — „Nimic.” 
- „Ce aţi vrea să ştiţi?” — „N-avem nicio 
idee, vom vedea acum.” Nu spun că ar fi 
proști sau necitiți, dar nu s-au lovit, în inte- 
resele lor personale, de problema monar- 
hiei în România și subiectul personalității 
Regelui Mihai... Au avut alte domenii de 
interes. Șansa i-a adus aici. M-am asigurat 


că voi observa un moment de transfor- 
mare, că știam de va urma. l-am observat 
înainte, i-am întrebat, am observat răspun- 
sul lor, și am observat, la 6 ore, după ce 
am terminat prima întâlnire cu Regele 
Mihai, și cu ei alături, în drum spre Ge- 
neva, din gara Aubonne, erau 45 de mi- 
nute — amândoi erau deja monarhiști fe- 
roce, erau „mihăiști”, erau cotropiţi de per- 
sonalitatea Regelui, și au spus că, din mo- 
mentul acesta, pentru ei alt om deasupra 
nu mai există, decât Regele Mihai. De asta 
sunt trist și revoltat, în același timp, că n-au 
avut ocazia toți românii să-l cunoască pe 
Rege... Să nu mai existe porcăriile care se 
spun, din nu știu ce motiv, pentru că există 
o temere fată de Casa Regală. Fiica sa, 
Margareta, duce mai departe moștenirea 
Regelui atât cât membrii Familiei Regale 
pot s-o facă, într-o lume tot mai sălbatică. 


Pentru mine este o mărturie emoţio- 
nantă. Mărturisesc că, de obicei, din 
anumite puncte de vedere, sunt un om 
foarte sensibil, și empatizez foarte mult 
cu tot ce ai spus tu, pentru că realmente 
îl iubesc pe Majestatea Sa. Nu știu de ce, 
simt că amândoi, atât Regele Mihai și 
Regina Ana, energetic au fost aici cu noi. 

Mi-ar plăcea să cred asta. 


Eu vreau să cred asta. De fapt, am 
certitudine că este așa. 

Ar mai fi o întrebare referitoare la 
Regele Mihai. Pe lângă pasiunea sa 
pentru maşini, pentru motoare și 
avioane și pentru tehnologie, el nutrea 
o adevărată pasiune pentru credinţă. 
Nu credința la modul unei expresii 
foarte teologice și teologale, asemenea 
unui teolog mistic... 

Nu, era un țăran credincios... 


Un Moromete cât se poate de orto- 
dox... Pe lângă asta, El își exercitase 
rolul de episcop auxiliar al bisericii... 

Da, dar n-a făcut-o, pentru că a spus că 
este o simplă oaie în turma lui Dumnezeu. 

Nu știu dacă ești credincios sau nu, 
și nu o să te întreb asta pentru că este 
ceva intim până la urmă, dar: Cum 
întelegi credința prin prisma Majestății 
Sale Regele Mihai? E o întrebare cam 
delicată, cred. 

Aș putea spune că am căpătat, datorită 
Regelui Mihai, un mult mai mare respect 
pentru Biserică decât aveam înainte. Una 
e să fii credincios, una e să fii religios. Re- 
gele Mihai avea ambele lucruri în el. Era 
un om profund religios, avea o credință 
care respecta perfect toate canoanele Bi- 
sericii Ortodoxe. Pentru că Rege, El era un 
credincios perfect ortodox. 


Cu un respect egal pentru toate 
celelalte culte. 

Până și felul în care își făcea crucea și 
felul cum intra în biserică și cum se pozi- 
ționa în biserică, cum tinea lumânarea 
aprinsă, toate îţi arătau un om perfect în 
comuniune cu Dumnezeu. 


Un adevărat împărat ortodox... 

Da, dar în același timp un împărat 
provenit „dintre noi”... provine dintr-o fami- 
lie regală, dar a devenit Regele simplu al 
tuturor românilor. Nu avea nimic sofisticat, 
dar, în același timp, a fost deasupra tuturor 
oamenilor încoronați, tuturor filosofilor, 
tuturor oamenilor de știință din lumea asta, 
prin felul în care a reușit să dea mai de- 
parte tot ce a învăţat și tot ce a simțit des- 
pre tot ce a învăţat... 

Din punctul meu de vedere, sub acest 
aspect al credinței și moralității, Regele 


Mihai reprezintă și poate ceea ce sfinții 
părinți numesc Kenoza... In accepțiunea 
Sf. Grigore de Nazianz, Kenoza presupune 
modul de a-ți exercita virtuțile cu care te-a 
înzestrat Dumnezeu în așa măsură încât 
să devii o icoană pentru ceilalţi... Or, 
Regele Mihai cred că, prin simplitatea cu 
care a trăit, poate deveni o icoană. 

Vezi, dar Regele Mihai avea o putere 
mai mare decât a deveni o icoană după ce-l 
cunoşti... Uite, atât pentru mine, cât și 
pentru alţii, Regele Mihai a fost o icoană 
înainte de a-l fi cunoscut personal. Tu n-ai 
apucat să-l cunoşti, dar eu mă pun în 
momentul dinainte de 1997, înainte de a-l 
cunosțe personal. L-am cunoscut prin pris- 
ma monedelor, prin prisma unor fotografii 
şi prin prisma unor articole... dar tot icoană 
a devenit. M-au ajutat și chipul, poveștile 
bunicului meu și ale tatălui meu. M-au aju- 
tat neacceptarea momentului istoric pe 
care a ajuns să-l străbată România, forma 
icoanei a căpătat chipul său, nu al altuia. 
lar după ce l-am cunoscut, această icoană 
a căpătat o formă în 3D. 

Nu e demn să spun asta, dar știu și 
cum mirosea aerul în preajma Regelui... 
Știu parfumul discret al Suveranului cum 
se simțea. Imi amintesc cum miroseau 
mâinile lui după ce îmi arăta cum functio- 
nează părți ale motorului... Toate astea, 
alături de istoria uriașă și cumplită pe care 
o purta în spate, îmi creează mie o icoană 
a Omului Regele Mihai de care nu mă voi 
despărți niciodată... Voi continua să-i apăr 
memoria până la moartea mea. 


Ce crezi că ar trebui să extragă un 
tânăr în formare din modelul Regelui 
Mihai ca lecție de viață? 

In primul rând, o luptă neîncetată pen- 
tru aflarea adevărului, o luptă neîncetată 

pentru tara lui... Nu decidem nici în ce 
familie ne naștem, dar ne iubim familia, nu 
decidem nici în ce țară ne naștem, dar sun- 
tem absolut obligați să ne iubim țara, pen- 
tru că tara este familia noastră extinsă. Ei 
ar trebui să învețe — dar nu pot singuri — 
să-și iubească tara, să știe că, cunoscând 
istoria, nu neapărat în amănunt, vor ști 
cine sunt și vor putea face oricând fată 
unor discuții cu străini care te pomenești 
că își vor cunoaște istoria, iar tu s-ar putea 
să nu ti-o cunoşti pe a ta pentru că ai spus 
că nu te interesează... Este important să 
știi cine ești și cine poti deveni. 

Modestia este lucrul care ne ajută 
enorm să aflăm, să ne dezvoltăm și să 
înțelegem lumea în care trăim... Să învă- 
tăm să mergem drepți pe stradă... Regele 
mergea drept. Nu puteam să stau în 
picioare cât stătea Regele, pentru că nu 
merg drept... Mai am strâmbăturile mele 
de spate. La Rege nu le-am observat. La 
un moment dat se mai sprijinea, dar o 
făcea atât de discret, că tot drept părea... 
Regele mergea drept, de aceea te privea 
în ochi. Regele știa să-ți întindă mâna. 
Regele știa să-ți pună o întrebare, Regele 
știa să te asculte. 

Regele nu se îndepărtase de natură. 
Din copilărie şi până la moartea, a fost 
înconjurat de animale, a avut câini, în per- 
manență... Ce spunea Gandhi? O naţiune 
își dă măsura civilizaţiei sale prin felul în 
care se comportă cu animalele.* Regele a 
fost întotdeauna înconjurat de animale și 
le-a iubit. Cum poți spune că un om care 
iubește animalele ar avea vreo pată pe 
CV-ul său? 


Doar că alţii o caută... 

Având în vedere nu doar că ești unul 
dintre realizatorii acestei frumoase emi- 
siuni care sper să aibă, dacă se poate, 
viață veșnică - mă rog pentru asta în 
orice caz — dar, având în vedere tot 
ciclul de întâlniri pe care le-ai avut cu 
Majestatea Sa Regele, înțeleg că tot ce 
ai acumulat reprezintă una din moş- 
tenirile tale de viaţă. Te-ai gândit vreo- 
dată să scrii o carte? 

De foarte multe ori mi-am notat ce am 
discutat în întâlnirile cu Regele, dar n-am 
avut niciodată curajul. In 2012 l-am rugat 
să-mi acorde șansa să continuăm proiectul 
pe care l-a început Mircea Ciobanu, Con- 
vorbiri cu Regele Mihai, care s-au terminat 
la începutul anilor '90. Practic au acoperit 
perioada exilului. Eu am simțit că Regele 
este în al doilea exil și eu am vrut să con- 
tinuăm, pentru că am văzut că nimeni n-a 
făcut-o. N-aș fi avut niciun merit și aș fi pus 
întrebările care interesau pe toți: de ce n-a 
putut să vină, cine au fost oamenii care s-au 
opus, de ce s-au opus... 

Regele Mihai mi-a oferit ultimul interviu 
în 2011... Am senzaţia că a fost ultimul in- 
terviu oferit unei televiziuni și probabil unul 
dintre ultimele acordate presei, fie ro- 
mânească sau străină. Deja în 2012-2013 
nu mai acorda interviuri și m-a rugat să-i 
iert — a doua oară deja (prima dată fusese 
la primul interviu din 1997, când m-a rugat 
să-i acord 15 minute) — motivându-mi, 
foarte grațios, că am toate datele cu care 
pot să scriu singur cartea și că are 
încredere în mine să duc proiectul acesta 
până la capăt. Nu am avut curajul, nici nu 
m-am considerat suficient de pregătit s-o 
fac... Poate undeva mugurele există, dar, 
pentru mine, personalitatea Regelui a fost 


atât de covârșitoare încât nu mă cred încă 
la un nivel suficient de copt pentru a putea 
scrie despre acest om... 


Care crezi că ar fi cea mai corectă și 
bună modalitate, a celor care l-am iubit 
pe Regele Mihai, să-i cinstim memoria 
cu adevărat, să facem cunoscut ade- 
vărul despre viaţa sa și, nu în ultimul 
rând, la nivelul nostru, să continuăm 
munca pe care Majestatea Sa a încercat 
s-o facă? 

Cred că aducând aminte despre el cu 
fiecare ocazie când avem șansa să o ofe- 
rim noi, la rândul nostru, sfaturi altora a- 
tunci când suntem puși în situația asta... 
Putem spune tot timpul: Așa cum Regele 
Mihai a zis, Așa cum Regele Mihai a de- 
monstrat, Așa cum Regele Mihai a făcut... 
puteți și voi să. Menţionându-l cât mai des, 
îl păstrăm printre noi în permanenţă. 

Ca cei care îmbrăţișăm ideea de Re- 
gat, cred că avem o obligație morală fată 
de Rege însuși să-i ducem mai departe 
moștenirea, cinstind actualul Șef al Casei 
Regale și munca pe care o duce, uneori 
disperată și în pofida multora, pentru că... 
degeaba spun unii că ideea de monarhie 
s-a perimat, istoria nu e scrisă, istoria o 
scriem noi, și nu se știe cum ne vom 
deștepta și cum ne vom reveni. 


Eu vreau să cred că România va 
redeveni monarhie, indiferent de vârsta 
pe care o s-o am, și voi lupta la nivelul 
meu pentru asta. Dar tu, ca jurnalist 
monarhist, care faci parte din viața pub- 
lică, care crezi că ar fi contextul care ar 
favoriza această revenire istorică a 
României la monarhie? 


Dacă ar fi după mine, eu aș da o lovi- 
tură de stat. Glumesc... sau nu... 

Ştii care e șansa de fapt? Ca republica 
să se împotmolească, ceea ce deja face, 
dar noi nu vedem. Vorba prietenului Val 
Vâlcu, noi avem planul B la îndemâna 
noastră. Dumnezeu ne-a oferit șansa asta, 
să avem o Casa Regală și oricând să 
putem apela la ea. E adevărat că ai poate 
zeci de ani până în momentul când 
Coroana va fi pusă pe capul viitorului 
Suveran, fie că va fi femeie, fie că va fi băr- 
bat. Ne vom lupta cu aceeași indivizi care 
promovează și în politică, pentru că ei 
provin tot dintre noi, cu aceeași educaţie 
de care „beneficiază” societatea. Aceasta 
este lupta noastră pe care trebuie s-o 
ducem - crucea noastră. Ceea ce trebuie 
să schimbăm este felul în care ne educăm 
copiii. In momentul în care lăsăm educaţia 
deoparte, nu avem șanse. După care 
fiecare, la rândul nostru, trebuie să vor- 
bească, uneori, ca în pustiu, despre exem- 
plul uriaș pe care îl reprezintă Regele 
Mihai și Familia Regală. 

In cazul în care nu merge nici una, nici 
cealaltă, revenim la varianta cu lovitura de 
stat. Glumesc... sau... 


Mulţumesc foarte mult. A fost o reală 
încântare acest interviu. 


Note 

' 7 ianuarie 2018 

* Andrei Săvulescu, Regele Mihai - automobilist, mecanic, 
pilot profesionist, Humanitas, 1996. 

* Regina Elena a murit în 1982. 

* Citatul exact: „Măreţia unei naţiuni și progresul ei moral 
pot fi măsurate prin felul în care sunt tratate animalele.” 

MIRCEA CARP 


Momente de neuitat 


cu Regele Mihai 


În 1956 Regele Mihai a făcut o vizită 
particulară în SUA cu care prilej a fost invi- 
tat și la Casa Albă pentru o convorbire pri- 
vată. In acel moment, în 1956, eu lucram 
deja la Vocea Americii. 

Prima vizită a regelui Mihai în SUA a 
avut caracter oficial când preşedintele 
Harry S. Truman i-a înmânat în 1946 cea 
mai mare distincție, Legiunea de merit în 
grad de Șef Comandant (Chief Comman- 
der) ca recunoaștere a participării armatei 
române la Al Doilea Război Mondial alături 
de aliați. 

In declaraţia lui H. Truman acesta 
spune: „Majestatea Sa Regele Mihai | al 
României a dat dovadă de un comporta- 
ment excepțional de merituos în exercita- 
rea unui serviciu remarcabil pentru cauza 
Naţiunilor Aliate în lupta lor împotriva 
Germaniei hitleriste”. Menţionând apoi: 
„Prin judecata lui superioară, prin îndrăz- 
neala acțiunii sale și prin înaltul caracter al 
conducerii sale, Regele Mihai | a avut o 
contribuție extraordinară la cauza libertății 
și democraţiei.” 

Dar ca să revin acum la a doua vizită a 
suveranului în SUA din 1956, Majestatea 
Sa s-a întâlnit mai întâi cu membri ai Comi- 
tetului Naţional Român (CNR), care sub 
auspiciile regelui, reprezenta poporul 
român captiv. La dorința expresă a regelui, 
acest comitet era format numai din repre- 

zentanti în exil ai principalelor partide de- 
mocrate politice din țară, desființate de 
regimul comunist. Intre aceștia voi mentio- 
na în afară de Constantin Vișoianu, pe pro- 
fesorul Augustin Popa și omul politic Cornel 
Bianu (PNȚ, aripa luliu Maniu), Mihai Răutu 
(PNL Brătianu), lancu Zisu (Partidul Social 
Democrat -Titel Petrescu, aripa care nu 
s-a alăturat alianței cu Partidul Comunist). 
CNR făcea parte din Adunarea Naţiunilor 
Europene Captive (ANEC) alături de comite- 
tele naționale. ANEC, Adunarea Naţiunilor 
Europene Captive era alcătuită din delegaţi 
numiți de Comitetele Naţionale ale exilaţilor 
din țările blocului comunist european: 
Albania, Bulgaria, Cehoslovacia, Estonia, 
Letonia, Lituania, Polonia, România și Un- 
garia și reprezenta toate aceste comitete în 
fața autorităților și a diverselor formaţiuni 
politice din SUA. Secretar general era di- 
plomatul român Brutus Costea. 

La această conferință, sub președinția 
Regelui României s-au discutat diverse 
probleme privind situația politică a țărilor 
est-europene, apoi a avut loc o scurtă con- 
ferintă de presă la care au fost prezenti 
subsemnatul, reprezentând Vocea Americii 
și Pascal Valahu, reprezentând Radio 
Europa liberă, de abia înființată și omul de 
afaceri Mihai (Milică) Marinescu. 

De la bunul și regretatul meu prieten 
Mircea lonniţiu, fost secretar particular al 

regelui, am aflat că administrația america- 
nă ar fi fost interesată la un moment dat în 
a-l invita pe suveran, să se stabilească în 
SUA, cu familia, pentru a fi astfel, susținea 
Washington-ul, cât mai aproape de CNR și 
celelalte organizații est-europene în exil în 
America. Tot Mircea lonnițiu mi-a spus că 
regele a declinat îndemnul, dorind să-și 
păstreze locuința din Elveţia și astfel totala 
sa independență. Tot de la Mircea lonnițiu 
am aflat că Regele în eforturile sale de a-și 
întreține familia a lucrat câtva timp la cu- 
noscuta companie aeriană „Lear Jeats and 
Co”, cu sediul central la Geneva, și tot el 
mi-a spus că regele și-ar fi dat demisia din 
aceleași motive de independență politică, 
atunci când compania ar fi intrat în contact 
cu Uniunea Sovietică. 

Inainte de a pleca de la Washington, 
regele a acodat un interviu unui ziarist 
american, care s-a încheiat foarte ciudat! 

După ce în cursul convorbiri ziaristul a 
vrut să afle despre situaţia politică din Ro- 
mânia și felul în care a avut loc abdicarea 
acestuia, a încheiat, conducându-l politicos 
până la ușă cu cuvintele redate aproxima- 
tiv: „Majestatea Voastră trebuie că se simte 
bucuroasă că se poate duce acum la am- 
basada tării sale din Washington, în mijlo- 
cul compatrioților săi?! 

Șerban Vălimărescu, un alt prieten al 
meu, care a fost prezent la interviu și care 
mi-a povestit această întâmplare, mi-a 
spus că Regele a păstrat o fată serioasă, 
neclintită, fără nici un zâmbet, însă lui 
Șerban Vălimărescu i-a venit să intre în 
pământ; adică onorabilul jurnalist nici mă- 
car după convorbirea cu Regele, nu știa că 
Ambasada României din Washington era 
reprezentanta diplomatică a regimului co- 
munist! Gafă! Dar... am mai văzut oameni 
politici și miniștri care au confundat capitala 
României cu Budapeasta! 


Însă, doresc să închei pe o nota fru- 
moasă. În seara dinaintea plecării regelui 
din Washington, pe care l-am condus de 
altfel pe toată durata vizitei Sale, l-am con- 
dus de data aceasta împreună cu fostul 
consul al Palatului Regal pe vremea 
monarhiei, Naum lonescu (care lucra pe 
vremea aceea la Vocea Americii), la hotelul 
de lux Waldorf-Astoria din centrul New 
York-ului. 

La intrare se găsea directorul hotelului 
unde a locuit Majestatea Sa pe durata vizi- 
tei la New York. Urându-i „Bine ati venit”, 
directorul hotelului, i-a spus că i-a pregătit 
o masă separată în Clubul hotelului. Re- 
gele i-a mulțumit, dar a zis că se simte obo- 
sit și preferă o cină modestă în cameră. 
Naum și cu mine l-am condus pe rege în 
suita sa și apoi am stat puțin de vorbă 
împreună. 

Inainte de ne retrage am auzit un ciocă- 
nit la ușă, era valetul care pe o masa cu 
rotile îi aducea Regelui cina dorită. Astfel a 
intrat în cameră un bărbat de vreo 35-40 de 
ani, chipeș, care luând poziţie de drepți a 
bătut din călcâie și s-a prezentat într-o 
română impecabilă: „Majestate, să trăiţi, 
sunt sergentul lon Bogdan care a făcut 
parte din Regimentul de Gardă al Majestății 
Voastre.” Regele și noi doi am rămas uimiti, 
iar regele s-a dus la el, i-a strâns mâna fos- 
tului său oștaș după care s-a întreținut cu 
acest fost oștaș, acum exilat ca și el. După 
aceea, valetul, luând aceeași poziție de 
drepti, el, sergentul, oștașul, valetul, exila- 
tul lon Bogdan a cerut voie Majestății Sale 
să se retragă. Incă o strângere de mână și 
încă o vibraţie puternică românească în 
inima Majestății Sale - și în ale noastre. 
Momente de neuitat... 

Să auzim numai de bine! 

MARIANA IANCU în dialog cu ION ANDREI GHERASIM 


Minerii au distrus 


casa Seniorului 


Corneliu Coposu, care și-a pierdut 17 
ani din viată în închisorile comuniste, s-a 
luptat și după Revoluţie cu comunismul. A 
fost batjocorit, scuipat și umilit tocmai într-o 
Românie liberă, pentru care luptase și pe 
care o visase. In momentul în care a cerut 
alegeri libere, noua putere a chemat 
minerii care i-au cerut moartea în piata 
publică. Fostul său șef de cabinet, lon 
Andrei Gherasim, face dezvăluiri în pre- 
mieră despre acea perioadă. Destinul lui 
llie Lazăr, cel mai tânăr semnatar al actului 
Marii Uniri... In primele zile ale Revoluţiei 
din 1989, Corneliu Coposu a sunat pe tele- 
fonul fix la vechii săi prieteni din Cluj și le-a 
zis: „Vreau să-l iau pe Ionuţ cu mine la 
București“. „Dar încă nu este pregătit, este 
un copil“, a spus Lia Gherasim, mama lui 
lonut. „Este de datoria mea să-l aduc la 
București. Pe aici mişună securiști și vreau 
să am pe cineva lângă mine cu suflet pur 
şi nepătat“, a fost dorința seniorului. 

Așa se face că lon Andrei Gherasim, 
care avea doar 19 ani, a ajuns într-un 
București în care încă se trăgea și se 
murea pe stradă, unde teroriștii se ascun- 
deau în spatele cagulelor sau chiar uni- 
formelor, unde se polua apa, iar majori- 
tatea românilor auzeau pentru prima dată 
de partide politice istorice. lon Andrei 
Gherasim, acum în vârstă de 48 de ani, cel 

care a fost umbra marelui om politic ime- 
diat după căderea comunismului, a accep- 
tat să acorde un interviu ziarului „Weekend 
Adevărul“ în care a povestit cât de greu era 
să fii în opoziție, cum a trăit pe propria 
piele cele mai grele momente din Piaţa 
Universităţii, piedicile din timpul campaniei 
electorale din perioada în care România 
învăța ABC-ul democraţiei. 


Cât de veche este prietenia dintre 
familia dumneavoastră și cea a lui 
Corneliu Coposu? 

Intre cele două familii este o prietenie 
veche, cât România Mare. lie Lazăr, 
bunicul meu, cel mai tânăr semnatar al 
actului Unirii, l-a cunoscut pe protopopul 
greco-catolic Valentin Coposu, tatăl lui 
Corneliu Coposu, la Baia Mare. Ambii erau 
delegaţi ai Marii Adunări Naţionale de la 
Alba lulia: llie Lazăr — din partea celor din 
Ocna Șugatag, iar Valentin Coposu era 
delegat din partea plasei Șimleu. După 
Marea Unire, llie Lazăr și Corneliu Coposu 
s-au format la umbra marelui om politic 
luliu Maniu, până la arestarea acestuia și 
interzicerea de către comuniști a func- 
ționării partidelor istorice. De altfel, imediat 
după izbucnirea Revoluţiei, Corneliu Co- 
posu a anunțat printr-un mesaj-manifest 
reintrarea în viața publică a Partidului 


Arhivă Fundaţia Corneliu Coposu 


Imagini de la sosirea în țară a lui lon Raţiu. lon Andrei Gherasim, în dreapta lui Coposu. 


Naţional Țărănesc, după ce în 1987 a afil- 
iat formațiunea politică aflată în clandes- 
tinitate la Internaționala Creștin-Demo- 
crată, adresându-i o cerere lui Jean-Marie 
Daillet, vicepreședintele organizaţiei. „Da- 
toria noastră este să transmitem ce a vrut 
luliu Maniu la Alba lulia“, spunea Seniorul 
ori de câte ori avea ocazia. 


Aţi fost primul și ultimul șef de cabi- 
net al lui Corneliu Coposu. Cum aţi per- 
ceput evenimentele acelor ani la vârsta 
fragedă pe care o aveati? 

Pot spune că eu am făcut practica în 
politică înainte de a face teoria. Până în 
aprilie 1991, când am plecat în Franta să 
studiez științe politice, am fost umbra 
Seniorului 25 de ore din 24, dacă aș putea 
spune așa. Am fost unul dintre foarte puti- 
nii tineri ai acestei tări care, în 1989, știau 
istoria adevărată, tot ce se întâmplase în 
tara noastră, mai ales din 1945 încolo. De 
la vârsta de 15-16 ani, mama a început să-mi 
povestească despre cât a avut de suferit 


familia noastră, iar pe 31 decembrie, când 
„Europa Liberă“ transmitea în fiecare an, 
până în 1990, mesajul regelui Mihai pentru 
țară, mă chema spunându-mi: „Haide, că 
vorbește Mihăiţă. 


Toţi cei din familia lui au făcut pușcărie 


Faceţi parte dintr-o familie cu 
„dosarul pătat“. Cât de greu a fost să vă 
urmaţi visul având acest bagaj social? 

Atât bunicul meu, lie Lazăr, cât și 
părinții mei, loan și Ileana, cunoscută ca 
Lia Gherasim, au fost arestați și pedepsiti 
pentru că s-au opus ocupatiei străine și 
comunismului. Astfel că eu nu am putut să 
urmez orice facultate. Bunicul a stat închis 
aproape 18 ani, tata — 18 ani, iar mama -— 
2 ani, și astfel nu aveam voie să mă înscriu 
la Istorie, Filosofie sau Drept. Am decis să 
dau la Filologie, la Franceză-Română, 
mama fiind profesoară de limbă franceză, 
dar am picat al treilea, cu media 7,87. 
După mult timp, în 1995, mama a aflat, cu 

totul întâmplător, de la o profesoară de la 
secția de limba franceză, că se primise 
ordin să mi se scadă nota la fiecare mate- 
rie cu un punct, tocmai pentru ca să nu fiu 
printre cei admiși. Când am aflat a fost un 
adevărat șoc pentru mine. Vă dați seama 
ce a însemnat asta pentru mine, mai ales 
că în acei ani am fost nevoit să muncesc 
ca ajutor necalificat. A fost groaznic! 


Unde v-a prins Revoluţia? 

Am fost în stradă, la Cluj, în Piaţa Li- 
bertății, cum se numea zona atunci. Lângă 
mine a murit artistul Lucian Matiș, care a 
devenit erou. 


Și apoi, cum aţi trăit Revoluţia furată 
la București? 

Corneliu Coposu era un vizionar, trăise 
şi pătimise prea multe și și-a dat seama de 
faptul că Revoluţia a fost o mascaradă, că 
mișcarea de stradă va fi acaparată tot de 
comuniști și de Securitate. Dacă a fost o re- 
voluție, a fost din 15 decembrie până în 22 
decembrie, când noua putere a lui lon llies- 
cu a preluat totul. Cât timp descoperim că 
au fost împușcați oameni și după 28 de- 
cembrie, este clar că au fost lupte de culise. 


Povestiţi-ne despre culisele luptei 
dintre Corneliu Coposu și tovarășii care 
au confiscat mișcarea de stradă a 
românilor. 

Corneliu Coposu era ferm convins de 
faptul că Frontul Salvării Naţionale al lui 
lon Iliescu va candida pentru alegerile din 
mai 1990. Spunea Coposu încă din 
primele zile ale lunii ianuarie 1990: „O să 
vedeti că tot ceea ce fac Iliescu, Roman și 
Brucan e doar o mascaradă. II știa pe 
Brucan. Brucan fusese cel care, în 1945, 


în ziarul „Scânteia“ i-a cerut condamnarea 
la moarte. La 22 decembrie 1989, în mo- 
mentul în care a fost informat la televiziune 
că există un domn în pardesiu, distins, 
care spune că vrea să intre în studioul 4, 
Brucan a întrebat: „Dar despre cine e 
vorba?“. „Zice că îl cheamă Corneliu Că- 
posu.“ La care Brucan a spus: „Oricine, nu- 
mai ăsta nu”. 


La 23 ianuarie, lon Iliescu, preșe- 
dinte al Consiliului Frontului Salvării 
Naţionale, a anunţat că, la alegerile ce 
vor urma, de pe 20 mai 1990, formatiu- 
nea politică se va prezenta în alegeri, 
exact ceea ce bănuia Corneliu Coposu. 
Cum a reacționat atunci Seniorul? 

I-a zis lui Iliescu așa: „Aţi anunţat oficial 
că veți candida. Atunci, și noi, cele trei par- 
tide istorice, Partidul Naţional Țărănesc 
Creștin Democrat, Partidul Naţional Liberal 
și Partidul Social Democrat, vom organiza 
un miting în care vom protesta fată de 
decizia FSN-ului”. Mulţi ani după acest 
eveniment, Seniorul a fost acuzat că a vrut 
să dea o lovitură de stat. Iliescu, Roman și 
Tăriceanu, care la vremea aceea, în 1990, 
era de cealaltă parte a baricadei, știe 
foarte bine că nu a fost o încercare de lovi- 
tură de stat. 


„Dar nu ne puneţi sula-n coastă, 
Coposu“ 


Cum aţi organizat mitingul care a 
reprezentat prima mare manifestaţie de 
după Revoluţie? 

Pe 23 ianuarie, am făcut o cerere 
scrisă în numele celor trei partide, care mai 
apoi a fost bătută la mașină de secretara 
președintelui, pe care am depus-o la Pri- 


măria București pentru a obține aprobare 
pentru realizarea unui miting la data de 28 
ianuarie. 


Ce solicita șeful principalului partid 
de opoziţie? 

Cel puțin pe durata campaniei elec- 
torale, Frontul, care vine în concurență ală- 
turi de celelalte partide, să lase conduce- 
rea statului pe mâna unor tehnicieni inde- 
pendenti și neutri, pentru că nu poți să fii în 
același timp și guvernant, și legiferator, și 
concurent în campania electorală. Televi- 
ziunea Română, care intrase sub totalul 
control politic al puterii, a refuzat să trans- 
mită imagini de la manifestaţia anti-FSN 
din Piaţa Victoriei pe motiv că era ceaţă. 
Însă, pe fondul manifestației de stradă, lon 
Iliescu a acceptat să negocieze. 

Da, discuțiile s-au purtat în sala de 
ședințe a Guvernului. De-o parte a mesei 
erau lon Iliescu, Petre Roman, iar în 
spatele lor se plimbau Dan losif, lon 
Cârciumaru și Cazimir Ionescu. De cea- 
laltă parte a mesei erau Corneliu Coposu, 
lon Diaconescu, Călin Popescu-Tăriceanu, 
Dinu Patriciu, Sergiu Cunescu, Dudu lo- 
nescu, lon Ratiu, Liviu Petrina, Iftene Pop, 
Gavrilă Copil, Avramescu de la PSDR și 
lângă el eram eu. In timpul discuţiilor, pe 
ușă se tot intra și ieșea. M-am uitat să văd 
cine este în cealaltă cameră, fiind plasat în 
partea stângă a mesei rotunde, aproape 
de cei de la FSN, și l-am văzut pe Silviu 
Brucan, care probabil că le dădea indicaţii. 
Din această perioadă a rămas expresia 
celebră a lui lon Iliescu, care s-a adresat 
Seniorului folosind un limbaj suburban: 
„Dar nu ne puneti sula-n coaste, dom'le 
Coposu cu propuneri pe care să le accep- 
tăm necondiționat!“ 


„Vite-l pe secretarul lui Coposu, hai să-l 
căsăpim!“ 


Povestiţi-ne cum aţi perceput la 
acea vreme contramanifestaţia, cifrele 
neoficiale vorbind de 5.000 de mineri 
care au venit în București pentru a 
susține FSN-ul. Ce aţi trăit? 

Manifestaţia anti-FSN pentru alegeri 
libere și corecte a fost deturnată de cei 
care dețineau puterea la acea vreme, fiind 
aduși în piață oameni înarmaţi cu răngi, 
topoare și mergându-se până acolo încât 
vocile puterii au cerut condamnarea la 
moarte a celor care subminau noua ordine 
politică. La ora 22.00, piaţa era ocupată de 
agitatori, înarmaţi cu răngi și topoare, care 
strigau: „Moarte intelectualilor”, „Moarte 
lui Coposu!“, „Noi muncim, nu gândim“, 
„Huo!“, „Liberali și țărăniști, puneţi mâna și 
munciti!“ 


Dar cum credeţi că au ajuns minerii 
în piață? 

In noaptea de 28 spre 29 ianuarie 
1990, pe lângă muncitorii de la IMGB și 
poporul care a fost mintit și scos în stradă 
pentru contramanifestaţie, se aflau și mi- 
neri. In Gara de Nord au ajuns cred că 
unul-două trenuri în care erau mineri de la 
Târgu Jiu, de la Rovinari. Practic, a fost 
prima mineriadă. Cum mi-am dat seama 
că erau mineri? Printre cei care huiduiau în 
fata sediului PNȚ la 28 ianuarie, în fiecare 
parte a pieței erau câţiva care aveau și 
căști de miner. 


Povestea seifului lui lon Iliescu 
Povestea s-a repetat câteva luni mai 
târziu, în iunie... 
Au fost mineri și în ianuarie, și în 
februarie și în iunie. In dimineaţa zilei de 

14 iunie, în jurul orelor 8.15, maşina BTT, 
care era alocată președintelui PNȚCD, a 
venit să mă ia de acasă, din zona Grădina 
Icoanei, ca să mergem să-l luăm pe 
președintele Coposu de la el de acasă, din 
zona Piaţa Unirii. Drumul până acolo tre- 
cea prin Piaţa Rosetti, unde era sediul 
PNŢCD. Când am ajuns în zonă, am văzut 
multă mișcare în fața sediului nostru și i-am 
spus șoferului să oprească puțin acolo. M-am 
dat jos din mașină, am făcut doi pași și am 
auzit un bărbat care era îmbrăcat în miner: 
„Uite-l pe secretarul lui Coposu, hai să-l 
căsăpim!“. Vă daţi seama că un miner sim- 
plu nu avea cum să știe cine este secre- 
tarul lui Coposu. E clar că erau mineri de- 
ghizați. Norocul meu a fost că era mașina 
lângă mine. M-am urcat repede, dar unul 
dintre ei a reușit să spargă cu bâta geamul 
mașinii din spate. Am plecat urgent din fata 
sediului partidului și ne-am dus acasă la 
Coposu. Ușa era întredeschisă și am 
intrat. Totul în casă era distrus, nemai- 
vorbind că unii își făcuseră și nevoile pe a- 
colo. In acel moment am auzit un vuiet: 
„Moarte lui Coposu". 

Mi-am dat seama că mai vine o tură de 
mineri, m-am urcat în mașină și am plecat 
la un prieten unde am stat ascuns până la 
16 iunie, când m-a contactat președintele, 
printr-un intermediar, și mi-a dat întâlnire la 
un coleg de pe strada Transilvaniei. Și așa 
am ajuns pe 16 și de acolo am plecat la 
sediul partidului, unde am constatat faptul 
că totul era devastat. In clădirea anexă din 
curtea PNȚCD, unde era sediul ziarului 
„Dreptatea“, în biroul directorului Paul 
Lăzărescu, am descoperit cu stupefacție 
că peretele de beton, gros de vreo doi 
metri, fusese literalmente decupat cu o 
sculă specială, iar în interior se vedea 


urma unui seif. Era clar că cei care fuse- 
seră acolo au avut nevoie de ceva timp 
pentru a face asta. Oricum, au știut ce 
caută cu siguranță. Câteva luni mai târziu, 
am aflat că președintele lon Iliescu avuse- 
se biroul acolo între anii 1979 și 1984, pe 
vremea când era președintele Consiliului 
Naţional al Apelor. Cum ați scăpat cu 
viață din piață? La propunerea lui lliescu, 
Dan losif a organizat plecarea noastră cu 
ajutorul maiorului Lupoi. Ne-au urcat în 
două mașini Aro pe cei rămași acolo. Unii 
au plecat pe jos. Târziu, în noapte, am 
reușit să plecăm din Piaţa Victoriei și am 
ajuns în Unirii, unde stătea Coposu. La 
despărțire mi-a zis că a doua zi de 
dimineaţă, la ora 7.00, să fiu la el. A doua 
zi, ne-am urcat într-o Dacie neagră, a fos- 
tului BTT, toate cu numărul 14 B, care ni se 
dăduse de Frontul Salvării Naţionale, și 
ne-am îndreptat spre sediul partidului. 
Vreau să vă zic că exact în momentul în 
care mașina a intrat în curtea sediului par- 
tidului, agitatorii au început să umple piata. 
Deci au așteptat semnalul să ajungă 
Corneliu Coposu la partid și au dat 
adunare. In maximum o oră, toată zona 
Pietei Rosetti s-a umplut de oameni care 
strigau: „Moarte lui Coposu!“, „Să plece 
Coposu". 


„În acel moment, am crezut 
că e ultima mea zi de viaţă. 
Nu aveam nici 20 de ani“. 


Cum reacţiona Seniorul la atâta ură 
care se revărsa asupra sa, în special, și 
asupra partidelor istorice, în general? 

Mereu îmi spunea: „Să nu îi urăști pe 
cei care fac asta, pentru că sunt minții. 
Sunt oameni simpli, care nu știu adevărul. 


Să nu-i condamni, pentru că în spatele lor 
se află o forță malefică“. Eu nu înțelegeam 
atunci de ce iubește atât de mult acest 
popor, dar apoi am înțeles: fiind un om pro- 
fund credincios, își iubea dușmanii și asta 
era de neînțeles pentru un om foarte tânăr 
și cu sânge iute, cum eram eu pe vremea 
aceea. Cum s-a derulat ziua când ati 
rămas, practic, blocați în sediul 
PNȚCD? După acea dimineaţă în care 
membrii de frunte ai partidului au rămas 
blocați în sediu, cu mulțimea furioasă la 
poartă, am primit vizita lui Cazimir lonescu 
și a lui Petre Roman, care au încercat să-l 
convingă pe Corneliu Coposu să pără- 
sească sediul partidului într-o tanchetă, 
spunându-i că-i vor asigura securitatea. 
Inițial, Seniorul a refuzat, spunându-le că 
ştie că totul este o înscenare: „Știu că ceea 
ce faceți este o înscenare și apoi, în sediu 
sunt mulți membri ai partidului. Dacă va fi 
cazul, eu voi pleca ultimul de aici!“, le-a 
răspuns el. Ce urmăreau, de fapt, aceștia? 
Să le arate oamenilor strânși în stradă, dar 
și celor care urmau să se uite la televizor, 
că, așa cum dictatorul Nicolae Ceaușescu, 
cel mai urât român în acele zile, a fost 
băgat în tanchetă, la fel se întâmplă și cu 
Corneliu Coposu. 


Minţiţi că vor vorbi în direct 
la televiziunea publică 


Și cum v-au convins să părăsiţi 
clădirea? 

Cum Corneliu Coposu i-a refuzat ferm, 
cei trimiși să îl scoată din sediul partidului 
cu orice preț au găsit o altă strategie și 
Petre Roman i-a propus: „Domnule Co- 
posu, vă promit că de aici mergeti la tele- 
viziune, am vorbit cu directorul departa- 


mentului Actualităţi, Petru Popescu, și vă 
primește în studio, unde puteţi transmite în 
direct un mesaj către popor“. Seniorul, 
bazându-se pe cuvântul lui Roman, a 
acceptat și, împreună cu câțiva membri ai 
partidului, am ieșit pe ușă pentru a ne 
îndrepta spre tancheta care ne aștepta la 
poartă. Primul am ieșit eu, iar în urma mea 
era președintele. Lumea ne huiduia și ne 
scuipa. Când am ajuns în fața tanchetei, 
mi-am întors capul și am văzut cum cineva 
a vrut să-l lovească pe Senior. M-am pus 
în fata lui şi astfel respectivul m-a lovit pe 
mine în umăr. Imediat a apărut Mihai Lupoi 
care, cu o schemă de karate, l-a pus pe 
individ jos. Ne-am grăbit să intrăm în 
tanchetă. Am intrat primul, apoi Coposu, 
Liviu Petrina, loan Rădoi — președintele de 
la tineretul PNȚCD, și o fată membră a 
partidului. 


Ce sentimente aţi trăit în tanchetă? 

Ceea ce a urmat a fost teribil. Ușa 
tanchetei s-a închis și, imediat, poporul 
plin de ură a început să lovească cu pumnii 
şi cu ce aveau în mână în tanchetă. Mă 
nimerisem lângă un gemuleț. Lumea scui- 
pa și mi-au murdărit pardesiul cu care 
eram îmbrăcat. Am vrut să pun mâna la 
geam, dar imediat Seniorul m-a tras de 
mână. In secunda următoare, a apărut un 
cuțit prin acel spaţiu mic. Lumea continua 
să ceară moartea lui Coposu. In acel mo- 
ment, am crezut că e ultima mea zi de 
viață. Nu aveam nici 20 de ani. Coposu ne-a 
îmbărbătat pe fiecare dintre noi și ne-a 
spus: „Calmaţi-vă, nu se va întâmpla abso- 
lut nimic, pentru că nu au niciun interes să 
ne omoare. Eu am trecut prin momente cu 
mult mai crunte, asta e nimic față de ceea 
ce am trăit eu. Fiţi tari, eu sunt alături de 

voi“. Vreau să vă zic că au tinut tancheta 
pe loc cam un sfert de oră, pentru a ne 
speria bine, după care au pus-o în 
mișcare. 


La televiziune, acum devenită liberă, 
ce s-a întâmplat? 

La intrarea principală ne-a așteptat 
Petru Popescu. Delegaţia partidului a urcat 
în vestitul studio 4 și, după ce ne-am 
așezat cu toții la masă, reprezentantul tele- 
viziunii i-a spus liderului țărănist: „Vă 
garantez că, în momentul când se aprinde 
becul roșu, sunteți în direct“. Și Seniorul a 
început să vorbească timp de aproximativ 
45 de minute. A fost prima lecţie de 
democraţie, de politică adevărată, predată 
de Corneliu Coposu. A fost prima dată 
când un lider politic a vorbit despre impor- 
tanta integrării euroatlantice a României, 
despre importanța valorilor europene ale 
României, de ce trebuie să ne îndreptăm 
spre valorile europene și nu spre «pri- 
etenul» de la Răsărit. La un moment dat, 
cineva l-a chemat la telefon pe Liviu 
Petrina și i-a spus că nu s-a dat nimic în 
direct. Atunci, Petre Popescu a recunos- 
cut: „Nu ati fost în direct, dar diseară, la jur- 
nal, prima știre va fi cu mesajul dumnea- 
voastră“. Evident, cu toții am început să 
avem dubii. Caseta cu acea înregistrare nu 
s-a dat niciodată, dar nu numai atât, ea a 
și dispărut din arhiva Televiziunii Române. 


După o Revoluţie furată și după ani- 
hilarea opoziţiei, noua putere controla 
totul. Avertismentele la adresa lui 
Corneliu Coposu veneau doar prin 
intermediul maselor de comandă care îi 
doreau moartea în stradă sau și din 
partea unor oameni cu funcţii? 


În aceeași zi, pe 29 ianuarie 1990, 
Nicolae Militaru l-a invitat pe Corneliu 
Coposu la sediul Ministerului Apărării 
Naţionale. Președintele Coposu ne-a spus 
când am plecat de la televiziune că 
Nicolae Militaru vrea să stea de vorbă cu el 
între patru ochi. Aceste discuţii au durat 
trei ore. La plecare, Corneliu Coposu mi-a 
spus doar atât: „Rușii sunt implicaţi în 
România“. 


„Am văzut prima dată lacrimi 
în ochii lui Coposu“ 


Cum s-a derulat campania electorală 
din anul 1990? 

Campania electorală din anul 1990 a 
fost total controlată de Frontul Salvării 
Naţionale, care se înregistrase ca partid 
politic la 6 februarie 1990 și care a încercat 
cu toate mijloacele să-i împiedice pe 
ceilalți candidaţi să-și facă mesajul cunos- 
cut. De partea sa a avut televiziunea pu- 
blică și radioul, care au dus o campanie 
furibundă împotriva partidelor politice 
istorice, PNȚCD și PNL. 


În teritoriu ce se întâmpla? 

Au fost multe momente de foc în acea 
campanie electorală. Corneliu Coposu a 
candidat în Sălaj, judeţul său natal. Pe 
unde mergeam în Sălaj, aveam «ante- 
mergători»: la Zălau, Șimleu, Bobota, 
Bădăcin, puterea de atunci dorind să-l dis- 
crediteze permanent și să demonstreze că 
Seniorul nu este iubit nici măcar în judetul 
său. Ne așteptau țigani, betivi, care arun- 
cau cu pietre în noi și în mașinile noastre, 
aruncau cuie pe drumuri pentru ca să 
facem pană și, atunci când le zădărniceam 
planurile, tăiau cauciucurile. Unealta lor a 


fost șeful Poliţiei județului Sălaj, Viorel 
Dumitraș. Pe acest domn l-am auzit 
spunând: „Cât timp voi fi eu șef aici, 
Coposu nu va avea succes în Sălaj“, atunci 
când Seniorul a încercat să sară gardul 
casei lui luliu Maniu de la Bădăcin. A fost 
atunci pentru prima dată când am văzut 
lacrimi în ochii lui Coposu, pentru că nu a 
reușit să intre în casa lui Maniu. El nu fuse- 
se lăsat să ajungă în satul lui Maniu până 
în 1990, așa cum nu i s-a permis nici să 
vină la înmormântarea bunicului meu, llie 
Lazăr, în 1976, iar acum, un miliţian îl 
oprea iar. 


Aţi ținut mitinguri electorale și în 
altă parte decât cele din Capitală? 

Da, un astfel de miting a avut loc la 12 
mai 1990 la Șimleu Silvaniei, însă cei care 
trebuia să se ocupe de securitatea noas- 
tră, adică aceiași oameni, conduşi de 
Viorel Dumitraș, au adus în interiorul sălii 
grupuri masive de ţigani care să huiduie și 
să arunce cu pietre după președintele 
Coposu și după cei care-l însoțeau. După 
mulți ani, în 1998, același personaj urma 
să fie numit secretar de stat de către mini- 
strul Gavril Dejeu. Auzind asta, eu, care 
simțisem pe propria piele ce poate face 
acest om pus să vegheze la respectarea 
legii, am amenințat că voi face public tot ce 
trăisem și simțisem în timpul campaniei 
electorale. In replică, ministrul mi-a spus: 
„Măi, lonuţ, nu îţi amintești bine, că erai 
copil“. In cele din urmă, Viorel Dumitraș a 
primit funcţia, dar a ocupat-o doar două 
săptămâni, pentru că am făcut tam-tam 
mare de tot: conferințe de presă și intervi- 
uri în ziare. 


Care era starea de spirit a oamenilor 
din acea parte a ţării? 


În ciuda tuturor piedicilor puse, oamenii 
de bună credință din Cluj, din Sălaj, din 
Bădăcin credeau că partidul nostru va 
câștiga alegerile din mai 1990. Singurul 
care gândea altceva era Corneliu Coposu, 
fiind convins că ele vor fi furate. Obișnuia 
să spună, ori de câte ori avea ocazia, că 
„Datoria noastră este să transmitem 
poporului român ce a vrut luliu Maniu la 
Alba lulia. Pentru asta, nu trebuie să ne 
lăsăm, oricât de greu ar fil“. Reţinerea 
venea, probabil, de la avertismentul primit 
de la un om al Securităţii care l-a vizitat la 
16 aprilie 1990. Bărbatul a intrat pret de 
câteva minute în cabinetul Seniorului, i-a 
dat o hârtie și a plecat. Pe foaie erau 
numele unor partide și scoruri. După 
alegeri, Seniorul s-a uitat din nou pe listă: 
rezultatele erau identice cu cele anunțate 
în seara de 20 mai la televizor. La alegerile 
generale și prezidențiale care au avut loc 
la 20 mai 1990, exact de ziua lui Corneliu 
Coposu, câștigători detașat au fost FSN și 
lon Iliescu. 


„Ştiţi cine este domnul? Acesta este 
Alexandru Vişinescu, cel care m-a 
schingiuit“ 


Ne-aţi dezvăluit cum era Coposu 
politicianul. Dar omul Coposu cum era? 

Era un om atât de simplu, „după vorbă, 
după port“: fuma mult, ajungând la 
aproape cinci pachete de țigări pe zi, 
numai Kent. Sunt și acum oameni care 
merg la mormântul lui, își aprind un Kent și 
lasă apoi tigara să se stingă la locul de 
veci. De asemenea, spunea bancuri. 
Multe: cu ardeleni, cu evrei... In tinerețe, a 
practicat haltere și box, iar până în decem- 
brie 1989, juca foarte des bridge, de două- 
trei ori pe săptămână. In anul 1944, 

Coposu îi spunea lui Maniu: „Domnule prezident, de ce nu 
veniți să vă relaxaţi și să jucaţi un bridge?“. „Cornele, 
dragă, stai liniștit, o să vină rușii, or să ne zvârle în pușcării 
și o să avem tot timpul să jucăm bridge.“ Și a avut drep- 
tate, numai că în pușcării au avut parte de un cu totul alt 
regim, unul de exterminare, care nu le-a permis astfel de 
lucruri. luliu Maniu a murit la Sighet, însă Coposu a reușit 
să supraviețuiască. A intrat cu 122 de kilograme în puș- 
cărie, iar când a ieșit, cântărea doar 51. La un control 
medical, făcut la un cabinet la Brăila, imediat după elibe- 
rare, toată lumea îl privea îngrozită deoarece i se vedeau 
oasele și calota craniană, atât era de slab. De asemenea, 
lui Coposu îi plăcea să se uite la meciurile de fotbal și 
susținea echipa Universitatea Cluj, considerând-o „singu- 
ra echipă de fotbal din România creată în urma unui mare 
act istoric: Unirea cea Mare“. 


Despre regimul din închisoare ce vă povestea? 

In celulă, unde a stat de unul singur mai mulţi ani, 
obișnuia să compună poezii și să ruleze calcule matemati- 
ce în cap. In ciuda a tot ceea ce a pătimit, Corneliu 
Coposu și-a iertat călăii și a dovedit că a iubit poporul 
român... In februarie 1990 eram alături de Seniorul 
Corneliu Coposu și de Marius Lupuţiu, asistent personal și 
el, al președintelui PNȚCD. Mergeam la o întâlnire politică 
pe care seniorul o avea cu doi parlamentari RPR (n.r. — 
partidul gaulist al lui Jacques Chirac) la fostul hotel 
București, actualmente Radisson. Ninsese mult în ultimele 
zile și se formaseră troiene de zăpadă. Când am ajuns la 
trecerea de pietoni dintre Athenee Palace și hotel 
București, îl văd pe Senior cum, sprinten, o ia mai repede 
și ajunge cu vreo 10 metri înaintea noastră în fata unei 
persoane gârbovite, căreia începe să-i spună ceva. 
Ajungând cu Marius în dreptul lor, îl văd pe acel individ alb 
la față, complet blocat. Domnul președinte se întoarce 
spre noi și ne spune: „Știţi cine este domnul? Acesta este 
Alexandru Vișinescu, cel care m-a schingiuit și m-a bătut 
până la moarte la Râmnicu Sărat“. Când am auzit aceas- 
ta, și Marius, și eu, am vrut să sărim pe el. Spre sur- 
prinderea noastră, Seniorul a pus mâna în fata noastră și 
ne-a spus răspicat: „Nu! Nu vă legaţi de el! Doar 
Dumnezeu este cel care are dreptul să-l judece!“ Apoi, s-a 


lon Andrei Gherasim s-a năs- 
cut pe 26 martie 1970, Cluj- 
Napoca. Locuiește în 
București. Este căsătorit și are 
un copil, pe Andrei-Corneliu. 
Studiile și cariera: 

1976-1984: Școala nr 15 Cluj 
(viitorul Liceu de Științe ale 
Naturii); 

1984-1988: Liceul de filologie- 
istorie „Ady Șincai“, în prezent 
Colegiul „Gheorghe Șincai“; 
Pe 26 decembrie 1990, a 
devenit șeful de cabinet și se- 
cretarul personal al președin- 
telui PNTCD, Corneliu Coposu; 
1991-1995: a studiat la Institut 
d'Etudes Politiques din 
Grenoble, Franţa; 

lunie 1995-11 noiembrie 1995: 
a fost șeful de cabinet al lui 
Corneliu Coposu; 

Decembrie 1995 - august 
1996: consilierul pe politică 
externă al președintelui 
PNȚCD, lon Diaconescu; 

In ianuarie 1996, la congresul 
PNȚCD, a fost ales ca membru 
supleant în conducerea cen- 
trală a partidului, fiind cel mai 
tânăr membru al conducerii 
PNȚCD; 


La alegerile legislative din 
noiembrie 1996, a candidat din 
partea CDR (PNTCD) pe lis- 
tele electorale din județul 
Brașov, fiind ales deputat; 
1996-2000: membru al 
comisiei de politică externă a 
Camerei Deputaţilor, membru 
al Adunării Internaţionale a 
parlamentarilor francofoni și 
vicepreședinte al Grupului de 
prietenie România-Canada,; 

In 2001, timp de șapte luni, a 
fost director teritorial al 
televiziunii Tele 7ABC; 
2002-2005: consilier pe politică 
internă al Excelenței Sale, 
ambasadorul Portugaliei, 
Zosimo Da Silva; 

2005-2010: a lucrat în domeni- 
ul serviciilor de interim în con- 
strucţii pentru firme din Franţa 
care lucrau în România; 
2006-2010: licenţiat în Drept la 
Facultatea de Drept și 
Administrație Publică din 
București; 

2010-2013: coordonator 
regional București-llfov al unui 
proiect european destinat 
persoanelor diagnosticate cu 
cancer; 

In 2014 a fost numit de către 
Consiliul Director al Fundaţiei 
Corneliu Coposu coordonator 
al evenimentelor anului cente- 
nar Coposu (1914-2014). Din 
iunie 2014, a fost numit direc- 
tor executiv al Fundaţiei 
Coposu, iar din noiembrie 
2017, a devenit președinte 
executiv. 


reîntors spre Vișinescu și i-a spus acele cuvinte memora- 
bile: „Dacă cumva va fi vreodată un proces împotriva ta, 
iar eu voi mai trăi, să mă chemi de martor, pentru că voi 
spune că numai un nebun putea să facă ceea ce ai făcut 
tu acolo“. 


Testamentul Seniorului 


Cum aţi descoperit testamentul lui Corneliu 
Coposu? 

La 3 august 2017, am căutat în arhiva personală a 
Seniorului documente scrise de el despre creștin- 
democraţie. Le căutam pentru că la 27 august fundația a 
inițiat la Bădăcin un apel pentru renașterea creştin- 
democraţiei. Cu acea ocazie, doream să le citesc oame- 
nilor ce scrisese Coposu despre creștin-democraţie. Am 
deschis dosarul unde erau scrisorile chiar la aceste 
însemnări. Imediat m-am dus cu documentele la doam- 
nele Coposu (n.r. — surorile Rodica și Flavia Coposu). 
După ce le-am citit însemnările care aveau valoarea unui 
testament, am hotărât de comun acord când să le facem 
publice. Așa s-a decis că cel mai bun moment este anul 
2018, când aniversăm 100 de ani de la Marea Unire. Și 
aşa s-a organizat evenimentul de la Teatrul Naţional la 20 
mai, chiar de ziua nașterii Seniorului, când s-a citit testa- 
mentul lui Corneliu Coposu. În finalul Testamentului, lide- 
rul opoziției din România post-comunistă conchide: „Cred 
că am făcut tot ce mi-a stat omenește în putere să 
îndeplinesc legatul testamentar primit în celula nr. 2 de la 
Malmaison, în octombrie 1947, de la luliu Maniu. („Eu nu 
voi supraviețui. Voi, care veti scăpa de iadul comunist, 
aveţi datoria să duceti mai departe drapelul glorios al 
Partidului nostru, în interesul României viitoare!”). Cu sen- 
timentul că am căutat să duc la îndeplinire acest legat, 
chiar și în condiții deosebit de dificile, îl trec în sarcina 
generaţiei tinere a Partidului Naţional Țărănesc Creștin 
Democrat. Cu credința în Dumnezeu și în viitorul neamului 
românesc, înainte! Corneliu Coposu”. Aceste rânduri au 
fost scrise în noaptea de 24 spre 25 iulie 1994. 


https://adevarul.ro/locale/constanta/ion-andrei-gherasim-seful-cabinet-cor- 
neliu-coposu-minerii-distrus-casa-seniorului-Si-au-facut-nevoile-ea- 

FEMEI 
ÎN TEMNIŢE 


MARIANA IANCU 


Tratamentele „speciale“ pentru 
femei în închisorile comuniste 


Arlette Coposu, Niculina Mihalache, 
Elena Brătianu, Mara Lazăr sunt o parte 
dintre intelectualele fine și rasate care la 
sfârșitul anilor '40 și începutul anilor '50 au 
căzut victime ale teribilului sistem concen- 
traționar din România comunistă. Singura 
lor vină: au întemeiat familii alături de 
politicieni ai vremii, care la rândul lor au 
fost închiși, torturați sau chiar și-au găsit 
sfârșitul în închisori. 

In afara închisorilor mixte, sistemul 
opresiv din România sfârșitului anilor '40- 
începutul anilor '50 a înființat locuri de 
detenţie exclusiv pentru femei. Mislea, 
Mărgineni, Miercurea Ciuc, Dumbrăveni și 
Arad au fost purgatoriu pentru aproape 
4.000 de femei, dintre care 86% nu aveau 
nicio apartenenţă politică. Şi în Dobrogea 
a existat un lagăr destinat exclusiv fe- 
meilor, care a fost numit, cinic, după nu- 
mele ilustrului inginer Anghel Saligny, care 
a proiectat Podul de la Cernavodă. 

13 iunie 1950, dimineaţa. La poarta 
casei familiei Coposu din București apar 
trei bărbaţi. Deschid ușa cu violență și 
întreabă: „Unde-i individa?». „Care indi- 
vidă?“, îi întreabă mama lui Corneliu Co- 
posu. „Nora dumneata!” Au înșfăcat-o pe 
Arlette Coposu și au plecat, nu înainte de 
a-i pune pe cei prezenţi în casă să sem- 

Arlette și Corneliu Coposu, 1941 


neze un angajament că nu vor spune 
nimănui despre faptul că tânăra a fost ridi- 
cată. Unde au dus-o? Pentru ce? Familia 
nu a aflat nimic. Doar disperare. 

Flavia Coposu (93 de ani), sora cea 
mare a Seniorului, nu a găsit nici acum 
răspunsuri la întrebările care au frământat 
familia sa, atât de greu încercată, timp de 
jumătate de secol. „Eu nu eram acasă, 
eram la Constanţa, iar sora mea care era 
farmacistă era undeva în provincie. Nu am 
aflat nimic de Arlette timp de 14 ani: nici 
unde a fost dusă, nici pentru ce. Nu a avut 
voie să primească pachet, medicamente 
sau vizite“, spune, cu revoltă, după atâta 
amar de ani, cumnata tinerei care și-a 
petrecut tinerețea în închisorile comuniste. 

70 de persoane în boxa acuzaților 

Arlette Coposu a fost judecată într-un 
simulacru de proces, fiind acuzată de spi- 
onaj în favoarea Frantei și a fost con- 
damnată la 20 de ani de muncă silnică și 
confiscarea totală a averii pentru complici- 
tate la „crimă de înaltă trădare“. Tânăra frec- 
venta Biblioteca franceză, care inițial a avut 
sediul la șosea, apoi s-a mutat pe Bule- 
vardul Dacia, pentru a împrumuta cărți. „Vor- 
bind perfect franceza, pentru că asta era 
limba ei maternă, a intrat în relaţii cu cus- 
todele de acolo. Dar nu știm dacă ea a fost 
arestată pentru acest lucru sau pentru că 
era soția lui Cornel“, spune Flavia Coposu. 

Procesul, în care în boxa acuzaților se 
aflau nu mai puţin de 70 de persoane, s-a 
judecat în spatele ușilor închise, po- 
vestește Flavia Coposu. „Nu ne-am putut 
nici măcar apropia de Tribunal. Mai târziu, 
am aflat de la avocata din oficiu că erau 
acolo de toate naţiile și toate categoriile: 
de la popi și călugărițe, la instructoare de 
la școlile franceze. Condamnaţii nu se 
cunoșteau unii cu alții, însă toţi au fost 
acuzaţi că au vrut să dărâme ordinea so- 
cialistă“, spune Flavia Coposu. S-a presu- 
pus, spune ea, că lista cu acuzaţii a venit 
direct din Franţa, în spatele procesului fiind 
serviciile de spionaj. „Acuma, cine știe da- 
că a fost sau nu spionaj ori trădare... Era 
perioada în care Franţa începuse să se 
comunizeze și se pare că lua bani mulţi de 
la ruși ca să facă fel de fel de diversiuni“, 
dezvăluie una dintre variantele care s-au 
vehiculat în epocă cu privire la cauzele 
care au declanșat procesul. 

Indiferent care a fost scenariul, cert 
este că tânăra Arlette a cunoscut, pe rând, 
oroarea din temnițele Malmaison, Jilava, 
Văcărești, Mislea, Miercurea Ciuc și Ora- 
dea. In același proces a fost arestată și so- 


ra lui Arlette Coposu, France Marcovici, 
care era funcţionară la Legația Franţei la 
București. A fost acuzată, în urma unui 
proces fabricat, de spionaj în favoarea 
Franței și ulterior condamnată la 25 de ani 
de muncă silnică și confiscarea averii pen- 
tru „crimă de înaltă trădare“. France a fost 
inițial închisă la Jilava, apoi la Mislea și 
Miercurea Ciuc. La 27 aprilie 1957, a fost 
transferată la spitalul penitenciar Vă- 
cărești. Un an mai târziu a murit în urma 
unei intervenții chirurgicale. 


Prietenia dintre France și Parisot 

Despre procesul Legaţiei Franceze și 
despre implicarea lui Arlette Coposu și a 
surorii ei, France Marcovici, Alina Ilinca și 
Liviu Marius Bejenaru au căutat docu- 
mente în arhivele Consiliului Naţional pen- 
tru Studierea Arhivelor Securității (CN- 
SAS). Ulterior, au publicat studiul „Aven- 
turile unui atașat militar francez în Ro- 
mânia populară“ în lucrarea „Studii și Ma- 
teriale de Istorie Contemporană“, care face 
lumină în procesul secret. 

Personajul principal al întregului proces 
este maiorul Serge-Henri Parisot, atașat 
militar și aeronautic francez, care a ajuns 
în România în martie 1948, fiind trimis în 
tara noastră aflată sub ocupaţie sovietică 
pentru ca Occidentul, temându-se de con- 
tinua răspândire a influenţei comuniste și 
de expansiunea Uniunii Sovietice, să poa- 
tă menține canalele de legătură în Europa 
Răsăriteană. Misiunea sa a fost, practic, 
imposibilă, ca urmare a faptului că Se- 
curitatea a fost tot timpul pe urmele sale. 
„Nu înțeleg ce se urmărește prin aceasta. 
Nu mai pot face nicio mișcare în această 
tară, întrucât agentii sunt pe urmele mele. 
Sunt constrâns să nu mai fac nimic din 
ceea ce aș dori“, reacţiona el la sistemul 


de constrângere la care era supus. 

Francezul le-a cunoscut pe cele două 
surori Marcovici prin intermediul lui Petre 
Toma Ghițulescu, inginer de mine, care în 
perioada interbelică era administrator dele- 
gat al societății miniere „Mica“, precum și 
director general al Societăţii franceze de 
mine de aur din Transilvania, iar în timpul 
regimului politic al mareșalului lon An- 
tonescu a îndeplinit funcția de subsecretar 
de stat. „Deși nu a reușit să le găsească 
celor două surori un post în cadrul Le- 
gatiei, Parisot a rămas prieten cu France, 
pe care o vizita o dată sau chiar de două 
ori pe săptămână la domiciliul acesteia, 
după ce, în prealabil ea îl suna la Legaţie 
folosind numele conspirativ de „Jacque- 
line“. În cadrul întâlnirilor, France îi relata 
despre ce auzea prin oraș și ce-i spuneau 
prietenii: nemulțumirile din ce în ce mai 
mari ale tuturor românilor împotriva re- 
gimului, precum și dorința de a vedea 
situația cât mai curând schimbată“, scriu 
autorii studiului. 

In ianuarie 1949, Parisot i-a cerut lui 
France un rând de chei de la locuință pen- 
tru o serie de contacte cu diferite surse de 
informare. La început, France i le-a dat cu 
o oarecare ezitare, reticențele dispărând 
după ce s-a gândit că slujește o cauză 
justă. Cu Ghiţulescu, care a fost nevoit să 
fugă la Cluj pentru a i se pierde urma, 
deoarece în 1949 a fost condamnat în 
lipsă la cinci ani închisoare corecțională, 
Parisot a continuat să ţină legătura prin 
intermediul lui Arlette Coposu. 


Din porunca Anei Pauker 

Soarta tuturor celor care aveau legă- 
tură cu Legația franceză a fost pecetluită 
de Ana Pauker, care, la ședința Secre- 


tariatului CC al PMR din 20 octombrie 
1948, a vorbit despre necesitatea închiderii 
Institutului Francez de la București, de- 
oarece acesta era „o oficină de spionaj. 
Propunerea închiderii Institutului a fost re- 
luată și mai târziu, considerând că venise 
„timpul să se desființeze Institutul francez 
și să fie expulzați francezii de la Institut“. 
Hotărârea a fost luată în cele din urmă la 
ședința din 1 martie 1950, când s-a mai 
aprobat și „inchiderea oficiilor de informaţii 
american, englez și italian“. 

Motivația luării acestei măsuri a fost, 
după cum se exprima Ana Pauker, necesi- 
tatea de a se stopa acţiunile occidentale 
care foloseau aceste oficii „pentru propa- 
gandă, dau filme, au bibliotecă, vin acolo 
copii de școală“. In cadrul aceleiași ședințe 
a fost aprobată și propunerea lui Gheor- 
ghiu-Dej „ca Ministerul de Interne să ia apoi 
măsuri Împotriva acelora care merg acolo, 
să fie trimiși în batalioanele de muncă“. 

Incă din ianuarie 1949, informatoarea 
H.F.4 raporta că „atașatul militar al Franţei 
în România are dese convorbiri telefonice 
cu o femeie, anume Jacqueline“. Suprave- 
gherea mai îndeaproape a atașatului a dus 
şi la aflarea identităţii tinerei, astfel că, la 
24 mai 1950, France Marcovici a fost ares- 
tată. O săptămână mai târziu a fost ridicată 
și Arlette Coposu. 


Fapte reale împodobite de Securitate 
Serge-Henri Parisot a fost expulzat și a 
părăsit definitiv teritoriul României în 
noaptea de 2 noiembrie 1950. Când a citit 
sentința publicată în presă la 25 octombrie 
1950, firea insensibilă de militar a lui 
Parisot a ieșit la iveală, acesta declarând: 
„Ce să-i faci, așa-i războiul. In luptă sunt și 
morţi“. „Procesul grupului de spioni și 

Arlette si sora ei, France. 


trădători aflaţi în slujba Legaţiei Franţei“ 
face parte din seria anchetelor staliniste pe 
care Uniunea Sovietică le-a impus tuturor 
țărilor de democraţie populară, pentru a 
crea o stare de suspiciune, de învinuiri de 
spionaj, pe această bază putându-se reite- 
ra chemările la ascuțirea vigilenței. Metoda 
folosită în instrumentarea acestor procese 
era următoarea: pornind de la unele fapte 
reale, Securitatea recurgea la numeroase 
arestări, apoi, prin presiuni exercitate 
asupra arestaţilor, elabora scenariul trimi- 
terii lor în judecată. Un alt obiectiv vizat de 
asemenea procese era şi dezmembrarea 
rețelelor clandestine care activaseră în tim- 
pul războiului împotriva germanilor, sunt de 
părere autorii studiului, Alina Ilinca și Liviu 
Marius Bejenaru. 


În comunism, 
dragostea a durat cinci ani 

In cazul Arlettei Coposu, probabil că 
mai mult decât acuzatiile presupusului spi- 


onaj pentru Legația Franţei, la con- 
damnarea sa a atârnat greu faptul că era 
soția lui Corneliu Coposu. De altfel, liderul 
țărănist era deja arestat după „Inscenarea 
de la Tămădău“, din dimineata zilei de 14 
iulie 1947, când un grup de fruntași natio- 
nal-țărăniști a fost surprins de autoritățile 
comuniste pe câmpul de la Tămădău, în 
timp ce încerca să se îmbarce în două 
avioane IAR-39, cu scopul de a fugi peste 
graniță. Din grup făceau parte llie Lazăr, 
lon Mihalache, vicepreședinte PNȚ, cu 
soția, Nicolae Penescu, secretar general 
PNȚ, cu soția, Nicolae Carandino, direc- 
torul ziarului „Dreptatea“, cu soția, doctorul 
Constantin Gafenco, inginerul Gheorghe 
Popescu, Dumitru și Eugen Borcea. 


O blondă naturală, cu ochi albaștri 

Tânărul îl însoțea pe marele om politic 
luliu Maniu care venea în orașul de la 
malul mării să se întâlnească cu emisarii 
noștri stabiliți la Cairo, care pregăteau 
ieșirea din război cu aliații. Au tras la 
Hotelul Francez, deținut de familia lui 
Arlette. „Tânăra era frumușică foc, o 
blondă naturală, cu ochi albaștri, doar ce 
terminase liceul. Intre cei doi a fost 
dragoste la prima vedere“, își amintește 
fosta sa cumnată, Flavia Coposu. 

Cum orașul Constanţa era bombardat 
de ruși, iar hotelul devenea o țintă atunci 
când era luminat, familia Marcovici s-a 
mutat la București, o ocazie perfectă pen- 
tru tânărul Corneliu Coposu să îi facă o 
curte asiduă. După doi ani s-au căsătorit, 
însă fericirea le-a fost de scurtă durată, 
pentru că cinci ani mai târziu, în 1947, 
Coposu a fost arestat. S-au revăzut abia 
după 17 ani, în 1964, când nimic nu mai 
era la fel. Arlette Coposu a ieșit din 
închisoare, după 14 ani, bolnavă de can- 


cer. A doua zi după eliberare, a vrut să 
meargă în Bărăgan, acolo unde soțul său 
avea domiciliu obligatoriu, dar nu i s-a dat 
voie pentru că nu avea buletin. S-au 
revăzut, mai precis, la 28 aprilie 1964, ziua 
în care s-a întors Corneliu Coposu din 
domiciliul obligatoriu. A fost ultimul care a 
plecat din sat. Au mai stat împreună 
aproximativ un an, perioadă trăită cu dis- 
perare și durere. Când a aflat că soția sa 
este grav bolnavă: cancer uterin cu metas- 
taze peritoneale, Corneliu Coposu s-a 
prăbușit pe podea, la Spitalul Filantropia. 

A încercat cu disperare să-și salveze 
dragostea vietii, scriindu-le prietenilor de 
peste hotare să îi trimită medicamente de 
ultimă generaţie. Le-a primit, însă medicii 
români nu i le-au administrat pentru că, au 
spus ei, nu le cunoșteau. Un an întreg, 
Corneliu Coposu și-a împărțit viața între 
şantier, acolo unde lucra, și spital. Arlette 
Coposu a murit în a treia zi de Crăciun a 
anului 1966. Corneliu Coposu nu s-a mai 
recăsătorit niciodată. Arlette a fost înmor- 
mântată în Cimitirul Bellu Catolic, în cripta 
familiei sale. In anul 1995, în același cimitir 
a fost îngropat și Corneliu Coposu. 


Pentru vina că era soția fruntașului 
țărănist lon Mihalache și prietena sa loială, 
care a refuzat să-l denunțe pe politicianul 
de marcă, Niculina Mihalache a trecut prin 
coșmarul ororilor din pușcăriile comuniste. 

lon şi Niculina s-au cunoscut în anul 
1907, în casa surorii ei mai mici, căsătorită 
cu preotul Tomașcu din Țigănești, care a 
fost și el arestat și a murit în închisoare. 
Până la arestare, Niculina Mihalache s-a 
implicat alături de soțul său în înființarea 
cooperativelor sătești, spaţii unde ţăranii 
puteau să-și vândă roadele muncii câmpu- 


lon și Niculina Mihalache 


lui la un pret mai bun și de unde să-și 
cumpere obiecte de uz casnic necesare 
vieţii lor. Tot ea a amenajat o orezărie în 
comuna Tărtășești din Ilfov, unde soțului 
său i se atribuiseră trei hectare de pământ 
după ce a primit titlul de Cavaler al ordinu- 
lui Mihai Viteazul, cea mai înaltă decorație 
în Armata Română obținută în timpul 
Primului Război Mondial. 


17 ani de închisoare și muncă silnică 
După „Inscenarea de la Tămădău“, din 
1947, când fruntașii țărăniști au fost ridicati 
de pe aeroportul Tămădău în timp ce 
încercau să fugă în Occident, a fost 
arestată și soția lui Mihalache, dar a fost 
eliberată în toamna aceluiași an. Totuși, 
comuniștii nu s-au mulțumit cu o aseme- 
nea pedeapsă pentru soția țărănistului, 
aşa că, la 15 august 1949, a fost din nou 
arestată și condamnată la trei ani de 
închisoare corecțională pentru omisiune 
de denunt. După executarea pedepsei, a 
fost din nou încadrată 24 de luni într-o 
colonie de muncă, iar în perioada 1954- 
1958 a fost trimisă cu domiciliu obligatoriu 
în comuna Dâlga Nouă din Bărăgan. . 
Drama sa nu s-a sfârșit, însă, aici. In 
septembrie 1958 a fost din nou arestată și 
condamnată inițial la 14 ani de temniță 
grea și confiscarea totală a averii, iar după 

judecarea recursului, pedeapsa i-a fost 
schimbată la 10 ani de închisoare corec- 
țională, 5 ani interdicție civică și confis- 
carea averii, fiind acuzată de „uneltire con- 
tra ordinii sociale“, în urma evenimentelor 
din Ungaria. Ea era acuzată că a participat 
la crearea unei organizaţii subversive. 
Odată cu libertatea, și-a pierdut și casa pă- 
rintească din Dobrești pe care comuniștii 
au transformat-o în dispensar medical. 


O bătrânețe mizeră, după eliberare 

După ce a fost eliberată prin grațiere, în 
iunie 1963, i s-a fixat domiciliu obligatoriu 
la Căminul de bătrâni de pe strada Episcop 
Radu nr. 26 din București. Așa a aflat că 
soțul său a murit la Râmnicu Sărat și a fost 
îngropat acolo. Era bătrână când co- 
muniștii i-au permis să se întoarcă la 
Dobrești, într-una dintre camerele casei 
părintești. Tot atunci a reușit să strămute 
osemintele soțului său în comuna Do- 
brești. A trăit la bătrânețe cu o pensie 
mizeră, de 900 de lei, după ce a făcut mai 
multe demersuri pentru un trai mai decent. 
A reușit în cele din urmă, dovedind faptul 
că face parte dintre persoanele care au 
desfășurat activităţi de binefacere, familia 
sa ridicând școala din Topoloveni. 

Soția marelui om politic a murit în anul 
1973, la zece ani de la eliberare, chiar de 
ziua Inălțării Domnului. La înmormântarea 
sa a venit să slujească un sobor de 40 de 
preoți din localitățile învecinate, fără să îi 
cheme nimeni. A fost îngropată în cimitirul 
din Dobrești, alături de soțul său. 


Destrămarea familiei Brătianu 

Nu doar țărăniștii au avut de suferit 
odată cu venirea la putere a comuniștilor în 
România. Dramele nu i-au ocolit nici pe 


liberali. Sistemul comunist nu s-a multumit 
doar cu anihilarea marelui istoric Gheor- 
ghe Brătianu, arestat în lotul foștilor demni- 
tari, mâna lungă a Securităţii a ajuns și la 
Elena Brătianu, născută Sturdza, soția sa. 
Ea a fost arestată la 13 octombrie 1951 
și condamnată administrativ la 36 de luni 
de detenție, conform Deciziei MAI nr. 559 
din 6 august 1952, pe care le-a ispășit într-o 
colonie de muncă. Soţia lui Brătianu a fost 
eliberată la 4 iunie 1954. Cei trei copii ai 
lor, Maria, loana și lon, au fost trimiși în 
străinătate, încă din 1944. Nu și-au revăzut 
niciodată tatăl, care a murit în Celula 73 a 
închisorii de la Sighetul Marmaţiei, la 27 
aprilie 1953, la vârsta de 55 de ani. Elena 
s-a stins și ea în exil, la Paris, în 1970. 


Misterul neelucidat al morții lui Brătianu 

Documentele istorice spun însă nu 
doar povestea tristă a soților Brătianu, ci 
pe aceea a destrămării întregii familii. Totul 
a început, bineinteles, de la capul familiei, 
Gheorghe Brătianu. După o perioadă în 
care a fost supus unui lung șir de ame- 
nințări și denigrări, soldate cu eliminarea 
treptată din funcţiile publice pe care le 
deţinea: profesor la Universitatea Bu- 
curești, profesor la Școala Superioară de 
Război, director al Institutului de Istorie 
Universală „N. lorga“, director al publicaţiei 
academice „Revue historique du Sud-Est 
Européen“, din vara anului 1947, timp de 
aproape trei ani, i s-a fixat regimul de do- 
miciliu obligatoriu, cu supraveghere per- 
manentă, la locuința sa din București, de 
pe strada Popa Chițu nr. 26, scriu Aurel 
Pentelescu și Liviu Țăranu în Caietele 
CNSAS. 

La 1 noiembrie 1946, o echipă a 
Sigurantei a descins la locuința marelui 


Elena și Gheorghe Brătianu 


istoric, pe motiv că în cele nouă camera 
ale casei sale se află „material ce intere- 
sează ordinea și siguranța statului“. Deși 
nu s-a descoperit niciun indiciu care să îl 
incrimineze ca fiind antisovietic sau prole- 
gionar, un an mai târziu, la 21 august 1947, 
i se fixează „post fix la domiciliu de către 
Siguranța Generală“, măsura fiind impusă 
de „împrejurări pentru asigurarea secu- 
rității sale“. In realitate, această măsură s-a 
luat din teama de a nu susţine forțele con- 
siderate „reacționare“ ale diverselor gru- 
pări politice anticomuniste și antisovietice 
ale vremii, în primul rând cele liberale, care 
fuseseră desființate. 

In cele din urmă, pentru marele savant, 
domiciliul obligatoriu a fost înlocuit cu 
arestul, acolo unde și-a găsit și sfârșitul. 
Arhiva CNSAS consemnează că în 
noaptea de 5/6 mai 1950, Securitatea a fă- 
cut mai multe arestări, printre care s-a nu- 
mărat și el. „Se depune în arestul MAI 
numitul Gh. I.C. Brătianu pentru cercetări“, 
conform unei note olografe din dosarul 


penal nr. 356. A fost transportat la închi- 
soarea deținuților politic de la Sighetul 
Marmaţiei, unde a îndurat chinurile sis- 
temului concentraționar timp de trei ani. 

Soția sa a adunat mărturiile despre 
moartea lui Brătianu. Aproape toți supra- 
viețuitorii temniței de la Sighetul Marmaţiei 
au amintit de o cămașă pătată de sânge, 
însă descrierea cămășii, ca și locul petelor 
variază. După unii martori, Gheorghe 
Brătianu a fost văzut ultima dată în ziua de 
23 aprilie 1953, de Sfântul Gheorghe, când 
„părea foarte slăbit, târându-și piciorul și 
privind în gol“. Alţii au spus că Brătianu s-ar 
fi sinucis. 

Și fiica sa, Maria Brătianu, a dus 
ancheta mai departe, toate mărturiile fiind 
strânse în volumul „Gheorghe |. Brătianu - 
Enigma morții sale“. Din această carte 
aflăm că autoritățile române au eliberat 
două documente de deces: unul în 1958, 
care menționează „insuficiența circulato- 
rie“ drept cauză a morții, intervenită la 27 
aprilie 1953. „Acest prim certificat este 
înmânat mamei mele cu semnături indes- 
cifrabile și ștampilă de la București“, spune 
Maria Brătianu. Al doilea document, primit 
la Paris, în 1972, seria ED 6064, men- 
ționează aceeași dată, 27 aprilie 1953, lo- 
cul Sighetu Marmatiei, dar nu mai pome- 
nește nimic despre cauza mortii. 


Mara Lazăr, arestată pentru că 
nu și-a denunţat sotul 

Mara Lazăr, soția fruntașului țărănist 
llie Lazăr, cel mai tânăr semnatar al docu- 
mentului Marii Uniri, a fost arestată la 27 
iulie 1947 pentru că nu și-a denunțat soțul 
care intenționa să fugă din tară. Mara 
Lazăr a fost unul dintre cei 32 de parla- 
mentari țărăniști acceptaţi de comuniști în 

Ilie Lazăr cu soția Mara, și fiica, Lia 


urma alegerilor falsificate din noiembrie 
1946, însă luliu Maniu, în semn de protest 
față de regimul instaurat prin fraudă, a 
decis să boicoteze și să nu se prezinte la 
lucrările noului Legislativ, pentru a nu gira 
puterea de atunci. 

Candidata din partea PNȚ a fost trimisă 
în lupta electorală de Iuliu Maniu, după ce 
llie Lazăr a fost închis șapte luni de către 
autoritățile comuniste, fiind acuzat de tră- 
dare și i-a fost înscenat un proces pentru 
a-i interzice să candideze. 

Soția lui llie Lazăr a câștigat alegerile 
în fața contracandidatului Blocului Par- 
tidelor Democratice, din care făceau parte 
și comuniștii, nimeni altul decât savantul 
Constantin Parhon, viitorul președinte al 
Academiei Române. „Rezultatul, spune lon 
Andrei Gherasim, nepotul lui llie Lazăr, a 
fost de 93% în favoarea bunicii mele. Asta 
ca să vedeți de ce popularitate se bucurau 
țărăniștii la acea vreme“. llie Lazăr a fost 
condamnat la 12 ani de pușcărie și la plata 
sumei de 50.000 de lei cheltuieli de jude- 
cată, fiind arestat după „Inscenarea de la 
Tămădău“, fiind plimbat prin mai multe 
închisori. La Galaţi l-a văzut pentru ultima 
oară pe mentorul său luliu Maniu. De aici, 
a fost dus la Sighet. Și-a dat seama că 


sunt la închisoarea de la Sighet, pentru că 
a recunoscut dangătul clopotelor de la 
biserica din localitate, care au fost dăruite 
de familia lui în urmă cu 150 de ani. 
„Fraţilor, suntem la Sighet“, le-a spus el 
celor din celulă. „Dacă moroșenii mei ar ști 
că sunt aici, piatră din piatra acestei 
pușcării n-ar mai rămâne“, a completat el. 


53 de rude ale foștilor demnitari, 
arestate în Săptămâna Mare 
a anului 1952 

In noaptea de 14/15 aprilie 1952, chiar 
în Săptămâna Mare, au fost arestate 53 de 
persoane a căror singură vină era aceea 
de a fi rude ale demnitarilor României in- 
terbelice, în lotul denumit atunci al „familii- 
lor foştilor demnitari“. Mulţi dintre ei erau 
arestaţi deja încă din noaptea de 5/6 mai 
1950 și încarceraţi la Sighet. 

Numărul exact al arestaţilor de la 
această dată a fost dificil de stabilit de 
către cercetătorii de la Memorialul Sighet, 
întrucât în acea noapte au fost arestate 
peste 450 de persoane, grupate în diverse 
„loturi“. In lotul „familiilor foștilor demnitari“ 
au fost incluse și rude mai îndepărtate ale 
acestora. 

Toate persoanele arestate atunci au 
fost încadrate în unități de muncă doar pe 
baza unor decizii ale MAI întocmite după 
câteva luni de la arestarea lor. Cum nu 
existau acuzaţii plauzibile, la rubrica „mo- 
tivul arestării“ din fișele matricole penale, 
apare, în majoritatea cazurilor, sintagma 
„element dubios“, conform studiului „Tes- 
timonies from communist prisons of 
Romania. Women arrested in the „Families 
of former dignitaries“ batch (1952-1954) 
de Virginia lon. 


Dorina Potârcă: 
„Adormeam mergând. 
Ca soldaţii la război“ 

Dorina Potârcă este una dintre vic- 
timele închisorii Sighet după arestarea din 
14/15 aprilie '52, în lotul „familiilor foștilor 
demnitari“. Ea a fost profesoară de limba 
franceză și soția fruntașului țărănist Virgil 
Potârcă, ministru al Justiţiei, al Agriculturii 
și al Lucrărilor Publice în mai multe 
guvernări din perioada interbelică, arestat 
și întemnițat la Sighet. Dorina Potârcă a 
primit o condamnare administrativă de doi 
ani. A trecut prin lagărele de la Ghencea, 
Popești-Leordeni, Pipera și închisoarea 
Dumbrăveni. Despre teroarea de la 
Popești-Leordeni a scris în „Amintirile unui 
«element dubios»“, publicate de Fundaţia 
Academia Civică în 2011: „Plecarea din 
colonie era o tortură. Trebuia să coborâm 
«Golgota», care era acum îngheţată, lu- 
necoasă... Ningea, pământul era înghețat 
bocnă. Noi lucram la diguri. Așa lucrasem 
și vara, aproape tot timpul. Dar de unde 
atunci ne frigea soarele, praful de pe diguri 
se lipea de noi și când ne turnam apă în 
cap, ea șiruia pe noi și deveneam un fel de 
zebre, în așa hal de murdare eram că ne 
uitam una la alta și nu ne mai recunoș- 
team. Acum înghețam îndată ce ne 
opream din muncă. Intâi dădeam zăpada 
la o parte și apoi ridicam digul. Miliţienii își 
făceau un foc mare și stăteau în jurul lui. 
Din când în când ne duceam și noi să ne 
încălzim la foc, dar te perpeleai pe-o parte, 
înghețai pe alta — și reluai munca. Când 
erai lac de apă și îţi desfăceai hainele, 
când erai sloi de gheață... La întoarcere, 
picioarele înghețau și se dezghețau sin- 
gure de câte 7-8 ori pe rând. Și adormeam 
mergând. Ca soldaţii la război“. 


Dorina Potârcă, și cei doi copii ai săi 


Dorina Potârcă a fost eliberată la 19 a- 
prilie 1954. Dar după eliberare, nu a mai 
fost reprimită în învățământ, fiind nevoită să 
lucreze ca muncitoare, vânzătoare, func- 
ționară. Doar trei ani mai târziu a putut să-și 
reia profesia, ca profesoară suplinitoare. 

Un alt nume sonor, Ecaterina Mad- 
gearu, soția secretarului general al PNȚ 
Virgil Madgearu, ucis de legionari în 1940, 
a continuat activitatea soțului său din par- 
tid, fiind președinta comitetului de asis- 
tentă. Ea a fost arestată în 1952 ca soție 
de fost demnitar și a fost eliberată în 1954. 


O altă vină: 
aceea de a fi soră sau fiică 

Și Sanda Leon a fost arestată în lotul 
„familiilor de foști demnitari“. Vina ei: era 
fiica profesorului universitar Gheorghe 
Leon. Aceeași soartă a avut-o și Carmen 
Creţu, fiica lui Napoleon Crețu, fost sub- 
secretar de stat în guvernul lon Gigurtu. A 

fost arestată în aceeași noapte și eliberată 
în 1954. 

Mihaela Vulcănescu, sora lui Mircea 
Vulcănescu, secretară a secţiei feminine a 
PNȚ din Capitală, a fost arestată în același 
lot, primind o condamnare administrativă 
de 24 de luni. Şi fiica lui Mircea Vulcă- 
nescu, condamnat de comuniști pentru 
aceleași acuzații absurde ca atâtea mii de 
români, Măriuca Vulcănescu, a făcut de- 
tenție în vremurile acelea, dar a supra- 
viețuit închisorii, spre deosebire de tatăl 
său, care a murit la 28 octombrie 1952, 
bolnav de plămâni, ca urmare a tratamen- 
tului inuman la care a fost supus. 


La 16 ani, Maria-loana Cantacuzino 
a trecut pe la Văcărești, Jilava, 
Ghencea, Pipera, Târgșor și Mislea 
Pereţii și tavanul unei săli din Me- 
morialul Sighet poartă chipurile, numele și 
poveștile femeilor închise în temnițele 
comuniste. Este vorba de 4.200 de femei 
despre care există dovezi că ar fi fost vic- 
time ale sistemului concentraționar comu- 
nist, însă numărul lor se estimează că ar fi 
mult mai mare și încă se fac cercetări pen- 
tru identificarea altor victime. Obiectele 
păstrate cu greu din perioada detenției 
sunt prezentate într-o vitrină. 


„a-ți boarfele și mișcă“ 

Maria-loana Cantacuzino, fiica avia- 
torului Constantin „Bâzu“ Cantacuzino și a 
Ancăi Diamandi, a fost arestată în 1952, la 
numai 16 ani, fiind acuzată de complot și 
acțiune subversivă împotriva statului, pen- 
tru că a distribuit manifeste anticomuniste. 

In cartea sa de amintiri, ea povestește, 
sub pseudonimul Oana Orlea, teroarea 
prin care a trecut atât ea, cât și întreg 


Maria-loana Cantacuzino (Oana Orlea) 


poporul român. „Schimbarea de regim am 
simtit-o realmente în momentul reformei 
școlare din 1947. In școală domnea un 
puternic spirit de revoltă. Bineînţeles, acest 
spirit era normal pentru vârsta pe care o 
aveam, dar atunci el se structura pe un 
conflict politic. Arestările la domiciliu aveau 
loc mai ales noaptea. Cizme răsunau pe 
scări. Oamenii pititi pe după uși ascultau și 
răsuflau ușurați când ele se opreau la un 
vecin“, a povestit ea într-un interviu acor- 
dat poetei Mariana Marin și publicat, într-o 
primă ediţie, în 1991. 

Pe acest fond, Maria-loana, împreună 
cu alți colegi, a format un grup „cu dorința 
de a merge în munţi la partizani. Cam la 
asta se reducea crezul nostru politic, nu 
prea știam ce e comunismul în teorie. In 
practică, vedeam. Eram singura fată. Cu 
băieții eram prietenă din copilărie. Nu am 
făcut aproape nimic. In cursul anchetelor, 
toată afacerea a primit o importanță ne- 
meritată. Mi-ar fi plăcut atât de mult să 
spun că am fost eroici!“, a povestit ea ulte- 
rior. 

Intr-o bună zi, a fost convocată la 
Rahova. „Culoar lung și negru și apoi a 


început ancheta. Luni de zile mama nu a 
știu nimic de mine.“ „Vreau nume!“, îi cerea 
anchetatorul. „Știu și nu vreau să vă spun, 
l-a înfruntat ea la un moment dat. Cu aces- 
te cuvinte a semnat condamnarea sa și a 
prietenilor săi. 

„Anchetele durau zile și nopți. Trebuia 
să rescriem aceeași declarație de zeci de 
ori. Te aduceau într-o stare de nebunie. 
Aveam 16 ani. Tipii se schimbau, mâncau, 
beau vinuri, vorbesc la telefon cu ne- 
vestele sau cu iubitele, în timp ce reflec- 
torul îndreptat spre tine îţi arde ochii.“ 
Starea sa de sănătate s-a înrăutățit, însă îi 
condiționau plecarea la spital cu darea 
declaraţiei că face parte dintr-o organizație 
care luptă împotriva regimului. Intr-un final, 
a fost dusă la medic, la Văcărești. 

„Cantacuzino, ia-ți boarfele și mișcă!*, i 
s-a spus acum și de fiecare dată când era 
mutată dintr-un loc de detenţie în altul. 
Timp de aproape trei ani, a trecut pe rând 
prin Văcărești, Jilava, Ghencea, Pipera, 
Târgșor, Mislea, fiind în cele din urmă 
eliberată la intervenţia bunicului ei, com- 
pozitorul George Enescu, care, aflat în 
străinătate, declara că nu se va întoarce în 
țară atât timp cât nepoata lui este în 
închisoare. In libertate, nu-și găsește ros- 
tul, fiind nevoită să lucreze o vreme ca aju- 
tor de sudor pe un șantier din București, ca 
taxatoare la IRTA și șamponeză la Coo- 
perativa Higiena. 


„Cu prostituatele cântam în cor 
Marșul căcănarilor“ 

In 1960, este rearestată în legătură cu 
un atac ce avusese loc în urmă cu un an, 
asupra unui furgon al Băncii Naţionale din 
Capitală, cunoscut sub numele de „Ope- 
rațiunea loanid“, unde este reținută vreme 


Adriana Georgescu 


de două luni. In anul 1980, s-a expatriat 
definitiv și s-a stabilit în Franţa. A lăsat în 
urmă o țară, dar și amintirile din închisorile 
groazei: „Groaznice erau latrinele la Ghen- 
cea! Tineta nu folosea decât de seara, 
când ne închideau în baracă, până după 
numărul de dimineață. Ca s-o golim, tre- 
buia s-o ducem, câte două, cu un par tre- 
cut prin mânere, până în fundul curții. 
Drumul era periculos, mai ales iarna, când 
alunecam la fiecare pas. Ce hohote de râs 
ne-au apucat pe Marina și pe mine, stând 
de o parte și de alta a hârdăului plin ochi! 
Bătea crivățul și ne împingea prin curtea 
lucie de polei. Rahatul se vălurea. Multe 
politice plăteau prostituatele ca să ducă 
hârdăul în locul lor. Cu Marina și cu prosti- 
tuatele cântam în cor Marșul căcănarilor. 
Ne plăcea mai ales versul care proclamă 
democraţia maţului, același și cu aceleași 
funcţii la o prințesă dalbă, sau la o curvă 

de tractir. O adunătură de scânduri ce abia 
se țineau, cu cinci sau șapte găuri în formă 
de triunghi (pentru 250 — 300 de femei), 
astea erau latrinele. Uşile se bălăngăneau, 
oricum nu se închideau niciodată. Coş- 
marul nostru era să nu se rupă scândurile 
şi să cădem în hazna“. 


„Totul șuieră, se învârte. 
Mă zvârcolesc“ 

Avocata Adriana Georgescu, șefa de 
cabinet a prim-ministrului Nicolae Ră- 
descu, a fost arestată imediat după ve- 
nirea comuniștilor la putere și judecată în 
procesul Organizaţiei «T». În timpul de- 
tentiei, a fost torturată cu sălbăticie în 
Penitenciarul Văcăreşti. După eliberare, a 
reușit să fugă din tară în momentul în care 
i se pregătea o nouă arestare. În exil a pu- 
blicat prima carte despre teroarea comu- 
nistă, motiv pentru care mâna lungă a 
Securităţii i-a înscenat un accident de pe 
urma căruia a rămas cu sechele pe viață. 
lată un fragment din amintirile sale din 
detenţie: „Traversăm un coridor. Celule. 
Un birou. Patru oameni. Unul scund, gras, 
cu mustață. Altul ascutit, cu fată de $o- 
bolan. Ceilalţi vorbesc între ei, cu spatele 
la mine. Cei doi mă înșfacă. Mă zbat. Ei 
râd. Odaia se învârte în jurul meu. Inchid 
ochii și lovesc cu pumnul și cu piciorul în 
stânga și în dreapta. Cineva mă apucă și 
mă dă cu capul de pereți. Aud zgomotul. 
Încă o palmă. Mi-au dat drumul. Deschid 
ochii, mă întorc, regăsesc peretele, mă 
lipesc de el. Ei râd din nou și îmi aruncă o 
salopetă. Mă aplec s-o iau. Capul mi-e tras 
de podea ca de un magnet... Unul dintre ei 
mi-a imobilizat brațele. Altul, picioarele. Un 
al treilea scoate dintr-un sertar un soi de 
mânecă prinsă la ambele capete și 


umplută. Se apleacă, îmi pune o batistă 
groasă pe gură și biciuie aerul cu mâneca. 
Prima lovitură mă atinge la coapsă. A 
doua, în plin obraz. Totul șuieră, se învârte. 
Mă zvârcolesc. Toţi ţipă. Și eu? Mușc, 
mușc batista din gură. Coapsa, încă o dată 
coapsa. Cercurile. Galbenul se rotește, se 
rotește, se apropie. Nu mai știu nimic“. 


Lagărul Anghel Saligny: 
„Vântul ne smulgea hainele de pe noi“ 
Sabina Wurmbrand, soția pastorului 
Richard Wurmbrand, a fost arestată în ia- 
nuarie 1951 și condamnată la doi ani de 
închisoare corecțională. De la Jilava, a 
ajuns în lagărul de triere de la Ghencea, de 
unde a fost mutată la Canal, în colonia 
Anghel Saligny, apoi dusă la Târgșor. A 
fost eliberată abia după trei ani. „Marșul 


N 


Late Noprerernd Arii d Wreta met veth 
enhe iau 


Sabina Wurmbrand, soția pastorului Richard Wurmbrand 


către locurile de muncă se făcea pe un 
vânt tăios care venea dinspre mare. 
Gardienii își frecau mâinile să și le 
încălzească, vădit nemulțumiți că sunt siliţi 


să iasă pe frigul acela din barăcile lor 
încălzite. Ei își făceau simțită frustrarea 
lovindu-ne și înjurându-ne birjărește după 
obiceiul lor la cea mai mică mișcare sau 
gest neașteptat în rândurile noastre. La 
poartă, sub controlul turnului de pază, 
şeful gardienilor striga în fiecare zi, la 
sosire și plecare, raportul: «Azi sunt scoși 
la muncă două mii de banditi, criminali și 
contrarevoluționari». Vântul ne biciuia 
obrajii și ne smulgea hainele de pe noi. 
Coloana părea fără de sfârșit“, povestea 
aL Wurmbrand în „Nobletea suferin- 

i“. În lagărul care purta numele marelui 
fa Anghel Saligny au mai fost inter- 
nate Dora Apăteanu, condamnată la opt 
ani de muncă silnică pentru sabotaj, Elena 
Bratu, arestată pentru instigare publică, 
Maria Călugăru, învinuită de uneltire con- 
tra ordinii sociale, Maria Ciomu, acuzată 
de omisiune de denunț, Constantina 
Ivașcu, pentru instigare publică, Vasilica 
Kara, pentru răspândire de informații 
interzise, Eugenia Lazăr, pentru că în urma 
unei perchezitii i s-au găsit la domiciliu trei 
ceasuri, brățări din aur și suma de 615.000 
de lei, Valeria Linoiu pentru că a încercat 
să fugă în Turcia, Floare Pop pentru sabo- 
taj. Şi lista poate continua cu alte câteva 
mii de nume și cu tot atâtea drame. 
Efectivul coloniei a crescut treptat, de la 
2.000 la 8.000 de persoane. 


Jilava, închisoarea groazei 
cu cele mai multe femei 

Cercetătorii de la Institutul de 
Investigare a Crimelor Comunismului și 
Memoria Exilului Românesc lucrează la un 
dicționar despre femeile din închisorile 
comuniste. Pe baza fișelor matricole pe- 
nale, au fost identificate 3.802 de deținute, 


dintre care 86% nu aveau nicio aparte- 
nență politică, spune cercetătorul Con- 
stantin Vasilescu. Dintre cele 3.802 de 
femei închise, 1.868 erau căsătorite, iar 
1.454 dintre ele erau mame. Cele mai 
multe au fost închise la Jilava: 1.767. Pe 
locul doi la închisorile groazei a fost 
Mislea, unde au fost internate 1.115 femei, 
iar nedoritul loc trei îl ocupă Miercurea 
Ciuc, cu 843 de femei după gratii. Arlette 
Coposu le-a „bifat“ pe toate trei. La peni- 
tenciarul din Miercurea Ciuc au murit 16 
femei, la Văcărești - 15. Cea mai grea 
condamnare pronunțată a fost de muncă 
silnică pe viață în 18 cazuri, sentință 
redusă de cele mai multe ori la 25 de ani 
de muncă silnică. „Printre femeile arestate, 
condamnate sau internate s-au aflat inclu- 
siv minore. Numărul minim de cazuri docu- 
mentate în baza fișelor matricole penale 
este de 46. Cea mai tânără este Rodica 
Pătru, de 14 ani, arestată pentru trecerea 
frontierei, care însă a fost eliberată după 
câteva luni. Există însă și minore con- 
damnate cu sentințe grele: Gertruda 
Bader, de 17 ani, condamnată la 7 ani pen- 
tru uneltire, mai precis a semnalizat prin 
semne Morse către deţinuţi evenimentele 
politice; Marta Buchard, de 17 ani, a fost 
condamnată la 12 ani pentru răspândire de 
publicaţii interzise; Irina Cooș, de 16 ani, a 
fost condamnată la 20 de ani muncă sil- 
nică pentru uneltire“, spune cercetătorul. 
Aproape toate femeile închise din motive 
politice au fost urmărite de către Securitate 
prin dosare individuale. 


https://adevarul.ro/locale/constanta/femei-inchisorile-comu- 
niste-destinul-tragic-arlette-coposu-sotia-seniorului-inchisa- 
spionaj-murit-scurt-timp-eliberare- 
1_5c8220d8445219c57e026555/index.html 

MIRCEA CARP 


Adriana Georgescu, 
devotament și martiriu 


În iarna anului 1945 România se afla 
într-o perioadă de vâltoare și neliniște. Așa 
cum afirma primul ministru, generalul 
Nicolae Rădescu la 11 februarie 1945 în 
sala ARO (cinematograful Patria de azi), 
citez „Cei fără de neam și Dumnezeu, așa 
cum i-a denumit poporul, au pornit să 
aprindă focul în țară și să o înece în 
sânge.” Mai departe prim ministrul Ră- 
descu se referea și la acţiunile comuniste 
dăunătoare tării. Citez: „Sunt nenumarate 
blestematele lor fapte pe tot cuprinsul tării. 
Voi avea în curând prilejul să vă vorbesc 
de toate. Astă seară voi spicui în treacăt 
numai pe cele petrecute astăzi, fiindcă 
vreau să spulber toate infamiile care au și 
început să fie aruncate asupra mea și 
asupra armatei, în scopul de a ascunde 
odioasele lor crime." 

In această atmosferă un grup de tineri 
ofițeri proaspăt reîntorși de pe front am 
hotărât să ne exprimăm profundul nostru 
atașament față de prim ministrul țării și fată 
de armată. Am fost ales și delegat să mă 
duc personal la București și dacă este 
posibil să aduc la cunoștință generalului 
Rădescu atașamentul nostru. 

Am ajuns la București unde am reușit 
să iau legătura telefonic cu cabinetul 
primului ministru. Mi-a răspuns o voce de 
femeie pe care nu aveam să o uit nicio- 


dată: „Da!?” M-am prezentat: „Sublocote- 
nent Mircea Carp din detașamentul blindat 
colonel Matei”. Aceeași voce de femeie a 
revenit cu același „Da!?” l-am răspuns că 
sunt purtătorul unui mesaj de atașament 
pentru domnul general Rădescu din partea 
unui grup de ofițeri tocmai veniţi de pe 
front. Puțin mirată mai întâi, dar pe urmă 
fermă, vocea mi-a spus că domnul general 
era foarte ocupat, dar că ea personal îi va 
prezenta mesajul nostru. l-am mulțumit 
după care m-am reîntors la unitate infor- 
mându-mi camarazii că misiunea fusese 
îndeplinită. 

A urmat venirea lui Visinski, trimisul lui 
Stalin, care după ce a bătut cu pumnul în 
masă l-a obligat forțat pe Regele Mihai să 
accepte venirea la putere a regimului pro 
comunist a lui Petru Groza. 

Nu am știut în acel moment a cui era 


vocea aceea binevoitoare dar hotărâtă de 
femeie de la celălalt capăt al firului de tele- 
fon. Un an mai târziu am aflat că era a 
Adrianei Georgescu, şefa de cabinet a 
generalului Rădescu, care după ce comu- 
niștii puseseră mâna pe putere în Ro- 
mânia, a fost arestată, chinuită, interogată 
și judecată, condamnată la 4 ani de în- 
chisoare și în cele din urmă după 2 ani de 
suferințe gratiată de Regele Mihai în 1947. 

S-a scris mult despre drama Adrianei 
Georgescu, dar cel mai nimerit este să citez 
acest paragraf chiar din cartea scrisă de 
Adriana Georgescu „La început a fost 
sfârșitul” ediția a Il-a revăzută și publicată 
de Fundaţia Culturală Memoria în 1999, 
fundaţie din a cărei conducere alături de Ba- 
nu Rădulescu am facut parte de la început. 

Citez paragraful care redă după păre- 
rea mea cel mai intens și mai tulburător 
moment din procesul din 1945 când a fost 
judecată Adriana Georgescu: 

„In sfârșit vine și rândul meu. Mă scol în 
picioare. Ce să spun mai întâi? Strâng 
pumnii. Imi aud vocea, o voce albă și parcă 
din afara mea: 

- Domnule președinte, am fost ridicată 
din stradă. Un bărbat tocmai trecea care 


Adriana Georgescu 
LA INCEPUTA FOST 
SFARȘITUL aa” 


semăna cu unul din colegii mei. L-am stri- 
gat. Era un necunoscut. In prezent se afla 
la Ministerul de Interne. De ce? In virtutea 
cărei legi? Domnule președinte, Se- 
curitatea ne-a ridicat acum două zile de la 
Curtea Marţială ca să ne forțeze să dăm 
declarații cum că am fost bine trataţi la 
anchetă: insultată. Ameninţată. „Dacă nu 
semnezi, te așteaptă moartea sau Siberia”. 
Lovită. Dată cu capul de pereți sistematic. 
Biciuită cu o mânecă umplută cu nisip. Re- 
gim celular. Infometată. Lipsită de „aer'. 
Carcera. Ținută ore întregi în vârful picioa- 
relor până leșinam. Injectie ca să fiu dro- 
gată. Pălmuită. Scuipată în obraz. Cer o 
expertiză medicală ca să pot arăta medicilor 
rezultatul altor metode de anchetă pe care 
prefer să nu le spun unei săli întregi. Cer o 
comisie de medici comuniști și neutri.” 

Acest paragraf din amintirile Adrianei 
Georgescu este edificator pentru toate 
chinurile și suferințele prin care a trecut o 
tânără avocată de 24 de ani care nu-și 
făcea decât datoria fată de tară. 

Ani și ani mai târziu m-am reîntâlnit cu 
vocea de la telefon, din anul 1945, de la 
cabinetul generalului Rădescu: eu eram 
refugiat politic în America, lucram la Vocea 

Americii și ocazional colaboram cu 
președintele Comitetului Naţional Român 
care nu era altul decât generalul Nicolae 
Rădescu, ultimul prim ministru consti- 
tutional al României. Ea, după cum am 
aflat era refugiată politic în Anglia. Era 
măritată cu ofițerul englez Frank Lorimer 
Westwater și după cum mi-a mărturisit 
Adriana Georgescu, se bucura de o căsă- 
torie care a ajutat-o foarte mult să depă- 
şească urmările fizice și psihice suferite în 
propria ei țară din partea călăilor comuniști 
în frunte cu Alexandru Nikolski — „omul 
şobolan.” Ca și activități desfășurate, 
făcuse conferințe, seminarii, fusese core- 
spondent temporar la Europa Liberă, la 
BBC, la secţia română de la radio Paris, 
lucrase la O.N.U. 

Ca și mai demult, în 1945, m-am pre- 
zentat, la care dânsa a exclamat: „Te recu- 
nosc, ești tânărul ofițer care a venit în nu- 
mele camarazilor săi cu un mesaj de susti- 
nere pentru generalul Rădescul.” In con- 
vorbirea noastră am ezitat să ma refer la 
drama prin care trecuse despre care știam 
acum multe amănunte și am preferat să-i 
spun mai întâi câteva cuvinte despre mine. 
După lunga noastră convorbire i-am pro- 
mis că la prima călătorie peste ocean am 
să vin să o văd şi să continuăm povestirile 
noastre, dar soarta nu a vrut așa, căci 
Adriana Georgescu, idolul multora dintre 
noi cei tineri din vremea aceea, a încetat 
din viață la 29 octombrie 2005 la Londra. 

Dacă v-am vorbit astăzi despre Adriana 
Georgescu și martiriul ei descris în cartea 
sa, este pentru că există și piesa de teatru 
„La început a fost sfarșitul” la care vreau să 
mă opresc puţin. Piesa a fost jucată la 
Facultatea de Drept din Cluj. Este vorba 
despre o piesă de teatru modern cu partici- 


parea directă a publicului spectator care 
este purtat prin atmosfera acestei drame: 
urlete, injurii, lovituri, scări înguste și sub- 
soluri murdare, personaje în costume de 
pușcăriași și gardieni și apoi un personaj 
(care joacă rolul Adrianei Georgescu) la un 
pupitru, care stă cu privirea fixă minute în șir 
înainte de a povesti brutalităţile și ororile 
tipice unei închisori comuniste din România 
anilor instalării puterii sovieto-comuniste. 

Apoi am aflat de existența ziarului 
„Taitung” de la Colegiul Naţional „G. Coş- 
buc” din Cluj, ziar — voce a tinerilor, în care 
Radu Chioreanu — redactor șef povesteste 
tinerilor (și nu numai) despre această 
piesă de teatru. 

Cartea scrisă de Adriana Georgescu în 
exil cu titlul „La început a fost sfârșitul” va 
apărea din nou la Editura Humanitas din 
București. O astfel de carte ar trebui să fie 
în lista de lecturi obligatorii pentru tinerii de 
azi (și nu numai pentru ei) și de mâine și de 
poimâine... ca și cartea „Inchisoarea noas- 
tră cea de toate zilele” a lui lon Ioanid, o 
altă victimă a subjugării comuniste. Şi încă 
multe, multe alte cărţi care spun adevărul! 

Cum spunea Corneliu Coposu „Cine 
uită trecutul, merită să-l repete.” 

Să auzim și în continuare numai de 
bine!” 


SORIN POPESCU 
TUDOR PRELIPCEANU 


Constantin C. Angelescu 


O prezentă activă la Consiliul Legislativ interbelic, 
care a cunoscut, însă, represiunea regimului comunist 


În februarie 1934, Constantin C. 
Angelescu, un tânăr jurist talentat, cu o 
temeinică pregătire în domeniul dreptului, 
era admis la Consiliul Legislativ. Și de 
această dată s-a respectat tradiţia presti- 
gioasei instituții juridice interbelice. Astfel, 
Constantin C. Angelescu și-a desăvârșit 
studiile juridice la Paris, unde și-a luat cu 
strălucire doctoratul în drept, cale urmată 
de marea majoritate a tinerilor juriști anga- 
jati la Consiliul Legislativ din acele timpuri. 

Constantin C. Angelescu a văzut lumi- 
na zilei în București, pe data de 16 febru- 
arie 1905, în casa părintească situată pe 
strada C. A. Rosetti nr. 13bis. A fost al 
patrulea din cei şase copii ai familiei faimo- 
sului doctor în medicină, având speciali- 
tatea chirurgie, Constantin Angelescu, 
care și-a dobândit acest titlu la Paris. 
Ceilalţi copii au fost: Elena (1900-1981), 
căsătorită cu diplomatul George Văli- 
mărescu; Grigore (1901-1922), decedat pe 
când era student la drept; Alexandru 
(1902-1947), profesor de drept civil la 
Universitatea din Cluj; loana (1906-1993), 
căsătorită cu geologul Ștefan N. Ghika- 
Budești, membru corespondent al Aca- 
demiei Române și Elisabeta (1908-1988), 
căsătorită cu matematicianul Alexandru 
Ghica, de asemenea membru corespon- 


dent al aceluiași înalt for științific. 

Tatăl său, Constantin Angelescu, profe- 
sor și director al clinicii chirurgicale de la 
Facultatea de medicină din București, prin 
opțiune politică liberal, a jucat un rol impor- 
tant pe scena politică românească din pri- 
ma jumătate a secolului XX, fiind ales, cu 
începere din anul 1901, deputat sau sena- 
tor în aproape toate legislaturile până la 
începutul celui de al doilea război mondial. 

A detinut, rând pe rând, funcţiile de 
ministru al lucrărilor publice și comunicati- 
ilor (4 ianuarie 1914-11 decembrie 1916), 
ministru plenipotenţiar al României în 
Statele Unite (1917-1918), ministru al 
instrucţiunii și cultelor de mai multe ori, 
prim-ministru al României (30 decembrie 
1933-3 ianuarie 1934), ministru de stat (10 
februarie-30 martie 1938) și, apoi, tot din 
1938, dar până în 1940, consilier al Co- 
roanei. Constantin Angelescu și-a câștigat 
o deosebită faimă în calitate de organiza- 
tor și reformator al învățământului româ- 
nesc, reușind să sprijine ridicarea a aproxi- 
mativ 14 000 de școli în cei peste zece ani 
cât a fost ministru în domeniul învățămân- 
tului. În 1934, a fost ales membru de 
onoare al Academiei Române, iar spre 
sfârșitul carierei sale a condus presti- 
gioase instituții, precum: Academia de 
Științe din România, Societatea „Ateneul 
Român”, Liga Culturală, Academia de 
Medicină din București și Societatea pen- 
tru Invățătura Poporului Român. A decedat 
la 14 septembrie 1948. 

Mama sa, Virginia G. Constantinescu, 
moștenitoarea moșiei (transformată în anul 
1895 în staţiune balneară) de la Sărata- 
Monteoru, județul Buzău, și-a pierdut din 
nefericire viata la doar două săptămâni 
după ultima naștere, în 1908, din pricina 
unui anevrism. 

Constantin C. Angelescu, fiul de aceas- 
tă dată, și-a început și urmat cea mai mare 
parte a studiilor în tară, la București, studii 
întrerupte însă în vremea primului război 
mondial, când familia a părăsit capitala și 
s-a refugiat întâi la lași, apoi la Odesa și, în 
cele din urmă, la Paris și Nisa. In con- 
secință, studiile și le-a continuat în liceele 
din cele două orașe franceze, întorcându- 


se în tară abia după încheierea războiului, 
în 1920. 

După cum se arăta în Memoriul de 
titluri și lucrări al lui Constantin C. 
Angelescu, publicat în 1936, la Tipografia 
„Libertatea” din București, acest jurist, a 
cărui valoare a fost pe deplin demonstrată 
odată cu scurgerea timpului, a absolvit 
Facultatea de Drept a Universităţii bucu- 
reștene în iunie 1926, cu mențiunea foarte 
bine - magna cum laudae. A început o 
intensă activitate publicistică în domeniul 
juridic. Astfel, în numerele 30 și 31 din 
1926 ale cunoscutei reviste „Dreptul”, a 
publicat studiul Izvoarele Constituţiei ro- 
mâne de la 1866; în numărul 6 din 1927 al 
aceleiași reviste „Dreptul” i-a apărut arti- 
colul Câteva știri nouă relative la un proiect 
de Cod civil întocmit în 1862 — 1863; în 
cuprinsul numerelor 5 și 6 din 1927 ale 
„Revistei de drept penal și știință peniten- 
ciară” s-a aflat materialul său Pedeapsa cu 
moartea la români în veacul al XIX-lea; în 
cuprinsul numerelor 28 și 29 din 1928 ale 
revistei „Dreptul” a fost inclus studiul său 
Cei dintâi români doctori în drept de la 
Paris, iar în numerele 1 şi 2 din 1932 ale 
„Revistei generale a învățământului” a 
publicat materialul Contribuţii la istoria 
învățământului. Studenţi români la Paris în 
1820 — 1840. 

Fiind un tânăr jurist deosebit de 
promițător, Constantin C. Angelescu a ple- 
cat în capitala Franței pentru a-și continua 
studiile. In noiembrie 1928, a devenit diplo- 
mat în studii superioare de drept public al 
Facultăţii de Drept a Universității din Paris, 
cu mențiunea foarte bine, media 20 pe 20. 
A fost, de altfel, citat în Palmar&s-ul acestei 
Facultăți pe anul universitar 1928-1929, la 
pagina 32. In noiembrie 1930, a obținut 


diploma în studii superioare de economie 
politică a Facultăţii de Drept a Universității 
din Paris, cu mențiunea foarte bine, media 
18 pe 20. A fost, de asemenea, citat în 
Palmar&s-ul Facultății de Drept a Univer- 
sității din capitala Franţei pe anul universi- 
tar 1929 — 1930, la pagina 37. In iunie 
1933 şi-a luat doctoratul în drept al 
Facultăţii de științe juridice a Universităţii 
din Paris, cu menţiunea foarte bine, teza 
sa, intitulată La consultation directe du 
peuple, en dehors de l'élection, d'après la 
Constitution de Weimar, fiind retinută și în 
scurt timp tipărită (la Editura Libraire des 
Facultés, Paris, 1933, însumând 656 de 
pagini). Şi de această dată a fost citat în 
Palmarès-ul Facultății de Drept a Univer- 
sității pariziene pe anul universitar 1932 — 
1933, la pagina 29. 

In ședința din 12 iulie 1934, Consiliul 
profesoral al Facultăţii de Drept a Uni- 
versităţii din Paris a decernat o menţiune 
tezei susținute de Constantin C. Ange- 
lescu. Profesorul Georges Scelle, specia- 
list în drept internaţional, în cuvântarea 
rostită în aula Facultăţii de Drept mai sus 
menționate, la 13 decembrie 1934, vorbind 
despre cele mai bune teze de doctorat 
susținute la Paris în anul precedent, a 
adus elogii tezei elaborate de Constantin 
C. Angelescu (Palmares-ul Facultăţii de 
Drept a Universităţii din Paris pe anul uni- 
versitar 1933 — 1934, pagina 22). A obținut, 
totodată, în iulie 1931, diploma Școlii de 
Științe Politice din Paris, atribuindu-i-se 
titlul de laureat al acestei școli. A fost, de 
altfel, clasificat primul pe întreaga școală, 
cu mențiunea foarte bine. 

In ianuarie 1934, după studiile strălu- 
cite și multidisciplinare, amintite mai sus, 
Constantin C. Anglescu s-a întors în tară, 


devenind asistent onorific la Facultatea de 
Drept a Universităţii din București, iar în 
februarie 1934 a ajuns referent stagiar la 
Consiliul Legislativ, instituție asimilată ca 
importanță cu Inalta Curte de Casaţie și 
Justiţie, continuându-și, în același timp, 
activitatea didactică. 

Numirea la Consiliul Legislativ, după 
cum remarca profesorul universitar Octa- 
vian Ionescu în lucrarea Amintiri din viata 
mea, se asemăna cu numirea de profesori 
universitari, deoarece capacitatea intelec- 
tuală și publicaţiile erau criteriile luate 
exclusiv în considerare. Forul care făcea 
ministrului justiţiei recomandarea de 
numire pentru postul de referent stagiar 
era format din prim-președintele Consiliului 
Legislativ, cei trei președinți de secțiuni și 
10 consilieri, câte trei din cele trei secțiuni, 
cărora li se adăuga unul de la Biroul de 
Studii Istorice. Fiecare membru al acestei 
comisii a Consiliului Legislativ examina, cu 
scrupulozitate, diplomele de studii, dintre 
care diploma de doctor în drept era indis- 
pensabilă, lucrările publicate de candidați 
și, în general, întreaga lor activitate juri- 
dică. Prin aceste furci caudine a trecut, 
desigur, și Constantin C. Angelescu. Unul 


MEMORIA 
| pi ea] 


61 


dintre consilieri, considerat cel mai potrivit 
pentru domeniul solicitat de candidat, 
făcea un raport în care caracteriza valoa- 
rea lucrărilor analizate. Membrii comisiei 
erau apoi convocați de primul-președinte 
al Consiliului Legislativ, în Secţiuni unite, în 
marea sală a Consiliului (care se afla în 
casa ce a apartinut renumitului jurist, fost 
prim-ministru și în mai multe rânduri min- 
istru, Take lonescu, din strada Atena 
nr.25). Consilierul-raportor își prezenta 
referatul, iar membrii comisiei stabileau 
prin vot pe cei trei candidați pentru fiecare 
post vacant de referent stagiar, în ordinea 
aprecierilor făcute de ei. Lucrările erau 
apoi trimise Ministerului Justiţiei, unde era 
comunicată și decizia luată de comisie, iar 
ministrul proceda la numirea noului refe- 
rent stagiar. Acesta a fost întotdeauna 
primul din lista celor trei recomandati de 
către Consiliul Legislativ, potrivit legii sale 
de organizare, fiind considerat drept cel 
mai valoros și mai capabil pentru post. 
Procedura aceasta de numiri era poate 
mai severă decât pentru profesorii univer- 
sitari de drept, deoarece numărul mem- 
brilor juriului care făceau recomandarea 
era mai mare, publicitatea mai largă, iar 
spiritul în care aceasta avea loc era acela 
al unei conștiinciozități austere, desigur și 
al unei imparțialități depline, proprii actului 
de justiție. 

După parcurgerea procedurii amintite 
mai sus, Constantin C. Angelescu a fost 
numit referent stagiar în Secţiunea |, care 
avea în competenţa sa: legislaţia de drept 
public general intern și extern, precum 
dreptul constituțional, administrativ, elec- 
toral, penal, procedură penală, internatio- 
nal public și orice altă materie de drept 
public, afară de cele date în competența 


unei alte secţiuni, dar și legislaţia referi- 
toare la culte, instrucțiune, educație, arte, 
armată și apărarea naţională. De remarcat 
că Secţiunea | a avut și importanta misiune 
de a redacta Codul penal și Codul de pro- 
cedură penală. Președinte al acestei 
Secţiuni era la acea dată loan lonescu- 
Dolj, care s-a impus în mod deosebit pe 
plan științific în domeniul dreptului penal. 
Rodul nevăzut al muncii sale neobosite de 
peste un deceniu a fost integrat în valo- 
roasa lucrare: Codul penal Carol al II-lea, 
ce a intrat în vigoare la 1 ianuarie 1937. In 
Secțiunea |, Constantin C. Angelescu a 
avut drept colegi reputați specialiști în 
domeniul dreptului, între care consilierii: 
Cezar Vârgolici, fost președinte de sectie a 
Curţii de Apel din lași, autor al valoroasei 
lucrări Elaborarea legilor și Consiliul 
Legislativ, apărută, în 1938, la București, 
la editura „Cartea Românească”, lon Ră- 
dulescu, cu doctoratul în drept la Paris, 
profesor de drept penal la Facultatea de 
Drept a Universităţii din lași și D. P. 
Ispasiu. Acestora li s-au adăugat referenții 
titulari: George Vrăbiescu, conferenţiar de 
drept penal la Facultatea de Drept a 
Universităţii din București, luliu Pascu, 
doctor în drept, specialist mai ales în drept 
ecumenic, Eustațiu A. Poulopol, cu docto- 
rat în drept la Paris, Corneliu Rudescu, cu 
doctoratul obținut la Facultatea de Drept a 
Universităţii din Geneva, specialist mai 
ales în problemele de drept internațional 
public. Referenti stagiari, ca și Constantin 
C. Angelescu, erau Grigore |. Țăranu și 
George Tabacovici, amândoi cu doctorat în 
drept la Paris. De remarcat că referenții 
stagiari erau asimilați cu judecătorii de 
ședință ai tribunalelor. 

Constantin C. Angelescu, în calitatea 


sa de referent, ajuta Secţiunea în care era 
încadrat la efectuarea studiilor și a lu- 
crărilor de întocmire a proiectelor, ex- 
punerilor de motive sau a rapoartelor. In 
ședințe nu avea vot deliberativ, dar putea 
lua parte la discuții și avea dreptul să-și 
exprime părerile. S-a specializat la Consi- 
liul Legislativ în drept constituțional și drept 
internaţional. 

In perioada în care studia în capitala 
Franței, Constantin C. Angelescu s-a 
remarcat prin publicarea studiilor: Decla- 
ration de guerre et referendum, ce a apărut 
în 1932, la Paris, în publicaţia „Revue des 
sciences politiques”; La nouvelle loi alle- 
mande du 14 Juillet 1933 sur le referen- 
dum, ce s-a publicat în 1933, la București, 
în „Revista de drept public”, nr. 6-9; La 
crise de la démocratie, inclusă, în 1933, în 
publicatia „Revue générale du droit, de la 
législation et de la jurisprudence”, editată 
la Paris. Constantin C. Angelescu, înzes- 
trat cu o memorie ieșită din comun, și-a 
impus în activitatea sa științifică o disci- 
plină severă, bazată pe rigoare și autoexi- 
gență. 

Intors în tară, stimulat de atmosfera 
creatoare întâlnită la Consiliul Legislativ, 
Constantin C. Angelescu și-a continuat 
activitatea din domeniul juridic începută cu 
succes la Paris. Desigur, s-a încadrat, con- 
form poziției pe care o ocupa și a îndatoriri- 
lor care îi reveneau, în îndeplinirea misiunii 
triple a Consiliului Legislativ: aceea de 
avizare a tuturor proiectelor de legi — fie că 
erau întocmite de Guvern sau din inițiativă 
parlamentară - și a proiectelor de regula- 
mente, cu mențiunea că avizul era faculta- 
tiv; de elaborare a proiectelor de legi sau 
de regulamente la cererea Guvernului sau 
datorate inițiativei parlamentare, conform 


indicaţiilor şi principiilor comunicate Consi- 
liului Legislativ de aceste foruri; de 
realizare a operei de unificare legislativă a 
României întregite, sub formă de noi co- 
duri. De altfel, Consiliul Legislativ interbelic 
nu a fost doar o instituție de simplă tehnică 
legislativă, ci a avut și un însemnat rol 
științific, rol pe care membrii acestei impor- 
tante instituții juridice, inclusiv Constantin 
C. Angelescu, și l-au asumat. 

O lucrare a lui Constantin C. Ange- 
lescu, ce evidenția preocupările sale în 
cadrul Consiliului Legislativ, este Valoarea 
juridică a eratelor publicate în „Monitorul 
Oficial”, ce a apărut în „Revista de drept 
public”, editată în București, nr.1-4 din 
1934. In material se arăta că pentru înlătu- 
rarea rezultatelor așa de regretabile pe 
care greșelile de tipar le-ar putea pricinui, 
autoritatea sub supravegherea căreia s-a 
făcut publicarea unei legi sau a unui regu- 
lament, în cazul în care legea sau regula- 
mentul au fost greșit imprimate în „Mo- 
nitorul Oficial”, inserează în această foaie 
o erată prin care se rectifică erorile să- 
vârșite. Aceste erate pot deci aduce schim- 
bări importante textelor de legi și de regu- 
lamente anterior publicate în „Monitorul 
Oficial”. Pe bună dreptate, autorul con- 
sidera că era necesară cunoașterea valorii 
juridice a eratelor publicate în gazeta ofi- 
cială și se întreba dacă eratele puteau 
modifica textul unei legi sau al unui regula- 
ment anterior apărut în „Monitorul Oficial” 
sau, dimpotrivă, dacă aceste erate erau 
lipsite de orice valoare juridică. Răs- 
punsurile la aceste întrebări le-a căutat 
cercetând doctrina și jurisprudența fran- 
ceză. După cum remarca Constantin C. 
Angelescu, la noi, ca și în Franţa, sunt 
numeroase rectificările apărute în „Moni- 

torul Oficial”. Răsfoind colecţia acestei foi, 
am constatat că, în 1933, treisprezece legi 
și trei regulamente, după ce au fost tipărite 
în „Monitorul Oficial”, au fost rectificate prin 
simple erate. Din examinarea acestor rec- 
tificări se desprind câteva constatări, pe 
care nu le credem lipsite de interes. In Ro- 
mânia, promulgarea și publicarea legilor 
au fost date în sarcina Ministerului Justiţiei. 
Rectificările aduse textului publicat în 
„Monitorul Oficial” emană și ele de la 
această autoritate și sunt inserate în rubri- 
ca rezervată Ministerului Justiţiei. Pro- 
cedura de la noi se deosebește deci de 
cea urmată în Franţa, unde eratele au un 
caracter anonim, căci, în foaia franceză a 
publicațiunilor oficiale nu se arată autori- 
tatea de la care ele emană. O altă deose- 
bire între sistemul practicat în România și 
cel practicat în Franţa constă în aceea că 
la noi se indică natura erorii, pe care erata 
are drept scop să o înlăture. Astfel găsim 
în rectificările publicate în „Monitorul 
Oficial” român menţiunea că ele au drept 
obiect să îndrepte fie greșeli de tipar, fie 
greșeli de manuscris. Menţiunea aceasta 
este de mare însemnătate. Ea pune în evi- 
dență cât de abuziv este câteodată sis- 
temul eratelor.? In finalul materialului, 
Constantin C. Angelescu a ajuns la con- 
cluzia că o erată inserată în „Monitorul 
Oficial” nu putea să aibă putere obligatorie 
decât doar în ipoteza în care ea era menită 
să rectifice erori de tipar. Numai într-un 
asemenea caz, textul unei legi sau al unui 
regulament apărut într-un număr anterior 
al „Monitorului Oficial” putea fi modificat 
printr-o rectificare posterioară. Pentru înlă- 
turarea ambiguităților, Constantin ©. An- 
gelescu propunea ca rectificările publicate 
în „Monitorul Oficial” să fie subscrise de 


ministrul justiției și de președinții celor 
două corpuri legiuitoare, cărora le revenea 
datoria să verifice ei înșiși toate greșelile 
tipografice, pe care eratele ar fi trebuit să 
le înlăture, împiedicându-se astfel comi- 
terea unor abuzuri. Sunt concluzii deosebit 
de pertinente și actuale, avându-se în 
vedere și abundența de rectificări a 
conținutului unor acte normative, care 
astăzi sunt avizate de Consiliul Legislativ, 
înainte de a fi publicate în „Monitorul 
Oficial”, în numeroase cazuri acest aviz 
este negativ, întrucât prin intermediul unor 
asemenea rectificări se urmărește modifi- 
carea indirectă a actelor normative, ceea 
ce ar însemna o denaturare a voinței 
organului emitent, precum și a scopului 
urmărit prin operațiunea de rectificare. 

Unificarea legislativă constituia una din 
marile probleme din acele timpuri, ca 
urmare a faptului că, sub aspect legislativ, 
România avea, după primul război mondi- 
al, aspectul unui mozaic juridic, pe teritoriul 
țării reîntregite fiind în vigoare nu mai puțin 
de 13 coduri. Consiliul Legislativ interbelic 
și-a propus să rezolve această problemă 
cu prioritate, specialiștii instituției fiind an- 
grenaţi în elaborarea, pe criterii moderne, 
a noilor coduri de care tara avea nevoie. In 
efortul depus în această direcţie s-a înscris 
și Constantin C. Angelescu, ce a publicat 
articolul Unificarea legislativă fată de arti- 
colul 137 din Constituţie în „Revista de 
drept public”, nr.5-8 din 1934. 

Prezența activă a lui Constantin C. 
Angelescu la Consiliul Legislativ este do- 
vedită și de publicarea altor articole, pre- 
cum lresponsabilitatea membrilor Adu- 
nărilor Legiuitoare, apărut în „Revista de 
drept public”, nr.1-4 din 1935, tot în 1935 
văzând lumina tiparului și materialul 


Proiectul de Constituţie al lui Cuza Vodă 
de la 1863. 

In primul din cele două materiale 
menţionate mai sus, Constantin C. Ange- 
lescu a examinat, pornind de la un caz 
concret (acţiunea intentată la Tribunalul 
Ilfov împotriva unui deputat de către un 
funcționar public, care s-a considerat 
calomniat de acel deputat într-un discurs 
rostit la Cameră), în ce măsură un membru 
al Adunărilor Legiuitoare este responsabil 
de infracțiunile săvârșite prin cuvinte ros- 
tite în exercițiul mandatului său. A cercetat 
în acest scop originea istorică și evoluția în 
decursul vremii a iresponsabilităţii (lipsei 
de răspundere) de care se prevalau depu- 
taţii, soluţiile adoptate de Constitutiile 
moderne și experiența dobândită de 
diferite țări dezvoltate în această materie. 
Constantin C. Angelescu a ajuns la con- 
cluzia că această lipsă a responsabilităţi 
parlamentare (o instituție mereu în actuali- 
tate) nu mai constituia o armă de apărare 
a membrilor Parlamentului împotriva ame- 
nințărilor la care ei ar fi fost expuși din 
partea Executivului. Se cuvine deci ca pri- 
vilegiul iresponsabilității parlamentare să 
dispară, sublinia Constantin C. Angelescu. 
Pentru a împiedica însă urmările vexatorii 
pornite împotriva membrilor Adunărilor 
Legiuitoare, ar trebui să se ia unele pre- 
cauțiuni, prevăzându-se, spre pildă, că 
deputații și senatorii nu vor putea fi dați în 
judecată pentru părerile exprimate în exer- 
cițiul funcţiunii lor, decât cu autorizarea 
Adunării din care fac parte. S-ar adopta 
astfel sistemul care a fost în vigoare în 
Polonia, sub regimul Constituţiei din 1921. 
Credem că independenţa deputaților și 
senatorilor va fi suficient asigurată prin 
acest sistem și că deci se va putea supri- 


ma fără nici un inconvenient iresponsabili- 
tatea parlamentară, pentru a se pune 
capăt scandaloaselor abuzuri săvârșite la 
adăpostul ei. 

Una din problemele cele mai dezbătute 
ale dreptului public român, inclusiv în 
1936, era aceea de a se ști dacă, într-ade- 
văr, Constituţia română din 1923 interzicea 
înființarea jurisdicțiilor administrative. Con- 
stantin C. Angelescu a luat atitudine cu 
privire la această problemă în studiul 
Jurisdicţiile administrative fată de articolul 
107 din Constituţie, apărut în 1937 la Bu- 
curești. Articolul 107 din Constituţia din 
1923 prevedea, în primul său aliniat, că 
autorităţi speciale de orice fel, cu atribuţiu- 
ni de contencios administrativ, nu se pot 
înființa. Ca o completare a acestei dispo- 
ziții, aliniatul 2 al articolului 107 adăuga 
următoarele: contenciosul administrativ 
este în căderea puterii judecătorești, 
potrivit legii speciale. Constantin C. Ange- 
lescu a examinat diferitele argumente invo- 
cate fie de cei care susțineau că aceste 
jurisdicții erau neconstituționale, fie de 
adepții tezei contrare. Astfel, a evidențiat 
că unii specialiști și în special Consiliul 
Legislativ, în mai multe avize, au sustinut 
că cele două aliniate ale articolului 107 din 
Constituţie interzic, în modul cel mai cate- 
goric, crearea de orice fel de jurisdicții 
administrative și, pe de altă parte, a remar- 
cat că argumentele neconstituționalității 
jurisdicţiilor administrative au fost supuse 
unor severe critici de adeptii tezei contrare, 
care au obținut asentimentul celor mai de 
seamă juriști români specializaţi în dreptul 
public. Cel mai interesant și mai complet 
studiu despre problema jurisdicțiilor ad- 
ministrative în România a fost, în opinia lui 
Constantin C. Angelescu, acela al profe- 

sorului C. Rarincescu de la Facultatea de 
Drept a Universităţii din București, care a 
ajuns la concluzia că deși articolul 107 din 
Constituția din 1923 acorda organelor 
puterii judecătorești atribuţia de a fi judecă- 
tor de drept comun în materie de con- 
tencios administrativ, acest text totuși nu 
se opunea înființării unor jurisdicții ad- 
ministrative, având o competență specială 
și strict limitată, cu condiția ca aceste juris- 
dicţii să fie subordonate puterii judecă- 
torești prin recursul în casare. In favoarea 
jurisdicţiilor administrative s-a pronunţat şi 
Constantin C. Angelescu, care a precizat 
în această lucrare că este însă de la sine 
înțeles că aceste instanțe nu și-ar putea 
împlini menirea decât dacă ele ar primi o 
organizare corespunzătoare însemnatei 
lor misiuni. In special membrii tribunalelor 
administrative trebuie să se bucure de 
inamovibilitate și recrutarea lor trebuie să 
se facă conform unor norme cât mai se- 
vere, așa încât la asemenea instanţe să nu 
fie numiţi decât juriști dintre cei mai 
distinși, având cunoștințe aprofundate 
despre viața administrativă. Numai astfel 
deciziile  jurisdicţiilor administrative ar 
prezenta suficiente garantii.‘ 

Preocupările lui Constantin C. An- 
gelescu din perioada în care a lucrat la 
Consiliul Legislativ interbelic corespund cu 
cele ale specialiștilor din actualul Consiliu 
Legislativ, care a început să funcţioneze în 
1996. Consiliul Legislativ continuă și va fi 
mereu fidel principiilor fundamentale ale 
unei bune tehnici legislative, urmărind prin 
avizele sale ameliorarea înțelegerii regle- 
mentărilor juridice, accentul punându-se pe 
îmbunătățirea mesajului normativ și al 
receptării acestuia, dar și pe formă, pentru 
ca aceasta să nu permită răstălmăcirea 


normelor juridice de unii utilizatori care ar 
dori să dea o interpretare falsă sau o exe- 
cutare rea a acestora. Cert este faptul că 
atât pentru specialiștii Consiliului Legislativ 
interbelic, cât și pentru cei ai actualului 
Consiliu Legislativ, continuator al celui din- 
tâi, redactarea textelor normative nu repre- 
zintă numai o știință, cea a legisticii formale, 
ci are și atributele unei adevărate arte. 
Constantin C. Angelescu și-a încheiat 
activitatea la Consiliul Legislativ în 1936. 
Spre sfârșitul anului 1936, la 1 noiembrie, 
Constantin C. Angelescu a fost numit prin 
concurs profesor agregat la catedra de 
drept constituțional comparat, pentru doc- 
torat, la Facultatea de Drept a Universităţii 
din Cernăuţi, unde nu a apucat însă a pro- 
fesa, pentru că, prin decret regal emis în 
decembrie același an, a primit învestitura, 
prin chemare, de profesor titular la catedra 
de drept constituțional și administrativ a 
Facultăţii de Drept a Universităţii din lași. 
In propunerea de chemare, subscrisă de 
decanul facultăţii, P Dragomirescu, și de 
profesorii 1. Coroi, Alfred Juvara, Traian 
lonașcu și Gh. Zane, se menţiona: 
„Lucrările sale [ale prof. Constantin C. 
Angelescu], precum și activitatea pe care o 
desfășoară pe tărâm științific, ne sunt 
cunoscute; ele constituie pentru noi titluri 
legitime spre a-l chema să ocupe catedra 
în chestiune pe calea excepţională pre- 
văzută de lege” (A.S.I., Fond Universitatea 
„Alexandru loan Cuza” - Rectorat, dosar 
1608/1936, f. 8. Activitatea didactică a 
profesorului Constantin C. Angelescu în 
cadrul Universităţii Mihăilene din lași a 
început, practic, în prima parte a anului 
1937. Ca urmare a izbucnirii celui de al 
doilea război mondial, Constantin C. 
Angelescu a fost mobilizat în iunie 1941 și 


a luptat până la căderea Odesei, în 
octombrie 1941. Pentru faptele sale de 
arme, a fost decorat cu ordinul „Coroana 
României” cu panglică de „Virtutea Mili- 
tară”. La 1 august 1942 a devenit prodecan 
al Facultăţii de Drept a Universităţii din 
lași, pentru ca în toamna anului 1944 să 
devină decan al aceleiași Facultăţi de 
Drept, funcţie din care a demisionat la 29 
octombrie 1945. 

In 1939, a devenit director al publicaţiei 
„Arhiva de drept public”. In programul 
tipărit în primul număr, pe ianuarie — mar- 
tie, al periodicului se sublinia: Revista de 
față apare din inițiativa unui grup de juriști 
din tânăra generaţie, care, prin această 
publicaţie, nu urmăresc alt scop decât 
acela de a contribui, în limita modestelor 
lor mijloace, la propășirea științei dreptului 
public în România. 

Constantin C. Angelescu a continuat 
să-și valorifice bogatele sale cunoștințe din 
domeniul juridic realizând o serie de 
lucrări, precum: Un jurist moldovean uitat: 
Teodor Veisa (numerele 27 și 28 din 1938 
ale revistei „Dreptul”), Contenciosul ad- 
ministrativ român sub regimul Constituţiilor 
din 1923 și 1938 („Arhiva de drept public”, 
lași, numărul 1, 1939); Amnistia în dreptul 
constituțional român („Arhiva de drept pu- 
blic”, lași, numărul 4, 1940); Plebiscitul în 
dreptul constituțional român („Arhiva de 
drept public”, lași, numărul 1, 1941); Noua 
organizare constituțională a Statului român 
(lași, 1942). 

Un moment luminos în viața sa a avut 
loc în vara anului 1947, când s-a căsătorit 
cu Georgeta Ciocan, fiica unui învățător 
ieșean, ce a născut-o, în anul următor, pe 
loana, unicul lor copil. Apoi, Constantin C. 
Angelescu a trecut prin unul din mo- 


mentele cele mai întunecate din existența 
sa, când activitatea didactică pe care o 
desfășura la Universitatea ieșeană a fost 
oprită în mod brutal, în octombrie 1950, ca 
urmare a epurării sale din învățământul 
juridic superior, împreună cu profesorii 
Octavian Ionescu și |. Popovici. Deși titrat 
la București și Paris, a devenit muncitor 
necalificat la fabrica de cărămizi și apoi, cu 
sprijinul fostului rector al Universității 
ieșene, academicianul Alex. Myller, a ajuns 
bibliotecar, mai întâi, la Biblioteca Uni- 
versității, fiind transferat apoi la biblioteca 
Filialei lași a Academiei, în 1951. Un alt 
moment greu prin care a trecut a fost 
evacuarea sa din casa în care locuia — 
pentru a fi pusă la dispoziția unui consilier 
sovietic —repartizându-i-se doar o singură 
încăpere, lipsită de facilități, într-un imobil 
din strada Vovidenia, în care trebuia să 
locuiască împreună cu soția și fiica sa. 

A urmat cel mai umilitor moment din 
viata lui Constantin C. Angelescu, când la 
15 august 1952, organele securității l-au 
ridicat în puterea nopții din locuinţa socrilor 
săi, spre a-l reține și „plimba”, vreme de 
trei ani, fără judecată, în penitenciarele din 
lași, Ghencea, Cap Midia, Onești, Jilava și 
Văcărești. Arestul și detenţia, ca în majori- 
tatea cazurilor din acei ani, erau nemoti- 
vate ori stupid argumentate. Bunăoară 
atunci când „infractorul” Angelescu l-a 
întrebat pe ofițerul anchetator asupra rațiu- 
nii detenţiei sale la Canal, acesta i-a 
răspuns candid că: „neputându-l lua pe 
taică-tu, te-am luat pe tine*. A zăcut în 
închisori, îndurând multe chinuri și umilin- 
te, până în iulie 1955, când, în urma proce- 
sului judecat la București, instanţa l-a găsit 
nevinovat și a dispus achitarea și elibe- 
rarea sa din detenţie. A revenit acasă cu 

exact jumătate din greutatea corporală 
avută la plecare, fiind așteptat de familia 
sa devotată. 

Constantin C. Angelescu, cu sprijinul 
câtorva prieteni influenţi, între care aca- 
demicienii Jules Nitulescu și Vasile Răș- 
canu, a fost încadrat, în 1955, ca cercetă- 
tor științific la Institutul de istorie și arheolo- 
gie „A. D. Xenopol” din lași. A activat, în 
această funcţie, în cadrul sectorului de 
istorie modernă a României, sector a cărei 
conducere a și preluat-o în 1967, detinând- 
o până în anul 1975, când a fost pensionat. 

In această ultimă perioadă a activităţii 
sale creatoare a publicat lucrări valoroase, 
precum: Despre ultima fază a luptei pentru 
unire în Moldova (Anuarul Institutului de 
istorie și arheologie „A. D. Xenopol”, lași, 
1971); Scrieri și discursuri uitate ale lui 
Mihail Kogălniceanu (Anuarul Institutului 
de istorie și arheologie „A. D. Xenopol”, 
lași, 1975); Proiectul de Constituţie din 
1859 al Comisiei centrale de la Focșani 
(Anuarul Institutului de istorie și arheologie 
„A. D. Xenopol”, lași, 1980); Gheorghe 
Costa-Foru, doctor în drept de la Paris 
(1850) (Anuarul Institutului de istorie și 
arheologie „A. D. Xenopol”, lași, 1986); 
George Popovici, istoric al dreptului roman 
(1863-1905) (Anuarul Institutului de istorie 
și arheologie „A. D. Xenopol”, lași, 1988). 

A realizat, în colaborare, lucrările: 
Dezvoltarea economiei Moldovei între anii 
1848 și 1864. Contribuţii [fiind autorul 
capitolului Creditul în Moldova de la 1848 
la 1864] (București, Editura Academiei, 
1963), volum distins cu Premiul „Nicolae 
Bălcescu” al Academiei; Cuza Vodă in 
memoriam [fiind autorul capitolului 
Unificarea legislației Principatelor Unite 
Române sub domnia lui Alexandru loan 


Cuza] (laşi, Editura „Junimea”, 1973); 
Economistul Nicolae Suțu [fiind autorul 
capitolului Proiecte privitoare la reorgani- 
zarea constituţională a Moldovei, întocmite 
de Nicolae Sutu, în 1855-1856] (București, 
Editura Academiei, 1974). 

Preocupările științifice variate (juridice, 
istorice și literare) ale lui Constantin C. 
Angelescu au durat mai mult de șase 
decenii, perioadă în care a elaborat peste 
80 de studii și aproximativ o sută de cronici 
și recenzii, unele dintre ele veritabile studii 
documentare. 

Constantin C. Angelescu, care pe par- 
cursul vieții a demonstrat o neclintită verti- 
calitate morală, a avut satisfacția de a fi 
martor al prăbușirii, în urma Revoluţiei din 
decembrie 1989, a regimului dictatorial din 
România. A încetat din viață la 15 oc- 
tombrie 2000, la lași, spre regretul spe- 
cialiștilor din domeniul dreptului, dar și din 
celelalte domenii de activitate în care s-a 
distins în mod remarcabil, al tuturor priete- 
nilor și persoanelor care l-au cunoscut. 


Note 

"Constantin C. Angelescu: Valoarea juridică a 
eratelor publicate în „Monitorul Oficial”, 
București, Institutul de arte grafice E. Marvan, 
1934, p.3. 

*ldem, p.16-17. 

‘Constantin C. Angelescu: Iresponsabilitatea 
membrilor Adunărilor Legiuitoare, București, 
Imprimeria Eduard Marvan, 1935, p.30-31. 
“Constantin C. Angelescu: Jurisdicțiile adminis- 
trative fată de articolul 107 din Constituţie, 
București, Imprimeria Marvan S. A. R., 1937, 


“Dumitru Vitcu: Studiu pentru Simpozionul 
comemorativ „Centenar 2005”: Prof. Dr. 
Constantin C. Angelescu 1905 — 2000, p.5. 
Idem, p.9. 


Răzvan Gheorghe 

s-a născut la 20 septembrie 1980, 
în București. 

A absolvit Facultatea de Filosofie 
din cadrul Universităţii București. 

În 2004 a debutat în presă, 

la ziarul ZIUA. 

Manuscrisul Metastazele Luminii 
(Editura Charmides) a fost finalizat 
în iunie 2011 și reprezintă volumul 
lui de debut în poezie. 

În 2012 lansează cea de-a doua 
carte — Tripoli (Povestea unui 
Șeherezad), Editura Tracus Arte —, 
care reprezintă volumul lui de debut 
în proză. Este redactor șef al ziarului 
online Podul.ro. 


RĂZVAN GHEORGHE în dialog 
cu NICOLAE CIURICĂ 


Ultimul partizan 
anticomunist 
în viaţă 


Să începem cu o serie de 

repere personale... 

Provin dintr-o familie de oameni gospodari și înstăriți 
din Baia de Aramă, județul Mehedinţi. Tatăl meu lon 
Ciurică avea în proprietate un munte întreg, numit Olanu, 
câteva sute de oi, două darace de lână, o moară și o 
prăvălie rentabilă. Achiziţionase un automobil și-l con- 
ducea personal, ceea ce era mare lucru în anii aceia! Am 
dus o viață frumoasă și îndestulată până la 16 ani, când 
am aflat cumplita veste că regele Mihai a fost alungat. 
Apoi, dintr-odată, s-a dezlănţuit urgia. Dictatura comunistă 
ne-a confiscat toată averea. Cu aceeași ocazie, în '49, 
Muntele Olanu a intrat în patrimoniul statului. 


Ce vă amintiţi din acea perioadă? Care era starea 
de spirit după instalarea dictaturii? 

Odată cu instaurarea ciumei roșii, multe segmente 
sociale și-au manifestat din plin nemulțumirile. Astfel, s-au 
constituit diverse organizaţii anticomuniste. In județele 
Mehedinţi și Caraș-Severin, unul dintre principalii inițiatori 
ai rezistenței armate antibolșevice a fost colonelul lon 
Ută[1]. Sub fostul regim, Ută ocupase funcţia de prefect al 
județului interbelic Severin. Fusese numit în post chiar de 
mareșalul Antonescu și era membru al Partidului Naţional 
Țărănesc-Maniu, motive care, odată cu instalarea guver- 
nului Petru Groza, l-au transformat într-o veritabilă ţintă 
vie a Securității. Inițial, exclus din armată și fiind vizat de 
valurile de arestări, colonelul în rezervă s-a ascuns în 
comuna bănățeană Cornereva, în gospodăria lui Petru 
Vulpeș, unul dintre apropiații săi. 

„Securitatea știa până și 
cât lapte dădeau caprele!” 


Vecinii sesizaseră apariția străinului și- 
și tot băgau nasul pe unde nu le fierbea 
oala: „Mă Vulpeș, mă, da’ cine-i omu' ăla 
de şade la tine?"Așa-i la țară, domnule... 
lumea e curioasă. Insă mai curioasă era 
Securitatea. „Ei, e un amărât... L-am toc- 
mit slugă să vadă de vaci”, răspundea 
Petru Vulpeș, care făcea tot ce-i stătea în 
putință pentru a-l camulfla pe fugar. Numai 
că Securitatea — care știa până și cât lapte 
dădeau caprele oamenilor! — a simţit că 
Ută se ascundea în Cornereva și a detașat 
în zonă agenţi și trupe. Vremurile erau tul- 
buri, iar turnătorii pândeau în spatele 
oricărui gard, la fel ca securiştii. Sesizând 
iminenţa pericolului, colonelul a luat calea 
pădurii, în '47, și a înființat o grupare de 
partizani. După acel moment, în Muntii 
Banatului s-au constituit și alte grupări 
anticomuniste, dintre care o amintesc pe 
cea a lui Spiru Blănaru[2). 


Câţi partizani activau în gruparea 
colonelului lon Ută? 

Per-total, din ‘47 și până în ‘55, organi- 
zatia înființată de Ută a însumat aproximativ 
70 de oameni cu arma în mână, numai că 
niciodată nu ne-am putut aduna cu totii, 
întrucât unii ni se alăturau în munti, dar, în 
același timp, alţii mureau în luptă sau 
cădeau arestaţi. La cifra aceasta nu so- 
cotesc zecile de persoane de legătură ale 
organizației, români curajoși și inimoși 
împrăștiați prin satele de la poalele munților, 
care ne ajutau cu alimente, haine și infor- 
matii privitoare la numărul și poziționările 
trupelor de Securitate, Militie și Armată. 


Cum aţi ajuns să activaţi în această 
grupare? 

Vedeți dumneavoastră, din organizația 
colonelului Ută făcea parte și tatăl meu, 
lon, dar niciun membru al familiei nu 
bănuia asta. Ce-i drept, observasem că 
devenise tăcut, îngândurat — ceva îl măci- 
na teribil. Pleca tot mai des la munte, 
ducând desagi plini cu merinde pe șaua 
calului, dar nu-mi pusesem foarte multe 
întrebări referitoare la acest aspect. 
Aveam să aflu adevărul în 1948, când tata 
mi-a propus să călărim împreună până la 
Muntele Olanu. Spunea că avea o treabă 
de rezolvat. Ca de fiecare dată, a aruncat 
pe șa desagii doldora de alimente. Când 
am ajuns pe o culme însorită, chiar în buza 
codrilor, tata mi-a spus: „Măi, ia să n-o mai 
apucăm pe plaiul ăsta deschis, că ține mult 
drumul. Hai s-o tăiem direct prin pădure... 
ştiu eu o scurtătură...” Zis și făcut: ne-am 
afundat în verdeata desișurilor, pe un 
drumeag șerpuitor. La un moment dat, nu 
mică mi-a fost surprinderea când am văzut 
că în calea noastră răsăriseră, dintr-odată, 
vreo șapte-opt oameni înarmaţi. Eram de-a 
dreptul bulversat! „Aștia vor să ne îm- 
puște?”, mă frământam, neștiind la ce să 
mă aştept. Cu toate acestea, tata mi-a 
zâmbit, liniștindu-mă dintr-o singură pri- 
vire; a descălecat în grabă, i-a îmbrățișat și 
i-a sărutat pe acei oameni care îmi erau cu 
desăvârșire necunoscuți. Atunci mi-am dat 
seama că-i aveam în fata ochilor pe cele- 
brii partizani ai colonelului lon Ută. 

Toată suflarea satelor șușotea cu spe- 
ranță despre ei, deși Securitatea îi hăituia 
zi și noapte, numindu-i „bandiţi”, „dușmani 
ai poporului”, „teroriști” și „elemente sub- 
versive”. 


La întâlnire a participat și lon Ută? 

Da, atunci l-am cunoscut pe colonel. 
Ţin minte totul, de parcă s-ar fi petrecut 
ieri. Partizanii îi ascultau indicaţiile și i se 
adresau cu „Mătușoniule”. La noi, în 
Banat, asta-i o veche formulă ce implică 
respect: așa vorbești cu o rudă vârstnică în 
care te încrezi, cu un bărbat înțelept pe 
care-l prețuiești. De altfel, aveam să aflu 
mai târziu, lon Ută își instruise camarazii 
să nu-i pronunțe niciodată numele, nici 
măcar în creierii munţilor, tocmai pentru ca 
aceștia să se deprindă cu o discreție abso- 
lută, crucială în timpul incursiunilor prin 
diversele localități vizate, când nimeni nu 
trebuia să scape printre buze, indiferent de 
situație, nume grele aflate pe răbojul 
Securităţii. In ziua în care ne-am întâlnit cu 
partizanii, ne-am tras din drum și am 
zăbovit într-o poiană ferită. Tata le-a trans- 
mis câteva informații referitoare la efec- 
tivele de Securitate și Armată din zonă. 


„Stai fără grijă, Mătușoniule, 

Niculae știe să păstreze un secret” 

Intr-un târziu, Uţă l-a întrebat: „Ce ne 
facem, măi loane? L-ai adus pe băiat... 
acum a aflat și el socotelile noastre” „Stai 
fără grijă, Mătușoniule — l-a încredințat tata 
—, Niculae știe să păstreze un secret. 
Puteţi avea încredere în el, n-o să vă 
vândă niciodată!”. Din ziua aceea, deși 
aveam doar 18 ani, am devenit unul dintre 
principalii oameni de legătură ai parti- 
zanilor — le aduceam provizii, îmbră- 
căminte, ziare și informaţii, sau le asigu- 
ram schimbul de mesaje cu anumite per- 
soane fidele cauzei. Din considerente de 
siguranță nu mă întâlneam decât rareori cu 
întregul grup: de regulă, la locaţiile stabilite 
mă așteptau ba doi, ba trei ortaci. Din ace- 
leași rațiuni, aceștia nu-mi dezvăluiau 
niciodată planurile și pozițiile organizației — 
nici eu nu puneam întrebări, vă daţi 
seama! Ei se asigurau — și asta era cât se 
poate de firesc, în cazul oricărui colabora- 

tor al luptătorilor din munti — că știam doar 
strictul necesar, pentru ca riscul să nu fie 
chiar atât de ridicat în eventualitatea în 
care aș fi căzut arestat și aș fi fost supus 
îndelungatelor torturi ale Securităţii. Ne 
aflam în plin război și doar niște 
inconștienți nu și-ar fi luat toate precautiile 
posibile, dar, chiar și așa, moartea ne 
înconjura la tot pasul. 


Cum aţi ajuns să luptaţi cot la cot cu 
partizanii, în creierii munţilor? 

In iulie 1950, gruparea m-a însărcinat 
să-i înmânez o scrisoare lui lon Avram — 
chiabur și fost deputat țărănist —, care 
locuia în comuna Sacu din județul Caraş- 
Severin. Inainte să-i confiște comuniștii 
proprietățile, Avram fusese fericitul dețină- 
tor a peste o sută de iugăre de pământ. 
Prin intermediul meu, partizanii obișnuiau 
să păstreze legătura cu fostul deputat. 
După ce i-am pasat scrisoarea, pe când ne 
aflam în curtea casei, l-am sfătuit: „Nea 
loane, dacă te întreabă vecinii cine sunt, 
spune-le că am venit să cumpăr niște 
porumb”. Așa era pe-atunci, domnule, 
deveneai suspect din orice fleac, darămite 
când erai emisarul unei organizații antico- 
muniste... 


Doi milițieni transpirați 

Nici n-am apucat să-mi termin fraza, că 
în ograda omului au și dat buzna doi mili- 
tieni nădușiţi — noroc că scrisoarea se afla 
deja în buzunarul gazdei! Deși am fost luaţi 
ca din oală, eu și Avram ne-am păstrat 
cumpătul. Știam că dacă te pierzi cu firea 
comiti greșeli și cazi din lac în put. Miliţienii 
ne-au solicitat să ne legitimăm și, la doar 
câteva secunde după ce mi-au inspectat 
buletinul, m-au informat că trebuie să-i 
urmez la postul de miliție din localitate. 


Pretextul? Cică se impunea să dau o 
declaraţie scrisă. Am încuviințat, nu aveam 
alternativă! Inţelesesem că Securitatea 
supraveghea casa lui lon Avram și că mă 
aflam într-o situație extrem de dificilă, mai 
cu seamă că tatăl meu fusese arestat 
recent, la sfârșitul lui '49. 


Care a fost motivul? 

Securitatea îl suspecta că întreținea 
legături cu partizanii colonelului Uţă, ceea 
ce era cât se poate de adevărat. Deși nu a 
fost condamnat — pesemne, anchetatorii n-au 
avut alte probe decât turnătoriile unor ordi- 
nari —, Securitatea l-a azvâriit în detenție 
administrativă, la Poarta Albă. Insă, la 
momentul în care mă reținuseră cei doi 
milițieni, eu și mama nu aveam nici cea 
mai vagă idee despre soarta tatălui meu, 
care urma să fie eliberat abia peste un an, 
după numeroase interogatorii, bătăi și 
cazne. Așadar, noi nu aflaserăm că tata 
muncea cu mitraliera în coaste, la Canal. 
Tot ce știam era că Securitatea îl arestase 
şi îl dusese departe. Pe drumul spre postul 
din Sacu, unul dintre milițieni m-a întrebat 
cu ce se ocupa tatăl meu. 


Și... i-ati spus adevărul? 

Că era arestat? 

Păi, cum altfel?! Dacă nu știau deja, ar 
fi aflat la postul de miliție, cu un simplu 
telefon, și mi-ar fi pus în cârcă tot soiul de 
blestemății — oricum intenționau asta! „Tata 
e arestat...” — i-am răspuns, cu lehamite. 
Am observat că vestea nu părea să repre- 
zinte o noutate pentru ei — ba, chiar nu au 
zăbovit prea mult nici asupra motivului; 
pesemne că-l știau prea bine. „și... unde e 
reținut?”, m-a tot descusut milițianul 
„Curios”, făcându-se că l-ar interesa drama 
familiei mele. „Păi... din ce-am auzit, e 


închis la Craiova”, am minţit, la plesneală, 
încercând la disperare să închid subiec- 
tul. „și... nu vrei să-l vezi pe taică-tău?”, a 
continuat el, cu viclenie prost disimulată, 
moment în care eu mi-am hâţânat bărbia, 
rostind purul adevăr: „Ba da! Cum să nu 
vreau?!” „Păi... atunci chiar nu mai are rost 
să mergem până la post. M-am decis: 
plecăm chiar acu' la Craiova și, după ce 
dai declarația acolo, te ajutăm noi să 
vorbeşti cu taică-tău!', m-a înștiințat mili- 
țianul, dintr-odată, și m-a tras de mână 
spre halta din Secu. 


„Credeam că viaţa mea se sfârșise” 

Celălalt vlăjgan mi-a rânjit, oarecum 
amabil. Așadar ăștia doi ori mă credeau 
vreun tânăr idiot, ori erau niște prostovani 
fără seamăn! Analizând situaţia, am reali- 
zat că milițienii — care, cel mai probabil, mă 
urmăriseră în urma unor directive explicite 
- intenționau să mă predea Securității. 
Deși nu-mi trădam trăirile, înlăuntrul meu 
se dezlănțuise o adevărată furtună. Eram 
ferm convins că urma să fiu aruncat într-un 
beci sinistru, credeam că viața mea se 
sfârșise! Ne-am suit în personalul de 
Severin; se-ntâmpla după-amiaza - să tot 
fi fost ora patru. Am ocupat doar noi un 
compartiment, iar milițienii s-au tolănit pe 
locurile de la geam, vizibil osteniţi. Cine 
știe pe unde mai umblaseră și câte ticăloșii 
făcuseră înainte să-mi ia urma... „Tu nu 
ești arestat, dar nu poti părăsi incinta fără 
aprobarea noastră!”, m-a anunţat unul din- 
tre ei, căruia aproape că i se prăbușeau 
pleoapele din pricina somnului. 


Cronica unei evadări spectaculoase 
De fapt, amândoi cucăiau. Atunci, deși 
adoptasem o atitudine cât se poate de 
calmă și indiferentă, mi-a încolțit în minte 


ideea evadării. Mi-am zis: „Ori mor, ori 
scap. Fie ce-o fi!” Cunoșteam perfect 
traseul căii ferate spre Băile Herculane și 
știam că exista o porțiune cu urcuș greoi, 
numită „Valea lui Ban”, unde trenul își 
încetinea întotdeauna viteza. Pe la jumă- 
tatea distanței dintre comuna Luncavita și 
gara Poarta, chiar când locomotiva trudea 
pe povârnișul văii, m-am hotărât să 
acționez indiferent de riscuri. Intrucât unul 
dintre paznici adormise cu gura larg căs- 
cată, l-am rugat pe celălalt să-mi permită 
să mă duc până la closetul aflat în capătul 
culoarului. Miliţianul a încuviintat, cătrănit, 
dar s-a ridicat și a luat-o după mine. Atunci 
am rupt-o la fugă fără să mai zăbovesc pe 
gânduri, am deschis ușa dintre vagoane și 
m-am aruncat din tren. Totul s-a petrecut în 
doar câteva secunde. M-am rostogolit pe 
bolovanii terasamentului și apoi printre 
niște tufe și mărăcinișuri care m-au camu- 
flat de minune. Ce-i drept, m-am lovit la un 
picior, mi-am zarelit zdravăn coatele și 
genunchii, dar eram din nou liber. M-am 
săltat și dus am fost! In spate, am auzit 
scrâșnetul roților pe șine, ceea ce însemna 
că milițenii trăseseră semnalul de alarmă. 
Insă era prea târziu. Nimeni nu mă mai 
putea prinde. 


Unde v-aţi dus după aceea? 

Am fugit până când m-am simţit în 
siguranță și am așteptat căderea întuneri- 
cului. Mi-am continuat drumul la adăpostul 
noptii și, când s-a crăpat de ziuă, am ajuns 
la Muntele Olanu. Acolo mă așteptau cei 
trei partizani care mă trimiseseră cu scri- 
soarea: Dumitru Mutașcu, poreclit „Fus”, 
lon Caraibot și Duicu Nistor. „Acum... ce 
ne facem cu tine, mă băiatule?”, m-a între- 
bat Fus, îngândurat. Ştiam la fel de bine ca 
el că nu mă mai puteam întoarce în casa 

natală — aș fi fost reținut imediat. Partizanii 
mi-au explicat că, deși milițienii nu mă 
arestaseră ca la carte, erau şanse minore 
ca evadarea mea să fie considerată doar 
un act de teribilism adolescentin. 


„La interogatorii se smulgeau 

unghii, se scoteau măsele...” 

Ei se încredeau total în fidelitatea și în 
discretia mea, dar aveau convingerea că 
torturile constante ale Securităţii puteau 
dezlega limba oricărui muritor. La unele in- 
terogatorii se smulgeau unghii, se scoteau 
măsele... te zdrobeau cu bocancii, dom- 
nule! „Dacă te schingiuiesc animalele 
astea până dai nume și bagi oameni în 
pușcărie, ce rezolvăm? Dar, dacă te luăm 
cu noi și te împușcă securiștii, cum ne-om 
mai uita noi în ochii lui taică-tău? Ce-o să-i 
spunem când s-o elibera și ne-o întreba de 
ce te-am trimis la moarte?”, se frământa 
Fus. Vedeți dumneavoastră, ei îl respectau 
pe tata și căutau să găsească cea mai 
potrivită soluție pentru mine. Oricum, 
decizia ultimă nu putea fi luată numai de 
acești trei membri ai grupării, așa că am 
mai așteptat trei zile, până când s-a ivit 
ocazia unei întruniri, fiindcă întâlnirile nu 
puteau avea loc oricând, oriunde, fiind în 
permanență vânaţi de Securitate. Orice 
nou venit avea nevoie de acceptul unanim 
al partizanilor. La consfătuirea cu pricina 
am luat cuvântul și le-am explicat că do- 
rinta mea cea mai mare este să rămân ală- 
turi de ei, în creierii munților. Doream să 
lupt cu arma în mână împotriva dictaturii 
comuniste. Spre marea mea bucurie, au 
fost cu toții de acord. M-au îmbrățișat și m-au 
sărutat ca pe fratele lor. Oricum, telul 
comun ne transformase într-o familie. 


Când ati participat la prima confrun- 
tare armată cu Securitatea? 

Asta avea să se întâmple curând, 
foarte curând. Am primit botezul focului la 
doar trei luni după ce am rămas acolo, în 
munți. In perioada aceea, gruparea era 
condusă de Dumitru Ișfănuţ, zis „Sfâr- 
loagă”. Colonelul lon Ută fusese ucis, prin 
trădare, în noaptea de 7 spre 8 februarie 
1949, în timpul unei ciocniri cu trupele de 
Securitate. A murit eroic, alegând în mod 
deliberat să rămână în urmă pentru a 
acoperi, cu grenade și rafale de pușcă- 
mitralieră, retragerea propriilor camarazi 
ce fuseseră încercuiți în apropierea satului 
Borlovenii Noi. Revenind la „botezul” meu, 
pe 1 noiembrie 1950, în noaptea de marți 
spre miercuri, am plecat cu Sfârloagă la 
Domașnea, satul său natal. Eram înarmaţi 
până-n dinți și ne-am deplasat călare pe 
poteci ferite, ştiute numai de noi. Se 
anunţa o iarnă cruntă și intentionam să 
întreprindem un ultim transport de provizii. 
După ce ne-am pitit armăsarii într-un sălaș 
săpat și acoperit cu vreascuri — ascunzișul 
era situat în imediata proximitate a lizierei 
—, ne-am strecurat până la gospodăria lui 
Gheorghe Badiu, un tânăr de treabă care 
ne ajuta în mod frecvent cu diverse ali- 
mente, adăpost și informații. Badiu locuia 
la marginea satului. In casă se mai afla și 
Meilă, poreclit „Caleaua”, care ne-a anun- 
tat că voia să se alăture organizaţiei. Iş- 
fănut tot încerca să găsească o cale pentru 
a lua legătura cu soția sa, Lena, care tre- 
buia anunţată ca să ne aducă merinde și 
îmbrăcăminte. Deoarece casa lui Sfâr- 
loagă era supravegheată zi și noapte de 
Securitate, Badiu a solicitat ajutorul Anas- 
tasiei Benghia — văduva unui alt partizan, o 
femeie în jurul a 55 de ani, pe care noi o 


numeam „Stașia”. Pentru a nu risca o întâl- 
nire directă între Sfârloagă și Lena, Stașia 
urma să ne aducă o parte dintre lucrurile 
de care aveam nevoie. Când a intrat pe 
ușă, eu tocmai Îmi lăsasem ranita undeva, 
la stânga, îmi lepădasem opincile și mă 
pregăteam să-mi scot ciorapii uzi și lipiti de 
picioare. 


„Ne-a sărutat ca luda pe Hristos” 

Era o noapte reavănă, cețoasă. „Hai, 
mamă, vin! la mine că te descalţ eu...”, m-a 
îndemnat Stașia, cu glasul sugrumat și 
ochii înlăcrimaţi. Nu m-am dus — o pre- 
tuiam prea mult și mă durea să o văd atât 
de tristă; bărbatul îi căzuse în luptele cu 
Securitatea și ea ne ajutase în nenumărate 
rânduri; o consideram un fel de mamă a 
noastră, a partizanilor. Stașia n-a zăbovit 
mult, și-a luat rămas-bun, ne-a îmbrățișat 
și ne-a sărutat pe amândoi, așa cum l-a 
sărutat luda pe Hristos. Da, domnule, 
bătrâna ne vânduse, d-aia nu se mai oprea 
din lăcrimat! Fusese supusă unor presiuni 
permanente și, până la urmă, Securitatea 
își atinsese telul. N-au trecut cinci minute 
și am auzit un foc de pistol. Mă durea 
umărul drept și îmi lăsasem jos sacul de 
merinde — era destul de incomod să-l car 
tot timpul. La dreapta mea, pe cuptor, se 
pregătea mâncarea, dar n-am mai apucat 
să ne potolim foamea. 


„Lasă să mor eu primul!” 

M-am uitat spre ortacul meu și i-am 
spus: „Nea Dumitre, suntem ca și pier- 
duti?” — devenise evident că fuseserăm 
vânduți și că ne aflam în mijocul unei 
împresurări organizate. Din așa ceva, nu 
prea puteai scăpa cu viața-n tine. Deodată, 
o rafală de mitralieră a spulberat fereastra. 
Gloanţele au spart lampa, au vâjâit pe la 


urechile noastre, s-au înfipt în pereți sau 
au ricoșat din diverse obiecte. Se dez- 
lănțuise o adevărată furtună de fier și foc. 
Eu și Ișfănuț ne-am aruncat într-o cuină, 
cum spun bănățenii — o cameră mică, la 
intrare, care dădea în curte. Ușa era între- 
deschisă și se zgâlțâia sub tirul constant. 
Ne situam într-un unghi în care nu puteam 
fi împușcați, dar suficient de bun pentru a 
„admira” luminile numeroaselor rachete 
slobozite cu scopul de a ne tăia orice posi- 
bilitate de fugă. La un moment dat, Ișfănuţ 
s-a apropiat de ușă și mi-a strigat: „Eu ies, 
Niculae. Lasă să mor eu primul!” l-am zis 
să mă aștepte, că n-am sacul de merinde. 
Când m-am întors să-l iau — chiar nu-l 
puteam lăsa acolo, era plin cu muniţie și 
lucruri trebuincioase —, am auzit o explozie 
puternică de grenadă. Sfârloagă o azvâr- 
lise, apoi se aruncase și el afară. 


Printre securiști și 

rafale de mitralieră 

Badiu și Meilă stăteau întinși pe burtă, 
vii și nevătămaţi, dar erau de-a dreptul 
îngroziți. M-am reîntors la ușă și am aștep- 
tat vreo cinci-șase minute, lipit de perete — 
nu știam unde se ascunsese ortacul și nu 
puteam risca să-l spulber cu o grenadă -, 
timp în care casa era supusă, în conti- 
nuare, rafalelor de mitralieră. Se trăgea 
masiv din toate părțile. Apoi — întrucât 
știam prea bine că asta-i speria de moarte 
pe securiști! —, am aruncat o grenadă și am 
sărit în curte, însă, uitând de cele câteva 
trepte de piatră, m-am izbit cu pieptul de 
una dintre ele. Ţin minte că am avut dureri 
îngrozitoare o lungă perioadă după aceea. 
Atunci nu mi-a păsat, m-am săltat și m-am 
ascuns după o stivă de lemne, nu înainte 
de a deschide focul pentru a-mi acoperi 
retragerea. Nici nu știam încotro să mă 

îndrept. M-am gândit că Ișfănuț ar fi avut 
oarece șanse să scape cu viață, deoarece 
era din Domașnea și cunoștea foarte bine 
comuna și împrejurimile. In schimb, eu 
eram abia pentru a doua oară în ograda 
aceea. Uneori, din pricina celor cinci-șase 
rachete lansate simultan, ale căror văpăi 
se desfăceau chiar deasupra casei, curtea 
era mai luminată ca ziua. Securiștii și sol- 
daţii trăgeau fără încetare, din toate 
direcţiile, mizând pe intimidarea noastră. 
M-am strecurat pe lângă un morman de 
coceni și am cotit-o pe după colțul casei. 
Eram descult — vă daţi seama că nu mi-a 
stat gândul la opinici! Mă ghidam spre 
direcţia din care auzeam împușcături mai 
putine, disperat să găsesc o breșă și să 
mă salvez din încercuire. Nici eu nu-mi 
dădeam prea multe șanse! Printre rafalele 
de mitralieră, am auzit cum Gheorghe 
Badiu și Meilă — care se târâseră până în 
ogradă - zbierau: „Nu mai trageti! Nu ne 
împușcați!” Sunt convins că securiştii și 
soldaţii au crezut că ăia de răcneau eram 
noi, partizanii, și că voiam să ne predăm, 
motiv pentru care tot lansau rachete 
desupra casei. Apoi, după vreo cinci 
minute, am auzit niște focuri de armă înde- 
părtate, care veneau din direcţia unde ne 
lăsaserăm caii. Tot acolo, securiştii lansau 
rachete de semnalizare, departe, tot mai 
departe, ca și cum urmăreau pe cine- 
va. „Aștia îl vânează pe Sfârloagă? Oare a 
scăpat?”, m-am întrebat, dar nu-mi rămă- 
seseră decât credinta în Dumnezeu, spe- 
ranțele și temerile. 


Gândul sinuciderii 

M-am târât spre un loc ce-mi părea mai 
adăpostit, am scurmat cu mâna, pe cât am 
putut, și am îngropat câteva dintre lucrurile 
pe care le aveam la mine. Fiindcă gos- 


podăria lui Badiu era situată pe o pantă 
abruptă, m-am rostogolit la vale până când 
m-am oprit într-o altă stivă de lemne. Am 
observat că mă aflam la doi metri de un 
câine — era legat de un cotet de porci cu 
fânar deasupra. Dulăul n-a lătrat — îl 
amuțiseră  împușcăturile și grozăvia 
exploziilor. V-am spus: se trăgea ca pe 
vreme de război. După aceea, am reanali- 
zat rapid situația și am ajuns la concluzia 
că nu aveam șanse de scăpare. Colonelul 
lon Ută ne învățase să facem absolut orice 
se impunea — chiar să ne luăm viața — pen- 
tru a nu fi prinşi vii de Securitate. Ar fi ur- 
mat torturi și interogatorii în cursul cărora 
poate că ne-am fi trădat ortacii, aducându-i 
și pe ei în fata plutonului de executie. La fel 
ca orice alt partizan din gruparea Ută, 
aveam cusută în gulerul hainei o fiolă de 
stricnină, pentru cazuri de forță majoră. 
Dar otrava nu m-a „incântat” niciodată... 
Vă mărturisesc că acolo, lângă câinele 
acela, mi-am alipit țeava pistolului de tâm- 
plă, hotărât să-mi curm socotelile cu viața. 
Apoi, am simţit un fior de revoltă și am 
decis să lupt până la ultima răsuflare. N-am 
putut să-mi iau viața, domnule! Intot- 
deauna am crezut în Dumnezeu, iar sinu- 
ciderea este un păcat de moarte. 


O salvare neașteptată 

M-am strecurat puțin mai încolo — la 
doar câţiva metri — și tare inspirat am fost! 
Dintr-odată, chiar pe lângă mine a trecut 
un soldat care a cercetat cu lanterna 
cotețul și fânarul. Tot furișându-mă, no- 
rocul a făcut să nimeresc între două pos- 
turi. Eram într-atât de aproape de urmări- 
tori, încât le puteam auzi discuțiile. 
Securiștii trăgeau în continuare, fără o țintă 
anume. Dumnezeu m-a ajutat să-i evit. La 
un moment dat, tot orbecăind, m-am 


prăbușit în ceea ce am crezut că era o 
groapă de var. In realitate, căzusem în 
noroiul unui drum adâncit de ploi și de 
roțile carelor, prin băltocile căruia am putut 
să mă îndepărtez cu ușurință, ca și cum m-aș 
fi strecurat printr-o tranșee. 


Ce ati făcut după aceea? Sfârloagă a 
scăpat din împresurare? 

Fiind deja ziuă în toată regula, m-am 
ascuns lângă gospodăria unui om de-al 
nostru, llie Urdăreanu, care locuia într-o 
zonă retrasă și înconjurată de pădure. Pe 
el nu l-am găsit acolo, însă am vorbit cu 
baba lui, care mi-a dat căciulă, șubă și 
opinci. Am refuzat să intru în colibă și m-am 
pitit în apropiere, în spatele unei stânci, 
unde baba mi-a adus mâncare. Noaptea, 
am trecut peste niște dealuri către Feneș, 
așa că ieșisem din zona împresurării. Nu 
știam absolut nimic despre soarta lui 
Ișfănuț. Incepuse să ningă, dar fulgii se 
topeau de cum atingeau pământul. Intr-un 
târziu, am dibuit o urmă de cal — era 
proaspătă — și am observat cu stupoare că 
provenea de la potcoava armăsarului meu; 
ştiam prea bine că una dintre copitele din 
spate lăsa o amprentă ștearsă, identică 
celei pe care o aveam în fata ochilor. Am 
rătăcit urma pe o culme împădurită, din 
pricina păturii de frunze moarte, dar 
sesizasem direcţia în care se deplasa 
călărețul. Se lăsa ceata. Intr-un târziu am 
ajuns la o poiană mare, în apropierea unui 
deal cu fânețe, unde am simțit miros de 
fum ce venea dinspre un sălaș de vite — 
ştiam prea bine că nimeni nu stătea acolo 
în perioada aceea a anului. M-am apropiat 
tiptil şi m-am uitat printre bârne. Am fost 
extrem de fericit să-l găsesc acolo pe 
Ișfănuț Dumitru. Calul s-a întors spre mine 
și a fornăit — mă simțise mai repede decât 


fratele meu de arme. L-am îmbrățișat pe 
Sfârloagă și ne-am povestit peripețiile. El 
reușise, într-adevăr, să ajungă la ascunză- 
toare din buza pădurii și a decis să fugă cu 
bidiviul meu pentru că era mai rezistent 
decât al lui. Fusese inspirat — vă daţi sea- 
ma, erau prea multe necunoscute în joc 
pentru a lua în calcul și posibilitatea că eu 
aş mai fi avut nevoie de armăsarul ăla! Pe 
când călărea, Ișfănuț auzise cum numeroși 
urmăritori trăgeau și lansau rachete în 
urma lui. Nu se aștepta să mă mai îmbră- 
tișeze vreodată. „No, acum ce facem?”, l-am 
întrebat. „Mă Niculae, la grup nu ne putem 
duce așa, dezbrăcaţi și cu mâna goală. 
Ne-am face de tot râsul! Hai să ne în- 
toarcem la Domașnea. Ne procurăm niște 
haine, facem rost de provizii și aflăm ce s-a 
întâmplat cu adevărat”, a decis Sfârloagă. 


„Aveţi iarba fiarelor, d-aia nu prinde 

glonțul în carnea voastră!” 

In noaptea următoare, am revenit în 
comuna de unde abia scăpaserăm cu viată 
şi l-am vizitat pe un sătean de încredere — 
Petru lonescu. El ne-a dat îmbrăcăminte, 
ne-a pus la masă și ne-a explicat 
totul: „Stașia v-a vândut, fraţilor... E o 
minune că mai sunteți vii! Vă înconjuraseră 
peste 300 de securiști, milițieni și militari 
care erau dispuși în trei cordoane largi. 
Când i-au reținut, Badiu și Meilă le-au 
divulgat locul unde lăsaserăți caii, iar sol- 
datii au incendiat sălașul. Securiștii ziceau 
că aveti iarba fiarelor și că d-aia nu prinde 
glontul în carnea voastră!” Tot Petru 
lonescu ne-a dezvăluit că, exact în acea 
noapte, Cling — maior de Securitate, unul 
dintre principalii urmăritori ai partizanilor — 
se găsea în Teregova și urma să plece 
spre Herculane, peste doar câteva ore. 

O grenadă antitanc și 32 de gloanțe 

Cling ne era dușman de moarte, așa că 
am plecat să-l lichidăm. Nu ne puteam per- 
mite să ratăm o astfel de ocazie! După o 
noapte de pomină, se impunea să exe- 
cutăm un securist de frunte. Ne-am strecu- 
rat până la marginea drumului ce venea 
dinspre Teregova și ne-am ascuns în 
spatele unui colt de stâncă. La urma urmei, 
planul era simplu: Ișfănuț intenționa să 
arunce o grenadă antitanc - o păstrase 
chiar pentru astfel de „ocazii speciale” —, în 
timp ce eu urma să descarc asupra mașinii 
toate cele 32 de gloanțe ale încărcătorului. 
Era frig și ceață. Pe atunci nu circulau 
multe autoturisme, așa că am reperat din 
timp lumina farurilor. Cling și acoliții săi se 
deplasau cu un GAZ mai întunecat ca 
noaptea. Când au ajuns în dreptul nostru, 
Sfârloagă a aruncat grenada și am auzit 
deslușit zgomotul metalic produs de 
căderea acesteia pe plafonul GAZ-ului. 
Numai că grenada nu a explodat, bat-o 
vina! Ni se întâmpla, uneori, ca armamen- 
tul folosit să dea rateuri sau să nu 
funcționeze deloc, deoarece data încă de 
pe vremea războiului și fusese păstrat, nu 
de puţine ori, în condiții total improprii. Nu 
mică mi-a fost ciuda când, apăsând pe tră- 
gaciul puștii-mitralieră, am constatat că 
arma mi se blocase. Da, domnule, n-am 
reuşit să trag niciun foc! Oare de vină să fi 
fost permanenta umezeală îndurată în cur- 
sul ultimelor două zile și nopți, umezeală 
care ne-ar fi putut „sabota” arsenalul? 
Auzind zgomotul cauzat de grenada care 
izbise capota, şoferul securiștilor — cred că 
erau trei sau patru — a accelerat și au scă- 
pat. La rândul nostru, ne-am îndepărtat în 
grabă, tare supăraţi, ca nu cumva grenada 
să-și „vină în fire” și să ne spulbere pe noi. 


Pedepsirea unui secretar 

de organizație PCR 

După aceea, tot nu ne-am putut potoli! 
Trebuia să „salvăm” noaptea, într-un fel 
sau altul. Ne-am hotărât să intrăm în 
Teregova și să-i facem o vizită-surpriză lui 
Juca Miroslav, secretarul organizaţiei PCR. 
Asta — împreună cu fratele său — băgase în 
pușcărie o sumedenie de oameni nevino- 
vati. Voiam să-l pedepsim exemplar. 
Ișfănuț știa unde locuia comunistul. Din 
fericire, l-am surprins pe Juca chiar când 
se întorcea acasă, mergând fără grabă pe 
marginea uliței. Ne-am culcat în iarbă și 
am pândit momentul potrivit. Juca a trecut 
pe lângă mine fără să bănuiască absolut 
nimic și, când a ajuns în dreptul lui Sfâr- 
loagă, acesta a țâșnit în picioare, l-a tintit 
cu pistolul și l-a avertizat să se oprească. 
Distanta dintre ei era de aproximativ doi 
metri. Cuprins de disperare, Juca s-a arun- 
cat asupra camaradului meu și a izbutit să-l 
prindă de mâna în care tinea arma, dar 
asta nu l-a ajutat cu absolut nimic. M-am 
săltat din iarbă, i-am lipit de ceafă țeava 
pistolului și l-am somat să nu mai miște. 
Juca s-a conformat imediat ce a simțit 
răcoarea armei. Când a aflat că-l are în 
fată pe celebrul Sfârloagă, de spaima 
căruia tremurau toți comuniștii din satele 
Banatului, teregoveanul a început să 
plângă și să se milogească. Ingenunchea- 
se, își recunoștea faptele mizerabile și ne 
implora cu cerul și cu pământul să-l lăsăm 
în viață. In schimb, Ișfănuţ o tinea una și 
bună: „Hai să-l împușcăm chiar aici, 
Niculae! Ce rost mai are să ne complicăm 
aiurea cu porcul ăsta?” Insă mie mi-a venit 
o altă idee, deloc sângeroasă, pentru care 
mă felicit și acum. 


„L-am pus să-și mănânce 

carnetul de partid” 

La percheziție, asupra lui Juca găsisem 
carnetul roșu de membru de partid și o 
rețetă medicală din care am aflat că sufe- 
rea de sifilis. l-am propus comunistului să 
jure că nu va mai face rău nimănui și că își 
va potoli fratele, apoi i-am ordonat să-și 
mănânce carnetul de partid, în fata noas- 
tră, ceea ce a și făcut. Ce-i drept, s-a chi- 
nuit când a înghiţit copertele acelea tari, 
dar a mâncat carnetul până la cea din 
urmă bucăţică. „Hai, mai repede! Așa... E 
bun, a? Mestecă și înghite totul! Mai vrei 
unu'?!, îl zorea Sfârloagă, înveselit de 
situație. Printe lacrimi și suspine, Juca a 
mărturisit că nu-l poate îmblânzi pe fratele 
său, întrucât acesta l-ar turna degrabă la 
Securitate. L-am iertat, totuși, și nu regret 
că n-am făcut moarte de om. Ulterior, s-a 
dovedit că Juca Miroslav și-a respectat 
jurământul și nu a mai provocat neplăceri 
sătenilor. Aveam să-l reîntâlnesc peste un 
noian de ani, când am aflat că-i era rudă 
celei ce urma să-mi devină soție. Cu acea 
ocazie, mi-a mulțumit din nou că l-am lăsat 
în viață. 


Ati pedepsit-o pe Anastasia Benghia? 

Din păcate, Stașia nu ne vânduse 
numai pe mine și pe Ișfănuţ — din pricina 
bătrânei mai căzuseră niște săteni cum- 
secade, care au trecut prin interogatorii 
cumplite și au înfundat pușcăriile. Potrivit 
jurământului nostru, al partizanilor, trădă- 
torul — indiferent cine era - trebuia pedep- 
sită cu moartea. Dacă eu i-aș fi vândut, 
chiar cei din grupul meu m-ar fi lichidat fără 
să stea pe gânduri! Trebuie să înțelegeți 
că, la rândul lor, trădătorii ne trimiteau, cel 
mai probabil, în fata plutonului de execuție. 
Desigur, după îndelungate interogatorii și 


torturi, exista și posibilitatea condamnării 
la pușcărie pe viață — deoarece dosarele 
partizanilor erau tratate cu o severitate 
supremă. Spaima noastră cea mare era ca 
Securitatea să ne prindă vii, fiindcă ne 
putea chinui până când scăpam numele și 
informaţiile vânate de dușman. Tot din 
pricina vânzătorilor, riscam să rămânem 
fără oameni de legătură în sate, fără posi- 
bilități de aprovizionare. Dacă n-ar fi fost 
pedepsiți cu moartea, numărul trădătorilor 
ar fi crescut și, până la urmă, sfârșeam cu 
totii împușcați. 


„S-au strecurat în Domașnea, 

au luat-o pe Stașia și au omorât-o” 

In primăvara lui '51, în grupul nostru s-a 
ridicat problema pedepsirii Anastasiei 
Benghia. Vă mărturisesc că, deși mă vân- 
duse în mod direct, eu n-am vrut s-o 
omorâm. Mă înțepa inima când mă gân- 
deam la bătrâna aceea care ne ajutase de 
nenumărate ori, chiar dacă devenise, din 
pricina presiunilor, o colaboratoare a Se- 
curităţii. N-am exagerat cu nimic când am 
spus că noi o consideraserăm un fel de 
mamă, mai ales că era și văduvă de parti- 
zan. A fost extrem de dureros să tranșăm 
problema cu sânge. In timpul discuţiilor, le-am 
spus: „Mă, fraților, eu nu-s de acord să iau 
omului ce nu i-am dat. Stașia ne-a vândut 
pe mine și pe Ișfănut. Conform jurământu- 
lui, noi doi ar trebui să mergem, s-o luăm și 
s-o împușcăm, însă eu nu vreau să-i iau 
viața! Haideţi s-o batem, să-i rupem 
mâinile și picioarele, dar să nu ne facem 
alte păcate...” Insă Sfârloagă nu s-a lăsat 
înduplecat, voia să-i plătească trădarea. 
Ceilalţi au fost de acord, iar eu nu am mai 
putut comenta nimic, doar depuseserăm cu 
toţii același jurământ teribil. Așa că, într-o 
noapte a aceleași primăveri, când dăduse 

floarea-n pomi, Ișfănuț și un alt ortac s-au 
strecurat în Domașnea, au luat-o pe Stașia și 
au omorât-o. Astea erau vremurile, domnule! 


Aţi pomenit despre depunerea unui 
jurământ pe care și-l asumau toți parti- 
zanii din gruparea colonelului Uţă. Mai 
exact... în ce consta acest legământ? 

Orice partizan care intra în grupare 
depunea un jurământ cu mâna pe Biblie și 
pe cruce. Cu totii ne-am legat să nu divul- 
găm secretele organizaţiei, indiferent de 
situaţii sau presiuni, și să luptăm împotriva 
dictaturii comuniste chiar și cu prețul vieții. 
De asemenea, legământul stabilea că unica 
pedeapsă pentru trădare era moartea. Eu 
îmi depusesem jurământul încă din vara lui 
‘50, când mă retrăsesem definitiv în munti. 


Ce fel de armament deţinea gruparea? 

Aveam orice armă de la pușcă- 
mitralieră în jos — la acestea se adăugau 
grenade de toate tipurile. Muniția o 
foloseam cumpătat și s-a dovedit îndes- 
tulătoare. Incă din ‘47, colonelul lon Ută se 
îngrijise să transporte mult armament în 
ascunzătorile din munți. Vă daţi seama că 
nu i-a fost prea greu, doar colabora cu 
numeroși militari de carieră. Din păcate, 
așa cum v-am relatat, aveam și oarece 
surprize neplăcute: unele gloanțe şi 
grenade se dovedeau inutile, alteori, 
armele se blocau exact când îţi era lumea 
mai dragă. Pe lângă arsenalul rămas de pe 
vremea războiului, obișnuiam să mai 
procuram și niscai „noutăți”. Adică, dacă 
surprindeam vreo patrulă de miliţie, o 
dezarmam și o dezbrăcam. Da, dom'le, le 
trăgeam câte o scatoalcă după ceafă și îi 
trimiteam în fundul gol acasă, dar ne 
mulțumeau în genunchi, fiindcă-i lăsam în 
viață. Și uniformele capturate ne erau de 


folos — nu de puține ori, în cursul diverselor 
raiduri, ne-am deghizat în milițieni. In sacii 
de merinde tineam medicamente, fașă, 
spirt, vată, busola, benoclul, lanterna, hăr- 
tile și tot ce ne era de trebuință. Cu totii 
purtam în căciuli panglici tricolore și un ban 
de 100 imprimat cu profilul Regelui Mihai. 


Cum vi-l amintiţi pe colonelul lon 
Uță? L-aţi cunoscut înainte de moartea 
survenită în ‘49... 

Am avut onoarea să-l întâlnesc de 
multe ori, în perioada în care mergeam la 
munte cu merinde, îmbrăcăminte și infor- 
matii. Personalitatea colonelului lon Ută m-a 
marcat profund — era un om moral cu un 
caracter de fier, un anticomunist desă- 
vârșit. Işi militarizase gruparea în așa 
măsură, încât partizanii efectuau deseori 
antrenamente și exerciţii de luptă. Visul 
său era să unifice grupările anticomuniste 
şi să declanșeze o contraofensivă organi- 
zată împotriva dictaturii roșii. Spera că 
americanii și englezii aveau să trimită tru- 
pe eliberatoare și că atunci, în marele răz- 
boi antibolșevic, partizanii ar fi avut un 
cuvânt greu de spus. Imi amintesc perfect 
învățăturile pe care le transmitea cama- 
razilor de arme. lon Ută ne-a explicat că 
cel mai cumplit lucru era să cădem vii în 
ghearele Securităţii — asta presupunea tor- 
tură permanentă, iar primejdia era des- 
tăinuirea unor secrete și nume. 


Învățăturile lui lon Ută 

Dacă ne-am fi aflat într-o situație fără 
scăpare, soluția era una singură: sinu- 
ciderea prin împușcare sau otră- 
vire. „Dar... ce-i de făcut, de pildă, dacă 
adormiti și vă treziti cu un securist călare 
pe voi? Inchipuiţi-vă că nu vă puteți 
împușca... și că nici nu aveţi posibilitatea 


să vă beti otrava! Cădeti vii în mâna lor, 
nu-i așa? Ce faceți atunci?”, întreba lon 
Ută, luând în calcul toate situaţiile. „Da, 
Mătușoniule, așa-i... există și riscul ăsta... 
Dar tot nu spunem nimic. Indurăm până la 
moarte”, răspundeau partizanii. Apoi, 
colonelul îl lua pe unul dintre ei și-l 
învăța: „Dacă te-au prins viu, nu poți să 
taci! N-ai cum. Te vor bate, te vor schingiui 
și te vor interoga zi și noapte. Trebuie să 
spui ceva, dar niciodată să nu le dai vreun 
om de-al nostru. Le zici că ai legătură cu 
oameni de-ai lor, trădători și turnători, doar 
știi destule lepre. Nu vei spune decât două 
nume - trei sunt prea multe! — și pe astea 
le vei «scăpa» cu greu, după interogatorii 
şi cafteală, fiindcă ei te vor ancheta în per- 
manență. Dar tu să o tii pe a ta: oamenii lor 
ti-au dat mâncare, haine, informatii și adă- 
post. Povestea trebuie să fie extrem de 
simplă și de credibilă. Să nu vorbeşti mult 
și să nu le spui nimic complicat, fiindcă te 
vor prinde cu minciuna și o vor lua de la 
capăt! E de ajuns să dai un singur om de- 
al nostru și e posibil să se aleagă praful de 
întreaga organizație: ajungem în fata plu- 
tonului de execuţie sau înfundăm pușcări- 
ile pe viață, ceea ce înseamnă tot 
moarte.” Vedeţi dumneavoastră, noi știam 
că dacă dădeam numele unor colaboratori 
ai autorităților, Securitatea — care nu avea 
încredere în propriii turnători și trădători — 
i-ar fi umflat și pe aceștia și i-ar fi supus 
anchetelor. Măcar am fi reușit să mai 
scoatem din joc niște pioni inamici. 


„Ăsta-i locul unde vreau să mor” 

Tot colonelul Uţă ne-a învăţat ca în cea 
de-a zecea, a unsprezecea sau a dois- 
prezecea zi după capturare, să cădem „la 
învoială” cu Securitatea și să mintim că 
suntem gata să divulgăm locaţia exactă a 


lon Uță 


grupului. In perioada indicată, atât pe timp 
de zi cât și de noapte, restul partizanilor 
urmau să aștepte — într-un loc propice unei 
lupte purtate în minoritate numerică — tru- 
pele călăuzite de „trădător. Prin organi- 
zarea unei astfel de ambuscade, scopul 
nostru principal nu era eliberarea ortacului 
- aşa ceva ar fi fost aproape imposibil —, ci 
tocmai împușcarea fratelui nostru de arme, 
pentru a-l izbăvi de torturile Securităţii și de 
primejdia de a turna! „Fiecare dintre voi 
trebuie să-și aleagă un loc strategic în 
munți. Veniti și ne spuneți: «Asta-i locul 
unde vreau să mor». Atenţie: punctul acela 
trebuie astfel ales, încât să nu existe nici 
măcar 1% șanse să scapi cu viață! Acolo 
trebuie să existe o unică posibilitate: 
anume ca doi sau trei prieteni să te poată 
împușca fără probleme și să se poată 
retrage într-o deplină siguranță” - ne 
îndruma lon Ută. 

Dumneavoastră v-aţi ales o astfel de 
locaţie? 

Da. Rigorile stabilite de colonel au fost 
păstrate cu sfințenie și după moartea aces- 
tuia. Dragul meu, eu cred că alesesem cel 
mai bun loc în care să mor de mâna priete- 
nilor — se afla pe Cheile Corcoaiei, la apro- 
Ximativ 70 de kilometri de Herculane. 
Undeva, sus, sprijinit de stânci, exista un 
podet cu o lungime de trei-patru metri, pe 
sub care se buluceau puhoaiele Cernei. 
Acolo — spune o legendă —, viteazul lovan 
lorgovan ar fi ucis un balaur. Și acum zona 
a rămas aproape la fel de sălbatică, deși 
podul a fost înnoit și dotat cu balustradă. 
Insă la începutul anilor '50 bârnele erau 
paradite, iar puntea avea o lățime de cel 
mult doi metri. Dedesubt, apa era într-atât 
de adâncă, încât nu puteai desluși bolo- 
vanii de pe fund. Am ales acest loc încă din 
‘48 — pe când colaboram intens cu grupul 
- şi i l-am indicat colonelului. „Bravo, mă 
Niculae. Ai găsit cel mai bun loc”, m-a 
felicitat lon Uţă. Ca să răzbată până la 
podet, securiştii ar fi fost nevoiţi să se 
deplaseze nu mai puţin de un kilometru și 
jumătate pe o porțiune foarte îngustă - 
într-o parte se înălțau stânci şi mără- 
cinișuri, în cealaltă se revărsau apele 
Cernei. Pe acolo putea înainta doar un sin- 
gur om cu un cal ținut de dârlog, dar un 
grup trebuia să se răsfire și să înainteze în 
șir indian, ceea ce ne și doream. Unul sau 
doi trăgători m-ar fi lichidat fără nici cea 
mai mică problemă, reușind să provoace 
pierderi semnificative trupelor de Secu- 
ritate. Asta ar fi fost ideal. 


Câţi partizani număra organizația 
după moartea colonelului Ută? 

La începutul anului 1950, rămăse- 
serăm doar opt-nouă luptători: Dumitru 


Ișfănuț (Sfârloagă), Dumitru Mutașcu 
(Fus), lon Caraibot (din Luncaviţa), lancu 
Baderca (din Mehadica), Victor Curescu, 
Gheorghe Șerengău, Maria Vlădescu 
(soția unui arestat) și Lazăr Vadrariu, cu 
toții fiind din Verendin. Eram organizați în 
două facțiuni ale căror componențe au 
suferit dese schimbări în anii ce aveau să 
urmeze — unii ortaci au murit sau au fost 
prinși, dar ni s-au alăturat alții. Sfârloagă și 
Fus au fost conducătorii acestor grupări. 


(Continuare în numărul următor) 


Note de subsol 

[1] lon Ută s-a născut la 22 decembrie 1891, în orașul 
Caracal, La nici 21 de ani a fost încorporat ca soldat cu 
termen redus. A participat la campania din 1913 și la 
Primul Război Mondial, avansând până la gradul de căpi- 
tan. A fost decorat cu numeroase medalii pentru faptele 
sale de arme, iar la începutul anilor '40 a fost trecut în rez- 
ervă cu gradul de colonel. După înăbușirea Rebeliunii 
legionare, pe 23 ianuarie 1941, mareșealul lon Antonescu 
a ordonat eradicarea tuturor „elementelor legionare” din 
structurile statului. Aproximativ 8000 de verzi au fost 
arestați, judecaţi și condamnaţi, fiind interzisă orice activi- 
tate politică a Gărzii. La 27 ianuarie 1941, Antonescu a 
constituit o nouă formulă guvernamentală alcătuită din 
militari și tehnocraţi, moment în care numeroși reprezen- 
tanți ai armatei au fost promovați în posturi de prefecţi. 
Astfel, colonelul lon Uță a fost numit prefect al județului 
interbelic Severin, funcție pe care a deținut-o până la înde- 
părtarea mareșalului Antonescu. Imediat după execuţia 
acestuia (1 iunie 1946), Guvernul Petru Groza a declanșat 
o amplă operaţiune de arestare a ofițerilor superiori 
apropiați mareșalului. Colonelul Uţă se număra printre cei 
vizati de prigoana comunistă, mai cu seamă că era și 
membru al Partidului Naţional-Țărănesc — Maniu. În 1947, 
lon Uţă s-a retras în regiunea muntoasă din sudul judeţului 
Severin, Împreună cu inginerul Aurel Vernichescu, reușind 
să se sustragă valului de arestări. Aurel Vernichescu s-a 
stabilit în zona Vârciorova, unde a înființat o grupare anti- 
comunistă, în timp ce colonelul și-a fixat cartierul general 
în Munţii Banatului. Sperând într-o viitoare intervenţie mili- 
tară a americanilor și a britanicilor, el a conceput unul din- 
tre cele mai elaborate planuri tactice, dorind să unifice 
nucleele de partizani, dar a fost lichidat înainte de a putea 
crea o structură combativă îndeajuns de puternică pentru 
înfăptuirea dezideratului visat. Mai exact, în cursul anului 
1950, Ută intenţiona să înfăptuiască Blocul Naţional, prin 


unirea tuturor punctelor de rezistență, dar încercările pre- 
mergătoare au fost refuzate de conducătorii unor alte 
grupări — de exemplu, legionarul Spiru Blănaru a respins 
orice propunere, acuzându-l pe colonel că a persecutat 
legionari în perioada în care ocupase funcția de prefect. 
lon Uţă a fost ucis prin trădare, în noaptea de 7 spre 8 
februarie 1949, într-o confruntare armată cu trupele de 
Securitate. Lupta s-a dat în zona satului Borlovenii Noi, din 
județul Caraș-Severin. Potrivit articolului „Rezistenţa anti- 
comunistă. Cazul colonelului I. Uţă”, publicat în „Memoria. 
Revista Gândirii Arestate”, „În ziua de 7 februarie 1949, 
Andrei Vădrariu, infiltrat în grup, s-a prezentat la postul de 
miliție din comuna Mehadica, apoi la Securitate unde a 
comunicat datele necesare capturării partizanilor, fiind 
chiar el călăuza trupelor de Securitate în aceeași noapte. 
Colonelul Uţă a ordonat retragerea și împrăștierea cama- 
razilor săi, el rămânând să-i acopere. A fost împușcat în 
timp ce încerca să reziste în faţa unui adversar mult supe- 
rior ca număr și dotare. Alături de el, alți cinci partizani și- 
au găsit sfârșitul cu arma în mână, șase au fost arestați, 
precum și 20 dintre cei care îi sprijineau în satele din 
zonă. În total au fost arestaţi, până către finele anului 
1949, 86 de susţinători ai colonelului Uţă, dintre care 65 
erau țărani”. Organizaţia anticomunistă a continuat să 
existe până în anul 1955, când ultimii săi exponenţi au fost 
capturați șiăsau uciși. 

[2] Spiru Blănaru (n. 23 iunie 1919 în Crăiești, județul 
Galaţi - d. 25 iunie 1949 în Pădurea Verde, Timișoara) a 
fost unul din liderii mișcării armate anticomuniste din 
Munţii Banatului. Avocat și șef al Frăţiilor de Cruce din 
Oradea, retras în munţi încă din 1948, Blănaru a fost con- 
damnat la moarte prin împușcare, fiind executat (pe 16 
iulie 1949, la ora 03:30) împreună cu alţi patru fraţi de 
arme: Petre Domășneanu, Petre Pușchiţă, Romulus 
Mariţescu și lon Tănase. În momentul refugierii în munţi — 
pentru a se sustrage arestării iminente —, Spiru Blănaru s-a 
asociat cu notarul public Gheorghe Ionescu și cu Petre 
Domășneanu, comandor de aviaţie. Facţiunea a fost 
cunoscută sub numele „Grupul de la Teregova” și a 
întreținut legături puternice cu organizaţia colonelului lon 
Uță. Inițial, partizanii lui Blănaru au adoptat o atitudine 
ofensivă, preferând să atace direct trupele de securitate. 
Ulterior, gruparea și-a menţinut doar poziţiile defensive, 
întrucât Securitatea declanșa represalii asupra populației 
din satele bănăţene după fiecare atac reușit al partizanilor. 
În noaptea de 12 spre 13 ianuarie 1949, oamenii lui Spiru 
Blănaru au atacat cu grenade și rafale de mitralieră postul 
de Militie situat în incinta primăriei Teregova, izbutind să 
elibereze doi camarazi arestaţi: Grigore lanosiga-lonescu 
și Moise Anculia-Păsule. Partizanii se temeau că, odată 
supuși torturilor, aceștia ar fi putut trăda organizaţia. La 
operaţiune au participat: Spiru Blănaru, Gheorghe 
Ionescu, Petru Anculia, lacob Cimpoca, Nicolae 
Ghimboașe, Martin Copăceanu, lanași Grozăvescu, Tudor 
Roșeţ, Gheorghe Smultea, Pavel Stoichescu, Ghiţă Ungu- 


reanu și Vasile Vălușescu. În replică, Securitatea a consti- 
tuit (22 ianuarie 1949) un Comandament Unic cu sediul la 
Caransebeș — condus de generalul lon Băjenaru și coor- 
donat de însuși generalul Gheorghe Pintilie — care avea 
misiunea să stârpească „bandele” de partizani din Munţii 
Banatului. Organismul era abilitat să conducă „operaţiuni 
de lichidare”. Pe 22 februarie 1949, gruparea Blănaru i-a 
executat — pentru „colaborare cu dușmanii neamului” — pe 
agenții comuniști Mihai Cherciu și Gheorghe Munteanu, 
ambii din Teregova. Securitatea a trimis În urmărirea parti- 
zanilor nu mai puţin de patru plutoane, care i-au ajuns în 
jurul orelor 16.00, pe culmea Pietrele Albe (cota 1099). 
Avea să urmeze una dintre cele mai aprige bătălii din isto- 
ria încleștărilor montane împotriva Securităţii. Partizanii 
implicați în luptă au fost: Spiru Blănaru, Gheorghe 
Ionescu, fraţii lon și Petre Berzescu-Beraa, Vasile 
Vălușescu, Tudor Roșet, Petre Anculia, Gheorghe 
Urdăreanu, Gheorghe Smultea, Nicolae Ghimboașe, lon 
Caraiman, lanaș Grozăvescu, Martin Copăceanu, Horia 
Smultea, Pavel Stoichescu, Moise Anculia, Romulus 
Anculia, Gheorghe Cristescu, lacob Cimpoca, Petru 
Pușchiţă, lovan Pușchiţă, lovan Berzescu, loan Stoi- 
chescu, Romulus Marițescu, Marin Moater, Gheorghe 
Ivanici, Nicolae Horescu și fiica lui, studenta Ana Horescu. 
Potrivit unor autori, Securitatea dispunea de 1000 de sol- 
dați, dar probabil că cifra e exagerată. Totodată, există 
informaţii potrivit cărora securiştii au suferit pierderi multi- 
ple, deși, oficial, autorităţile au recunoscut doar trei răniţi. 
Schimbul de focuri a durat întreaga zi și o parte din 
noapte. Într-un final, partizanii lui Spiru Blănaru au izbutit 
să spargă Împresurarea, lăsând însă în urmă doi morți 
(Petre Anculia și Gheorghe Urdăreanu), dar și doi cap- 
turati (Gheorghe Smultea și Nicolae Ghimboașe). După 
luptele de la Pietrele Albe, măsurile represive s-au înăsprit 
teribil. În satele din zonă a fost introdusă interdicția de cir- 
culație pe timpul nopții; s-au declanșat numeroase raiduri 
și perchezitii. Cu toate acestea, în seara de 9 martie 1949, 
Spiru Blănaru, lon Caraiman, Petre Berzescu și lacob 
Cimpoca au coborât în satul Feneș — erau nevoiţi să pro- 
cure alimente. Trădaţi de socrul lui lon Caraiman — vânză- 
torul fiind ucis chiar în schimbul de focuri care a urmat —, 
Blănaru a fost rănit și capturat. Încercând să scape din 
cursa Securităţii, avocatul aruncase o grenadă și 
mitraliase Întregul încărcător al armei. Au urmat 
numeroase presiuni, descinderi și arestări securistice. La 
începutul lunii aprilie (1949), gruparea lui Spiru Blănaru — 
în care activau membri ai tuturor partidelor politice, 
nefăcându-se deosebire între țărăniști, liberali, militari sau 
legionari — a fost complet lichidată. 

FĂURIT 


Pare naiv ca aproape de sărbătoarea 
Centenarului să ne punem problema 
definirii și a identificării făuritorilor Marii 
Uniri, când operăm cu acest concept de o 
sută de ani și foarte insistent în anii din 
urmă, de când tot râvnim la un Centenar 
măreț al mirificei lucrări naţionale și a trudi- 
torilor pentru săvârșirea ei. S-au insti- 
tuționalizat aproape „făuritorii“, cum a 
făcut-o, altfel, onorabil, Biserica Ortodoxă 
Română, când a statuat anul 2018 ca anul 
centenar al „unităţii de credință și de 
neam“ și anul „omagierii făuritorilor Marii 
Uniri“. Au mai făcut-o și alţii, dar fără o ten- 
tativă cunoscută de clarificare conceptu- 
ală, de identificare individuală sau colec- 
tivă a autorilor văzuți și nevăzuţi ai marii 
ctitorii naţionale de la 1 Decembrie 1918, 
ai autorilor prezenți sau absenţi, parte 
chiar dispăruţi, la actul final al unui proces 
istoric, ai autorilor prezenţi sau nu în cele 
trei puncte ale finalei: Chișinău, Cernăuţi 
sau Alba lulia. 

Chestiunea a început să frământe 
opinia publică românească și în perioada 
interbelică, chiar din primul deceniu în 
România Mare și mai ales la aniversarea a 
10 ani. S-a făcut mai ales politic, propagan- 
distic și mediatic, în contextul luptei politice 
pentru putere în România și mai ales din 
partea Partidului Naţional Țărănesc, care 


IOAN VLAD 


O încercare 
de definire 
şi identificare 


se revendica drept succesorul Partidului 
Naţional Român din Transilvania, ceea ce 
și era într-o anumită măsură, în disputa cu 
P.N Liberal al Brătienilor. Acesta din urmă, 
după ce dominase până în 1927 viata 
politică de la București, pierde puterea în 
favoarea P.N.Ţ., dar își vede diminuat până 
la negare și rolul în făurirea României Mari, 
de către propaganda P.N.Ţ., acel rol fiind 
sechestrat fără drept de apel de către 
național-țărăniștii în frunte cu luliu Maniu, 
Al. Vaida-Voevod, A. Vlad etc. 

La această dezbatere, de pe pozitii 
științifice, nepartizane, a participat și 
istoricul brașovean Aurel A. Mureșianu, 
partizan al adevărului istoric și promotor al 
unei viziuni largi realiste, atât asupra isto- 
riei luptei naţionale pentru Marea Unire, 
cât și asupra evoluției României Mari pe 
căi nu tocmai identice cu proiectul de tară 
făurit de revoluționarii pașoptiști la Brașov 
în 1848, proiect numit „marea împărăție 
românească“, dacă nu chiar atunci măcar 
în scrierile lui A. A. Mureșianu. Istoricul 
brașovean, orientat ca cercetător și publi- 
cist mai ales pe istoria luptei naţionale a 
ardelenilor dar și descendent al unora din 
marii făuritori de secol XIX ai Marii Uniri, 
este revoltat de sechestrarea Adunării de 
la Alba lulia și deci a Marii Uniri de către 
politicienii ardeleni ai zilei, actori desigur ai 

actului de la 1 Decembrie 1918, dar de- 
parte de a fi ei făuritorii sau singurii, sau 
principalii făuritori ai României depline. El 
pune strădania propagandistică a politicie- 
nilor ardeleni din P.N.Ţ. pe seama ambiti- 
ilor și vanităţii lor politice, pe trecutul lor nu 
tocmai strălucit în arena luptei naţionale, 
pe influența mediului străin în care s-au 
școlit și au activat ca politicieni, inclusiv 
năravurile și deprinderile parlamentare 
budapestane și pe lipsa de șansă în com- 
petiția cu P.N.L., chiar și pe tema făuririi 
Marii Uniri dar mai ales a gestionării 
politice a României Mari. 

Noi, la Centenar, mai superficiali şi 
chiar ignoranti în materie de luptă nationa- 
lă pentru Marea Unire, uităm că aceasta 
este „lucrarea veacurilor” și a tuturor 
românilor, că 1 Decembrie 1918 este 
„finalul apoteotic”, crucea de pe turlă, iar 
actorii de la Alba lulia sunt finaliști într-o 
cursă de obstacole, cu multe ștafete, 
fiecare merituoasă și jertfelnică, iar ultima, 
fericita victorioasă, sărbătorită și glorifi- 
cată, cu nimic mai valoroasă decât prece- 
dentele, n-are dreptul să ia totul, să-și 
ignore coechipierii, chiar jertfiți în cursă, 
sau răniți, sau căzuţi în epuizare, în uitare. 
Cu atât mai mult noi, la distanţa în timp a 
Centenarului, trebuie să ne clarificăm 
lucrurile, să definim limpede ce înțelegem 
prin „făuritorii Marii Uniri“, să-i identificăm, 
să-i listăm, să-i omagiem pe o ierarhie, o 
evidență și o reconstituire biografică și 
bibliografică cât mai realiste și corect reali- 
zate istoriografic. lar Centenarul cu mani- 
festările lui comemorative și omagiale să 
pășească pe cărările deschise și bătătorite 
de istoriografie. Mi-e teamă că nici istoricii 
nici activiștii Centenarului, mai cu seamă 
cei îndrituiți și obligați, nu și-au făcut dato- 
ria. Varianta P.N.Ţ. din anii 1920 privind 


„făuritorii“ adică o listă limitată la liderii de 
la Chișinău, Cernăuţi și Alba lulia, la acele 
momente astrale ale neamului românesc, 
ne este cea mai la îndemână, cea mai ușor 
de definit și identificat și pe aceasta o 
punem pe tapet. Aceștia organizează, 
prezidează, decid și semnează actele 
unioniste din 27 Martie, 28 Noiembrie și 1 
Decembrie 1918. Aparent, birocratic, la 
prima vedere este corect! Și totuși... 


Făuritorii... o distincţie pe provincii 

Chiar și-n viziunea de mai sus, din 
păcate cea mai frecventabilă, se impune o 
distincţie pe provincii, separate pe cele 
trei: Basarabia, Bucovina și Transilvania 
unificate în 1918 cu Regatul României. 
Demersul lor unificator, pe trei etape, la 
date separate și-n propriile capitale s-a 
făcut cu actori diferiți, liderii provinciali, 
care joacă aceeași piesă politică unionistă, 
dar în reprezentații diferite, cu regizori, 
scenariști, actori și spectatori diferiţi. 
Desigur reprezentațiile fac parte dintr-o 
stagiune unitară a neamului românesc, din 
ianuarie până în decembrie 1918, stagiune 
încheiată cu o „gala regală” La Alba lulia și 
o jurizare la Paris în 1919-1920. 

Prin urmare, făuritorii trebuie grupati și 
analizati separat pe provincii pentru 
această etapă finală a luptei naţionale. 
Există, desigur și întrepătrunderi, supra- 
puneri, migrări de persoane, de lideri, de 
grupuri, dar în general provinciile își 
păstrează individualitatea și originalitatea 
peste fondul național comun al demersului 
eliberator și unificator. 

Mai ales ardelenii, prin forța împre- 
jurărilor, prin determinările de război, prin 
destinul lor istoric într-o despotică și dez- 
naţionalizantă Austro-Ungarie, fie că sunt 
expulzați sau dezertaţi politic sau militar, fie 

că sunt mai de mult timp descălecători de 
școală și cultură în Principate sau în Regat, 
fie că sunt transhumanti cu vitele pe alte 
păşuni românești, fie că sunt trecuti muntii 
pentru a se realiza profesional, fie că sunt 
refugiați în masă cu armata română pentru 
a se salva dar și a continua să lupte, acești 
foarte mulți ardeleni, care prioritar sunt lup- 
tători naţionali, îi regăsim în noile locaţii, 
funcții, acțiuni naționale ca activiști dăruiți 
jertfelnic cauzei naționale, chiar dacă pe lis- 
tele de „făuritori ...”, din alte provincii decât 
Transilvania de obârșie. 

Astfel, îi găsim la Chișinău și-n Basa- 
rabia pe Onisifor Ghibu, lon Agârbiceanu, 
Ghiță Pop, Romulus Cioflec, Voicu Nitescu, 
Victor Braniște, la Cernăuţi pe Sextil 
Pușcariu, la Paris în Occident, pe George 
Moroianu, loan Lapedatu, loan Ursu, profe- 
sorii șaguniști C. Lacea, Iosif Blaga, Nicolae 
Bogdan, în America: Vasile Lucaciu, Vasile 
Stoica, loan Podea. Toţi aceștia au înregis- 
trat prestații semnificative în noile locatii, fie 
fructificând relații și realizări anterioare, mai 
ales cei din capitalele occidentale unde.-și 
făcuseră studiile, fie realizându-și noi relații, 
rețele şi colective românești sau mixte cu 
localnici pentru acțiuni panromânești. 


Ștefan Cicio-Pop 


Și apoi, la această analiză pe provincii, 
să nu uităm trunchiul de bază, Regatul 
României, prezent în toată lupta națională 
la cota de sus, pe o cale proprie, corelată 
şi cooperantă cu componentele provin- 
ciale, în bună măsură oficial și pe față, dar 
constant și tot mai angajat în taină și pro- 
fund. De la politica de stat și de la cea de 
partid, în primul rând a P.N.L., la cea cul- 
turală, școlară, bisericească, până la 
măruntele structuri ale societăţii civile, 
întreaga societate românească din 
Principate și apoi din Regat este solidară 
cauzei ardelenilor, bucovinenilor și basa- 
rabenilor. Găzduirea, sprijinirea, încura- 
jarea și lupta în libertate a liderilor și mili- 
tanților din provinciile subjugate, aflati în 
Regat, au fost de mare folos luptei 
naționale a acestora, condiţie pentru pro- 
gresul și victoria cauzei naţionale. lar la 
declanșarea Marelui Război, România a 
luat pe seama ei toată sarcina naţională, 
pentru lupta finală, etapa armată, naţională 
și europeană, a luptei noastre seculare, 
asumându-și agonia și extazul anilor 
hotărâtori ai războiului, cât și echilibristica 
pe muchie de cuţit a destinului neamului în 
jocul năucitor al marilor puteri. 

Făuritorii... o analiză 

pe verticală timpului 

Dacă suntem de acord că Marea Unire 
este „lucrarea veacurilor” și că „Unirea — 
națiunea a făcut-o”, atunci trebuie să 
analizăm efortul naţional unionist în 
desfășurarea lui seculară și general româ- 
nească, cu rădăcini în unitatea strămoșilor 
și mai ales în lungul ev de mijloc, iar cu 
acumulări pe etape, cel puțin de la Mihai 
Viteazul încoace. 

Marea ctitorie, azi seculară, este rezul- 
tatul luptei și jertfei de secole, a multor 
generaţii, a multor forțe naţionale, 
fenomene progresiste, instituții unioniste, 
personalități luminate. Toată rezistența la 
agresiunile străine, rezistența ortodoxiei 
noastre la agresiunea catolicismului, a 
protestantismului, a uniaţiei, rezistența 
noastră în latinitate, prin limbă, cultură, 
credință, scris și tipar românesc, rezistența 
la agresiunile slavonismului, grecizării, 
maghiarizării, germanizării, rusificării etc., 
toate acestea sunt fenomene ale luptei 
naționale pe epoci istorice. Aurel A. 
Mureşianu definea într-o astfel de viziune 
largă, lupta naţională ca fiind „orice luptă 
purtată în mod colectiv de reprezentanții 
poporului, care vorbeau aceeași limbă și 
se mândreau cu același nume de român, 
pentru apărarea și conservarea sa de 
atacurile triburilor și neamurilor învecinate 
și dușmane, a fost o luptă natională“. 

Rămânând tot în sfera viziunii istori- 
ografice brașovene, prezentăm complexi- 
tatea și durabilitatea peste secole a luptei 
naționale prin pana lui Axente Banciu, din 
1928 într-o „Inchinare făuritorilor Unirii” 
(„Tara Bârsei”, nr. 1, p. 6-9): A. Banciu iden- 
tifică în istoria luptei naţionale „nesfârșite 
serii de luptători”, din care prima o constituie 
cei care „în chiliuțe sărace” sau „în pușcării 


istovitoare de trupuri dar oțelitoare de 
credințe și de voință” sau pe drumuri grele 
„în căutarea dreptăţii” pentru un neam de 
clăcași, sau în revoluții „răscolitoare de 
energii populare”, și-au irosit sănătate, 
suflet și viață pentru a descoase „tainele 
istoriei bimilenare a unui neam disprețuit”. 
Dar și cei care au suferit și s-au săvârșit cu 
ochii „atintiti spre miazăzi”, fascinaţi de un 
miraj, de farmecul unui ideal și care, gene- 
ratie de generaţie, pe o seculară tradiţie, „au 
hrănit și au mângâiat” în zile de restriște și 
nopti fără somn visul „de dorul căruia ne-au 
răposat și moșii și părinții”. 

A doua serie sunt ctitorii și slujitorii lăca- 
șurilor sfinte, unde s-au alinat atâtea dureri 
şi suferințe, unde s-a păstrat „vie credința 
mântuitoare” în zile mai bune, în dreptate, 
care au venit, „fiindcă trebuiau să vie”. 

Apoi, seria celor care au adus „cuvântul 
lui Dumnezeu, mântuitor de suflete, în lim- 
ba naţională” și au făcut unirea neamului în 
jurul aceluiași altar. Aici se regăsesc buchi- 
ile Diaconului Coresi, „Noul Testament” al 
lui Simion Ștefan sau Biblia lui Șerban, 
verigi de unire peste granițele politice. 

In următoarea serie intră cronicarii și 
creatorii literaturii naţionale, ticluitorii de 
stihuri pentru „cei mulţi, uitaţi, cu sufletul 
ars de suferințe”, de povești aducătoare de 
„lumi mai frumoase cu mai multă dreptate” 
decât cea în care trăiau. Apoi, vin la rând 
ctitorii așezămintelor școlare, din care s-a 
revărsat în valuri „binefăcătoarea” lumină a 
cunoașterii, dar și „tonicul conștiinței 
naționale”. Urmează preoții și dascălii, 
mari și mici, truditi și săraci, dar „cu atâta 
bogăţie de suflet cald”. Apoi marii luptători 
ai Școlii Ardelene, operele lor, cei din seco- 
lul deșteptării naţionale, de la T. Cipariu 
până la Andrei Bârseanu, „cari au ilustrat 
catedra românească din Ardeal”. Urmă- 


toarea serie, cea a mucenicilor condeiului, 
cunoscuți și necunoscuți, de la Zaharia 
Carcalechi, cu „Biblioteca românească”, cu 
G. Barit, care desțelenea la Brașov ogorul 
ziaristicii românești, cu Mureșenii, Lape- 
dații, până la Valer Braniște, niciodată răs- 
plătiți pentru jertfa lor. Apoi, seria luptăto- 
rilor politici, care au tinut sus steagul 
revendicărilor naţionale, „imbărbătând pe 
cei șovăitori, mângâind pe cei suferinzi, 
suferind ei înșiși, întețind energiile..., 
întărind încrederea... alimentând și împin- 
tenind avânturile care duc la biruință”. Şi, 
în sfârșit, suita jertfelor celor multi, care au 
dus războiul cel mare, dar și cei din revo- 
luțiile anterioare — 1437, 1514, 1784, 1848- 
1849, adică toți cei arși în „flăcările mari 
ale focurilor aprinse de pierderea răbdării”, 
cât și cei „muceniciţi” în preajma „praznicu- 
lui de la Alba-lulia”: Bolcaş și Ciordaş de la 
Beiuș, Șenchea de la Făgăraș sau Arion 
de la Turda. 


Căutări strategice ale 
liderilor români 
ardeleni (1848-1918) 

Idealul naţional românesc, de eliberare 
și întregire naţională este o realitate 
istorică seculară, un obiectiv strategic 
general al multor generații, dar în practica 
și programele politice nu-l găsim astfel for- 
mulat, clarificat doctrinar sau ideologic, 
decât foarte târziu, aproape de 1918, când 
efectiv el pare realizabil prin soluţii practice 
evidente. Ne limităm la o perspectivă 
exclusiv ardelenească în încercarea de a 
analiza evoluția gândirii politice românești, 
în definirea strategiei naţionale pe acest 
deziderat al românilor ardeleni. Firește, 
această gândire politică trebuia să fie 
pragmatică, să definească un obiectiv și să 


proiecteze un plan de perspectivă funcţie 
de determinările politico-militare ale 
momentului, intern și extern, românesc și 
european, să pună în acord aspirațiile cu 
posibilitățile, constrângerile cu șansele și 
să canalizeze practica politică, dar și acti- 
unea națională pe niște direcții realiste și 
realizabile. 

Actorii acestei strategii, liderii politici 
români ardeleni, pe care A. A. Mureșianu îi 
numește „sfărâmătorii de granițe“, acele 
granițe nedrepte din interiorul spațiului 
românesc, vor defini riguros și prompt, 
etapă cu etapă, evoluția obiectivului strate- 
gic și a obiectivelor sau soluţiilor tactice 
pentru realizarea lui. A.A. Mureșianu iden- 
tifică, începând cu 1848, șase astfel de 
etape până la 1918. 

Revoluţia de la 1848 și-a formulat ca 
strategie politică sau „scopul suprem și 
idealul“ cel cuprins în chemarea de voință 
de la Blaj: „Noi vrem să ne unim cu taral’, 
deci eliberarea și întregirea naţională cu 
fraţii de peste munti, cota de vârf a idealu- 
lui naţional. Cum mersul revoluției nu lăsa 
să se întrevadă șansa eliberării și întregirii 
„cu țara”, ștacheta a fost coborâtă și la 25 
februarie 1849 în memoriul către Viena se 
cerea doar „crearea unui stat naţional 
românesc autonom în cadrul unei Austrii 
federative”. 

După revoluție, în perioada 1849-1860 
era absolutistă, totul era înghețat și amortit 
fără perspectivă, inclusiv pentru clasa 
politică românească. 

In era constituțională 1860-1866 pro- 
iectele românești și acțiunea politică luptă 
pentru autonomia Transilvaniei, amenin- 
tată de fuziunea cu Ungaria, succesele 
Dietei de la Sibiu sunt repede spulberate 
de instalarea dualismului. 

După 1868 românii sunt limitați la rezis- 
tenta naţională fată de agresiunea regali- 
tăţii maghiare, care vrea să edifice statul 
național maghiar unitar cu integrarea și 
nimicirea celorlalte naţionalităţi nema- 
ghiare. Clasa politică românească luptă 
pentru independenţa naţională dar numai 
prin ascensiune economică și culturală, iar 
în plan politic, prin „pasivism”, adică 
detașarea categorică de viata politică a 
Ungariei, nerecunoașterea uniunii forțate a 
Transilvaniei cu Ungaria și ignorarea statu- 
lui național maghiar. 

Această a șasea etapă a evoluției 
strategiei politice românești a durat 38 de 
ani (1867-1905), un adevărat război 
național rece cu puterea maghiară, până 
când „o parte a junimii românești, crescută 
în școli ungurești“, spune A. A. Mureșianu, 
recunoaște dualismul și intră în dieta 
maghiară, adică trece la activism politic. 

Proiectul Unirii Transilvaniei cu țările ro- 
mâne preocupă în epocă și pe alți strategi. 
Este și cazul istoricului maghiar, contele 
losif Kemény (1795-1855), istoric al 
Transilvaniei, cercetător sistematic, obiec- 
tiv, cinstit și nealterat de „influenţa nefastă 
a şovinismului“, ne spune A. A. Mureșianu. 
El recunoaște vechimea și autonomia ro- 
mânilor în Transilvania, nedreptatea și 
umilința pe care „veacurilor barbariei 
nobiliare au redus, prin subjugare și răpire 
de drepturi”, stăpânirea românească de 
odinioară a Transilvaniei. La cererea 
guvernului austriac, într-un raport din 1854 
el justifică necesitatea viitoare a unirii 
țărilor române cu Transilvania și Ungaria 
într-un puternic imperiu federativ austriac, 
soluție înțeleasă ca „o consecință logică și 
firească a evoluției istorice“ a țărilor de pe 
ambele versante ale Carpaţilor, spune A. 
A. Mureșianu. Chiar dacă nu înțelege 


necesitatea vitală a libertăţii și indepen- 
denței românilor și nu vizează un regat 
daco-românesc, istoricul maghiar „prin 
deducțiile sale logice“, el a dobândit 
„credința în necesitatea absolută a unirii 
politice viitoare a acestor trei tări surori“. 
Astfel de proiecte va mai produce și 
vehicula și gândirea politică românească 
în deceniile care preced Marea Unire. 


Europa - un prim factor 
sau făuritor al Marii Uniri 

Punându-și răspicat întrebarea „Cine a 
făcut Alba lulia?” A. A. Mureșianu defineș- 
te mai întâi doi factori determinanti, care 
au fost hotărâtori în evoluţia spre împlinire 
a idealului naţional: primul a fost recu- 
noașterea de către Europa a necesității 
Unirii politice a țărilor locuite de români ca 
un element de echilibru politic în Orientul 
dunărean și ca o aspirație legitimă a 
poporului român, pe timpul lui Napoleon al 
II-lea, care a și sprijinit Unirea Princi- 
patelor. lar cel de-al doilea factor a fost 
„munca titanică și dezinteresată a marilor 
patrioți români“ ai sec. al XIX-lea de pe 
ambii versanți ai Carpaţilor, adică „marea 
generaţie“ de la 1848 și urmașii până pe 
timpul Memorandumului, incluzând aici și 
„marele partid naţional (liberal)” al țărilor 
române, care după 1848 „a transplantat 
mișcarea naţională înăbușită” la 1848 în 
Franța, prin emigrație și a capacitat Franta 
„în direcţia renașterii blocului latin medite- 
rano-dunărean” prin realizarea unității 
italienilor, respectiv a românilor.* 

Referitor la rolul favorizant al Europei, 
istoricul brașovean identifică niște „teme- 
iuri romanice” ca rădăcini ale Marii Uniri, 
precum și un „patriotism romanic”,“ pe care 
lumea latină îl întreţine din antichitatea 
romană și care pentru români este cu 

reazem și o nădejde iar în anii războiului 
ne-a dus lângă aliaţii latini până la victorie. 

Renașterea culturală și artistică „as- 
cundea și un fond de patriotism romanic” și 
dovedea că nu s-a pierdut „cu desăvârșire 
instinctul solidarităţii” romane. Că a avut 
efecte benefice asupra tuturor țărilor latine, 
inclusiv asupra românilor, care „reapar în 
istorie după veacuri de umilinţă și letargie”, 
sub același nume, numiţi și Vlahi, nume 
dat de popoarele străine odinioară latinilor. 
Nu întâmplător Renașterea coincide cu 
„epoca cea mai glorioasă a istoriei vechi a 
românilor”, cea a lui Ștefan cel Mare și a 
Corvinilor. Latinitatea, romanitatea și origi- 
nea noastră romană sunt cunoscute și afir- 
mate de învățații italieni și francezi ai 
Renașterii; de Nicolaus Olahus, descen- 
dent al Basarabilor. 

Formarea și dezvoltarea conștiinței noas- 
tre naționale n-a fost un fenomen izolat, ci „a 
mers mână în mână cu renașterea naţională 
a popoarelor surori din Apus”. Corifeii Școlii 
Ardelene s-au aflat sub influența Risor- 
gimento-ului italian, această „a doua 
renaștere” a Italiei, iar „apariţia în Ardeal a 
luminii trinității Șincai-Micu-Maior cu câţiva 
ani înaintea marii răscoale naţionale a lui 

Horia” nu e o simplă coincidență. 

Marea revoluţie franceză, creație a 
lumii romanice, a avut influențe asupra 
întregii Europe, iar la români ea a produs 
„O însemnată potențare a spiritului natio- 
nal”, a încurajat marea actiune de eliberare 
a românilor ardeleni, finalizată cu Supplex- 
ul din 1791, care a făcut „să se cutremure 
tiranica constituție a Transilvaniei” și 
deținătorii puterii. In Supplex se regăsesc 
„drepturile omului” din revoluția franceză, 
în formularea: „curatele și simplele drepturi 
omenești și civile”. 

Impăratul Napoleon, în ajunul expe- 
diţiei din Rusia, 1812, era implorat de către 
patrioții români să-i protejeze „de tirania 
imperiilor mărginașe”, ba chiar s-a pus în 
discuție înființarea „regatului dacic ca tam- 
pon între cele trei mari imperii rivale”. 

Deci, conchide A.A. Mureșianu, renaș- 
terea noastră naţională a fost „rezultatul 
final al năzuințelor de emancipare nation- 
ală, urmărite în decursul veacurilor în mod 
paralel” de către popoarele romanice. Cu 
revoluția din 1789, aceste năzuințe au 
început să se realizeze „în marile grupări 
naţionale de azi”. 

Astfel s-a arătat și neamului nostru 
„calea” de urmat „pentru împlinirea misiunii 
și desăvârșirea operei sale”, începută cu 
două mii de ani înainte. 

Pe lângă aceste „temeiuri romanice ale 
renașterii noastre naţionale”, A. A. Mureșia- 
nu definește și „antecedentele istorice“ ale 
acestei renașteri sau deșteptări. Zorii aces- 
teia „se iviră încă din secolul al XVIII-lea”, 
dar pentru care „o generaţie română curat 
națională” s-a format abia în anii 1830- 
1838. lar o „direcțiune politică și naţională 
mai precisă”, adică un program sau o 
strategie temeinic elaborată se va formula 
abia în anii 1840-1850, când „s-a pus 
temeiul definitiv (obiectivul strategic — n. 1.V.) 
al libertăţii, unirii şi măririi viitoare a neamu- 
lui nostru românesc”. Acelei generaţii îi da- 
torăm „desrobirea noastră politică și natio- 
nală; ea a dat forme definitive mișcării 
naționale începută de părinții renașterii 
noastre, descoperindu-i și arătându-i calea 
cea bună și dreaptă către desăvârșire”. 

Un prim antecedent al renașterii ar fi 
„zilele de glorie, de mărire și înflorire na- 
țională” din secolul al XV-lea, epoca lui 
Ștefan cel Mare și a Corvinilor, epocă mar- 
cată și de influența Renașterii italiene. 

După catastrofa de la Mohâcs și 
„mutarea centrului de greutate al Ungariei 
în Transilvania, începe opera de „maghia- 
rizare a constituției Transilvaniei și a nobili- 
mii ei”, iar Uniunea celor trei naţiuni de la 
1437 devine o „ligă de persecuţiune împo- 
triva românilor”. Numai cu veacul al XVI- 
lea „națiunea nobililor” începe să se identi- 
fice cu „națiunea maghiarilor”, deci se pro- 
duce maghiarizarea nobilimii române, care 
până la 1540 mai făcea parte din Dietă. 
Astfel se produce o decădere politică a 
românilor ardeleni după 1526, datorată 
mai întâi calvinizării și maghiarizării marii 


boierimi românești. 

Până la această decădere românii au 
avut un rol important în istoria mai veche a 
Transilvaniei și a Ungariei. La 1860, G. 
Barit scria că națiunea română „mai vârtos 
până în sec. al 17-lea au contribuit la face- 
rea istoriei patriei (Transilvaniei) tocmai pe 
atât, dacă nu și mai mult ca toate celelalte 
națiuni transilvane”. Referitor la pierderea 
nobilimii române, Barit știe că sub cele 
„mai neaoșe și mai pompoase” nume 
maghiare de nobili, cu origine „nedestăinu- 
ită încă”, „se ascund... descendenți auten- 
tici ai legionarilor romani”. 

Soluţia la marea primejdie a calvinizării 
și maghiarizării, cu „cele mai fanatice și 
barbare mijloace”, spune A.A. Mureșianu, a 
fost „unirea cu Biserica Romei, făcută într-un 
fel care să nu jignească întru nimic stră- 
moșeștile obiceiuri și vechiul rit ortodox”. 
Uniaţia a avut astfel „o influență epocală 
asupra renașterii noastre naţionale”. 

Mișcarea Supplex-ului din anii 1790 a 
încercat să obțină „pe cale pașnică dezro- 
birea socială și politică” dar nici poporul și 
nici elita cărturărească nu erau pregătiți 
încă pentru o „acțiune unitară, solidară și 
puternică”, așa cum se întâmplase și în 
revoluția franceză, după aprecierea lui 
Lamartine, citat de Mureșianu. 

Dar situația evoluează pozitiv spre 
„trezirea conștiinței și mândriei naționale 
românești” prin activitatea pedagogică și 
publicistică „a micei dar strălucitei pleiade 
de învăţaţi români” de la cumpăna seco- 
lelor XVIII și XIX, prin apariţia presei 
naționale românești, prin activitatea tipo- 
grafiilor de la Blaj, de la Brașov și Sibiu, 
dar și cea poliglotă de la Buda, prin școlile 
naționale istorice ardelene, prin Școala lui 
Asachi din Moldova și a celei muntene a lui 
Gh. Lazăr și I.H. Rădulescu. 


Faţă de această ascensiune a spiritului 
național românesc, dar și al slavilor, cele 
două etnii fiind în Transilvania și Ungaria 
„de trei ori mai mulţi decât ungurii”, „ungu- 
rismul... nu văzu altă scăpare decât în 
ungurirea acestora”. Strategul acestui plan 
de mare anvergură a fost faimosul conte 
Ștefan Széchenyi, „întemeietorul Aca- 
demiei maghiare și părintele maghia- 
rismului modern”, însotit în Transilvania de 
vestitul baron Nicolas Vesselényi. Acesta 
din urmă „a băgat ungurilor în cap” că 
numai prin maghiarizare „vor putea scăpa 
Ardealul din ghearele românismului, dacă-l 
vor contopi cu Ungaria”. 

Nevoia vitală „de contopire” rezultă 
pentru Vesselényi et comp. din frica orga- 
nică de români și din realismul crud cu 
care definește rolul viitor al românismului 
în veacul „deșteptării naționalităților”. Po- 
porul român care se trage din ginta „cea 
mare a romanilor”, deși înjosit „prin opri- 
mare și îmbucătăţire”, nu și-a uitat „înce- 
putul măreț”, cu cele șapte milioane ale 
sale „de aceeași origine și limbă, de ace- 
lași caracter și de aceleași datini”, deși di- 
vizat politic, „locuiește o parte de pământ a 
Europei de întindere mare, compactă... 
geografic și înzestrată cu cele mai mari 
avuţii naționale:un astfel de popor poate 
avea viitor și pare a fi destinat pentru viata 
națională”, spunea Vesselenyi la 1843. 

El constată cu spaimă „periculoasele 
idei propagate printre preoții și învățătorii 
cei tineri din Ardeal”, idei care vizau „o 
nouă și liberă Daco-Românie”, într-o îm- 
părăţie românească, care „ar îmbrăţișa 
Transilvania”, de la marginile Basarabiei 
până la Tisa, dar și „avântul patriotic și na- 
tional” al junimii muntene și moldovene pe 
ideea daco-română, cu pretenţii care „se 
întind și asupra Bucovinei și Basarabiei, 


dar și chiar asupra Transilvaniei și a părților 
din Ungaria locuite de români”. lată cât de 
clar erau conturate granițele României Mari, 
această înfricoșătoare stafie, care bântuia 
mintea „părintelui reacţiunii maghiare arde- 
lene din veacul trecut”, stafie de care nu 
putea scăpa decât prin „ungurirea românilor 
ardeleni”. Proces pe care-l privea cu o naivi- 
tate infantilă: „Nobilii români — scria el — sunt 
unguriți; țăranii se vor unguri prin educati- 
une și foloase materiale...”. 

Legea votată la Cluj în 1842, prin care 
se introducea limba maghiară în adminis- 
tratie, în biserica și școala românească, o 
primă măsură de maghiarizare în forță, a 
produs „o fierbere și împotrivire atât de 
mare” între români și sași, încât însuși îm- 
păratul s-a văzut nevoit să refuze sanctio- 
narea legii. „...Nu în zece ani (termen pre- 
văzut de lege pentru încheierea maghia- 
rizării — n. 1.V.), dar nici în zece secole, ba 
niciodată, românii nu se vor supune unei 
legi care pregătește pieirea naţiunei lor” — 
spunea vicarul episcopesc și directorul 
gimnaziului de la Blaj, Simeon Crainic. 

Prin protestele de la 1842, prin clarifi- 
cările naţionale născute atunci, în care a 
strălucit și „Gazeta...” brașoveană, anul 
1842 este considerat de A.A. Mureșianu ca 
„epocal în istoria românilor din Ardeal și 
Ungaria”. El este „punctul de plecare al 
marelui proces” din deceniile următoare în- 
tre români, „populaţia de baștină și temelia 
Ardealului”, și ungurii care „uzurpaseră în 
decursul secolelor stăpânirea acestei tări”. 
Din acest an, ungurii și sașii încep să se 
convingă de „fragilitatea drepturilor lor 
istorice și despre marea importanță politică 
viitoare a românismului ardelean”. 


(continuare în numărul următor) 

MARIA TOACĂ (Ucraina) 


Nicu Paiu 
firav ca un pai, 
tare ca o stâncă 


O surprinzătoare întâlnire cu istoria 
vie a neamului 

„Să fiți tari, sănătoși şi norocoși, ca 
moș Nică Paiu!”, cu o astfel de urare le- 
am dorit tuturor oamenilor buni să intre 
în noul an 2019. Or, a fi ca Nică Paiu 
este deopotrivă urării „Tare ca piatra, 
iute ca săgeata”, sau „Tare ca fierul, iu- 
te ca oţelul”. Se vede că din leagăn s-a 
lipit strâns de el această îndatinată sor- 
covă românească, prelungindu-i zilele 
ca să poarte într-o lume, tot mai detașa- 
tă de simtiri naţionale, istoria vie a nea- 
mului - cu bune și rele, cu a raiului 
lumină și a infernului întuneric. 

L-am cunoscut într-o zi rece de noiem- 
brie, dar cu adieri efervescente dintr-un 
trecut remarcabil pentru orașul Cernăuţi. 
Era în preajma datei memorabile când 
Armata Română a intrat paşnic, cu cân- 
tece și flori, în capitala Bucovinei, deja 
pregătită pentru a-și legitima unirea cu 
Țara-mamă. La o sută de ani după acel 
regesc eveniment, la fel de pașnic, mo- 
dest, dar și solemn, a pășit pe străzile 
Cernăuţiului un simplu soldat al Armatei 
Române, moș Nică (lon) Paiu din comuna 
ieșeană Miroslovești. Aproape de-o seamă 
cu Unirea, deși învins în război (în cea de- 
a doua mare conflagrație mondială), a 
intrat și el cu fruntea sus, asemenea con- 


fraților militari care au cadențat pe străzile 
orașului în noiembrie 1918. Avea și motive 
temeinic bătute în cuie. Cernăuţiul este 
orașul de unde și-a început drumul, pe jos, 
spre împlinirea marii vreri a poporului 
român, readucerea pământurilor asuprite 
de comunism la sânul Patriei. Cu toate că 
a pierdut războiul, pe care nu l-a dorit, nu 
el l-a început, moș Nică a câștigat bătălia 
cu greutățile și cumplitele încercări ale 
destinului. Viaţa sa e o vie mărturie că 
Dumnezeu nu doar îi ia mai repede pe cei 
mai buni, dar și lasă pe ici-colo câte un 
suflet ca pâinea caldă, amânându-i înde- 
lung plecarea ca să-i îmbuneze pe cei răi, 
să-i îndrepte prin felul lor de a fi pe cei 
nevrednici. 

Până a fi descoperit de Vasile Şoimaru 
din Chișinău (doctor în economie, scriitor, 
publicist, fotograf unificator al românilor de 
pretutindeni), moș Nică nici nu-și dădea 
seama că e erou. Trăia liniștit în satul natal 
Soci din comuna Miroslovești, bucuros că 
rănile de la Cotul Donului, bolile și alte 
necazuri ale bătrâneții au uitat de el. 
Totuși, se vede că suferințele de pe frontul 
de Est s-au depozitat adânc în memoria-i 
trează, nemaipomenit de ageră, încât nu 
se mai potolește de când l-a „descoperit 
Vasile Şoimaru, ispitindu-l la rememorarea 
vieții din tranșee. Ca valuri prăpăstioase i 


se revarsă amintirile și nimeni nu-i în stare 
să-l oprească, să-i închidă gura. 

Neţinând cont de timp, l-am ascultat și 
eu până la capăt, în pofida stăruinței dlui 
Şoimaru de a-mi aminti că am cartea sa 
„Cotul Donului 1942: eroism, jertfă, trădare”, 
unde pot găsi, scris negru pe alb, toată odi- 
seea povestitorului. Puteam oare să mă 
lipsesc de plăcerea de a-l asculta, de a 
explora la maximum acest moment mai rar 
întâlnit, unic aș zice, în practica unui 
ziarist?! Mai ales că nu eram singura as- 
cultătoare. Alături de mine, în Casa noastră 
Naţională, unde l-am primit pe eroul de la 
Cotul Donului, se aflau membri ai conducerii 
Societăţii „Golgota”, câți au putut fi adunati 
de președintele Octavian Bivolaru. 

Fusesem anunțată de mai demult de 
Vasile Şoimaru că are de gând să vină la 
Cernăuţi „cu un erou”, undeva aproape de 
sărbătoarea Centenarului Unirii Bucovinei, 
însă nu-mi comunicase o dată concretă. 
Probabil, nu știa nici el precis când și cum 
o să-i reușească să-l rupă pe moș Nicu de 
la treburile gospodăriei. Deja uitasem de 
înțelegerea noastră, când înaintea zorilor 
m-a trezit un sunet de la Vasile Şoimaru, 


care mă înștiința că s-a pornit spre vamă, 
împreună cu eroul gătit, ca un artist, în 
costum popular. Aveam impresia că 
oaspeţii vin din Chișinău și, crezând că 
durează mult până vor ajunge la Cernăuţi, 
nu mă aşteptam ca numai peste vreo două 
ore să-l aud la telefon pe prietenul 
basarabean: „Gata, am trecut vama, peste 
vreo 30 minute suntem la Cernăuţi. 

Cel mai mult mă impresionase, chiar 
mă îngrijora, curajul dlui Şoimaru de a 
scoate din casă și a lua la drum destul de 
lung, cu trecerea frontierei, un bătrân de 
98 de ani (drept că încă neîmpliniţi până la 
4 mai 2019). Insă când l-am văzut pe 
„bătrân” am înțeles cât de nejustificate mi-au 
fost emoțiile. 

Moşul arăta ca un flăcău. Așa cum este 
o mână de om - firav și mic la statură, se 
ținea tantoș, drept, cu capul gol, cu pletele 
argintii în vânt, și cojocul descheiat de sus 
până jos ca să i se vadă mândrețea de 
cămașă brodată. Insoţitorii săi, parohul 
Bisericii din Soci, preotul Romică Simin- 
ciuc, şi prietenul Vasile Şoimaru, mi s-au 
părut mai zgribuliți în bătaia vântului. Și 
vocile le tremurau de emoție, nevenindu-le 

să creadă că le-a reușit atât de simplu, atât 
de ușor acest miracol. „Nici nu-mi vine să 
cred, mă temeam că va fi mai complicat 
drumul nostru. Era coadă cam lungă la 
vama din Siret, dar am trecut repede. 
Moşul și-a făcut special pașaport pentru a 
intra în Ucraina ca să-și împlinească visul 
de a ajunge la Cernăuţi”, și-a revărsat într-un 
suflet bucuria dl Şoimaru, mărturisind că 
această călătorie este o repetiţie a unui 
viitor pelerinaj comun la Stalingrad și Cotul 
Donului. „Până va împlini centenarul, o să-l 
duc pe moș Nică pe unde i s-a scurs mult 
sânge și și-a îngropat prietenii de arme. 
Am să-i împlinesc și această dorință — să 
se închine pământului unde odihnesc 
osemintele atâtor mii de români”. 

Ca să repete întocmai drumul ar trebui 
să pornească așa ca acum 76 de ani, din 
Cernăuţi, de data aceasta cu steag alb de 
pace și cu recunoștință în suflet pentru o 
femeie milostivă, cazacița de pe Don, care 
i-a dat o cană de lapte când bătea din 
poartă în poartă, sângerând din cauza 
rănilor și lihnit de foame. „Eram tânăr atun- 
ci, fecior de 20 de ani, când am plecat 
după instrucţiunile din Cernăuţi pe front, 
acum, după cum mă vedeti, îs bătrân”, 
repeta des, cu glas vesel de parcă nici n-ar 
avea aproape un secol în urmă. 


Închidea ochii când trebuia 

să tragă în „dușman” 

Nu doar acum, la adânca-i senectute, 
ci și în timpuri mai aspre în privința libertăţii 
cugetului și cuvântului, veteranul de război 
lon Paiu nu se temea să povestească 
despre ororile văzute și suferite pe propria-i 
piele departe de Țara sa. Recunoaște că la 
început îi tremurau mâinile, nu îndrăznea 
să tragă în oameni, chiar dacă aceia erau 
dușmani. Crescut în spiritul celor zece 


porunci, cu frică de Dumnezeu, se temea 
de păcatul de a ucide, nu-și imagina că 
poate să curme viața unui om, care, ca și 
el, are o mamă ce-l așteaptă, copii care 
trebuie crescuti... 

Era cu totul altceva la instrucțiunile de 
pe parcursul celor șase luni cât a fost sol- 
dat la Cernăuţi, în Regimentul 4, din 
Divizia a 8-a, cu 12 regimente în alcătuire. 
Invăța să mânuiască arma, să tragă cu 
precizie, însă ținta nu era un suflet de om 
viu. Tânărului ieșean i se părea o joacă de- 
a războiul instruirea de la Cernăuţi: 
„Unitatea noastră își avea centrul pe stra- 
da Romană. Când era vreme bună, 
comandantul de campanie ne ducea la 
Horecea. Mai întâi puneam armele în 
formă de piramidă. Rămâneam îmbrăcați 
numai în maiou și chiloţi, ne culcam în 
apă... Dar era cald...”. 

Când moș Nică își depăna evocările, 
era de față și horeceanul Octavian Voron- 
ca, el amintindu-și că în casa părinţilor și 
rudelor sale au fost cantonaţi ostași ai 
Armatei Române, trimiși mai apoi pe fron- 
tul din Crimeea și la Stalingrad. 


Nu s-a lăsat pradă mortii 

După instrucțiunile din Cernăuţi, lui lon 
Paiu i s-a permis un mic concediu acasă, 
după o lună fiind rechemat la unitate unde 
se formau batalioanele de marș. Drumul 
său spre Cotul Donului a început în 
septembrie 1942. „Patru săptămâni am 
mers pe jos și două zile cu mașina. Am 
luptat întâi în Crimeea. La Sevastopol am 
nimerit în încercuire, dar am avut noroc să 
mă salvez. Târziu toamna, pe la începutul 
lui noiembrie, tocmai când rușii au 
declanșat cea mai strașnică ofensivă, am 
ajuns și eu la Cotul Donului, după marșuri 
de vreo 300 de kilometri. Ziua mă aflam pe 


linia a doua a frontului, iar noaptea - pe 
linia întâi la montarea minelor antitanc. 
Sovieticii trăgeau cu rachete, de se vedea 
pe o rază de 5-8 kilometri ca ziua în ami- 
aza mare. Gloanţele cădeau ca grindina, 
obuzele ne făceau una cu pământul... Ai 
noștri ori erau omorâţi de gloanțe, ori 
cădeau prizonieri. La 19 noiembrie, când 
începu atacul cu tunurile, eu cu încă un 
camarad stăteam de strajă la bordeiul 
comandantului de regiment. Nu mân- 
casem de două zile. Foamea m-a împins 
să ies din ascunziș, să caut niște vreascuri 
să încălzesc un ceai. Aveam și o cafea 
rece, ce ne-o dăduse domnul colonel. Tot 
atunci începu atacul infanteriștilor ruși. Am 
pus și noi armele la umăr. Nu trecu mult și 
camaradul meu a căzut mort lângă mine, 
iar eu mi-am văzut mâneca mantalei roșie 
de sânge. Am simţit o săgetare în spate, în 
partea dreaptă, mai jos de umăr. Glontele 
a intrat prin spate și a ieșit prin piept. Să fi 
fost în partea stângă, rămâneam acolo de 
hrană la șobolani. 

Nu știu cât am stat în neștire, dar când 
mi-am revenit în jur era mare zarvă. 
Soldaţii noștri se zbăteau să iasă din încer- 
cuire. M-am târât până la o căruţă cu răniţi, 
care fără mâini, care fără picioare... M-am 
rugat la sanitarul ce-i strângea să mă ia și 
pe mine. Mi-a dat două pături să mă înve- 
lesc. După o zi de drum am ajuns la o 
ambulantă, la Gromki. Eram mai mult de o 
sută de nenorociti. Ne-au pansat și ne-au 
lăsat în voia Domnului. De trei zile nu 
pusesem nimic în gură, cizmele îmi erau 
pline de sânge. Nu m-am lăsat pradă 
morții, m-am târât prin sat, cerșind ceva 
de-ale gurii, o cană de lapte... La o casă, 
gospodina mi-a spus că un proiectil i-a ucis 
vaca, iar la alta unei femei i s-a făcut milă 


și mi-a dat puțin lapte. Așa am avut putere 
să mă agăț de un tanc nemțesc din 
coloana ce se retrăgea. După mai multe 
peripeții am nimerit într-un camion cu 
ostași români care m-au dus la un spital de 
campanie, de fapt nişte bordeie cu paie pe 
jos, în care mișunau păduchii. Au murit 
acolo sute de răniţi, fiind îngropaţi în 
morminte comune. Să nu fi fost printre noi 
și nemti, acolo îmi găseam sfârșitul. Dar a 
venit un avion de-al lor și m-au luat și pe 
mine printre cei mai grav răniți. S-a format 
o garnitură de tren cu 60 vagoane de răniţi. 
O parte a fost îndreptată la București, alta 
la lași, iar eu am nimerit printre cei aduși la 
Odessa. 

In două luni m-am făcut foarte bine. 
Acolo am aflat că fusesem dat dispărut 
printre alți 158 mii de ostași români cărora 
li se pierduse urma la Cotul Donului. De la 
Odessa mi-au dat drumul acasă, spre 
marea bucurie a părinţilor. După ce m-am 
refăcut, la o lună, m-am prezentat la regi- 
mentul meu din Cernăuţi. Dar comisia 
medicală m-a socotit inapt pentru front, 
fiind clasat cu pensie de invalid de război. 
Degrabă comuniștii mi-au luat pensia, căci 
luptasem cu „fraţii” sovietici. Bine că m-au 
lăsat în pace, iar Dumnezeu a avut grijă 
să-mi dea puteri ca să-mi câștig pentru trai 
prin muncă”. 

De fiecare dată, când își deapănă 
povestea sinistră din infernul războiului, 
moșul o înseninează cu o glumă: „Degrabă 
după revenirea la baștină, în 1946, m-am 
însurat și de atunci am nimerit sub coman- 
da unei muieri, mai grozavă decât orice 
armată”. Era vesel și agitat, nu putea sta 
locului, grăbindu-și însoțitorii să-l poarte pe 
străzile orașului de dragul căruia și-a văr- 
sat sângele atât de departe de casă. 

S-a întâmplat demult, cred că prin 
1970, lucram la Observatorul Astronomic 
al Academiei Române ca cercetător. In 
ziua aceea fusesem la o ședință a secţiei 1 
de care aparțineam noi, Observatorul, și la 
plecare o colegă mai mare ca vârstă și 
grad științific m-a întrebat: 

— Tu când erai fată te semnai Bârc, nu-i 
aşa, cu â din a? 

- Da, i-am răspuns. 

— Tatăl tău avea o rudă în Sfatul Ţării în 
Basarabia? 

— Nu știu, o să-l întreb... 

Emilia Țifrea, ea mă întreba, era arde- 
leancă sau cel putin așa credeam. Am tinut 
minte pentru că și eu, când eram studentă 
avusesem un incident cu scrierea numelui 
meu cu â din a. Dar când i-am povestit tatii 
despre convorbirea cu Emilia și întrebarea 
ei, tata fiind foarte miop şi-a scos ochelarii 
şi, încercând să-și lustruiască lentilele cu o 
batistă, mi-a răspuns: 

- Pe la noi numele de Bârcă nu este 
foarte rar, sunt mulți... 

Și alți ani au trecut... Să fi fost 1972 
sau 1973, vara. Amintindu-mi lumina 
acelei zile, cred că era în august. Era o zi 
de lucru... sigur era august pentru că erau 
puțini colegi la Observator, unii erau plecaţi 
în concediu de odihnă și alții lucraseră în 

noaptea precedentă... Ușa biroului s-a 
deschis și a intrat secretara directorului, a 
profesorului Constantin Drâmbă. 

- Tovarășa Toma, vă cheamă domnul 
director. 

Am deschis sertarul biroului, mi-am 
împins grăbit caietele pe care făceam pre- 
lucrarea unor observații de stele și am 
urmat-o pe secretară fără să întreb nimic. 
Mi se întâmpla foarte des să fiu astfel între- 
ruptă din munca mea, fie ca să traduc con- 
vorbirea cu diverși vizitatori străini, fie ca 
să dau explicaţii astronomice altora. 

La intrarea mea în cabinetul directoru- 
lui un bărbat bătrân dar încă în putere s-a 
ridicat în picioare să mă salute când direc- 
torul a început să mă prezinte. 

- Doamna Toma este fiica preotului 
Bârcă, ea o să vă însoțească ca să vă 
arate Observatorul, și întinzând un fel de 
carte de onoare către vizitator adăugă sec 
„Vă rog să scrieţi câteva cuvinte și să vă 
semnaţi aici. Dânsa o să vă însoțească la 
toate sectoarele și la toate instrumentele 
astronomice, eu trebuind să plec la Aca- 
demie, așa că vă rog să scrieți înainte de 
vizitarea Observatorului în Cartea de 
onoare“. Omul înainte de a se așeza, pri- 
vindu-mă atent, îmi întinse mâna și, când o 
întâlni pe a mea, se recomandă: 

- Pan Halippa. 

- Toma, Ileana Toma, și hotărâtă i-am 
întins mâna. 

Simțeam privirea iscoditoare a direc- 
torului, fără să înțeleg de ce-mi urmărește 
reactia, pentru că întâlnind mâna caldă și 
blândă a bătrânului domn, am zâmbit și mi-am 
cerut voie să mă așez până ce el avea să 
scrie cele câteva cuvinte de protocol. 
Nedumerită, l-am întrebat cine îl va con- 
duce la celelalte sectoare, crezând că mie 
îmi revenea doar obligația de a-i arăta 
luneta meridiană — Marele Cerc Meridian 
din București — cum era cunoscută în 
lumea astronomilor, dar directorul, privin- 
du-mă aspru repetă: 

- Dumneata îl conduci la toate sec- 
toarele, am telefonat, vei găsi deschisă 
cupola ecuatorială și cea solară și-i vei da 
toate explicaţiile. 

- Bine, dar... 

— Nu cred că este cazul să mai dis- 
cutăm. Pe domnul îl conduci dumneata! 

- Mă scuzati, merg să iau cheile de la 
sala meridiană. Am salutat ușor din cap și 
am ieşit din biroul directorului. 

Când m-am întors, bătrânul domn mă 
aștepta în picioare, a mulțumit directorului, 
și-au strâns mâinile și, ieșind din birou, cei 
câțiva pași ne-au dus în sala meridiană. 
Am intrat și, închizind ușa: 

- Doamnă Toma, numele meu, Pan 
Halippa, Pantelimon Halippa, nu-ți spune 
nimic? — veni întrebarea lui. 

M-am uitat lung la dânsul și am 
răspuns șovăind, pentru că am o memorie 
bună, care m-a ajutat mult în viaţă și 
acum... Numele acesta, atât de neobișnuit 
în onomastica românilor, mi se părea 
cunoscut... Dar de unde? 

- Numele Dumneavoastră mi se pare 
cunoscut... Și deodată m-am luminat: l-am 


auzit la „radio jurnal”! 

- La radio jurnal? exclamă el aproape 
speriat. 

— Ştiţi, noi suntem refugiați și locuiam 
toți într-o cameră mare, mare de șase 
metri pe șapte și înaltă de alți șase metri. 
E fostul salon al casei boierești în care am 
fost repartizați atunci, la refugiu, prin 
rechiziţie... Mai aveam și o bucătărie, la 
subsol, la care aveau acces și ceilalți 
chiriași, tot refugiați și ei... Tata, cu un 
dulap și un paravan, ne-a făcut nouă, copi- 
ilor — suntem patru — un fel de dormitor 
lângă sobă, iar părinții şi-au pus patul 
lângă ușă. Seara mâncam și ne spălam în 
bucătărie și noi, copiii, ne urcam „sus” să 
ne culcăm. 

Tata și mama mai rămâneau, mama 
gătea pentru a doua zi, tata o ajuta sau 
făcea traduceri și veneau sus să se culce 
când credeau că noi am adormit. Dar noi 
nu dormeam întotdeauna. Părinţii după ce 
stingeau lumina vorbeau între ei, își făceau 
programul celei de-a doua zi, sau își plani- 
ficau banii ca să le ajungă în așa fel încât 
să poată să ne cumpere daruri de Crăciun 
sau de ziua noastră. Noi, în apropierea 
acestor evenimente, ne prefăceam că dor- 
mim și încercam să aflăm ce anume vom 
primi în dar. Ei bine, această convorbire 
nocturnă de taină a părinților noi o nu- 
meam „radio jurnal”. Și cred că într-o ase- 
menea convorbire în urmă cu, să zic, 
douăzeci de ani, am auzit numele dum- 
neavoastră, cred că de mai multe ori... 
Poate și de la bunicul... 

Stăteam în fata Marelui Cerc Meridian 
din București, luneta la care prin observaţii 
se realizase Catalogul de Stele Slabe în 
zona de declinatie —10[ + +10 ]. 

- Bunicul? a tresărit Pan Halippa. 

- Da, bunicul din partea mamii este și 


el preot. 

- Este și el preot? Ca cine? 

- Ca tata, ca bunicul din partea tatii, ca 
străbunicii mei. 

— A, da! Câţi ani ai, doamnă? 

l-am spus vârsta mea. 

— Erai mică la refugiu. 

— Ţin minte tot, absolut tot. 

— Dar de acolo îţi mai aduci aminte ceva? 

- Da, îmi aduc aminte și câteodată 
visez că sunt acolo cu tata și cu mama și 
cu sora mea cea mică, Anișoara, și că 
merg de la Râșcani la Trebisăuţi... Tata 
mână calul..., de fapt o iapă alintată, o 
chema Steluţa, pentru că ziceau că e 
pursânge englezesc și era roaibă cu o stea 
albă în frunte. Și merg așa pe un drum 
căruia îi ziceau șleah și pe o parte și pe 
alta a drumului trecem printre coline cu 
lanuri de grâu verzi, de ovăz verzi cenușiu, 
de mac înflorit roz cenușiu, de rapiță gal- 
benă, de hrișcă, de in albastru ca cerul și 


merg, așa în vis și mă trezesc fără să 
ajung nicăieri. 

- Acesta este Marele Cerc Meridian, 
obiectivul util este de 19 centimetri și este 
format din două lentile, una biconvexă 
încadrată într-una plan concavă... 

Bătrânul își scoase o batistă și, mi- 
mând că își șterge nasul, încercă să-și 
usuce lacrima ce-i alunecase pe obraz. 

Ascultase atent lecţia de astrometrie pe 
care i-am tinut-o, aflase despre cum se 
determina ora exactă și cum se determină 
coordonatele stelelor pentru a fi catalo- 
gate. M-a lăsat să termin fără să mă între- 
rupă. 

— Am înţeles, dar vreau să mai stăm 
puțin aici în sala asta mare, doar noi doi, 
am înţeles că aici lucrezi dumneata și te-am 
lăsat să vorbeşti pe larg; acum o să-ți spun 
şi eu câteva lucruri, aici în sala asta goală, 
și pe urmă o să-mi arăţi, cum a spus direc- 
torul, tot Observatorul, dar în grabă. Să 
stăm jos. 

M-am așezat pe scaunul aceluia care 
citește diviziunile cercului gradat, iar el s-a 
așezat pe căruțul celui care lucrează la 
micrometrul ocularului lunetei. 

- Eu sunt Pantelimon Halippa, cunos- 
cut cu numele prescurtat de Pan Halippa, 
ca vârstă cred că mă apropii de bunicii 
dumitale, sunt născut acolo unde visezi 
dumneata că mergi pe șleah printre lanuri 
de grâu și ovăz și parcele cu mac și in 
înflorit... Eu visez să mai ajung să merg 
printre acele lanuri și să ajung spre 
Soroca, la malul Nistrului ca să mai prind 
acolo pește cu undița... Știu, doamnă, că 
ai învățat la facultate multe din istoria 
comunismului... despre revoluție, despre 
marea revoluție, la toate facultățile se 
învață despre asta și poate nu este rău că 
se învață... Se învaţă, dar nu se deslu- 

șește... Matale m-ai învăţat acum la ce 
servește astronomia, cum se determină 
latitudinea și longitudinea unui loc de pe 
Pământ, cum se vedea înainte, dacă un 
ceas merge bine sau nu, cu ajutorul ste- 
lelor, pe vremuri când nu erau radiouri care 
să dea ora exactă. 

Să mă lași, doamnă, să-ți spun eu ce ai 
fi putut matale să înveţi de la Marx dacă îl 
citeai cu ochii cu care te uitai la cimpul din- 
tre Râșcani și Trebisăuţi. Are Marx o carte 
în care spune că Rusia, Sfânta Rusie a 
Tarilor, este o închisoare a popoarelor și 
că în Închisoarea asta popoarele trăiesc 
cum se trăiește la închisoare... zic unii, dar 
eu aş adăuga: mai rău ca în închisoare, 
trăiau ca într-un fel de iad... Când a 
început revoluţia în Rusia, Basarabia era 
de o sută de ani gubernie rusească, ba 
chiar de o sută și cinci ani. Că era jefuită 
de funcţionarii ruși veniţi de dincolo de 
Nistru asta n-ar fi nimic, dar în biserică pre- 
otii români erau obligați să citească 
Evanghelia în rusește și să predice tot așa, 
de poporenii nu mai pricepeau nimic nici la 
Sfinta Liturghie... Rușii pravoslavnici ai 
tarului vrând să ne fure limba noastră ne 
furau și credința, deși spuneau că au 
același crez ca al nostru, uitau că atunci la 
Cincizecime când S-a coborât Duhul Sfânt 
în chip de limbi de foc asupra apostolilor li 
s-a dăruit acestora vorbirea în toate limbile 
popoarelor, deci și în limba noastră... 

Mă uitam cu mirare la omul din fata 
mea și, deși atunci nu știam atâtea amă- 
nunte despre mine și despre el, aveam 
impresia că venise aici la Observator ca să 
aflu eu povestea lui și nu el povestea cata- 
loagelor de stele la care lucram de cincis- 
prezece ani... De câte ori îmi amintesc 
convorbirea aceea din Sala Meridiană a 
Observatorului Astronomic din București 


am aceeași senzaţie, anume că Pan- 
telimon Halippa venise să viziteze un insti- 
tut al Academiei pentru că de fapt el 
simțise nevoia să comunice cuiva despre 
viaţa lui, despre idealurile lui, munca lui și 
despre soarta, suverana soartă care poate 
transforma titani în cântăreți cerșetori, orbi 
colindând lumea din răscruce în răscruce 
de drumuri, povestind trecătorilor despre 
fala zidurilor cetăților căzute, cu speranța 
că vor reuși să trezească în ascultători 
dorința întoarcerii la viața și gloria trecute. 

Povestea însuflețit despre cum au 
folosit atunci la începutul anului 1918 
declaraţiile lui Lenin făcute în acea „dumă” 
istorică privind drepturile popoarelor la 
autodeterminare, cum au alcătuit Sfatul 
Țării şi când a început să-i pomenească pe 
cei mai importanți, mi-am dat seama că 
auzisem de ei. La noi acasă trăgeau când 
veneau la București refugiații, în special 
preoții, — mulţi dintre ei își schimbaseră 
profesia trecând în învățământ —, și seara 
târziu după ce noi copiii ne culcam după 
paravan, începeau să-și transmită vești 
despre acești eroi. 

impreună, eu încercând să-l însoțesc, 
păşind prin Siberia deportării lui, el părând 
foarte interesat de modul în care se obser- 
vau fotografic micile planete și nebuloasele 
extragalactice la telescopul fotografic cu 
montură ecuatorială... Incercam să-i explic 
terminologia specifică astronomiei dar de 
fiecare dată mă întrerupea, spunându-mi 
că înțelege tot ce spun pentru că acolo în 
Siberia lucrase printre altele și la ridicări 
topografice și știa terminologia... De fapt, 
dacă stau să analizez, atât pe cât îmi pot 
aminti, Omul acela, Pantelimon Halippa, 
sub pretextul că dorea să afle cum observă 
cerul astronomii din București, venise să- 
mi povestească mie, lleana Toma - 


Doamna Toma, cum mi se adresa el —, mie 
o femeie oarecare din România, să-mi 
relateze punct cu punct, oprire după oprire, 
în fiecare haltă prin care trenuri de marfă 
sau pași încătușați îl purtaseră. Era soare, 
o amiază de vară, să fi fost august? 
Treceam de la o lunetă la alta, de la un 
colectiv de lucru la altul, eu încercam să-i 
explic cum și ce anume urmărește cerce- 
tarea și observarea corpurilor cerești în 
respectivul sector, iar el după enunţul 
esențial revenea la viaţa lui. 

- In Basarabia nu exista tiparniță cu 
litere latine. Tipăream cu chirilice... Noi 
tinerii, în special preoții, ne luptam să 
păstrăm limba română și era greu. De prin 
sate, de la biserici ocupanţii adunaseră 
liturghierele, evangheliile și psaltirile vechi 
tipărite în românește pe vremea când mai 
tineam de Moldova, le-au adus la Mitro- 
polie la Chișinău și toată iarna anului 1860, 
povesteau bătrânii, le-au ars în sobe, că în 
anul acela a fost o iarnă tare grea... 

Preoții de prin sate erau cei care-i 
învățau pe copii, în tinda bisericii, scrisul și 
cititul. Pe ei ne-am sprijinit, pentru că a- 
tunci când arhiereii ruşi au impus limba 
slavonă în liturghie, când nici Cazania nu 
s-a mai citit în limba pe care o înțelegea 
țăranul, acesta nu a mai venit la biserică 
nici să asculte liturghia, nici să se 
cunune... Secte de tot felul începuseră să 
răsară ca ciupercile. Era una Inochen- 
tismul... Şi, iacă așa, țăranul Basarabiei, 
blândul și harnicul țăran se prăpădea pen- 
tru că Marele Tar de la Sanct — Petersburg 
și Prea Sfinţitul Mitropolit de la Chișinău nu 
voiau să înțeleagă că omul de la coarnele 
plugului nu pricepe rusește. 

Aveam douăzeci și cinci de ani când 
am reușit să fac să apară tipărită la 
Chișinău cu caractere chirilice „Pilde și 


poveţe - întâia carte moldovenească de 
citire”, menită să fie folosită de preotii din 
sate pentru alfabetizarea copiilor de țărani. 
Așa ne-am unit între noi, preoți și oameni 
de cultură, dornici să lăsăm oamenilor din 
poporul de jos libertatea de a asculta în 
biserică liturghia în limba pe care au 
deprins-o din străbuni prin mamele lor... Şi 
aşa, încercând să scriu românește și să 
mă încadrez în cercul celor care luptau 
pentru limba română am ajuns prin 
Partidul Naţional Moldovenesc în 1917 să 
conduc Sfatul Ţării... acel Sfat al Ţării care 
a hotărât atunci în Martie 1918 unirea 
Basarabiei cu România... 

— Să mergem... (oare cum puteam să 
mă adresez monumentului uman pe care-l 
aveam în fata mea?), să mergem, dom- 
nule, aici în Sala Meridiană am terminat, 
să mergem să vă arăt și celelalte instru- 
mente astronomice... 

— Să mergem, doamnă, să mergem; 
am auzit că nici pe aici prin România nu s-a 
prea învățat istoria... 

— Sunt născută în '35, când mi-a venit 
vremea să învăţ istoria României... 

- A Românilor, doamnă dragă, m-a 
întrerupt el. 

- A venit reforma învățământului și nu 
prea am învăţat... mai nimic: Bobâlna, 
Gheorghe Doja, legarea iobagilor de 
pământ sub Mihai Viteazul, Horia, Cloșca 
și Crișan, Tudor Vladimirescu și, s-a 
învățat cred doar câteva luni despre 
1848... Ştiam pașoptiștii pe de rost și cred 
că-i știu și acum. Proclamaţia de la Islaz, 
Ana lpătescu, toate, toate... Despre Sfatul 
Țării l-am auzit pe bunicul Gheorghe. Este 
și el preot, șoptea odată ceva cu tata... 
Apoi când am învățat la facultate marxism- 
leninism am aflat mai multe... Că aţi fost la 
Lenin pentru dreptul la autodeterminare. 

- La marxism-leninism! a exclamat sur- 
prins. 

— Mda... așa se chema... să mergem la 
sectorul următor. 

— Să mergem, deși stăteam bine aici, 
doar noi și telescopul, luneta cum îi spui 
mata, cu obloanele trase... 

- Trapele. 

- Da, da, trapele, și-n jur pereții goi, 
văruiți curat, fără ascunzișuri ducând la 
urechi nedorite... Mai stăm aici, cum spui 
că-i zice locului acestuia? Meridiane? 

— Sala Meridiană, așa-i spunem noi, pen- 
tru că luneta are o axă orizontală orientată 
est-vest și rotindu-se descrie sau mai corect 
vizează doar arcul de meridian deasupra ori- 
zontului. Putem observa cu ea stelele și alte 
corpuri cerești doar când în mișcarea lor 
aparentă pe bolta cerească traversează 
meridianul ceresc al Bucureștiului... 

— Acum este rândul meu! Atunci în mar- 
tie 1918, în vremea Primului Război 
Mondial, Oltenia și toată Muntenia, adică 
toată Țara Românească era ocupată de 
inamici și în cele trei județe ale Moldovei 
ce mai rămăseseră României ostașii 
români se băteau cu disperare. Guvernul, 
Regele și Regina mutaseră capitala Țării 
refugiindu-se la lași, la lași la douăzeci de 
kilometri de Prut. Prutul, granița cu marea 
împărăție rusească... Eh... Atunci era 
momentul și ne-am dus la Lenin și am 
cerut  autodeterminarea noastră, a 
basarabenilor, am avut dreptul să vorbim 
românește și am cîştigat... Ne-am întors 
acasă la Chişinău și am declarat în Sfatul 
Țării autonomia noastră ca stat, iar apoi... 
în 27 martie 1918 am declarat și Unirea cu 
Țara, cu România. Țara erau cele trei 
județe unde războiul nemilos strânsese 
toată nădejdea românilor în unire... Te-ai 
gândit, doamnă, vreodată că Eminescu, 


Mihai Eminescu s-a născut în 1850 și a 
murit în 1889? Ei bine, el a scris o poezie 
care începe așa „De la Nistru pân la Tisa / 
Tot românul plânsu-mi-s-a”... Şi cum era 
să nu plângă românul? De la Nistru la Prut 
ocupație rusească, de la Tisa la Carpaţi 
ungurească; asta a trăit Eminescu în toată 
viața lui de la 1850 până la 1889! Nu știi, 
Doamnă, poezia? Nu o știi pentru că e 
scoasă din cărți... Pentru că este nationa- 
listă, șovină, așa spun ei. Dar rușilor ce le 
trebuia Basarabia, ei nu sunt șovini? 

Vorbise rar, răspicat, deși abia șoptea, 
trist... Am luat husa din satin negru să îm- 
brac ocularul telescopului și, ca și cum nu 
aș fi auzit lamentaţia lui, fără să răspund la 
întrebarea lui retorică sau mai degrabă fără 
să o bag în seamă am reluat profesoral: 

— Telescopul, adică luneta când nu se 
fac observaţii trebuie să stea verticală cu 
ocularul, adică partea în care se uită ob- 
servatorul, sau în cazul acestuia partea în 
care se montează plăcile fotografice în sus 
întotdeauna și cu obiectivul, lentila aceea 
minunată pe care v-am descris-o, în jos. 
Cu husa pe care am pus-o pe ocular am 
încercat să-l apăr de praf sau de posibili- 
tatea unui accident la deschiderea trapelor. 
Sistemul de lentile — obiectiv este mult 
prea preţios ca să poată fi protejat cu o 
simplă husă... Să mergem, domnule, să vă 
arăt cum se fac observaţiile de fotometrie 
stelară și cele solare. Vreti să vedeti și 
biblioteca? Celelalte sectoare sunt în cele- 
lalte corpuri de clădire, aici sunt doar 
instrumentele pe care vi le-am arătat, se 
fac observaţii astrometrice pentru deter- 
minarea coordonatelor stelare sau pentru 
studiul rotației terestre și determinarea orei 
exacte... 

— Să mergem, doamnă, și la bibliotecă 
și la ceilalţi. 


Prin curte mi-a povestit că după ter- 
minarea Primului Război Mondial în „Ro- 
mânia Mare” el a fost cooptat în guvern și 
s-a mutat la București. Aici l-a prins ce- 
darea Basarabiei în 1940. El numea actul 
respectiv Pactul Stalin-Hitler și nu Ribben- 
trop-Molotov cum suntem prea obișnuiți 
să-l numim. 

- „Pactul, doamnă, în aparență un 
tratat de neagresiune, conținea un capitol 
secret care prevedea cedarea obligatorie a 
Basarabiei către Rusia comunistă, fără 
înştiințarea populaţiei... Ribbentrop a fost 
judecat și condamnat la moarte de către 
Tribunalul Internaţional de la Nurnberg... și 
executat. Doar Ribbentrop... deși tratatul ca 
orice tratat avea doi semnatari cel puţin... 

— Cupola aceasta mică este construită 
recent pentru adăpostirea unui mic tele- 
scop destinat observaţiilor solare. Soarele 
este o stea vie și... 

- Da, știu, ciclul de unsprezece ani, 
petele solare, exploziile... ce frumos este 
poziționată banca aceasta... Ca pe vre- 
muri, proprietarii caselor își făceau o 
bancă să poată să stea afară din casă și 
era așezată banca aceea nu ca să priveşti 
spre stradă, ci spre casă. Eh, vremuri de 
tihnă! Şi se așezau gospodarii acelei case 
ca doi soti la ceasul la care soarele prege- 
ta să apună și priveau cu mândrie cum 
ultimele-i raze poleiau mândrețea pe care 
o ridicaseră cu puterea miinilor lor. Nu-și 
întorceau capul spre uliţă, fericirea lor și-o 
întemeiau pe bogăţia casei lor, bogăție de 
frumos, de pace, de iubire... Și banca asta 
e pusă așa ca să privești spre casă... Să 
ne așezăm, doamnă. A cui spui că era 
casa, că doar nu a fost construită așa ca 
să adăpostească o instituție? 

— Casa cum îi spuneți dumneavoastră 
a fost construită în cadrul unei instituţii, pe 


la 1908 cam odată cu Observatorul Astro- 
nomic și trebuia să servească drept lo- 
cuință pentru directorul Observatorului la 
etaj, iar la parter pentru cei doi asistenți ai 
săi, un fel de șefi de programe de lucru. Pe 
vremea aceea ar fi fost foarte dificilă 
deplasarea în timpul noptii a celor care fă- 
ceau observaţii stelare noaptea; casa cum 
o numiți dumneavoastră a celui care a 
donat terenul pentru Observator, boierul 
Bozianu, este aceea de colo, care acum 
adăpostește biblioteca. Banca a fost 
așezată aici așa cum o vedeţi de către 
precedentul director, academicianul profe- 
sor Gheorghe Demetrescu. Noi îi spuneam 
Moşu și îl iubeam foarte mult... De fapt 
cred că dânsul ne iubea pe noi mai mult... 

- Să ne așezăm puțin în amintirea 
Profesorului dumitale; după cum vorbești 
presupun că a plecat dintre noi. 

Nu-mi amintesc dacă i-am răspuns. Ţin 
minte însă că m-a luat proteguitor de brat 
și m-a sprijinit să ajung la banca pe care de 
ani întregi nu se mai așezase nimeni. 

— Acum, am reluat eu, la etaj sînt 
birourile celor care lucrează la serviciul 
solar... 

— Când au intrat rușii în țară, atunci în 
1944, am plecat din București și m-am 
mutat în Ardeal la fiica mea. De acolo am 
fost arestat și judecat, pentru că făcusem 
parte ca ministru al Basarabiei din guver- 
nele de după Războiul cel Mare. Așa am 
ajuns în 1950 la Sighet, în închisoarea de 
la Sighet, închisoarea miniștrilor, episcopi- 
lor și a oamenilor mari din România. La 
Sighet am stat aproape doi ani, în regim 
celular, și totuși câteva minute l-am văzut 
pe Maniu, pe luliu Maniu... 

Povestea lui curgea egală și în 
aparență indiferentă. Zâmbea amabil, cu 
un fel de milă pentru mine. li plăcea că îl 


MEMORIA 
biz n 


105 


urmăresc atentă, dar în același timp era 
surprins de nedumerirea mea. Evident, 
credeam în momentul în care povestirea 
lui a ajuns la momentul Sighet că profe- 
sorul Drâmbă, directorul Observatorului mi 
l-a încredințat mie să-l conduc prin 
Observator știind situația socrului meu, 
Comandorul Toma Matei, care a fost con- 
damnat și închis la Gherla și Aiud șapte- 
sprezece ani. Probabil profesorul Drâmbă, 
fiind mai mare cu treizeci de ani ca mine, 
știa exact cine a fost interlocutorul meu, pe 
cînd eu... Intrebări, întrebări și peste toate 
acel „de ce eu?”, care mă urmărește de la 
cinci ani... 

- N-am stat mult acolo, la Sighet, vreau 
să zic... aproape doi ani. In '52 m-au dibuit 
rușii, dragii de ei... De fapt nici nu le-a fost 
greu. Inchisorile din România în mod spe- 
cial erau controlate de agenti sovietici... M-au 
luat din celula de la Sighet și m-au judecat 
din nou și m-au trimis în Siberia. Acolo am 
folosit izbucnirea unei epidemii de febră 
tifoidă în lagărul unde lucram ca să pot afla 
care este situația românilor basarabeni din 
alte lagăre. Eram acolo peste o mie de 
oameni înghesuiți într-un fel de bordeie 
jumătate săpate în pământ, jumătate con- 
struite din trunchiuri de copaci, la îmbinare 
bătute cu lut. Apa se aducea de la râul 
apropiat în niște butoaie mari fixate pe un 
fel de căruțe rudimentare. Când a izbucnit 
epidemia, felcerul care avea grijă de sănă- 
tatea noastră nu și-a dat seama despre ce 
este vorba și nu a luat nici o măsură pentru 
izolarea bolnavilor și depistarea cauzei 
infecţiei. Amintirile mele din primul război 
mondial m-au ajutat. Am cerut să-l văd pe 
șeful lagărului și i-am spus că apa pe care 
o beau oamenii din râu este infectată și că 
aceasta este cauza bolii. La început s-a 
hotărât să se bea doar apă fiartă și epi- 


demia a început să dea înapoi... Cu timpul 
s-au săpat puturi pentru apă de băut. Şi 
aşa m-au dus din lagăr în lagăr, din Urali 
până aproape de Kamciatka, ca să orga- 
nizez lucrările de aprovizionare cu apă 
curată și sănătoasă. De fapt eu îmi căutam 
oamenii mei, pe românii basarabeni depor- 
tati în '40-41. Pe unii i-am găsit, altora le- 
am aflat doar pomenirea în amintirea 
celorlalţi condamnaţi. 

Se opri din povestit, încercă printr-o 
rotire a capului să cuprindă toată prive- 
liștea în care clădirea Bozianu printre 
copaci crescuți sălbatic, fără nici o noimă, 
ascultind doar de indicaţiile scenografice 
ale mamei natură, ei bine, clădirea Bo- 
zianu cu turnulețul ei cochet, părea un ves- 
tigiu medieval. 

— In turnul cela spui că este biblioteca? 

— In turn e doar scara care leagă eta- 
jele clădirii, propriu-zis sunt nivelurile 
clădirii. 

— Nu i-am întâlnit pe toți... M-au purtat 
prin câteva lagăre să fac planurile, pro- 
iectele. Vreau să spun, pentru alimentarea 
cu apă curată și pentru igienizarea sis- 
temului de canalizare și tot n-am reușit 
să-i găsesc pe toti românii. 

Când m-au ridicat autoritățile sovietice 
din închisoarea de la Sighet m-au dus la 
un tribunal sovietic care funcționa în orașul 
Constanţa. M-au judecat și m-au con- 
damnat la douăzeci și cinci de ani de 
muncă silnică în Siberia; ei bine, în Siberia 
n-am stat decit trei ani și două luni... M-au 
tinut un timp scurt într-un lagăr de tranziţie 
și m-au extrădat din nou în România, unde 
am fost găzduit în închisoarea de la Gherla 
pentru alți doi ani. Se vede treaba că șefii 
aceia de lagăr nu înțeleseseră cum e cu 
deportații în Siberia... Cu cât mureau mai 
repede, fie chiar și de febră tifoidă, cu atât 


era mai bine, e drept munca lor era nece- 
sară statului comunist, dar și faptul că prin 
moartea lor nu avea cine să muncească în 
lagăr era o necesitate, pentru că în statul 
comunist fiecare om de pe întregul conti- 
nent sovietic trebuia să știe că febra tifoidă 
pustiind lagărele de dincolo de Cercul 
Polar el, cetățeanul sovietic devenea vul- 
nerabil — oricând putea fi arestat și dus 
acolo, munca lui fiind necesară. 

M-au scos din închisoarea Gherla în 
1957 și, după câteva săptămâni de liber- 
tate în familie, am fost luat și dus la 
București, pentru că Gheorghe Gheorghiu 
Dej dorea să mă vadă. Intrevederea a fost 
scurtă. Mi-a cerut să merg să vorbesc cu 
lon Mihalache, care era în închisoarea de 
la Râmnicu Sărat împreună cu alți tă- 
răniști. Avea de câţiva ani regim de car- 
ceră... Nu a cedat... 

Mă uitam la bărbatul acela bătrân care 
povestea cu entuziasm despre încercarea 
generației lor de a intra în istorie, de a ridi- 
ca un popor, o țară. Venise să viziteze Ob- 
servatorul Astronomic? De ce? I| pasiona 
astronomia? 

- Vreti să vedeti biblioteca? m-am trezit 
întrebând, și cu un aer vinovat i-am amintit 
că timpul cât a durat povestirea lui a zburat 
fără milă... Dacă doriţi trebuie să ne 
grăbim pentru că bibliotecara are program 
doar până la ora cincisprezece treizeci... 

- Biblioteci am mai văzut... Chiar și 
cărți vechi de astronomie. Aveam și noi un 
observator astronomic, la Dubăsari, lângă 
Nistru... la boier Donici. Și apoi, dragă 
doamnă, eu am lucrat și ca astronom, un 
fel de astronom... Când eram în Siberia au 
făcut niște ridicări geodezice și aveau 
nevoie de ajutoare, dar astronomii care 
conduceau lucrarea erau cumsecade și ne 
mai lăsau și pe noi să privim prin lunețica 


aceea cerul înstelat. Îi zic lunetică fiindcă 
te-am auzit cum o numești dumneata pe 
cea din sală, Marele Cerc Meridian, și să 
știi că pentru că o numeai așa cînd îmi vor- 
beai, te-am ascultat cu atenţie și pot zice 
chiar cu stimă și cu bucurie că mai sunt 
oameni care-şi iubesc locul în care 
muncesc și în care trăiesc. Văd cum trec 
spre poartă colegii dumitale, probabil că 
este vremea să închei vizita mea la 
Observatorul Astronomic din București. Aș 
vrea să nu uiţi numele meu, Pantelimon 
Halippa sau pe scurt Pan Halippa. 

Ne-am ridicat de pe banca de lemn ce 
străjuia clădirea Bozianu şi deopotrivă pe 
cea a Serviciului Solar și ne-am îndreptat 
spre clădirea principală a Observatorului. 

— Cred că domnul director a plecat, și 
am tresărit pentru că demult nu mai folo- 
sisem adresarea de domn pentru directorul 
nostru din anii aceia. 

— Atunci nu mai intru să-mi iau rămas bun 
de la dânsul... li transmiti dumneata mul- 
tumirile mele. In Cartea de aur a Observa- 
torului am scris și m-am semnat cu numele 
întreg... Mi-a părut bine să vă cunosc. 

O strângere caldă de mână și 
Pantelimon Halippa s-a îndreptat spre 
poarta de ieșire din curtea Observatorului. 
Am rămas în picioare privindu-l cum plea- 
că pe strada Cuţitul de Argint spre Calea 
Șerban Vodă. Era vară și era târziu, cred 
că era deja ora patru după amiază, progra- 
mul meu de lucru se terminase. M-am 
îndreptat spre clădirea Observatorului, am 
semnat condica, mi-am strâns hârtiile de 
pe birou și am plecat grăbită, nu spre casă 
ci spre locuința părinţilor mei unde în zori 
îmi lăsasem copiii, pe Matei de nouă ani și 
pe Măriuţa de cinci ani. Foarte rar se în- 
tâmpla să procedez așa, dar se pare că în 
ziua aceea așa a fost să fie. 

Părinţii mei locuiau într-o căsuță veche, 
cu chirie la suprapreț și ocupau două odăi 
și un fel de tindă pe care tata o împărțise 
în două cu un perete din placaj văruit, ca în 
mica debara obținută să poată extinde 
instalația de apă și canalizare. Erau 
bătrâni părinţii mei și meritau putinul con- 
fort pe care ca buni gospodari îl realiza- 
seră. Curtea casei de pe strada Theodor 
Speranţia nr. 98, tot tata o transformase 
într-un fel de minune cu arbori și arbuști 
înflorind de-a lungul primăverii și verii, de 
la forsythia până la magnolii monumentale; 
erau și doi meri și un gutui sever cu flori 
diafane, privind mereu spre cer, și tran- 
dafiri multicolori, două glicine surori care 
umbreau intrarea spre casă; caprifolii — 
mânuţa Maicii Domnului - acopereau 
cârpeala gardului mai — mai să cadă și, în 
straturi, panseluțele uitau că le-a trecut 
vremea înfloritului și de jos, aproape lipite 
de pământ, râdeau galbene sau albastre 
spre margaretele grațioase și spre mărită- 
mă mamă distinse, spre banale cârci- 
umărese și norocoasele crăițe înveșmân- 
tate în strai de catifea galbenă cu falduri 
brun roșcate. In grădina asta de vis mă 
așteptau cei dragi ai mei și supa aburea 
deja în farfurii când Petre din tarcul de nici 
doi metri pătraţi anunţase cu un cucurigu 
venirea mea. Da, într-adevăr, Petre era un 
cocoș, dar nu unul oarecare, era Petre, 
cocoșul pe care-l primise tata de Paști în 
anul trecut, așa era obiceiul aici în 
București: părinții care aveau un fiu nenun- 
tit mort pe front, zăcând îngropat în loc 
necunoscut, poate și fără cruce, aduceau 
de Paști la biserică un cocoș pentru ca 
popa să le pomenească băiatul și să-l 
dezlege de orice legământ întru odihnă 
veșnică. Probabil că obiceiul acesta îl 
transformase pe Petre dintr-un cocoș ba- 


nal într-un membru activ al familiei tatălui 
meu, preotul Alexie Bârcă de la Biserica 
Bucur Ciobanul din București. Nu știu cât 
de activ era Petre, dar sonor era, pentru că 
vestea intrarea pe portiță a oricărui vizita- 
tor, dar în special a membrilor familiei. 

Stăteam acum la masă sub mărul din 
curte și, în primul răgaz sonor pe care 
cocoșul Petre ni l-a acordat, am început să 
povestesc despre vizitatorul ciudat pe care 
îl condusesem prin Observator. De cum i-am 
pronunțat numele, poate că doar mi s-a pă- 
rut că lingurile și furculițele nu mai atin- 
geau farfuriile. Măriuța, fetița mea, ador- 
mise în brațele bunicii ei, iar tata, Părintele 
Alexie, asculta atent, cu privirea-i mioapă, 
învăluindu-mă protector și totuși plecând 
dincolo de noi, un dincolo doar de el știut. 
Doar Eugen, soțul meu, îmi punea câte o 
întrebare iar mama mă întrerupea, îndem- 
nându-ne să mai luăm din felurile de 
mâncăruri așezate pe masă. 

Tăcerea tatii părea un fluid care ne 
îneca și căruia îi creștea densitatea cu 
fiecare frază rostită de mine. Zadarnic 
încercam să-l animez și să-l determin să 
ceară vreo lămurire. li plimbam prin Siberia 
epidemiei de febră tifoidă, alături de bă- 
trânul domn Pan Halippa, colindam cimitire 
fără cruci și tata tăcea, tăcea, ca într-un 
târziu să-l aud aproape șoptit: 

- Nu este bine să încerci să spargi un 
zid cu fruntea..., cu capul vreau să spun. 
Pentru simplul motiv că nu poți să-l spargi. 

- Tu nu-ți mănânci supa? a intervenit 
mama; eu duc fetița în casă, a adormit în 
brațele mele... 

|| mai auzisem pe tata vorbind despre 
spartul zidului cu capul, atunci când o 
tânără elevă, pe care în pruncie o bo- 
teazase el, a dat jos portretul lui Stalin de 
pe peretele clasei în care învăța. Gestul ei 


a atras asupra ei o anchetă severă soldată 
cu arestări și condamnări de tineri nevino- 
vati. Intonaţia lui fusese gravă și tristă toto- 
dată: „Nu e bine”... 


După aproape cincisprezece ani de la 
moartea tatei, am intrat în posesia scriso- 
rilor pe care el le primise de la tatăl său 
rămas în Basarabia cedată, părintele 
Vasile Bârcă din Trebisăuţi, judeţul Bălți. 
(Scrisorile acestea le citisem de mai multe 
ori, încercând să le ghicesc sensul.) lată 
că, în numărul 97 al revistei Memoria, apa- 
re o fotografie a membrilor Sfatului Țării, 
din luna martie 1918, pe care era mentio- 
nat un preot, Teodor Bârcă, eu înțelegând 
că putea fi frate cu bunicul meu Vasile 
Bârcă. Intr-adevăr, în prima scrisoare veni- 
tă din Basarabia de la bunicul meu Vasile, 
adresată tatălui meu, scria aluziv că „fra- 
tele Teodor murise departe”... Scrisoarea 
aceasta venea la 16 ani de la deportarea 
spre Siberia a preotului Teodor cu întreaga 
sa familie încă din prima zi a invadării 
Basarabiei în 1940 pe baza pactului Hitler 
— Stalin. Nu știusem nimic despre acest 
om, pe care rudele lui refugiate în Ro- 
mânia îl scriau la „morţi” în pomelnicele lor. 
Bunicul Vasile i-a scris tatălui meu, prin 
1956 că: „a sosit verișoara ta, Elena Teo- 
dorovna și mă ajută în gospodărie”... Era 
ultima supraviețuitoare a familiei preotului 
Teodor, după 16 ani de detentie. In familia 
mea nu se vorbise niciodată despre acest 
membru al Sfatului Ţării. 

Tatăl meu care nu fusese membru al 
Sfatului Țării, figura pesemne pe vreo listă 
de deportări, căci chiar în noaptea în care a 
fost emis ultimatul de părăsire a Basarabiei, 
un binevoitor din localitate (om informat...) 
i-a spus tatălui meu să plece imediat în 


România: „Părinte, aveți patru copii...”. 

Ca refugiați în țară am fost bine primiţi; 
totuși se trăia greu după război. Tatăl meu, 
povățuit să devină profesor de limba rusă, 
răspundea tuturor: „Nu m-am refugiat în 
România ca să-i învăţ pe români rusește.” 
Devenise preot fără parohie la biserica 
Bucur Ciobanul din București. Unei per- 
soane din Piatra-Neamţ, care-l aprecia și-l 
lăuda că „este moldovean de-al nostru” i-a 
spus: „Eu nu sunt moldovean, eu sunt 
român!” 


În scurta revenire în Basarabia la pos- 
tul de preot și profesor, tatăl meu a organi- 
zat de Inălțare în 1943 înmormântarea 
ostașilor români căzuți în luptele pentru 
eliberarea orașului Râșcani, identificaţi 
după insigne și căști. Eram copil, cântam 
în corul școlii Imnul Eroilor: „Presăraţi pe-a 
lor morminte”... Nu pot uita șirurile de coș- 
ciuge urmate de femei tinere și bătrâne, 
bocind încetișor, îmbrăcate în costume na- 
tionale cum nu mai văzusem și, când a 
încetat corul, izbucnirea plânsetelor de jale. 

Cred, tată, că Marele Domn Bătrân, 
Pantelimon Halippa, venise la Obser- 
vatorul Astronomic (așa cum cred că mai 
trecuse și prin alte instituţii), nu să afle 
noutăți din spațiul cosmic, ci ca să-i îmbră- 
tișeze pe oameni în marea lui dragoste 
pentru România, 


Povestindu-le cu fală 
Al eroilor avânt... 

Un posibil micro-portret 


al poporului nostru 


Termenii bun, mic, singur 


În rândurile care urmează vom discuta 
despre cele trei cuvinte din subtitlul acestui 
articol — bun, mic, singur — care, cel puţin 
la prima vedere, nu par a avea prea multe 
în comun. Și totuși! 

lată care sunt convergenţele dintre cele 
trei cuvinte: 

a. din perspectivă gramaticală, toate trei 
aparțin, în primul rând, categoriei adjec- 
tivului, chiar dacă, uneori, au și alte valențe, 
de substantive sau de adverb. In calitatea 
de adjective, fiecare se referă la câte o 
însușire principală sau chiar la mai multe 

b. toate trei provin din latină, cu menti- 
unea că dacă la prima precum și la a treia 
această sursă este sigură, la a doua este 
numai „posibilă”: astfel, bun își are origi- 
nea, cu certitudine, în lat. bonus, -a, -um, 
ca și singur care se trage din lat. singulus, 
-a, -um., în timp ce mic are la bază, proba- 
bil, lat. *miccus (socotit o variantă populară 
a gr. micros). 

c. fiecare cuvânt în parte, în afara fap- 
tului că este un termen al limbii comune a 
dobândit, uneori, și rolul de nume propriu, 
de persoană (onomastic) sau/și de locuri 
(toponomastic). Astfel, dacă deschidem o 
Carte de telefoane a orașului București din 
anii 90 ne întâmpină destul de numeroase 


nume de familie de tipul: Bun loan, Buna 
Alexandru (plus derivate de la bun); Mic 
Adriana, Mica Arghir, Micu Adela (și 
derivate de la mic); la singur figurează 
derivate de genul Singuran Agapia, 
Singurar Conostantin. lar în toponimie ne 
întâlnim relativ frecvent, în mod special cu 
termenii bun şi mic, pe multe dintre dru- 
murile străbătute pe întinsul patriei noas- 
tre. Acestea se constituie în tot atâtea măr- 
turii peremptorii ale pre-existenţei în 
română ale celor trei epitete comune. 

d. în fine, cele trei cuvinte au fost 
scoase în relief, cu deosebire și pe bună 
dreptate, în deja din ce în ce mai îndepăr- 
tatul an 1974 de regretatul Gheorghe 
Mihăilă - fost profesor la Facultatea de 
limbi străine a Universităţii din București — 
în volumul său Dicţionar al limbii române 
vechi, p. 213 unde, în capitolul 2 intitulat 
Vechimea atestărilor se indică prezenţa lor 
în același document (deci o altă împreju- 
rare care unește cei trei termeni!) de la 
începutul sec. al XIII și anume dintre anii 
1222 și 1228, întâmplare capitală nu prea 
atent receptată de istoricii limbii române 
care s-ar fi cuvenit să o „exploateze” cum 
se cădea încă mai demult. Astfel nu cre- 
dem că redactorul cuvântului singur, publi- 


cat în fascicula din Dicţionarul limbii 
române din anul 1990, nu a avut timp să 
afle că trecuse o bună bucată de vreme de 
când Mihăilă publicase dicţionarul său 
unde acest termen este citat într-un docu- 
ment „ceva” mai vechi decât apariţia Paliei 
de la Orăștie la sfârșitul sec. a. XVI-lea 
(editată exemplar de doamna Viorica 
Pamfil din Cluj-Napoca care în anul 2019 
va devein nonageră); și azi, din păcate, ca 
și în trecut, se observă că unele studii ceva 
mai vechi — dar și unele recente! — nu sunt 
luate în consideraţie după cum ar trebui, 
conform principiului bine cunoscut în știință 
al „vaselor comunicante” ci cele trei cuvinte 
ignorate în lucrări mai noi deși cercetătorii 
români ar fi fost normal să le cunoască și 
că le folosească, făcând astfel ca știința să 
meargă înainte. Dacă, pentru omul de pe 
stradă perceptual „ignoratio elenchi” este 
de înțeles, nu același lucru se poate aplica 
unei persoane ce practica profesia respec- 
tive, cum este cazul nostru...; de fapt infor- 
matia nu a circulat între specialiști așa cum 
ar fi necesar pentru bunul progres al cer- 
cetărilor noastre comune. Este, din neferi- 
cire, și cazul celor trei cuvinte care, după 
câte știm, între timp nu au mai fost supuse 
vreunei discuţii. In urmă cu mai bine de 40 
de ani, Gh. Mihăilă a atras atenţia în 
dicționarul său asupra cronologiei terme- 
nilor români din documentele slave unde la 
loc de cinste se află chiar acești trei ter- 
meni care ocupă onorantul loc doi, despre 
care s-a specificat că s-au înregistrat în 
anii 1222-1228, ceea ce, din nefericire „s-a 
lăsat uitării” — după expresia lui Tudor 
Arghezi într-o poezie pe care o vom regăsi 
la finele acestui articol „et pour cause”... 
Gh. Mihăilă a atestat cele trei cuvinte 
într-un același text slav datat, cum am pre- 


cizat mai sus, din anii 1222-1228, scris în 
Serbia. Este vorba de „doc. de la Ștefan 
Nemanja; Hurm. | 2, 775, Dragomir, Vlahii, 
150”. Trebuie menționat că Mihăilă, după 
ce a luat în discuție fiecare dintre acești trei 
termeni în DLRV, cu trimiterile respective, 
i-a readus în capitolul „Vechimea ates- 
țărilor”, capitol de o importanţă fundamen- 
tală pentru primele atestări în limba ro- 
mână a anumitor cuvinte, în op. cit. p. 213- 
218. Astăzi percepem cei trei termini ca 
nume comune și anume ca trei adjective, 
dar încă din sec. al treisprezecelea și ur- 
mătorii, ei apar, cum am relevat mai sus, în 
alte două ipostaze și anume aceea de 
nume de persoană (antroponimic) și de 
nume de loc (toponimic). Gh. Mihăilă pre- 
cizează că în afara acestor trei termeni mai 
există un alt cuvânt - agust — forma popu- 
lară a numelui lunii a opta din an, august- 
care le precede cronologic, deci care 
deține locul întâi pe care autorul DLRV-ului 
îl consideră însă a avea o „atestare izolată 
(sublinierea noastră) din secolele al X-lea- 
al XI-lea, — agust-— dacă se acceptă inter- 
pretarea dată de noi” (p. 213). Cu prudenta 
caracteristică omului de știință autentic, 
Gh. Mihăilă prezintă, pe bună dreptate, ter- 
menul cu prima atestare, agust, ca pe un 
caz singular, ceea ce ar propulsa cei trei 
termeni acum supuși unei analize, pe locul 
întâi ca vechime a primei atestări și, astfel, 
consecința este că trece de la secolele al 
X-lea-al XI-lea, la sec. al XIII-lea, deci 
atestarea vechimii cuvintelor din limba 
română veche s-ar strange cu trei secole... 

Indiferent, însă, de locul deținut de ter- 
menii discutati într-o asemenea clasificare 
cu date fixe, credem ca ar mai fi și altceva 
ce se cuvine măcar a fi avansat, poate ca 
ipoteză de lucru despre cele trei cuvinte. 

Pentru aceasta trebuie amintit un eveni- 
ment petrecut în urmă cu exact 28 de ani. 
In anul 1990, imediat după Revoluţia tine- 
rilor din 1989, când mă aflam în Franţa în 
calitate de refugiat politic împreună cu fa- 
milia mea, am revenit, însoţită de ai mei 
sau singură de două ori în țară din proprie 
şi bucuroasă iniţiativă că mă pot întoarce 
în pământul de baștină și la Facultatea 
unde am început să lucrez din anul 1949. 
Către sfârșitul anului 1990, puţin înainte de 
luna decembrie, am primit o invitaţie — cum 
se zice foarte des azi — „de nerefuzat”, la o 
excursie din partea mult regretatului Dan 
Hăulică, în vremea aceea neobositul 
ambasador al României la UNESCO. In 
paranteză fie zis, de atunci și pănâ astăzi 
s-au perindat mai multe persoane la cârma 
Ambasadei țării noastre în capitala Frantei, 
dar cu excepția Ambasadorului „golan, 
numit imediat după revoluție, regretatul 
Alexandru Paleologu, ceilalți nu se poate 
spune că și-au lăsat prea multe amprente 
din timpul activităţii lor atât de onorante la 
Paris. Aceasta în raport cu eforturile 
imense depuse de Dan Hăulică, în perfec- 
ta consonanță cu directorul general al 
UNESCO-ului, profesorul biochimist Fe- 
derico Mayor Zaragoza, care, pentru a fa- 
ce cunoscută cultura noastră în străinătate 
a invitat în Franţa realmente vârfurile per- 
sonalităților din diverse zone: actorii cei 
mai talentaţi în piesele de teatru cele mai 
deosebite, celebrii pictori și sculptori 
reprezentați prin operele lor majore, muzi- 
cienii cei mai înzestrați, etc. Se poate afir- 
ma fără grijă de a exagera că impetuosul 
Dan Hăulică a fost un model din această 
perspectivă. Ei bine, pentru a ne întoarce 
la călătoria comună amintită, Dan Hăulică 
a organizat la sfârșitul primului an după 


revoluție, acea excursie de o săptămână la 
Mănăstirile din nordul țării pentru mai multi 
români din Franţa, printre care am fost 
inclusă și eu. Chiar dacă vizitasem 
faimoasele noastre Mănăstiri de mai multe 
ori, nu am vrut să pierd această ocazie 
aparte care avea programată și o zi „de 
respiro” la lași unde am fost invitați la 
Mitropolia condusă pe atunci de tânărul 
mitropolit Daniil. Pentru a întreține atmos- 
fera și într-un fel pentru a ne prezenta 
Mitropolitului, Dan Hăulică a rugat pe unii 
dintre cei de fată ca, stante pede, să prezin- 
te câte ceva legat de specialitatea sa. In 
timp ce unii dintre excursioniști de fată 
făceau scurte expuneri, mă gândeam ce 
aş putea evoca în acel mediu din specificul 
nostru lingvistic, și atunci mi-am amintit 
care sunt, conform colegului nostru slavist 
Gh. Mihăilă, primele cuvinte atestate în 
limba română în documentele vechi. Și mi-au 
„fulgerat” prin minte în acele momente, pur 
şi simplu, cele trei cuvinte înregistrate de la 
începutul secolului al treisprezecelea bun, 
mic și singur dintre care primele două sunt 
adjective extrem de des folosite în orice 
limbă ca și în limba română. Atunci, pe loc, 
am găsit „o noimă” a acestora trei și am 
prezentat-o ca pe o supozitie că, de fapt, 
aceste adjective se referă la unele atribute, 
fundamentale ale omului din tara noastră; 
mai departe am brodat câteva fraze unde 
am insistat asupra împrejurări că ele pot 
spune „ceva” despre specificul general al 
poporului nostru. De atunci au trecut ani 
mulți în care nu pot afirma că am mai 
revenit și nici reflectat la întâmplarea de la 
lași. Dar relativ de curând am scris un arti- 
col intitulat Din istoria numelor duble de 
persoană în româna veche — anul 2018, în 
volumul meu Aspecte din istoria lexicului 


limbii române (sfârșitul sec. Al X-lea — 
începutul sec. Al XXI-lea) la p. 32 (pp. 11- 
35), despre cele mai vechi nume proprii, 
de botez sau de familie, din limba noastră. 
Și cum m-am „lovit” din nou de cele trei 
cuvinte, de data aceasta sub formă de 
nume proprii, şi tot gândindu-mă la ele am 
ajuns din nou la vechea idee care poate 
merită barem să fie sugerată și avansată. 
Este vorba despre înțelegerea semantică a 
celor trei adjective ca atribute ale carac- 
terului oamenilor din neamul nostru. Sigur 
că orice alt popor poate fi bun, dar este 
ştiut că noi suntem deseori percepuți din 
afară deci „obiectiv”, ca fiind ospitalieri, 
aşa încât tot la „bunătate” se ajunge, la o 
nație funciarmente bună. Adjectivul mic? 
Da, suntem, dacă ne raportăm la mai 
multe alte popoare, unul nu prea mare, 
aparținem, oricum, unei ginte nu foarte 
numeroase; și de-abia acum, după Marea 
Unire din 1918, am devenit mai „mari”, dar 
când eram împărțiți în trei eram propriu-zis 
într-adevăr „mici”. Cel de al treilea atribut 
este cel care dă, propriu-zis, unicitatea 
neamului nostru. Despre singur ce am 
putea spune, noi care, ca popor de 
sorginte latină, suntem, în această parte 
de Est a Europei, realmente „singuri” cum 
am fost, în special în trecut, în fata atâtor 
năvălitori... lar, în raport cu celelalte limbi 
de proveniență latină, putem observa, la o 
„rapidă ochire” a hartei Europei, că absolut 
toate formează un „conglomerat” în Apusul 
Europei, în sensul că una se învecinează 
cu alta și alcătuiesc împreună un „continu- 
um”, În timp ce noi facem excepție, suntem 
o „insulă” de latinitate izolată între limbi de 
cu totul alte surse. Prin urmare, fiecare din- 
tre cele trei adjective poate contribui la 
creionarea a câte unei trăsături specifice 


relative la caracterul oamenilor din neamul 
nostru, atât de diferit de toti cei care ne 
înconjoară. Având în vedere această situ- 
atie nu ar fi legitim că socotim că, încă de 
la începuturile noastre, am avut acestei trei 
elemente specifice care să dezvăluie unele 
particularități ale noastre? Măcar ca simplă 
ipoteză de lucru credem că această idee ar 
fi posibil, poate, să fie luată în consideraţie, 
chiar „ă fond perdu”, deși argumentul cel 
mai puternic este tocmai unicitatea noas- 
tră, exprimată prin, de fapt, singurătatea, 
izolarea noastră care nu se compară cu 
nimic din ce s-a întâmplat altor popoare! 
De altfel, despre „izolare” trebuie spus că, 
în fond, ar trebui specificat că este vorba 
de una cu două fațete; o izolare geografică 
ce este permanentă și o izolare culturală 
finită care a durat, din fericire, numai până 
aproximativ în secolele XVII-lea — al XVIII- 
lea, când a început „deschiderea” noastră 
spre Apus odată cu călătoriile unor perso- 
nalități istorice românești care au jucat un 
rol decisiv, precum Stolnicul Cantacuzino 
şi Principele Dimitrie Cantemir, cum am 
discutat acum mai bine de 20 de ani în 
admirabila antologie în trei volume a lui 
lordan Chimet, închinată adevărului, intitu- 
lată Momentul adevărului. Ne putem pune 
întrebarea, fără a considera că avem (per- 
fectă) dreptate, cine ar putea contraargu- 
menta când noi suntem singurul neam nu 
prea mare, privit de alţii ca primitor, ca bun, 
care și-a păstrat ființa în calea atâtor 
„ăutăți”, unicii urmași ai latinilor, înconju- 
rati de ginte atât de felurite și nu totdeauna 
binevoitoare față de noi... N-ar putea fi, 
oare, aceasta „schița” unui micro-portret al 
neamului nostru? Intr-o recent excelentă 
sinteză despre „romanitate, românitate”, 
istoricul loan-Aurel Pop, actualmente 

dinamicul Președinte al Academiei Româ- 
ne, rezumă astfel situația generală a 
românilor: „Prin latinitate ne-am păstrat 
individualitatea în „marea slavă” în care ne 
aflăm și ne-am legat și relegat mereu de 
civilizaţia occidental, de unde ne tragem 
ființa și rostul în această lume” iar mai 
departe: „Elementul fundamental de identi- 
tate şi de identificare rămâne limba 
română” (Enciclopedia literaturii române 
vechi, pp. 809-808). 

Tot relativ la caracterizarea prin aceste 
trei cuvinte discutate supra, mi-a făcut o 
mare plăcere să regăsesc în particu- 
larizarea poporului nostru, unul dintre cei 
trei termini în finalul articolului intitulat 
După 25 de ani apărut în ziarul Adevărul 
din 16 august 1916 semnat de fondatorul 
lui, Alexandru V. Beldiman, din care cităm: 
„iarăși înainte, mereu înainte, nici o clipă 
de repaus și de răgaz, luptă de fiecare zi și 
de fiecare ceas, de fiecare minut, lupta 
pentru dreptate, lupta pentru adevăr, lupta 
pentru acest popor nenorocit (mai sus, în 
același articol de fond, îl numea „nefericit” 
n.n.), dar blând, bun și mare!” (aici credem 
că mare se referă la „forța”, la „energia” 
poporului nostru, nu la spaţiul său geogra- 
fic, în comparaţie cu alte tări, „mic n.n.). 
Textul de supra, conținut în prima din cele 
4 pagini dintr-un exemplar al ziarului vechi, 
a fost reprodus, așa cum se procedează — 
cu mare succes — pentru cine vrea să se 
informeze despre trecutul nostrum istoric — 
din când în când, la evenimente impor- 
tante într-un număr din actualul jurnal 
Adevărul, împrejurare pentru care felicităm 
din toată inima această inițiativă a redacției 
sale ceea ce putea fi urmat, uneori, tot la 
zile memorabile din istoria noastră, și de 
alte ziare care mai apar astăzi, „incă pe 


hârtie” la noi... Nu am crezut că acest 
deziderat al nostrum se va îndeplini atât de 
repede, dar am avut mai mult decât plăcu- 
ta surpriză să constatăm că, datorită 
Centenarului ni s-a făcut un cadou (dorit 
de unii dintre noi,dar) neașteptat: din ziua 
de 28.X1.2018 au apărut în centrele de 
difuzare a presei din întreaga tară Ziarele 
României Mari, de la Marea Unire la 
republică - o colecţie unică de presă 
românească 1918-1947 în care s-au 
retipărit „exact așa cum au apărut atunci” 
diverse numere din jurnalele Evenimentul, 
Epoca, Unirea, Gazeta Bucureștilor. 
Pedagogic, luarea de contact cu aceste 
pagini patinate de vreme - la propriu — 
este de extrem folos nu numai învățămân- 
tului istoric ci și răspândirii în mase cât mai 
largi a culturii noastre din secolul trecut! 

Nu putem încheia înainte de a aminti 
aici excepționalul Psalm al lui Tudor 
Arghezi care conține - putem afirma în 
„poziţii strategice” — chiar cei trei termeni 
discutati și anume în primul vers cuvântul 
singur — atribut al „copacului pribeag uitat 
în câmpie, unde acesta subliniază izolarea 
sa — și sfârșește cu lexemul bun (în 
„povata ta mai bună) care mai figurează 
încă o dată în interiorul poeziei, la finele 
strofei a treia (pomii de rod cu gustul bun), 
strofă „doldora” de diminutive „deghizate” 
unde se află, de două ori și termenul mic în 
structurile poetice „crâmpeie mici de 
gingășie” (aici este de remarcat „dublarea” 
conștientă a „insistenței” din crâmpeie 
mici) precum și, mai departe, în „cântece 
mici de vrăbii și lăstun”: 


Mia VA | / Sate d 
pri TUDOR ARGHEZI 
(if Psalm 


d Tare sânt singur, Doamne, și pieziș! 
Copac pribeag uitat în câmpie, 

Cu fruct amar și cu frunziș 
w F Tepos și aspru-n îndârjire vie. 


„„Tânjesc ca pasărea ciripitoare 
„Să se oprească- n drum, 

Să cânte-n mine și să zboare 
Prin umbra mea de fum. 


ME Astept crâmpeie mici de gingășie, 
$ Cântece mici de vrăbii și lăstun 
A Să mi se dea și mie, 

| ja pomilor de rod cu gustul bun 


ză Nu am nectare roze de dulceaţă, 
N chiar aroma primei agurizi, 
ȘI prins adânc între vecii și ceață 
Nu-mi stau pe coajă moile ommizi. 


Nalt candelabru, strajă de hotare, 
Stelele vin și se aprind pe rând 

În ramurile-ntinse pe altare 

Și te slujesc; dar, Doamne, până când? 


«De-a fi-nflorit numai cu focuri sfinte 
“Şi de-a rodi metale doar, pătruns 
Pe grelele porunci și-nvățăminte, 
CN Poate că, Doamne, mi-este de ajuns. 


~ = În rostul meu tu m-ai lăsat uitării 
H | Și mă muncesc din rădăcini și sânger. 
Sr H ih. “Trimite, Doamne, semnul depărtării, 

d | „Din când în când, câte un pui de înger, ARN Y 
Să bată alt din aripă la lună, : i EEA y IRE Wi l 
Să-mi dea din nou povata ta mai bună. RAE oA i ANDA PA 


PROF. AURELIA VIȘOVAN 


Afară din 
„Dragoș Vodă”! 


În 1955, am fost dată afară de la liceul 
„Dragoș Vodă” din Sighet, unde predam 
matematica și fizica, și transferată disci- 
plinar la... Budești! Motivul declarat — frec- 
ventarea bisericii romano - catolice, atitu- 
dine considerată incompatibilă cu statutul 
de cadru didactic într-un stat comunist, 
care avea misiunea educării tineretului în 
spiritul ateismului marxist. Orice practică 
religioasă era rău văzută în anii comunis- 
mului dar cea catolică era combătută cu o 
înverșunare mai mare (Stalin declarase 
doar că Vaticanul era dușmanul nr. 1 al 
comunismului...). 

Totul a pornit de la o reclamaţie făcută de 
doi elevi, fără îndoială „îndrumaţi” de cine- 
va... Apoi o ședință U.T.C. fulminantă la care 
am fost obligată și eu să particip, în care 
eram acuzată și înfierată, cunoscutul lider 
comunist local Grigore Holdiș declarând că 
biserica romano-catolică era un „cuib de 
reacționari” și prin urmare, fapta mea era 
foarte gravă... Zarurile erau aruncate. 

Motivul real era însă altul. Soţia unui 
activist comunist proaspăt stabilit în Sighet 
îmi vânase postul şi toată înscenarea fuse- 
se în folosul ei. Fiind fiică și nepoată de 
deținuți politici, eu eram victima ideală... 
era clar că nimeni n-ar fi îndrăznit să-mi ia 
apărarea. „Doamna” respectivă s-a instalat 
imediat la „Dragoș Vodă”... și la propriu și 


la figurat — a stat efectiv pe scaunul meu 
din sala profesorală timp de 3 ani! După 3 
ani soțul ei a primit alte însărcinări pe linie 
de partid și au dispărut defintiv din orașul 
nostru. Nu i-am reţinut numele și nici nu 
cred că istoria merită să-l consemnez 
undeva. Ă 

Dar nici la Budești nu m-am dus! Ince- 
puse anul școlar în septembrie 1955 și eu 
refuzam să mă prezint la post. Inspectoa- 
rea șefă de raion mă presa agresiv: Te duci 
la Budești! l-am răspuns pe același ton: Nu 
mă duc la Budești! am bătut cu piciorul în 
pământ, convinsă că am dreptate. Eu am 
părinții bolnavi și frați mai mici în 
întreținere, nu mă puteți arunca acolo! 
Ceea ce faceți este ilegal, eu am venit la 
„Dragoș Vodă” prin numire de la Minister! 

Nu i-a plăcut deloc răspunsul meu, 
pentru că îi punea pe toți autorii nedreptății 
într-o postură inconfortabilă. Dincolo de 
pretextele propagandistice, un transfer dis- 
ciplinar al unui profesor titular presupunea 
o anchetă oficială - inspecții, rapoarte, 
proceduri — ori, în cazul meu, abuzul era 
total! Au mizat pe intimidarea mea, dar fap- 
tul că refuzam să merg la Budești, îi lăsa 
în... off-side. 

Și atunci s-a găsit o cale „de mijloc”. 
Am fost numită la Școala nr. 2 din Sighet, 
unde am predat timp de 3 ani. Nu se făcea 


iul 


Foto din colecția Pal Robert Zolopcsuk 


dreptate, dar cel putin rămăsesem în 
oraș... M-am străduit să-mi fac datoria și 
acolo și cred că am reușit. In 1958 mi s-a 
permis să mă întorc la „Dragoș Vodă”, 
unde am continuat să predau până la pen- 
sionare în 1990. 

După ce regimul comunist a interzis Bi- 
serica Greco - Catolică în 1948 multi ro- 
mâni din Sighet (în special intelectuali) au 
început să frecventeze — regulat sau oca- 
zional — biserica romano -— catolică. Litur- 
ghia era în limba latină, ceea ce a fost ușor 
de asimilat, iar predica în limba maghiară, 
pe care multi sigheteni o înțelegeau. Mai 
greu era pentru noi, cei tineri, care nu făcu- 
serăm niciodată școala în limba maghiară, 
dar ne-am adaptat cum am putut. Esenţial 
era să ne trăim credinţa catolică. 

Asistența spirituală pe care românii 
greco-catolici o puteau primi era totuși limi- 


tată şi se rezuma la ceremonii private 
(botezuri, sfințiri de casă, etc). Nu erau 
posibile slujbe publice de înmormântare, 
care ar fi dus la conflict cu autoritățile 
comuniste, care supravegheau agresiv 
clerul romano - catolic ca să nu aibă 
legatură cu etnicii români. Acesta a fost și 
cazul tatălui meu, învățătorul Chindriș 
loan, decedat în 1958 — i s-a făcut o cere- 
monie acasă, în cerc restrâns, apoi a fost 
dus la cimitir fără preot. Atmosfera s-a 
relaxat parțial în anii '80 când unele cere- 
monii publice în limba română au avut loc, 
cu mai puține emoții... așa ne-am putut 
bucura și noi de cununia fiului meu, 
Marius, la biserica romano-catolică, cele- 
brată de viitorul episcop Pal Reizer. 


htip://mww.salutsighet.ro/afara-din-dragos-voda-prof-aure- 
lia-visovan/ 

NICOLAE M. CONSTANTINESCU 


Valorile și tradiţiile românești 
au stat la temelia fâuririi naţiunii 


Cuvânt rostit la Ateneul Român, cu ocazia lansării revistei Memoria nr. 105-106 


Revista Memoria a fost considerată de 
fondatorul ei — Banu Rădulescu — drept cel 
de al doilea copil al său. Atât cititorii cât și 
realizatorii revistei au acceptat să facă 
parte din marea familie a românilor, care 
încearcă revenirea la primatul adevărului, 
al seriozităţii și al respectului pe care tre- 
buie să-l arătăm fiecare celuilalt. 

De 2 ani trăim o încercare apăsată de 
restauratie a comunismului, a grosolăniei, 
a inculturii, a batjocoririi legilor. Am ajuns 
ca agramatismul să devină o „politică de 
stat” pentru guvernantii noștri începând cu 
primul ministru. Incorectitudinile în formu- 
larea cuvintelor reprezintă premize pentru 
prăbușirea nivelului de cultură generală, 
fiindcă exprimă o gândire incorectă. De ex. 
banalul acord în gen, număr și caz este 
ignorat, considerat un „moft” atât de către 
politicieni, cât și de oamenii din media, de 
vedetele din divertisment, în general de 
oamenii cu apariții publice frecvente. De 
altfel ținuta intelectuală nu mai este apreci- 
ată, plagiatul nu mai este blamat, nu mai 
este considerat un furt, chiar dacă și furtul 
intelectual tot furt este. Odată cu 
deschiderea porţilor pentru cei care nu mai 
sunt sanctionati pentru lipsa rigoarei în 
exprimare, au început să abunde expri- 
mările incorecte. Lumea pare a nu mai fi 
jenată auditiv când aude la radio / tv de o 


turmă de „doisprezece mii de oi” (deși con- 
form unei elementare reguli de gramatică 
se spune o oaie / două oi deci corect tre- 
buia vorbit despre „douăsprezece mii de 
oi”). Degradarea în exprimare este conti- 
nuă așa încât apelul Comitetului Director al 
Uniunii Scriitorilor din România intitulat 
„Despre degradarea limbii române în spa- 
tiul public” este pe deplin justificat și ar tre- 
bui să-i pună pe gânduri pe cei care diri- 
jează educaţia tinerei generaţii. 

Insist asupra importanței vitale a aces- 
tui apel pentru noi românii. Fiindcă nu 
putem sublinia rolul covârșitor al Unirii de 
la 1918, dacă nu declarăm răspicat că 
limba română, valorile românești, tradiţiile 
românești au stat la temelia făuririi naţiunii 
și statului român. La 1918 România a avut 
șansa de a avea conducători cu sim- 
tăminte profund românești, școliți, „cu 
carte” așa cum se spune în popor. Este 
meritul poporului român că i-a ales să-l 
reprezinte. Acad. loan Aurel Pop 
accentuează rolul elitelor în continuitatea 
unui popor, considerând că altfel el este 
pierdut. Ori una din caracteristicile elitelor 
este modul cum se exprimă, cum se 
adresează concetățenilor. Importanţa lim- 
bii naţionale ne-a fost arătată recent de 
Președintele Consiliului European, Donald 
Tusk, care ni s-a adresat în limba română 

nu pentru a ne flata, ci pentru a insista că 
nu marile puteri au făcut România sau de 
ex. Polonia, ci ceea ce deciseseră popoa- 
rele român și polonez prin elitele lor. 

In nr. pe care-l comentez istoricul loan 
Vlad consideră că apărarea limbii române 
și rezistența românilor prin limba maternă 
este un fapt impresionant cu largi reverbe- 
rații. Recuperarea limbii române ca limbă 
națională i-a înflăcărat pe soldaţii români și 
pe conducătorii lor în cele două conflagrații 
mondiale ale secolului trecut iar acestei 
acțiuni i s-au opus acţiunile de maghia- 
rizare a românilor din Ardealul ocupat sau 
acțiunile de rusificare a românilor din Ba- 
sarabia, Nordul Bucovinei și Ținutul Herţa. 

Toate aceste acțiuni au avut drept țintă 
partea cea mai instruită și activă a populației 
românești. De fapt această parte reprezenta 
adevăratul pericol fiindcă nu se lăsa mintită, 
nu putea fi convertită sau intimidată. 

In nr. 105 / 106 Alexandru Șerban vor- 
beşte despre „tinerii oțeliți” care-și cunoș- 
teau idealul naţional peren pentru care 
erau gata să-și dea viața. Oameni ca Oni- 
sifor Ghibu, Octavian Goga, lon Agâr- 
biceanu, Șt. O. Iosif, Ilarie Chendi, Sextil 
Pușcariu, ca să mă refer doar la câțiva au 
ieșit în fată și au demascat politica de 
desnaționalizare, de ex. maghiarizarea 
populației prin legile contelui Appony. 

Distrugerea sistematică a elitelor româ- 
nești a fost un fenomen de amploare cu care 
am fost contemporani începând cu in- 
staurarea comunismului în România, așa că 
încercarea disperată de supravieţuire a unor 
oameni din elita ce s-a pus în slujba poporu- 
lui trebuie menţionată cu toată puterea. 

Din corpul ofiteresc decapitat și deci- 
mat s-au ales viitorii conducători ai parti- 
zanilor (ei își spuneau haiduci, iar organele 
de opresiune îi numeau banditi, deși print- 

re ei erau și Cavaleri ai Ordinului Mihai 
Viteazu), acest fenomen fiind singular pentru 
întreg lagărul socialist. 

Imediat după 23 august 1944 și cu 
precădere după 6 martie 1945, au apărut 
„luptătorii cu arma în mână”, foști ofițeri 
sau gradati ai armatei regale, care au con- 
siderat că stăpânirea sovietică trebuie con- 
tracarată cu toate mijloacele pentru a 
împiedica instaurarea comunismului în 
România. Rezistenţa anticomunistă s-a 
manifestat în deceniile 5 și 6 ale secolului 
trecut pe tot întinsul țării, prin 1.196 grupuri 
de luptători care aveau până la 120 de 
membri. Menţionăm Haiducii lui Avram 
lancu, gruparea Graiul sângelui, Sumanele 
negre, grupul Mișcarea Naţională pentru 
rezistență printre cele mai numeroase. 
Deși erau compuse în cea mai mare parte 
din foști militari, cu experiența războiului, 
faptul că erau disparate și lipsite de 
tehnică de comunicare le-a scăzut capaci- 
tatea de a-și putea coordona acțiunile, în 
schimb le-a crescut vulnerabilitatea așa 
încât principala lor activitate s-a rezumat la 
redactarea și împrăștierea de manifeste. 
Mentionez printre românii neînfricați 
deveniți haiduci pe Arnăuţoiu, Arsenescu, 
Șusman, Mihai Jurj, Gavrilă Ogoranu, lon 
Ută, Gavril Vatamaniuc, Vasile Motrescu, 
care au pus dragostea de glie și Rege mai 
presus de propria lor ființă. Un reazem de 
nădejde al haiducilor au fost femeile: 
mame, soții, fiice, care au participat ca 
agenţi de legătură sau chiar ca membri ai 
grupurilor. Citez cu emoție și cu pioșenie 
pe Elisabeta Rizea, pe Maria Plop, apoi pe 
Lucreția Jurj, Marina Chirca, Aurelia 
Comăndașu, Justina Constantinescu, 
Aurelia Costea, Maria Jubleanu, Ana 
Simion alături de alte zeci de femei 
arestate de Securitate prin trădare și chi- 


Nicolae Constantinescu, Micaela Ghiţescu, Andrei Dimitriu și Cristina Chirvasie, Ateneu 2019 


nuite cu bestialitate. Nu pot să uit relatarea 
pe care mi-a făcut-o Elisabeta Rizea la 
Nucșoara: avea părul lung și a fost 
spânzurată de o grindă cu propriul ei păr 
pentru a-i deconspira pe haiduci. Așa cum 
cere Ștefan Baciu din Turnu Măgurele 
aceste femei ar merita un monument al 
sacrificiului suprem făcut în lupta cu „boul 
roșu” aşa cum era denumit regimul comu- 
nist de tărani. 

Realitatea anului 2019 este că suferim 
în continuare urmările regimului comunist, 
pe care le resimţim ca pe niște tulburări de 
lungă durată datorate unei boli cronice. In 
acest număr Radu Petrescu-Muscel absol- 
vent al Facultăţii de Relaţii Economice 
Internaționale vorbește despre fenomenul 
„commie-nazis”, la care s-a încercat doar 
blamarea și anihilarea urei de rasă naziste, 
dar nu și a urei de clasă comuniste. Având 
origini românești, lituaniene și poloneze 
autorul este legat de toate cele 3 tări și 


suferă pentru ororile îndurate de cele trei 
popoare în perioada comunistă. Reluarea 
la TVR 2 a filmului „Katyn” în urmă cu putin 
timp ne-a demonstrat încă odată malefica 
țesătură de bestialitate și minciună pe care 
s-a sprijinit regimul comunist în Uniunea 
Sovietică. Faptul că pe procesul verbal 
întocmit de comisia internaţională, care a 
stabilit fără dubii responsabilitatea sovieti- 
cilor la masacru se afla și semnătura dr. 
Alexandru Birkle — medic legist român - a 
fost apreciat de poporul polonez și poate a 
contibuit la excepționalul discurs tinut de 
Donald Tusk în limba română, sub cupola 
Ateneului Român. 

„„„.Eram în 1999 la Los Angeles unde 
reprezentam interesele României, făcând 
pledoarie pentru intrarea tării noastre în 
NATO. Am fost foarte bine primit de oficiali- 
tăti: primar, boardul Los Angeles County, 
cancelarul UCLA. Los Angeles era printre 
cele 12 centre NATO de pe teritoriul SUA. 

Cu Marilena Rotaru, Ateneu 2019 


În 1999 am fost invitat la Universitatea 
Pomona din Riverside la discursul despre 
relația UE-NATO tinut de reprezentantul 
britanic în Comisia Europeană pentru 
Afaceri Externe și Politici de Securitate. La 
masa de prânz am avut locul lângă englez, 
care m-a întrebat despre intenţiile tării 
mele. Spre totala mea surprindere și 
derută mi-a spus că România trebuie să 
conlucreze cu Rusia pentru a se putea 
dezvolta. l-am răspuns pe un ton sec că 
acest lucru este imposibil întrucât Rușii 
mint. Vizibil iritat nu a mai discutat cu mine. 
A doua zi la breakfast l-am văzut când a 
intrat în sală rotindu-și privirea. A venit 
glonț la masa mea și a intrat direct în 
vorbă. Mi-a spus că cu o seară înainte a 
fost frapat de replica mea cam dură 
(„tough”), dar că a reflectat și a ajuns să-mi 
dea dreptate. Mi-a spus că dintre cele 3 
mari puteri ale lumii SUA, China și Rusia 
singura lângă care trebuie să fim este 
SUA. Mi-a mai spus că UE încearcă să 
devină al patrulea pol de putere al lumii, 
lucru care se va dovedi greu dată fiind ati- 
tudinea mai mult sau mai puţin nepri- 
etenoasă a celorlalte 3 state mari. 
Această experiență din care am ieșit cu 
fata curată și cu informaţii de primă mână 


Cu Andrei Dimitriu și Octav Bjoza, Ateneu 2019 


mi-a arătat că în ultimă instanță morali- 
tatea este cea care trebuie să caracte- 
rizeze nu numai pe fiecare individ, dar 
chiar și fiecare naţiune. In testamentul lui 
Corneliu Coposu se precizează clar și 
răspicat că politica nu poate fi acceptată ca 
mijloc de promovare a intereselor proprii, 
așa cum am asistat din păcate în ultimii 
ani. Serviciile aduse de omul politic ajuns 
în funcție de decizie trebuie să fie dezin- 
teresate, să servească poporului. 

Din păcate la trei decenii de la dispari- 
tia lui Ceaușescu noi nu am reușit să ne 
clarificăm, să știm ce s-a întâmplat în 
perioada comunistă, să-i identificăm pe toți 
cei vinovaţi și să-i scoatem pentru un timp 
din zona de decizie conform punctului 8 
din Proclamaţia de la Timișoara. 

Gabriel Teodor Gherasim — un român 
american originar din Bucovina privește 
situația țării cu obiectivitate și conchide că 
până ce nu va avea loc un proces al comu- 
nismului, o să fim în continuare sub neoco- 
munism, adică vom fi conduși de oameni 
neaveniți, cupizi, agramaţi, inculti, și mai 
ales nu le vom oferi tinerilor motive de a se 
mândri cu demnitatea de a fi român. 

Vă mulțumesc pentru atentie. 


COMUNICAT DE PRESĂ 


Apel 


către rudele și urmașii deţinuţilor politici morţi în Penitenciarul 
din Tîrgu Ocna și în Colonia de muncă de la Periprava 


PERIPRAVA 


- 


București, 18 februarie 2019 - Institutul de Investigare a Crimelor Comunismului și 
Memoria Exilului Românesc (IICCMER) a desfășurat în ultimii ani mai multe campanii de 
cercetări arheologice la Tîrgu Ocna și Periprava, în locurile unde se cunoaște că au fost 
îngropați deţinuţii politici morti în unităţile de detenţie care au existat sau care încă mai 
funcționează în aceste localităţi. Acţiunile noastre au urmărit căutarea și descoperirea 
mormintelor precum și recuperarea rămășițelor pământești ale deținuților politici, acest 
demers urmând să fie continuat și în perioada următoare. Misiunea institutului se desfăşoară 
în strânsă conlucrare cu Secţia Parchetelor Militare din cadrul Parchetului de pe lângă Inalta 
Curte de Casaţie și Justiţie, la această unitate de parchet aflându-se în lucru două dosare 
penale în cauza acestor decese, deschise în urma unor sesizări înaintate de IICCMER. 

In urma cercetărilor arheologice efectuate până în prezent au fost descoperite ose- 
mintele a 53 de deţinuţi politici, 40 provenind de la Periprava și 13 de la Tirgu Ocna. 
Rămășițele pământești recuperate se află depuse pentru analize și examinări de specia- 
litate la Institutele de Medicină Legală din lași și București. Cea mai importantă procedură 
medicală este reprezentată de realizarea testelor ADN pentru persoanele decedate în 
vederea identificării acestora. Pentru ca acest lucru să fie posibil, este necesară 
recoltarea unor probe comparative pentru stabilirea ADN-ului de la rudele și urmașii în 
viaţă ai victimelor. Costurile pentru aceste analize revin în sarcina statului. 


Având în vedere cele arătate, IICCMER face un nou apel către persoanele care au avut 
în familie detinuti politici decedați la Tirgu Ocna și Periprava, precum și către orice per- 
soană care are cunoștință despre astfel de rude, ca să contacteze pe orice cale instituția 
noastră sau direct pe organizatorul și responsabilul cercetărilor arheologice d-nul 
Gheorghe Petrov (tel. 0721 400 396), în vederea informării asupra procedurilor legale ce 
trebuie urmate și a îndrumării către autorităţile care au în sarcină identificarea victimelor. 

CENTRUL CULTURAL ITALO-ROMÂN 


Ziua Internaţională 


a limbii materne 


Evenimentul cultural dedicat mediului 
multicultural al Comisiei Europene a avut 
loc joi, 21 februarie, de la ora 18.00, ora 
Italiei, la JRC Club House de lângă Varese, 
regiunea Lombardia. 

Conferința cu tema „Limba română, limbă 
neolatină: Se spune rumeno sau romeno?” a 
fost susținută de Violeta Popescu, coordona- 
toarea Centrului Cultural Italo-Român din 
Milano, responsabila casei editoriale Re- 
diviva, precum și Donatella Ferrario, jurna- 
listă din Milano. 

La evenimentul moderat de coordona- 
toarea Laura lloviceanu a participat și Adrian 
Georgescu, Consul General la Consulatul 
General al României din Milano, care a 
accentuat importanța limbii materne în 
definirea identității poporului român, purtând 
gândurile și expresiile unor mari poeți și scri- 
itori români care prin operele lor au omagiat 
limba și simțirea românească. 

Care au fost temele discutiei: 

- Limba maternă este cel mai puternic 
instrument pentru conservarea și dez- 
voltarea patrimoniului mondial tangibil și 
intangibil. Aproximativ 28 de milioane de 
oameni vorbesc limba română matern, dintre 
care 18 milioane de persoane se află în 
România. Statisticile arată că primul cuvânt 
pronunțat de majoritatea românilor este 
„mamă”. 


În cadrul conferinței Violeta Po- 
pescu, responsabil al editurii Rediviva din 
Milano a adus în discuţie mai multe argu- 
mente de natură istorică și filologică, pre- 
cum: procesul de etnogeneză al poporului 
român, formarea limbii române - limbă neo- 
latină; mărturii despre limba română în 
izvoarele medievale; umaniști italieni despre 
limba română, primele documente în limba 
română, sintetizând importanța latinității în 
formarea culturii românești și creația cultu- 
rală românească și rolul ei în panorama valo- 
rilor universale. Limba maternă se cere pro- 
tejată în cazul minorităților lingvistice dar și 
în cazul unor comunități emigrate, aflate în 
afara granițelor tării — așa cum este comuni- 
tatea românească - unde a doua generaţie 
de copii români născuţi sau crescuți în Italia, 
sau pe teritoriul Uniunii Eurpene, tind să uite 
rădăcinile și în special limba Țării de origine. 
Limba maternă are dincolo de valoarea 
socială, de bogatia lingvistică și o valoare 
afectivă, care Înseamnă relaţia unei per- 
soane cu propriii părinți și mediul de formare. 

Dimensiunea  interculturală a fost 
reliefată celor prezenţi la eveniment și de 
proiectul editurii Rediviva, prima editură 
românescă de promovarea a culturii 
românești în Italia, fondată în 2012, cu circa 
60 de titluri tipărite în cele opt colectii. 
Editura prin obiectivele ei propune și un dia- 


log intercultural, proiectul fiind prezentat în 
cadrul unor biblioteci, licee, universităţi sau 
fundaţii din Italia. Multe dintre publicaţii sunt 
bilingve româno-italiene, iar în cadrul editurii 
sunt promovați autori români dar și străini 
(francezi, spanioli, etc.) 

In dialog cu publicul s-a aflat și jurnalista 
Donatella Ferrario — din cadrul Periodici San 
Paolo, coautoarea unei importante mo- 
nografii dedicate comunităților de străini din 
capitala Lombardiei, între care și comu- 
nitatea românească, cu o bogată experiență 
în domeniul comunicării interculturale și valo- 
rificării identităţii. In alocuţiunea ei, Donatella 
Ferrario a vorbit despre bogatia din punct de 
vedere cultural al României, o bogăție trans- 
misă și în Italia prin prezența comunității de 
români, care este un vector de imagine al 
Țării, prin ceea ce poartă ea ca mesaj al 
valorilor culturale, al tradițiilor românești în 
Peninsulă. 

Argumente: 

1. Cuvinte de acasă, cuvinte de la școală 
- transmiterea limbii. Bilingvismul și identi- 
tatea 

„Dacă vorbești cu un om în limba pe care 
o înțelege, vei ajunge la capul lui. Dacă îi 
vorbești în limba maternă, vei ajunge la 
inima lui”, Nelson Mandela. Experienţa 
migratorie duce la confruntarea cu sarcina 
dificilă de a păstra nucleul profund al iden- 
titătii proprii în contact cu o realitate cultura- 
lă, lingvistică și afectivă diferită. 

Cărţi bilingve — oportunitatea de a păstra 
o limbă; o bogăție interculturală: I| villaggio 
senza madri — Satul fără mămici — Ingrid 
Coman; Badante per sempre - Badante pen- 
tru totdeauna - Ingrid Coman; 
II sangue e il grano. Ultimi anni di vita di Van 
Gogh — Sângele și grâul. Ultimii ani de viață 
ai lui Van Gogh — Carlo D'urso; I confini del 
cuore — Frontierele inimii — Lilian v. Kertay 

2. Limba maternă — patrimoniu de valori, 
identitate culturală și istorică. 


Limba ca identitate este o lume în conti- 
nuă evoluție. Istoria României este încă o 
mare necunoscută: românii sunt singurii care 
au păstrat în numele ei amintirea Romei și a 
romanilor. 

Cărţi istorice: Istoria Transilvaniei, de 
loan Aurel Pop şi loan Bolovan, ed. Rediviva 
2018. Pentru prima dată tradusă în italiană o 
carte de referință pentru regiunea 
Transilvania. 

Din când în când, în unele medii 
europene, apare numele Transilvaniei, 
cunoscut pentru unii, dar exotic pentru 
majoritatea oamenilor. In mod uzual, acest 
nume este asociat cu Dracula, vampirul Înse- 
tat de sânge care a terorizat lumea, mai mult 
după 1900 decât în secolul al XV-lea, când 
trăia domnitorul român Vlad al III-lea Dracu, 
cunoscut apoi ca Dracula. In alte perioade, 
Transilvania se află în mintea oamenilor ca 
un loc idilic unde mediul natural este bine 
conservat ... dar istoria Transilvaniei este 
putin cunoscută. 

3. Binomul limba maternă - Memorie. 
Memoria ca temă literară 

Cărţi: Intre uitare și memorie, de Micaela 
Ghițescu, ed. Rediviva 2014, Catacombele 
României. Mărturii din închisorile comuniste 
1945-1964, ed. Rediviva 2014 și Jurnalul 
fericirii, de Nicolae Steinhardt 

Ziua Internaţională a Limbii Materne este 
o sărbătoare ținută anual la 21 februarie în 
întreaga lume, cu scopul de a promova 
diversitatea lingvistică și culturală, precum și 
multilingvismul. A fost anunțată de UNESCO 
pentru prima oară la 17 noiembrie 1999 și a 
fost recunoscută de Adunarea Generală a 
Naţiunilor Unite prin aceeași rezoluție prin 
care 2008 a fost declarat Anul Internaţional 
al Limbilor. 


hitp://culturaromena.itziua-internationala-a-limbii-materne-sar- 
batorita-in-mediul-multicultural-la-jre-ispra-comisia-europeana/ 

IN MEMORIAM 


Emanoil 
Mihăilescu 
(1935-2019) 


A murit Emanoil Mihăilescu, unul dintre 
chipurile „Rugului Aprins”. „Consideram că 
eram privilegiați în închisoare. Nici afară 
nu erai liber”, povestea el. 

Arhitectul Emanoil Mihăilescu, arestat 
în lotul „Rugul Aprins“ a murit la 27 febru- 
arie, la vârsta de 84 de ani. „Consideram 
că eram niște privilegiați în închisoare. Nici 
afară nu erai liber”, spunea el. 

Pe parcursul anului 1958, mari duhov- 
nici ai României, intelectuali și studenți au 
fost arestaţi fiind acuzaţi că fac parte dintr- 
o grupare „subversivă și contrarevoluțio- 
nară”. Era vorba de mișcarea „Rugul 
Aprins”, o organizație culturală al cărei 
suflet era părintele Daniil Sandu Tudor. In 
boxa acuzaților au intrat preoții Daniil 
Sandu Tudor (Alexandru Teodorescu), 
starețul schitului Rarău, Benedict Ghiuș, 
Adrian Făgețeanu, Roman Braga, Sofian 
Boghiu, Felix Dubneac, Arsenie Papacioc, 
Dumitru Stăniloae, profesorul Alexandru 
Mironescu, medicul și scriitorul Vasile 
Voiculescu, medicul Gheorghe Dabija. 
Alături de ei, au căzut victime ale prigoanei 
comuniste și patru studenți: Șerban Miro- 
nescu, student la Facultatea de Filologie, 
George Văsii, absolvent anul 5 la Institutul 
de Arhitectură, Nicolae Rădulescu, absol- 
vent anul 5 la Institutul de Arhitectură, 


By, 1 
Emanoil Mihăilescu, absolvent anul 4 la 
Institutul de Arhitectură și un funcționar — 
Dan Grigore Pistol. 

Mișcarea „Rugul Aprins al Maicii 
Domnului” a fost o organizație religioasă, 
în cadrul căreia monahii și intelectualii laici 
își propuneau păstrarea valorilor ortodoxe, 
care a functionat legal, între 1946 și 1948, 
în cadrul Mănăstirii Antim din București. 
Sufletul mișcării a fost părintele Daniil 
Sandu Tudor, cel care aflase de „Rugăciu- 
nea Inimii” atunci când a fost la Muntele 
Athos. Tot de acolo el adusese o icoană 
veche dedicată Rugului Aprins. „Practica 
rugăciunii inimii a ajuns la membrii Rugului 
Aprins prin părintele Ivan Kulighin, du- 
hovnic isihast de tradiţie veche spirituală, 
rusească, a cărui chemare a Numelui 
Domnului, potrivit mărturiei părintelui So- 
fian Boghiu, reușise să coboare din minte 
în inimă astfel încât se ruga și când vorbea 
şi când slujea, când mânca și când mer- 
gea. Rugăciunea devenise pentru el ca și 
respirația. Mai mult, și în somn se ruga. 
Pelerinul rus le-a transmis această învăţă- 
tură, alături de o binecuvântare specială, 
de unde deducem atât că aceasta nu pu- 
tea fi practicată decât sub călăuzirea unui 
părinte duhovnicesc, cât și că rugăciunea 
trebuia integrată contextului liturgic. 


Regula hirotesiei pentru rugăciunea 
inimii, introdusă de pelerinul rus, consta 
într-un ritual cu punerea mâinilor pe cap și 
rostirea binecuvântării pentru începerea ei. 
Sigur că oamenii Securităţii au văzut în 
practica rugăciunii inimii o „activitate cu 
caracter dușmănos”, o formă de „misticism 
desăvârșit” care-i sustragea pe oameni de 
la împlinirea îndatoririlor profesionale. și 
social-politice, aceștia fiind preocupați, în 
viziunea lor, permanent cu rugăciunea”, 
spune lect. univ. dr. Carmen Ciornea, cea 
care a studiat dosarele întocmite de fosta 
Securitate membrilor grupului „Rugul 
Aprins“. Faptul că la conferințe participau 
atât monahi de seamă ai vremii cât și inte- 
lectuali de marcă îi conferă acestui grup un 
caracter unicat în ortodoxie. 

Deși nu era ucenic al părintelui Daniil 
Sandu Tudor, ci doar pelerin, studentul la 
Arhitectură Emanoil Mihăilescu a fost jude- 
cat în procesul celebru numit „Alexandru 
Teodorescu și altii”. 


Mariana lancu 


htips://adevarul.ro/locale/constanta/a-murit-emanoil-mihailescu-unul- 
Chipurile-rugului-aprins-consideram-privilegiati-inchisoare-afara-nu- 
erai-liber-povestea-el-1_5c76b294445219c57eab83a5/index.html 


«A fost unul dintre studenții Rugului 
Aprins, născut în decembrie 1935, care 
pentru „vina” de a-l fi căutat pe Pr. Daniil 
Sandu Tudor în anii '50, la Schitul Rarău, a 
făcut ani grei de închisoare (1958-1963). 
Ulterior și-a încheiat studiile în arhitectură 
și a trăit în București. După 1989, a fost viu 
implicat în Asociaţia Foștilor Deținuți 
Politici și a mărturisit adesea în media 
despre ororile comunismului. A fost un om 
foarte generos sufletește, autentic, cu 
simțul umorului — de a cărui prietenie am 
fost onorat. Mărturiile sale despre Părin- 
tele Daniil Sandu Tudor și despre alți mem- 
bri ai Rugului Aprins — chiar dacă uneori 
deformate de timp ori subiective — rămân 
prețioase. Dumnezeu să-l odihnească.» 
(Marius Vasileanu) 

Emanoil Mihăilescu era student la 
Facultatea de Arhitectură din București. 
Arestat la 18 septembrie 1958 și con- 
damnat la 5 ani muncă silnică pentru 
„Crimă de uneltire împotriva ordinii 
sociale”, Emanoil Mihăilescu avea să trecă 
prin calvarul închisorilor politice comuniste 
de la Fortul 13 Jilava, Periprava, Salcia și 
Gherla. După eliberarea din septembrie 
1963, a reușit cu greu să își termine stu- 
diile, devenind arhitect. 

După 1990 a fost unul dintre militanții 
activi ai Asociaţiei Foștilor Deținuți Politici 
din România. De-a lungul ultimilor ani, 
Emanoil Mihăilescu a participat la întâlniri 
ale foştilor detinuti politici cu elevii din 
liceele bucureștene, precum și ca ghid, la 
pelerinajele de la Fortul 13 Jilava. 


George Dumitrescu 


https://romanialibera.ro/actualitate/a-plecat-la-ceruri-unul-dintre- 
ultimii-supravietuitori-arestati-in-lotul-rugului-aprins-775000 

RADU PETRESCU-MUSCEL 


De la România Mare 
la Haiducii Muscelului: 
Arnăuţoii și Coteneșțtii 


2019, an Centenar. La 12 Aprilie, o 
mare doamnă a Muscelului, nucşoreanca 
Elena lon, născută Arnăuţoiu, a atins 
incredibila vârstă de 100 de ani. 16 Aprilie 
1919, declanşarea de către armata regală 
română, în Ardeal, a contraofensivei menite 
să consolideze România Mare. Alt Cen- 
tenar. Al primei și unicei cruciade de succes 
împotriva bolșevismului. 

Două Centenare în care sunt implicate, 
simbolic, două străvechi neamuri musce- 
lene: Arnăuţoii și Coteneștii. 

La sfârșit de secol XIX, un învăţător de pe 
Valea Doamnei, Nicolae Andreescu, scria: 
„Cei ce locuiesc mai pe sub păduri, fiind mai 
toți și vânători, sunt foarte «curagioși» și 
cutezători, iubind mai mult ca alții libertatea și 
neatârnarea, cauza care poate a contribuit ca 
cei mai mulți haiduci și revoluționari să fie din- 
tre acei ce s-au născut pe sub munți”. Era 
bunicul unuia din cei patru preoți executați pe 
19 iulie 1959, la Jilava, împreună cu ceilalți 12 
martiri musceleni, în frunte cu fraţii Toma și 
Petre Arnăutoiu. 

Era obligatoriu ca străvechiul judeţ 
Muscel să fie desființat rapid de regimul 
comunist. Deranja rezonanța, la nivel 
naţional, a celei mai longevive mișcări de 
rezistență armată anticomunistă din Româ- 
nia, „Haiducii Muscelului”, înființată și con- 
dusă inițial de un alt martir, locotenent-co- 

lonelul câmpulungean Gheorghe Arsenes- 
cu, executat la 30 mai 1962 tot la Jilava. 

Și n-au fost doar 17 cei astfel martirizaţi. 
Maiorii activi loan Dumitrache și Niculae 
Mihăilescu, de la Batalionul 27 Vânători de 
Munte (fostul Regiment 30 Muscel din Câm- 
pulung) au sfârșit tot la Jilava, în 1952. 
Inaintea tuturor, în februarie 1950, Securitatea 
din Pitești îl executase demonstrativ, fără pro- 
ces, la Izvoarele, pe studentul țărănist dâm- 
bovițean Traian Marinescu zis Geagu, 
aghiotantul lui Arsenescu. In total, 20. 

Geagu, a cărui zeghe găurită de cutit și 
gloanţe de asasin o găsim azi la Memorialul 
de la Sighet, are mormânt săpat la joncti- 
unea drumului județean Câmpulung- 
Târgoviște cu ulița ce duce spre biserica din 
satului natal, una din cele 4 (patru) bijuterii 
arhitectonice ctitorite de Neamul 
Coteneștilor în județele vecine Muscel și 
Dâmboviţa. Geagu, cel pe care vremelnicii 
conducători ai celor două urbe, Voinești și 
Târgoviște, nu și l-au dorit ca Cetăţean de 
Onoare. Unicul partizan pe care l-a dat 
României în jug comunist județul Dâm- 
bovița, reintrat în istorie prin sălbăticiile co- 
mise de petrolistul-asasin Mihai Doro- 
bantu’, viitor comandant la Aiud, și învăță- 


"Ultimul comandant de la penitenciarul de femei Mislea, unde 
i-a luat locul sinistrului Alexandru Vișinescu. (M. Ghiţescu) 


https://Www.eroinenucsoara.ro/ 


Elena lon Arnăuţoiu 


torul-prefect-general de securitate Gogu 
Popescu, canalia de la Canalul Dunăre- 
Marea Neagră, în timpul căruia au fost con- 
damnati la moarte și executați, pe post de 
sabotori și spioni imperialiști, câmpu- 
lungeanul Nicolae Vasilescu zis Colorado, 
constănțeanul Dumitru Nichita și gălățeanul 
Aurel Rozei. Ultimul, cu chiu cu vai, devenit 
Cetăţean de Onoare în portul de la Dunăre. 
La fel ca la Voinești și Târgoviște, rezidu- 
urile umane ieșite la suprafață după 
prăbușirea comunismului, nu-i acceptă în 
orașele lor natale — nici măcar simbolic = pe 
Vasilescu-Colorado și Dumitru Nichita. Ce 
poti să aștepți de la Primarul și Consiliul 
Local al primei capitale a Țării Românești, 
incapabili să pună la loc, de 5 (cinci) ani de 
zile, cele două plăcuțe care confirmă faptul 
că la ei în casă există strada „Haiducii 
Muscelului”. 

Ce să mai vorbim de numeroșii morti 
musceleni din temnite, precum înrudiţii preot 
Nicolae Mănescu (prietenul și colegul de 
facultate al preotului-profesor Gheorghe 
Cotenescu), învățătorul lancu Arnăuţoiu și 
Laurenţia Arnăuțoiu, părinţii nucșoreni ai 
conducătorilor „Haiducilor”. 


| m 
Familia Arnăutoiu, 1925 


Preot Gheorghe I. Cotenescu 


Ca membri și susținători logistici li s-au 
alăturat foști deputaţi, avocaţi, mari indus- 
triași și proprietari de fabrici, mori și 
tăbăcării, mici întreprinzători, ofițeri activi și 
deblocaţi, monahi și preoți de mir, învățători 
și profesori, studenți, muncitori și țărani. O 
structură socio-profesională eterogenă ce 
ne spune cât de mult se generalizase 
nemultumirea față de regimul instaurat la 6 
martie 1945 prin pumnul bătut la Palat de 
comisarul Vâşinschi; un regim apărat de 
trupe de ocupaţie și sute de consilieri sovi- 
etici, înstăpânit definitiv prin fraudarea 
alegerilor din 19 noiembrie 1946, urmată, la 
30 decembrie 1947, de abdicarea Regelui 
Mihai |, impusă de pistolul ce i-a fost arătat, 
sugestiv, de dr. Petru Groza, fostul delegat 
al Ardealului, la Marea Adunare Naţională 
de la Alba lulia, unde s-a votat Unirea. 

Printre susținătorii locot. colonelului 
Gheorghe Arsenescu s-a aflat și bătrânul 
preot profesor iorghist Gheorghe |. Cote- 
nescu, (1886-1965), strălucit reprezentant 
al unui neam de ctitori prea puţin știuți. 
Neamul Coteneștilor, de la nașterea căruia 
s-au împlinit de curând 130 de ani. 

În istorie, cele trei veacuri de continui- 
tate pe linie bărbătească a Coteneștilor, nu 
înseamnă mult. Contează mai mult tăria 
credinței și faptele, indiferent de vremuri. 

La 1781 începea construcția bisericii din 
Cotenești, potrivit inscripției „acest clopot s-a 
făcut cu cheltuiala vătafului loan cu fiii săi, 
Nicolae și Gheorghe, la 1781”. lon 
Cotenescu, vătaful plaiului Dâmboviţa din 
Muscel, o termină după 1790. 

l-a urmat pilda nepotul, preotul lon Cote- 
nescu (1847-1917), hirotonit pe seama pa- 
rohiei Izvoarele-Dâmboviţa, săracă în bise- 
rici. Ostenind din greu, a oferit ofrandă lui 
Dumnezeu alte două biserici de zid, în lo- 
calitățile Izvoarele (1877) și Mânjina (1885). 
După 46 de ani de slujire, preotul moare de 
inimă rea când nemții au confiscat clopotele 
de bronz să le transforme în tunuri. 

Jertfa strămoșilor nu încetează, căci fiul 
său, preotul Gheorghe Cotenescu, născut 
la 6 iulie 1886), avea să continue pilda pri- 
mului ctitor. Dublu licențiat (Teologie și 
Conservator), hirotonit în Muscelul stră- 
moșesc, revine în 1913 acolo unde, în tim- 
pul dregătorului primului Mavrocordat, Ni- 
colae, moșul Neagoe, luzbașa ot Cetăţeni, 
începea spita neamului. Studentul iorghist 
împlinește porunca haretiană, împărțind 
enoriașilor din Stoenești și copiilor acestora 
lumina credinței, în biserică și în școală, 
înființând și conducând cooperative, obşti, 
bănci populare, cămine culturale. Imparte 
cu ei și cozonac și pâine amară. 

Preot militar în întreaga campanie 
(1916-1919), străbate toate teritoriile locuite 
de români, „de la Nistru până la Tisa”, iar de 
acolo, la Budapesta. Pieriseră pe front prie- 
teni, colegi de școală, precum preotul vâl- 
cean Nicolae Armășescu. Ştia bine ce 
înseamnă suferința. Dar și răsplata ce avea 
să vină, vis de generaţii: România Mare. 
Aflase ce se petrecuse acasă: nemții îi 


ocupaseră căminul, îi izgoniseră socrii la o 
colibă în munte, pângăriseră modesta 
bisericuță, devenită grajd, sfinții orbiti de 
sulițe, masa de piatră din altar spartă. 
Ofițerii și trupa Regimentului de „fier' 9 
Vânători (54 de bătălii în avangardă și 
ariergardă), condus de Gheorghe Rasovi- 
ceanu, viitorul general de Corp de Armată 
„A la suite”, sar primii în ajutor. Genero- 
zitatea lor e scrijelită în pisania celei mai 
frumoase biserici de pe Valea Dâmboviţei, 
opera arhitectului Dumitru lonescu-Be- 
rechet. Vrednicul preot plânge de bucurie la 
târnosirea-i, după două decenii de trudă, de 
Părintele Patriarh Nicodem Munteanu, 
însoțit și de orfanul Anton Uncu, talentatul 
său elev de la Câmpulung. La 8 octombrie 
1939, în clipe grele pentru tară — începuse 
deja alt război, Armand Călinescu fusese 
asasinat, refugiații polonezi veneau cu zeci- 
le de mii — i s-a împlinit visul. Printre 
oaspeți, camarazii de odinioară, Generalul 
Gheorghe Rasoviceanu și Pamfil Șeicaru, 
cavaleri ai ordinului „Mihai Viteazul”. 

lubind copiii, era firesc să-i îndrume, un 
sfert de veac, în școli laice și patru semina- 
rii teologice: Câmpulung-Muscel (orfanii de 
război), Curtea de Argeș, Huși, Cernica 
(monahal). Va modela destinele a sute de 
copii ce devin, mulți dintre ei devenind floa- 
rea ortodoxiei românești. De la Părinții 
Patriarhi lustin Moisescu și Teoctist 
Arăpașu la Episcopii Gherasim Cristea și 
Eftimie Luca, până la marii duhovnici ai 
Neamului, mulți cu martiraj în temnitele 
comuniste, precum Sofian Boghiu, Felix 
Dubneac, Roman Braga, loasaf Popa și 
lustin Pârvu. Dar și Nicolae Andreescu, 
preotul din Poienărei, executat în 1959. 

Peste tară nenorocirile curg lant. Româ- 
nia Mare, pentru care luptase cu arma cu- 
vântului, devine Mică. Jertfele de odinioară, 
inutile. Venea o încercare și mai aprigă, 


Campania din Est, mai nimicitoare. În locul 
liniștii sufletești a bătrânului ostaș din arma- 
ta lui Hristos, noile vremuri îi aduc suferințe 
și pierderea statutului de fruntaș al satului, 
după ce fusese martor la evacuarea în forță 
a Paraschivei Răuțoiu, soacra expropriată 
de două ori, în 1945 și 1949. Era „răsplata” 
sprijinului logistic și moral oferit de preotul- 
„bandit” prietenului său, colonelul Gheor- 
ghe Arsenescu, cel care înființase, în fe- 
bruarie 1948, lângă Stoeneşti, primul 
nucleu al mișcării de rezistență anti- 
comunistă „Haiducii Muscelului”, o rezis- 
tentă din care nu aveau cum să lipsească 
preoții și călugării. Cotenescu avea să fie 
condamnat printre primii, cu Sentinta nr. 
478 din 11 mai 1950, împreună, printre altii, 
cu învățătorul lon (lancu) Arnăuţoiu și cu 
starețul Pimen Bărbieru, elevul său de la 
seminarul din Câmpulung. 14 luni de arest 
preventiv la Pitești, la vârful odiosului exper- 
iment al „Reeducării”, l-au transformat într- 
un schelet ambulant, umilit zilnic de mai- 
marii zilei locali. Și totuși, cel veșnic tânăr n-a 
pregetat să organizeze, la București, reuni- 
unea de 50 de ani de la absolvirea 
Seminarului Central. Cântecul de lebădă al 
celui care urma să părăsească peste câţiva 
ani o lume ingrată, la 12 februarie 1965, 
fără să-şi piardă o clipă simţul umorului. Ce 
mai conta acum „saramura penală” la care 
fusese supus (butada-i proprie, menționată 
de alt elev de-al său de la Curtea de Argeș, 
coleg de temniță, venerabilul protopop 
Vasile Chitu), ori dilema în care se aflase în 
noiembrie 1940, forțat să opteze între paro- 
hie și catedră. Replica sa a făcut deliciul 
epocii, Mitropolitul Bartolomeu Anania măr- 
turisindu-mi-o: „Optez pentru parohie, dar 
oftez după catedră”. 

Ca și pe învățătorul-director lancu Ar- 
năuțoiu, elevii săi mult l-au iubit pe-al lor 
Popă Ghiţă. Prea Fericitul Părinte Patriarh 


Teoctist mi-a mărturisit: „Știam despre 
Părintele Gheorghe Cotenescu că, fată de 
ceilalți profesori, depunea un efort deosebit 
ca să ajungă să ne predea și să ne inițieze 
în tainele muzicii. Ne impresiona faptul că 
venea tocmai de la Stoenești-Muscel, unde 
era preot la o biserică al cărei ctitor a și 
devenit, că preda muzica și la Seminarul 
Orfanilor de Război „Patriarhul Miron Cris- 
tea” din Câmpulung Muscel, că fără să simtă 
oboseală, supărare sau enervare, ajungea și 
la Seminarul Monahal Cernica, iar în afară 
de această trudă în „via Domnului” avea 
strânse legături cu elita culturală a vremii, 
purtând o bogată corespondență cu Nicolae 
lorga și prezentând comunicări la Uni- 
versitatea de Vară de la Vălenii de Munte, 
condusă de marele cărturar. Știind toate 
acestea, vedeam, Într-adevăr, în Părintele 
Cotenescu un preot-model, un profesor de 
vocație și un om de mare cultură”. 

Ințeleptul Arhimandrit lustin Pârvu l-a 
considerat „vioara Ortodoxiei românești”, 
iar blândul Arhimandrit Sofian Boghiu mi-a 
făcut, poate, cel mai frumos portret din 
două simple vorbe: „Un om”. 

Intrat pe nedrept într-un con de umbră 
datorită etichetelor simultane de chiabur și 
deținut politică („bandit”, în limbajul vremii), 
preotul profesor Gheorghe |. Cotenescu 
reintră, treptat, în memoria colectivă. Nume 
de stradă, nume de cămin cultural, poate 
chiar și Cetăţean de Onoare post-mortem 
în Stoeneștii lui Mihai Viteazul și Constantin 
Brâncoveanu. In Câmpulung Basarabilor 
Cetăţean de Onoare post-mortem și, să 
sperăm, cu stradă eponimă. Prețuit și 
respectat pe meleagurile strămoșilor săi, va 
veni cu siguranța vremea ca viața și faptele 
să-i fie cinstite și în județul vecin, 
Dâmbovița, acolo unde s-a născut și și-a 
petrecut prima treime a vietii, înaintea 
împărtășirii Sfintei Taine a Preoției. 

Timpul ar trebui să aline rănile trecutu- 
lui. lată, azi la Nucșoara Căminul Cultural 
poarată numele învățătorului lon Arnăuţoiu, 
iar școala gimnazială pe-al locotenentului 
martir Toma Arnăuţoiu. Tată și fiu, alături de 
ceilalti martiri din localitate și din satele din 
preajmă, inclusiv Anton Arnăţuoiu, au nume 
scrijelite în piatra celei de-a doua Cruci 
brâncovenești, sfințită de Inalt Prea Sfinţitul 
Calinic al Argeșului și Muscelului în simbol- 
ica zi de 22 Decembrie 2018 (după cea 
sfințită în 2016, aflată în faţa „Zidului Roșu”, 
de lângă Mausoleul de la Mateiaș dedicat 
eroilor Războiului de Intregire, greaua în- 
cercare din care s-au întors învingători atât 
învățătorul lancu Arnăuţoiu, locotenent în 
rezervă cât și preotul căpitan Gheorghe Co- 
tenescu, ambii decoraţi de Rege și Țară). 

lar „Aripile” cu urcă azi spre cer, înlo- 
cuind statuia tiranului Lenin, impusă de 
ocupant prin cozi de topor locale, indică 
celor ce intră în București, români și străini, 
că ne-am luat cu toții, în fine, portia de liber- 
tate. De azi înainte, măcar! 

Ce-aș putea spune despre marea 
Doamnă a Muscelului, Elena lon Arnăuțoiu, 
această supraviețuitoare din acele timpuri 
dintr-o familie atât de respectată și de greu 
încercată de soartă și de oameni care cu 
greu pot fi numiţi oameni? S-au scris atât 
de multe despre dânsa, începând cu atât de 
zguduitor documentată a nepoatei sale, 
Doamna loana Raluca Voicu Arnăuţoiu. 
Chiar și Doamna Elena lon Arnăuţoiu a avut 
tăria de a aşterne pe hârtie gândurile, dure- 
rile şi, poate, micile bucurii ce i s-au întâm- 
plat mai ales în ultima vreme. Au venit, târ- 
ziu, Doamne, atât de târziu, și cele câteva 
diplome și decoratii, gesturile unei 
recunoştințe ce nu poate, nu are cum să 
înlocuiască în inima Dânsei imensele pier- 
deri suferite: părinți, frați, unchi, nepoti, iar 


ultima, și cu siguranță cea mai grea, pleca- 
rea într-o altă lume a lui Viorel Davidoiu, 
unicul fiu trecut la rândul său prin tot felul 
de încercări, căruia până și dictatorul 
Nicolae Ceaușescu i-a recunoscut, într-un 
final, inteligența și profesionalismul. 

Numeroasele clipe în care mi-a îngăduit 
să-i fiu alături, la evenimente și în casa din 
Dezrobirii, azi Matei Basarab, nu departe 
de casa în care am copilărit, m-au apropiat 
de dânsa cu atât mai mult cu cât mi-a dat 
de înțeles că mi-a cunoscut bunicii, mi-a 
cunoscut mama și că am fi, prin alianţă, 
chiar rude, prin Blidarii de la Pucheni și 
Diaconești de la Malu cu Flori. 

Crescut doar de mamă și de bunicii 
materni, mi-au topit inima informaţiile frag- 
mentare pe care mi le-a oferit voluntar. 
Cum, copil fiind ne-a vizitat casa din 
Câmpulung împreună cu părinții, cum l-a 
văzut și l-a auzit pe preotul Cotenescu vor- 
bind cu tatăl ei în plină stradă, pe 
Bulevardul Pardon, în dreptul magazinului 
pălărierului Măgeanu, ambii ieșiţi cu seche- 
le din temnițele comuniste: „Cum o duci, 
lancule?” „Nu vorbi atât de tare, părinte, ne- 
aude și ne vorbește apoi lumea!” „Și ce-i cu 
asta? Ce-ar putea să ne mai facă ei, 
comuniștii? Stai liniștit, lancule!” De unde 
să știe, sărmanul meu bunic, că doar peste 
câțiva ani învățătorul avea să fie din nou 
arestat și avea să moară în temniță, în 
1962, cu doar trei ani înainte să ne 
părăsească și dânsul? 

Sau despre mama mea, dispărută în 
1990, când încă nu împlinise vârsta de 60 
de ani: a absolvit Liceul de Fete din 
Câmpulung, proiectat de același Dumitru 
lonescu-Berechet, mixtat după ce a luat 
bacalaureatul și transformat ulterior în 
Școala Generală nr. 3, unde am învăţat și 
eu până în clasa a VI-a. M-a luat cu dânsa 


la București, orașul în care m-am născut, ca 
să mă arunce în „groapa cu lei”, printre 
bucureșteni, că ea n-are bani de meditații și 
trebuie să mă descurc singur în viață. Bun 
îndemn, pe care, din păcate, prea puțini 
părinți îl dau copiilor lor, aceștia devenind 
astfel mai slabi, mai putin dornici să perfor- 
meze, să reușească în viață. 

„A venit la mine acasă împreună cu 
(Marga) Reta Diaconescu, verișoara mea. 
Era colegă de clasă cu verișoară-mea (în 
clasa a IV-a. Cele două fete erau prietene. 
Au venit împreună la mine aici. Coca era 
înaltă, grăsuță, cu păr ondulat, negru. Se- 
măna foarte bine cu preotul Cotenescu, 
vorbea tare, era independentă, volubilă, 
prietenă cu colegele, cu gura mare. Invăţa 
bine și îi plăcea să se îmbrace popular, dar 
și elegant, ca la oraș”. 

M-a onorat invitația, în 2013, la ceremo- 
nia din parcul Ştefănescu, prilej cu care 
autoritățile locale i-au acordat bunicului, prin 
intermediul meu, diploma de Cetăţenie de 
Onoare post-mortem. 

Bunul Dumnezeu să Vă dea sănătate și 
putere ca să duceti mai departe, cu demni- 
tatea care Vă caracterizează, stindardul 
luptei inegale pe care au dus-o până la 
capăt, conform jurământului compus de 
colonelul Arsenescu, pentru Neam, Țară, 
Biserică și Rege, atât părinţii, fraţii, rudele, 
adevărații prieteni, cât și Dumneavoastră, 
susținută, pe rând, de oameni adevăraţi 
precum Marinica Chirca, cea despre care 
afirmaţi răspicat că e cea care v-a ajutat cel 
mai mult fraţii sau de Marioara Vasilescu, 
din Stoenești, care vă ajuta să vă faceți 
norma în perioada întermnițării, de sotul 
profesor, de fiul inginer veterinar, de nepoa- 
ta de care sunteți atât de mândră că 
lucrează într-o mare firmă americană - 
americanii care, vorba lui Constantin Ar- 


getoianu, „dacă vroiau să vină, ar fi ajung 
până acum și cu roaba!, mort și el în 
închisoare, la 84 de ani — și de strănepoata 
studentă la Arhitectură, la Londra, adică în 
„lumea liberă”, pe care o visam cu totii 
înainte de Decembrie 1989, ajutaţi de cre- 
dinta în Dumnezeu și de adevărurile alină- 
toare venite prin eter, mijlocite de crainicii 
de la „Europa Liberă”, „Vocea Americii”, 
„B.B.C.” și „Radio Luxembourg”. 

La Mulţi Ani, frumoasă și atât de senină 
Doamnă Elena lon Arnăutoiu! Și vă rog 
mult, mult de tot, când rămâneți singură 
într-o casă atât de mare și azi, vai, atât de 
goală, să nu mai plângeti. Ei toţi, toți cei 
care nu mai sunt alături, vă veghează, sun- 
teti sub paza lor și vă sunt alături. 

lar acolo sus, într-o lume mai bună, 
poate că învățătorul lancu Arnăţoiu stă în 
continuare de vorbă cu preotul Gheorghe |. 
Cotenescu, sporovăind într-una și glumind, 
despre Măgeanu și Tudor Mușatescu, des- 
pre viată, despre tinereţile activităţilor lor 
comune, în cercurile didactice și religioase 
ale timpului, despre copiii lor și, neapărat, 
despre „pârdalnica” politică (bunicul a fost 
toată viața fidel lui Nicolae lorga și minus- 
culului său Partid Nationalist Democrat, 
ajungând chiar deputat de Muscel, în timp 
ce țărănistul lancu Arnăuţoiu, cum mărtu- 
risiti, de voie, de nevoie, dar cu „voie” de la 
lon Mihalache, a trecut pe la toate partidele 
ajunse la guvernare ca să poată ridica școli 
în TOATE satele comunei Nucșoara și de 
pe valea Râului Doamnei). 

Bunul Dumnezeu să-i așeze pe toti în 
ceata îngerilor și să-i ducă în loc cu lumină 
veșnică, departe, departe, de întunericul 
temnitelor Imperiului Răului. 

COMEMORĂRI 


70 de ani de la arestarea primului partizan în Muscel 


Un martir câmpulungean, colonelul 
Gheorghe Arsenescu, onorat de armată 


„Începutul sfârşitului. 1949”, cel de-al 
treilea episod din ciclul de conferințe dedi- 
cate mișcării anticomuniste din fostul judet 
Muscel (inițiat în mai 2018), organizat la 
Câmpulung Muscel în ziua de 19 martie 
2019, când s-au împlinit 70 de ani de la 
arestarea primului partizan care a actionat 
în zonă - studentul țărănist dâmboviţean 
Traian Marinescu, zis Geagu, aghiotantul 
colonelului Arsenescu. Conferinţă încheiată 
cu semnarea în majoritate a unei Moţiuni. 

Documentul va fi înaintat Primăriei și 
Consiliului Local Câmpulung, în speranța 
că cele opt obiective ale acestui an come- 
morativ vor fi însușite de autorități și puse 
în practică: 

- Confecţionare și remontare plăcuțe 
semnalizatoare pe strada „Haiducii Mus- 
celului”, dispărute din 2013 

— Actuala tramă stradală să includă 
străzile: Locotenent-colonel Martir Gheor- 
ghe Arsenescu, Inginer Martir Nicolae Va- 
silescu-Colorado, Contesa Livia Dymsza 
Maiorescu și Mareșal Eduard Rydz-Smigly 

- Infințarea în cadrul Muzeului 
Municipal a unei săli dedicate rezistenței 
armate anticomuniste din județul Muscel 

- Cetăţenie de onoare pentru doamna 
Elena lon, născută Arnăuţoiu, care împli- 
neşte 100 de ani (decorată de Președintele 
lohannis în 2016) 


Ki MEMORIA 


— Cetătenie de onoare post-mortem 
pentru locotenent-colonelul martir Gheor- 
ghe Arsenescu 

— Cetăţenie de onoare post-mortem 
pentru inginerul martir Nicolae Vasilescu 
Colorado 

— Cetăţenie de onoare post-mortem 
pentru contesa Livia Dymsza Maiorescu 

- Monument în Piaţa Centrală (latura 
dinspre Muzeul Municipal) dedicat locote- 
nent colonelului martir Gheorghe Arsenes- 
cu (executat în 1962) și celorlalte trei per- 
soane executate anterior, în 1950 și 1952. 


„Adevărata istorie a tării noastre îl 
plasează pe locotenent-colonelul Gheor- 
ghe Arsenescu în grupul select al ofițerilor 
superiori ai fostei Armate Române cu rol 
primordial în rezistența armată anticomu- 
nistă din România, cu nimic mai prejos de 
militari de elită din tări precum Lituania și 
Polonia, căzute sub nefasta Cortină de 
Fier. Gheorghe Arsenescu, câmpulungea- 
nul cu care ne mândrim, a fost un ofițer de 
carieră de o vitejie rar întâlnită, cu o putere 
de muncă prodigioasă. De la el nu ne-au 
rămas cărti ca să fie inclus, poate, în istoria 
literaturii. Doar faptele, pentru care 
«Păunașul codrilor», cum era supranumit 
în Muscel, a rămas mult timp doar în gân- 

Col. Gheorghe Arsenescu (1907-1962) 


durile contemporanilor, căci doar gândurile 
mai rămăseseră libere, cât de cât, în timpul 
regimului comunist”, a punctat Radu 
Petrescu Muscel, co-organizator. 

In cadrul evenimentului au fost prezen- 
tate comunicări științifice deosebit de 
interesante și câteva filme de scurt metraj: 

- Trailere despre Rezistenţa armată 
anticomunistă din Lituania („Fraţii din 
păduri” / „Forests Brothers”) și Polonia 
(„Neînfrântii / „The Unconquered”) 

- Prof. lon Ștefan, director Şcoala 
Gimnazială „Nicolae Simonide”, Pitești — 
„Colonelul martir Gheorghe Arsenescu” 

- Radu Petrescu-Muscel, publicist, 
București — „Inceputul sfârșitului. 1949” (cu 
fotografii și hărţi); „Maiorul Nicolae Dabija, 
eroul-martir al Ţării Motilor” 

- Paula Romanescu, profesoară de 
limba franceză, București — Florilegiu de 
poezie carcerală 


— Liviu Țăranu, cercetător CNSAS, Bu- 
curești — „Vasile Motrescu. Fișă biografică” 

- Cosmin Budeancă, cercetător IIC- 
CMER, București — „Organizaţia anticomu- 
nistă «Liga Naţională Creștină» (Garda 
Albă), între istorie și memorie. Leonida 
Bodiu. Bistriţa Năsăud” 

- lleana Mateescu, profesoară, Dro- 
beta Turnu-Severin - „4 tineri...”; Nicolae 
Ciurică, „ultimul partizan”; Colonelul loan 
Ută și organizaţia sa din Munţii Banatului” 

Dezbaterea s-a bucurat de o prezență 
semnificativă: Octav Bjoza - președinte 
AFDPR, subsecretar de Stat; dr. Corneliu 
Zeană — președinte AUPRCR; Sergiu 
Rizescu — vicepreședinte AFDPR, preșe- 
dinte Filiala Argeș; prof. Ilie Popa - 
președinte Fundaţia Culturală „Memoria” 
Filiala Argeș; P.C. Păr. Protopop Petre 
Moşoianu și P.C. Pr. colonel Gheorghe 
Nicolescu (confesor Garnizoană). 

Dintre mesajele de salut primite din 
partea Academiei Române, Academiei 
Oamenilor de știință din România, In- 
stitutului de Investigare a Crimelor Co- 
munismului și Memoria Exilului Românesc, 
și a Fundaţiei Academia Civică, publicăm 
mesajul trimis de Arvydas Pocius, Am- 
basadorul Republicii Lituania: 


Doamnelor și Domnilor, 

Distinși oaspeți, 

Vă rog să îmi permiteti să salut 
deschiderea Conferinței Naţionale „Rezis- 
tenta armată anticomunistă musceleană. 
Gheorghe Arsenescu și oamenii săi. 
Episodul III: Inceputul sfârșitului (1949), 
organizată la Primăria Câmpulung Muscel 
de Centrul de Cercetări Istorice „Preot 
Gheorghe |. Cotenescu”, condus de Dl. 
Radu Petrescu-Muscel. 

Sunt ferm convins că Românii pot 

înțelege spiritul și mentalitatea lituanienilor 
pentru că ambele naţiuni au suferit în tim- 
pul regimului comunist. Prima ocupație 
sovietică (1940-1941) a condus la crearea 
unei mișcări de rezistență iar partizanii litu- 
anieni au început să acţioneze în 1944- 
1945 (la începutul celei de-a doua ocu- 
pații) pe întreg teritorul Lituaniei. In istoria 
Lituaniei, ei sunt cunoscuţi pentru vecie ca 
„Fraţii din pădure”. In timp, grupurile de 
luptători pentru libertate s-au structurat mai 
bine și, în final, în 1949, în februarie, s-au 
centralizat în Uniunea  Luptătorilor 
Lituanieni pentru Libertate, sub conduce- 
rea Generalului Jonas Zemaitis, nume de 
cod Vytautas. Pentru a-i onora memoria, 
Parlamentului Lituaniei a proclamat anul 
2019 Anul Generalului Jonas Zemaitis, 
Președintele Uniunii Luptătorilor Lituanieni 
pentru Libertate și Președinte al Lituaniei, 
fiind recunoscut postum în martie 2009. 

Dragi oaspeţi, 

A fost o luptă îndelungată și dramatică. 
Alături de mișcarea de rezistenţă antisovi- 
etică, activ organizată din 1944 până în 
1953, și care număra peste 30.00 de luptă- 
tori înarmaţi, unul din trei locuitori ai 
Lituaniei a cunoscut ororile regimului 
comunist, unul din trei deținuți a murit din 
cauza torturii sau înfometării, peste 
400.000 de oameni au părăsit tara 
înspăimântați de ceea ce se petrecea în 
jurul lor și una din două familii din tară a 
fost, într- fel sau altul, afectată de teroarea 
comunistă. Referindu-ne la cifre, în perioa- 
da 1940- 1953, în timpul ocupatiilor sovieti- 
ce și naziste, Lituania a pierdut peste 16% 
din populaţie: 

- 20.000 de luptători pentru libertate și 
susținătorii lor uciși 

- 120.000 de Lituanieni deportați în Si- 
beria și în Nordul îndepărtat 


- 140.000 de Lituanieni închiși în lagă- 
rele de muncă din sistemul Gulag-ului 

- 200.000 de evrei lituanieni uciși. 

Prieteni, 

Lituania, la fel ca în cazul României, a 
fost creată de generaţii de cetățeni de 
diferite naționalități, confesiuni și grupuri 
sociale preocupate, proactive și iubitoare 
de libertate. Aceștia sunt eroii țărilor noas- 
tre și datoria noatră morală este să ne 
aducem aminte de ei și să transmitem 
generaţiilor viitoare datele istorice despre 
patrioții noștri. 

Fără îndoială, unul din cei mai renumiţi 
lideri ai partizanilor lituanieni și simbol al 
rezistenței armate  anti-sovietice din 
Lituania este Adolfas Ramanauskas (nume 
de cod Vanagas). Născut în S.U.A., el s-a 
mutat de mic copil în Lituania străbună. 
Membru al rezistenței anti-sovietice de la 
declanșarea războiului, el a avansat de la 
lider de pluton la nivelul conducerii su- 
preme a Luptătorilor pentru Libertate din 
Lituania. Adolfas Ramauskas-Vanagas și-a 
imaginat Lituania ca o republică democra- 
tă, în care să existe alegeri libere pentru 
Parlament și drepturi egale pentru toti 
cetățenii. Totuși, trădat în 1956, el a fost 
arestat, torturat și executat ulterior de 
K.G.B., în 1957. După ce Lituania și-a 
recâștigat independenţa în 1990, Adolfas 
Ramauskas-Vanagas a fost decorat pos- 
tum cu Ordinul Crucii lui Vytis (distincţie 
prezidențială lituaniană conferită pentru 
apărarea eroică a libertăţii și indepen- 
denței Lituaniei). Rămășițele lui pă- 
mântești au fost decoperite abia în 2018 și 
Parlamentul Republicii Lituania a declarat 
2018 Anul lui Adolfas Ramauskas-Va- 
nagas. Ceremonia funerară naţională a 
fost organizată la Vilnius în perioada 5-6 
octombrie 2018. 


Unul dintre planificatorii rezistenţei anti- 
sovietice a fost Juozas Luksadaumantas. 
EI a fost unul dintre cei mai importanți lup- 
tători partizani din Lituania și de asemenea 
numărul unu pe lista celor mai căutate per- 
soane din Uniunea Sovietică. In acea 
perioadă, el a trecut în secret frontiera 
Uniunii Sovietice și a mers de două ori în 
Europa de Vest pentru a obține sprijin din 
partea factorilor externi. In timpul șederii 
sale în Occident, Luksa a fost antrenat de 
C.I.A. El a rămas în străinătate timp de trei 
ani și jumătate, căutând susținere pentru 
lupta clandestină din Lituania, ținând legă- 
tura cu Comitetul Suprem pentru Elibe- 
rarea Lituaniei. Totuși, după ce s-a întors 
în Lituania, sărind noaptea cu parașuta, 
lupta lui pentru libertatea Lituaniei a fost 
întreruptă după ce a fost trădat de un 
colaborator local, murind în 1951. 

Per total, peste 100.000 de oameni au 
fost încadrați în Mișcarea Luptătorilor pen- 
tru Libertate în Lituania în timpul acestor 
10 ani de ocupaţie brutală. Vă rog să-mi 
dați voie să subliniez faptul că ultimul lup- 
tător pentru libertate în Lituania a fost ucis 
abia în 1965! 

Dragi oaspeți, 

Numai o naţiune care a supraviețuit re- 
gimului comunist, represiunilor politice, de- 
portărilor în masă și torturilor poate înte- 
lege adevărata valoare a libertăţii și inde- 
pendentei. Astăzi, Lituania și România sunt 
parte integrantă a familiei Uniunii Europene 
și N.A.T.O., împărtășim aceleași valori și 
aspirații, iar înțelegerea reciprocă a trecutu- 
lui va contribui la progresul țărilor noastre. 

Vă mulțumesc! 

Arvydas Pocius Ambasadorul 
Republicii Lituania 19.03.2019 


Evenimentul a fost marcat de două 
situații contrastante: lipsa totală a autorită- 
ților (primar, viceprimar, consilieri locali), 
contrabalansată de prezenta vănătorilor de 
munte și a preotului de garnizoană, care a 
oficiat un scurt serviciu religios, dedicat în 
primul rând celor patru persoane execu- 
tate: Traian (Marinescu, zis Geagu - 
1950), loan (Dumitrache - 1952), Nicolae 
(Mihăilescu, 1952) și Gheorghe (Arse- 
nescu, 1962), ultimii trei fără morminte la 
care să poată fi măcar pomeniti. Nume in- 
trate de azi în veșnicie, alăturându-se ast- 
fel, simbolic, sutelor de mii de martiri 
înregistrați pe răbojul crimelor comunismu- 
lui în România „democrată”. In condiţiile în 
care orașul „revoluționar” Câmpulung Mus- 
cel, la 30 de ani de la aparenta cădere a 
comunismului, continuă să rămână fără un 
monument distinct, dedicat rezistenţei 
armate anticomuniste din oraș și împreju- 
rimi. 

La final, dl. Radu Petrescu-Muscel, în 
calitate de vicepreședinte al Asociaţiei 
Naţionale Cultul Eroilor „Regina Maria” 
(Filiala București), a anunțat asistența — în 
avanpremieră — că va propune, cu prilejul 
ceremoniei acordării Premiilor A.N.C.E.R.M. 
pe anul 2018 la Muzeul Naţional Militar 
„Regele Ferdinand !” din București, extin- 
derea premiilor pe care A.N.C.E.R.M. le 
oferă cu un altul, care va purta numele 
bunicului său matern, Preotul căpitan 
Gheorghe |. Cotenescu, în valoare de 250 
Euro. Premiul va fi acordat celei mai valo- 
roase lucrări despre preoții militari români 
(ofițeri) din prima și din cea de-a doua con- 
flagrație mondială. In acest scop, din juriul 
competiției va face parte și reprezentantul 
autorizat al Secţiei Asistenţă Religioasă 
din cadrul Ministerului Apărării Naţionale. 

Radu Petrescu-Muscel 

Biblioteca Memoria 


Nicolae-Șerban Tanașoca 
Credincioși nouă înșine. Atitudini, evocări, mărturisiri, 
Editura Enciclopedică București, 2018. 


A contribuit substanţial la editarea izvoarelor bizantine 
ale istoriei românilor, a publicat în volume și periodice 
științifice și culturale românești și străine, studii, articole, 
recenzii critice privind cultura clasica greco-romană, litera- 
tura bizantină, istoria relaţiilor româno-bizantine, istoria 
romanităţii balcanice (în special istoria statului Asăneștilor 
și istoria aromânilor), istoria României moderne, istoria 
studiilor balcanice. 

Pentru comenzi tel. 0371.332.838. 


Rui JB Soares 

Al doisprezecelea Colocviu interdisciplinar 
despre proverbe, AIP Portugalia. 

Din Sumar: In honorem Micaela Ghiţescu. 


Doina Cernica, Maria Toacă 
Dulce-Amar de Bucovina, 
Editura Mușatinii, Suceava. 


Cartea continuă și completează vorbind tot despre 
Bucovina, văzută în istoria sa, trăită împreună și despărțit, 
trăită și povestită românește, amintită, mărturisită și visată 
în lacrimi de durere și bucurii, în zâmbetele pline de ama- 
rul tristetii și de dulceata speranței. Cartea este un buchet 
de trandafiri adus de două ziariste prietene la sărbătoarea 
împlinirii unui Centenar de Marea Unire, de la visul nestins 
al Reîntregirii Neamului. 

Pentru comenzi: tel. 0230.523.640. 


Scran 


A 


Nicolas 


TANASO( 


CREDINCIOȘI 
NOUA INSINE 


Dhina Cranica ! Marta Toacă 


Dulce de Suceava 
Amar de Cernăuţi 

SFÂNTA TREIME 
ÎN 
VIAŢA NOASTRĂ 


Pe De base Dara 


Ruxandra Cesereanu 

Călătorie spre centrul infernului. Memorialistica și lite- 
ratura închisorilor și lagărelor comuniste. 

Ediţia a II-a, Editura Manuscris, Pitești, 2018. 


„Studiul Ruxandrei Cesereanu este excepțional și în 
măsura în care nu ține seama de această stare de spirit, 
propunându-și, dimpotrivă, să-și considere cititorii în- 
sufleţiți de dorința de a afla și înțelege ce s-a petrecut cu 
ei și ai lor timp de o jumătate de veac. Rămâne să sperăm 
că, luând-o drept ghid, mulţi se vor avânta pe tărâmul 
infernal până în centrul căruia a explorat cu rigoare, pasiu- 
ne și inteligență Ruxandra Cesereanu.“ 

Monica Lovinescu (1999). 

Pentru comenzi, Ed. Manuscris: 0774.651.257. 


Daniela Sitar-Tăut, Maria Alina Dorle (coord.) 
Literatura închisorilor Diasporă - Disidenţă. 
Comunicări prezentate în cadrul Colocviilor 
Internaţionale Interdisciplinare „Nicolae Steinhardt“, 
ediția a III-a, 8-9 iunie 2018, 

Editura Actaeon Books, 2018, Baia Mare. 


Preot Cătălin Ilie 
Sfânta Treime în viaţa noastră 
Editura Filocalia, Roman, 2018. 


loan Dură 

File de istorie bisericească 

Editura Magic Print, Onești, 2018. 

Pr. Prof. Dr. loan Dură a fost decorat de Președintele 
României Klaus Johannis cu Ordinul Naţional de Merit 
pentru „Serviciul Credincios“ în grad de Cavales (9 martie 
2018). Hirotonit preot pe 7 decembrie 1980 pentru parohia 
Sf. Grigorie Teologul din Țările de Jos, pe care a înființat-o 
și unde slujește neântrerupt de 37 de ani; fondator-ctitor al 
parohiei Nașterea Maicii Domnului din Antwerpen unde a 
slujit 20 de ani; fondator-ctitor al tuturor parohiilor din 
Țările de Jos și a 8 parohii din Belgia Flamandă și încă 
două în Valonia. 

Pentru comenzi: 0234.319.810. 

„Catalogul“ celor uciși 
în temniţele comuniste 


IONESCU Mihai Șt., n. 8 febr. 1929, 
București, muncitor; d. 21 oct. 1952, 
Poarta Albă 

IONESCU Mihail, din Craiova, electri- 
cian, 22 ani; d. 9 oct. 1947, Aiud 

IONESCU Mircea |., n. 26 dec. 1894, 
București, funcţionar; ar. 3 mart. 1948, 
cond. 15 ani m.s. pt. „complot subversiv” 
(lotul Popp-Bujoiu); d. 21 iun. 1954, Aiud 

IONESCU Miron, slt.; d. 5 oct. 1944, 
Ploiești, împ.sold.sov. 

IONESCU Neculae, n. 1926, 
Constanța, tâmplar; d. 3 sept. 1951, 
Văcărești 

IONESCU Nicolae, Ciorani (Prahova), 
muncitor, 48 ani; d. 13 apr. 1947, Ploiești 

IONESCU Nicolae, n. 15 mart. 189%, 
Buzău; d. 30 nov. 1957, Văcărești 

IONESCU Nicolae, n. 20 febr. 1906, 
Măstăcăni(Galaţi), d. 10 apr. 1963, 
Văcărești 

IONESCU Nicolae , n. 27 apr. 1920, 
Urziceni (Ialomita), țăran; d. 17 febr. 1952, 
Cernavodă 

IONESCU Nicolae Gh., n. 17 ian. 
1905, Bârlad, muncitor; d. 6 sept. 1952, 
Poarta Albă 

IONESCU Nicolae V., n. 18 sept. 1932, 
Dealul Feleacului (Cluj), preot călugăr; ar. 
1 dec. 1958, cond. 7 ani î.c. pt. „tentativă 
de trecere frauduloasă a frontirei”; d. 21 
ian. 1961, Spit. Tulcea 


IONESCU Niculae, n. 1906, Preajba 
(Teleorman), referent; d. 28 aug. 1952, 
Văcărești 

IONESCU Paraschiv M., n. 4 sept. 
1899, Olt, muncitor; ar. 15 aug. 1952; d. 17 
ian. 1953, Colonia 5 Culme 

IONESCU Partenie, n. 12 mai 1907, 
Sânnicolau Mare (Timiș), țăran; ar. 1951; 
d. 22 sept. 1952, Poarta Albă 

IONESCU Pascu, n. 1883, Ploiești, 
referent; d. 12 mai 1953, Văcărești 

IONESCU Pavel P., n. 3 iul. 1897, 
Caracal (Olt), moșier; d. 12 dec. 1960, 
detenție 

IONESCU Petre, din Ploiești; d. 10 dec. 
1945, împ.sold.sov. 

IONESCU Petre, n. 1882, Scornicești 
(Olt), tăran; d. 21 febr. 1953, Caransebeș 

IONESCU Petre P. (zis Tache lonescu), 
n. 24 mart. 1881, Roești (Vâlcea), țăran; 
ar. 8 mai 1952; d. 9 oct. 1952, Jilava, în 
anchetă 

IONESCU Petre T., n. 20 mai 1888, 
Turnu Măgurele, țăran; ar. 1951; d. 28 
sept. 1952, Galeș (Poarta Albă) 

IONESCU Radu, n. 1913, Slatina, 
mecanic; d. 6 oct. 1947, Caransebeş 

IONESCU Radu C., n. 26 oct. 189%, 
Constanţa, magistrat; ar. 3 mai 1945; d. 7 
mar. 1946, Jilava, în anchetă 

IONESCU Radu M., n. 24 febr. 1916, 
Bălteni (Argeș), functionar; ar. 9 iun. 1948, 

cond. m.s.v. pentru crimă de război; 14 iul. 
1951, Aiud 

IONESCU Sava, n. 17 iun. 1887, 
Dedulești (Brăila); d. 13 oct. 1957, Poarta 
Albă 

IONESCU Scarlat, n. 8 oct. 1903, 
Mărcești (Dâmboviţa); d. 15 febr. 1961, 
Văcărești 

IONESCU Simion C., n. 3 febr. 1886, 
Priseaca (Olt), fost comisar; ar. 8 iul. 1948, 
cond. 12 ani t.g. pentru „activitate contra 
clasei muncitoare“;d. 24 iul. 1959, Făgăraș 

IONESCU Sterian, n. 8 febr. 1892, 
București; d. 27 iun. 1959, Văcărești 

IONESCU Ștefan, n. 21 dec. 1924, 
Dărăbani (Botoșani), învățător; ar. 25 oct. 
1948, cond. 10 mart. 1949; d. 20 mai 1950, 
Aiud 

IONESCU Ștefan B., student; d. 29 
dec. 1944, Constanţa, împ.sold.sov. 

IONESCU Ștefan l., n. 21 aug. 1888, 
Tătulești (Olt), fost ofițer; ar. 15 aug. 1959, 
cond 12 ani t.g. pentru „uneltire contra 
ordinii sociale“; d. 16 mart. 1960, Gherla 

IONESCU THEODOR T., n. 17 iunie 
1884, Alexandria, general; cond. în contu- 
macie; d. 1954, în clandestinitate 

IONESCU Traian, din Ploiești, lăcătuș; 
d. 16 dec. 1945; Ploiești, împ.sold.sov. 

IONESCU Trică, n. 29 iun. 1876, Lup- 
șani (Călărași), țăran; d. 25 febr. 1953, Dej 

IONESCU Tudor, n. 1927, București, 
dulgher; d. 21 iun. 1947, Văcărești 

IONESCU Vasile, n. 6 iul. 1885, 
București; d. 28 ian. 1961, Văcărești 

IONESCU Vasile, n. 9 iun. 1895, 
Boldești (Prahova), pensionar; d. 8 febr. 
1961, Poarta Albă 

IONESCU Victor, n. 6 mart. 1922, 
Drăgășani (Vâlcea), fost ofiter SSI; ar. 
1952; d. 9 febr. 1953, Cernavodă 

IONESCU Victor l., n. 18 sept. 1904, 


lași, funcționar; ar. 27 ian. 1951; d. 16 apr. 
1952, Făgăraş 

IONESCU GRUIA Nicolae, n. 15 febr. 
1902, București, avocat, fost ministru, prof. 
univ.; ar. 26 apr. 1950, cond. adm. 24 luni, 
majorată cu 60 luni; d. 2 sept. 1953, Sighet 

IONESI Ilie, n. 17 iul. 1904, Frătăutii Vechi 
(Suceava); d. 17 iulie 1959, Poarta Albă 

IO(A)NETE, din Poșaga (Alba), preot 
ortodox; d. 19 iul. 1957, Poșaga, ucis în 
luptă cu Securitatea 

IONICA Constantin, n. 18 dec. 1921, 
Scăești (Dolj), comerciant; d. 30 ian. 1949, 
Văcărești 

IONICA Ștefan, n. 1 sept. 1913, 
Castrele Traiane (Dolj), zidar; ar. 1951; d. 
4 ian. 1953, Colonia 5 Culme 

IONICI Aristotei Gh., n. 12 dec. 1904, 
Bălănești (Gorj), țăran; ar. 25 iun. 1959; d. 
23 dec. 1959, Craiova, în anchetă 

IONICIOIU Gheorghe V. (zis Tică), n. 
14 oct. 1890, Târgu Jiu, subofițer; ar. 4 iul. 
1959, cond. adm. 36 luni; d. 1 iul. 1961, 
Periprava _ 

IONIȚĂ Alexandru , n. 1886, Ogrezeni 
(Giurgiu), mecanic; d. 17 apr. 1952, Vărești 

IONIȚA Cristache, n. 1893; ar. 1951; d. 
19 ian. 1953, Poarta Albă 

IONIȚĂ Gheorghe, n. 18867, Valea 
Mărului (Argeș), țăran; d. 1 iul. 1961, Galaţi 

IONIȚĂ llie Șt., n. 15 oct. 1903, Preajba 
de Jos (Dolj), țăran; d. 16 mart. 1957, 
Făgăraș | 

IONIȚĂ loan, din Buzău, brutar, 36 ani; 
d. 13 iun. 1947, Ploiești 

IONIȚĂ Lixandru, n. 18 mart. 1931, 
Corbeanca (Ilfov); d. 15 sept. 1958 

IONIȚĂ Nicolae Gh., n. 29 ian. 1940, 
URSS, muncitor; ar. 9 aug. 1958, cond. 8 
ani pt. „trecere frauduloasă a frontierei”; d. 
4 dec. 1958, Timișoara 

IONIȚĂ Niculae N., n. 14 mart. 1906, 


Berevoiești (Argeș); ar. 1951; d. 7 ian. 
1953, Poarta Albă 

IONIȚĂ Petre S., n. 17 apr. 1890, 
Dăeni (Tulcea), comisar, ar. 27 iul. 1948, 
cond. 15 ani t.g.; d. 6 nov. 1959, Făgăraș 

IONIȚĂ Vasile, soldat; d. 31 aug. 1944, 
Târgoviște, împ.sold.sov. 

IONIȚĂ Vasile P., n. 10 oct. 1912, 
București, țăran; d. 1952; d. 14 ian. 1952, 
Colonia 5 Culme 

IORDACHE Andrei, n. 1913, țăran; d. 
25 aug. 1954, Văcărești 

IORDACHE Constantin |., n. 18 mart. 
1903, Parava (Bacău), țăran; ar. 15 oct. 
1959, cond. 5 ani î.c. pt. „uneltire contra 
ordinii sociale”; d. 1 mart. 1962, Botoșani 

IORDACHE Florea, 36 ani; d. 9 mart. 
1948, Galati 

IORDACHE Gheorghe, n. 10 mai 1920, 
Negoiești (Prahova), muncitor; d. 17 sept. 
1947, Văcărești 

IORDACHE Gheorghe l., n. 28 febr. 
1893, Ivești (Vaslui), tâplar; ar. 16 aug. 
1949, cond. 5 ani î.c. pt. „uneltire contra 
ordinii sociale”; d. 26 ian. 1951, Galaţi 

IORDACHE Grigore, d. 15 oct. 1944, 
Pădureni (Suceava), împ.sold.sov. 

IORDACHE lon, din Bârlogu (Argeș), 
33 ani; d. 1 febr. 1947, Văcărești 

IORDACHE Iordache Gh., n. 17 nov. 
1896, Pașcani (lași), funcţionar, ar. 8 iul. 
1961, cond. 3 ani î.c. pt. „uneltire contra 
ordinii sociale”; d. 5 febr. 1962, lași 

IORDACHE Manole, d. 11 nov. 1950, 
Galaţi, ucis de Securitate 

IORDACHE Maria (Maica Mihaela), n. 
14 nov. 1914, Nicorești (Galaţi), călugăriță la 
Mănăstirea Vladimirești; ar. 30 mart. 1953, 
cond. 24 ani m.s. pt „uneltire contra ordinii 
sociale”; d. 20 apr. 1963, Miercurea Ciuc 

IORDACHE Marin, n. 1894, Isaccea 
(Tulcea), țăran; d. 4 nov. 1944, împ. sold. sov. 


IORDACHE Nicolae, din  Ștorile 
(Prahova), muncitor, 55 ani; d. 21 febr. 
1947, Ploiești 

IORDACHE Nicolae, din Telega 
(Prahova), muncitor, 35 ani; d. 9 febr. 
1947, Ploiești 

IORDACHE Paul N., n. 17 ian. 1917, 
Brăila, funcționar; ar. 23 apr. 1958, cond. 
22 ani ms. pt. „uneltire contra ordinii 
sociale”; d. 31 mart. 1960, Aiud 

IORDACHE Șerban, n. 1864, Teiu 
(Argeș), moșier; ar. 8 mart. 1949; d. 18 
mart. 1949, în anchetă 

IORDACHI Marin, n. 17 iun. 1884, 
Fermele de Sus (Argeș), țăran; ar. 1952, 
cond. 3 luni î.c.; d. 18 ian. 1953, Galaţi 

IORDAN Elena, țărancă; dec. 18 febr. 
1953, Albești (Teleorman), ucisă de 
Securitate 

IORDAN lancu, din Dobrogea; dec. 10 
sept. 1944 

IORDAN loana, din Teleorman; dec. 10 
sept. 1944, Strâmbeni (Argeș) 

IORDAN Ristea P. (zis Iordache), n. 16 
nov. 1899, Craiova, tâmplar; ar. 26 iun. 
1959, cond. adm. 24 luni; dec. 29 sept. 
1960, Craiova 

IORDAN Ștefan l., n. 13 mart. 1898, 
București, comisar; ar. 26 iun. 1952, cond. 
adm. 24 luni; dec. 27 sept. 1954, Făgăraș 

IORDACHESCU Constantin C., n. 1 
apr. 1893, Rovinari (Gorj), general; ar. 13 
aug. 1950; dec. 18 nov. 1950, Jilava, în 
anchetă _ 

IORDACHESCU Constantin D., n. 10 
oct. 1890, Pașcani (lași), fost ofițer; ar. 4 
iul. 1959, cond. 14 ani t.g. pt. „uneltire con- 
tra clasei muncitoare“; dec. 6 mart. 1961, 
Gherla | 

IORDACHESCU Costache, n., 5 dec. 
1915, Perșinari (Dâmboviţa), zidar; dec. 5 
sept. 1947, Văcărești 

IORDĂCHESCU Paul L., n. 17 febr. 
1924, Sadoveni (Botoșani), profesor; ar. 23 
iun. 1948, cond. 10 ani m.s. pt. „înaltă tră- 
dare și uneltire contra ordinii sociale“; dec. 
11 febr. 1950, Aiud 

IORDĂCHESCU Zaharia |., n. 27 apr. 
1888, București, medic; ar. 16 aug. 1952; 
dec. 1 dec. 1952, Capu Midia 

IORDANESCU Nicolae V, n. 15 oct. 
1915, Tecuci (Galaţi), antrenor fotbal; ar. 
24 nov. 1951; dec. 7 ian. 1952, Făgăraș 

IORGA Constantin, din Prahova, mun- 
citor, 23 ani; dec. 30 apr. 1947, Văcărești 

IORGA Crăciun, n. 1901, cizmar; dec. 
11 mai 1947, Văcărești 

IORGA Dumitru, din Ciuperceni (Gorj), 
țăran; dec. 4 iulie 1950, Ciuperceni, împuș- 
cat în timpul revoltei împotriva colectivizării 

IORGU Mirea, din Insurăţei (Brăila), 
țăran, 19 ani; dec. 27 iun. 1947, Brăila 

IORGULESCU lon l., n. 9 sept. 1894, 
Bălțați (Mehedinţi), preot ortodox; ar. 4 oct. 
1959, cond. 10 ani î.c. pt. „uneltire contra 
ordinii sociale”; dec. 27 nov. 1960, Gherla 

IOSAFAT, stareț la Schitul Pahomie 
Căpătână; ar. 1987; în anchetă 

IOSIF Ecaterina, n. 1887, Gherla (Cluj), 
avocat; dec. 21 nov. 1952, Văcărești 

IOSIF Gheorghe l., n. 7 febr. 1938, 
Tărtășești (Dâmbovita), militar; ar. 3 ian. 
1960, cond. moarte; dec. 19 nov. 1960, 
Ploiești, executat 

IOSIF M., din Vrancea, țăran; dec. 28 
febr. 1960, Grindu 

IOSIP Gheorghe, din Ilfov, 42 de ani; 
dec. 4 mai 1947, Gherla 

IOSIPOVICI Vasile, n. 18 apr. 1921, 
Petelea (Mureș), țăran; dec. 7 ian. 1953, 
Poarta Albă 

IOSNA Gelu, ar. 16 aug. 1952; dec. 31 
oct. 1952, Văcărești 


IOSNCZI Alexandru Şt., n. 1899, 


Sâncrăieni (Harghita), țăran; dec. 1 febr. 
1953, Poarta Albă 

IOSUB Mihai V., n. 14 oct. 1926, lași, 
student; ar. 2 iun. 1948; dec. 30 iul. 1950, 
Pitești, în „reeducare“ 

IOSUB Mircea, dec. 11 mart. 1953, Aiud 

IOȘCA lon Gh., n., 10 nov. 1919, 
Polovragi (Gorj), fierar; ar. 5 iun. 1959, 
cond. adm. 24 luni; dec. 28 febr. 1960, 
Periprava 

IOV Dumitru T., n. 9 mart. 1888, Uriceni 
(Botoșani), scriitor; ar 10 nov. 1956, cond. 
6 ani î.c. pt. „uneltire contra ordinii sociale“; 
dec. 20 aug. 1959, Gherla 

IOVA loan M., n. 8 iun. 1902, Viișoara 
(Cluj), croitor; ar. 15 iun. 1948, cond. 10 
ani pt. „uneltire contra ordinii sociale“; dec. 
1 dec. 1949, Aiud 

IOVAN Constantin |., n. 6 apr. 1906, 
Galicinica (Dolj), țăran; ar. 21 iun. 1959, 
cond. adm. 36 luni; dec. 28 sept. 1960, 
Craiova 

IOZON loan, n. 29 iul. 1922, Ceanu Mic 
(Cluj); dec. 1 dec. 1963, Poarta Albă 

IRIMESCU Dumitru, din Calafindești 
(Suceava), țăran; dec. 6 aug. 1949, 
Calafindești, împușcat în timpul revoltei 
împotriva colectivizării 

IRIMESCU Ignat, n. 10 aug. 1924, 
Dorna Cândrenilor (Suceava); dec. 11 aug. 
1947, Gherla 

IRIMESCU Pantelimon, din Cornereva 
(Caraș-Severin), țăran; dec. 8 febr. 1949, 
Poiana Lungă (Caraș-Severin), împușcat 
în luptă cu Securitatea 

IRIMIA Gheorghe, n. 15 iul. 1907, 
Dănești (Călărași), țăran; dec. 17 iul. 1947, 
Văcărești 

IRIMIA Vasile G., n. 26 febr. 1923, lași, 
țăran; dec. 15 dec. 1951, Poarta Albă 

IRIMINOIU Gheorghe l., n. 17 iun. 
1893, Topoloveni (Argeș), medic; ar. 13 


oct. 1950, cond. 5 ani î.c. pt. „favorizarea 
infracțiunii“; dec. 14 mai 1954, Aiud 

IRINICIUC Gheorghe, n. 14 iun. 1912, 
Voitinel (Suceava), paznic; dec. 11 sept. 
1956, Văcărești 

IRINOIU Costică M., n. 25 dec. 1901, 
Cosmești (Vaslui), țăran; ar. 8 aug. 1953; 
dec. 10 oct. 1953, Spit. Văcărești, în anchetă 

IRINOIU Ștefan V., n. 21 oct. 1901 
Reghin (Mureș), țăran; ar. 16 aug. 1952, 
cond. adm. 60 luni; dec. 28 mai 1953, 
Capu Midia 

IRION Iaroslav, prof. univ.; dec. 29 mai 
1953, Aiud 

IROFTEI Nicolae M., n. 8 dec. 1890, Ca- 
racal, moșier; dec. 23 apr. 1958, detenţie 

IRȘOC Victor V., n. 2 iun. 1933, Corni 
(Botoșani), elev; ar. 1951, cond. 8 ani m.s. 
pt. „uneltire contra ordinii sociale“; dec. 16 
nov. 1951, Văcărești 

ISAC Constantin N., n. 15 dec. 1923, 
lași, student, ar. 1948; d. 28 oct. 1949, 
Spit. Brașov, în anchetă 

ISAC Dumitru, n. 27 sept. 1922, 
Mărculești (Botoșani), muncitor; d. 27 nov. 
1951, Poarta Albă 

ISAC loan T., n. 2 febr. 1897, Zlăști 
(Hunedoara), țăran, cantor, membru al or- 
ganizației „Garda Albă”; ar. 26 oct. 1958, 
cond. t.g.v. pt. „crimă de insurecție arma- 
tă”; d. 27 mart. 1960, Gherla 

ISAC Milutin M., n. 27 iul. 1919, Beci- 
cherecu Mic (Timiș), țăran; ar. 17 iun. 1950, 
cond. 25 ani m.s. pt. crimă de înaltă tră- 
dare” (lotul titoiștilor); d. 23 oct. 1955, Aiud 

ISAC Virgil N., sg.; d. 14 nov. 1944, 
Buzău, împ.sold.sov. 

ISAILA Amet, muncitor, 22 ani; d. 14 
aug. 1957, Galaţi 

ISĂILĂ Gheorghe, n. 29 iun. 1906, 
Slatina, zidar; d. 6 febr. 1957, Văcărești 


ISCU Gherasim G., n. 21 ian. 1912, 
Poduri (Bacău), preot călugăr, starețul 
Mănăstirii Tismana; ar. 26 sept. 1948, 
cond. 10 ani t.g. pt. „uneltire contra ordinii 
sociale”; d. 25 dec. 1951, Târgu Ocna 

ISFAN Gheorghe, n. 30 aug. 1904, 
Galșa (Arad), muncitor; d. 2 febr. 1964, 
Poarta Albă 

ISPICIUC Elena, n. 30 iul. 1891, 
Șerbinţi (N. Bucovinei); d. 12 aug. 1963, 
Viișoara, în DO. 

ISLEAM Fazâl l., n. 22 mai 1899, 
Constanţa, muncitor; ar. 13 mart. 1953, 
cond. 2 ani î.c.; d. 18 dec. 1953, Constanţa 

ISMAIL Abidin l., n. 13 mai 189%, 
Constanţa, muncitor; ar. 7 iun. 1952; d. 12 
iul. 1953, Văcărești 

ISMAIL Osman Emurla O., n. 6 aug. 
1877, Constanţa, referent; ar. 8 iun. 1952; 
d. 31 iul. 1952, Văcărești 

ISOPESCU Modest E., n. 3 nov. 1895, 
Frățăuţii Vechi (Suceava), general, fost 
prefect; ar. 1945, cond. m.s.v.; d. 17 oct. 
1948, Aiud 

ISOPESCU Vasile, din Frățăuţii Noi 
(Suceava), țăran; d. 7 aug. 1949, Frătăutii 
Noi, împușcat de Securitate în timpul 
colectivizării 

ISOPESCU Viorel, n. 17 sept. 1942; d. 
27 aug. 1960, Constanţa 

ISPAS Alexandru, n. 30 apr. 189%, 
Turnu Măgurele; d. 11 febr. 1961, 
Văcărești 

ISPAS Dumitru, n. 10 febr. 1905, 
Galaţi, muncitor; 12 iul. 1947, Brăila 

ISPAS Gheorghe, din București, frizer; 
d. 1953, Aiud 

ISPAS Pantelimon A., n. 20 iul. 1886, 
Daia Română (Alba), țăran; ar. 21 mart. 
1959, cond. 8 ani î.c. pt. „uneltire contra 
ordinii sociale”; d. 8 iul. 1960, Gherla. 

O Revista Memoria poate fi procurată în București, direct de la sediul 
redacţiei noastre, de la librăriile Humanitas, iar în țară de la librări- 
ile Humanitas, UBB - Cluj, librăria Corina — Arad, librăria Sabin 
Opreanu SRL - Băile Herculane. 

O Începând cu anul 2018, din cauza scumpirii taxelor poștale, pretul 
abonamentului anual se va modifica după cum urmează: 

a Un abonament în tară (4 numere consecutive): 70 lei (taxe 
poștale incluse). 

a Un abonament în străinătate (4 numere consecutive): 50 euro 
(taxe poștale incluse. 

O Numerele vechi disponibile ale Revistei Memoria le puteţi achi- 
zitiona la prețul de 5 lei / ex., respectiv 10 lei / nr. dublu pentru 
numerele 1-64/65. Începând cu numerele 66/67 prețul se află 
afișat pe coperta fiecărui exemplar. 

AP Pentru achiziții comandati prin telefon: 0741086569 (Oana Ichim) 
ori prin e-mail: revistamemoriaOgmail.com. 

O Numărul 93 al Revistei Memoria conține sumarul numerelor 
1-91/92 inclusiv. În curând acest sumar — actualizat periodic — îl 
veti regăsi și online pe situl revistei noastre: 
www.revistamemoria.ro 


Nu se primesc articole scrise de mână, dactilografiate sau cele în format 
electronic fără diacritice. 
Responsabilitatea pentru continutul articolelor revine autorilor. 


Îi mulțumim pentru generozitate susținătorului nostru 


va v 


din străinătate, C.C., fără al cărui ajutor 
revista noastră nu ar supraviețui. 


O Antologia Liricii de detenţie anticomunistă 

din spațiul românesc, realizată de ILIE POPA 
O carte de 862 pagini, pe care o puteți găsi la 
sediul redacţiei noastre la preţul de 50 ron, prin 
comenzi la adresa: revistamemoriaOgmail.com, 
sau în librăriile Humanitas din București și din tară. 


Următoarele titluri pot fi achiziționate prin poștă cu plata ramburs: 


O Maria Stoica, Pecetea memoriei 1. Ziua când tata a devenit nemuritor, 
Ed. Fundaţiei Culturale Memoria, București, 2019, 160 p., 10 lei 

O Gheorghe Boldur-Lăţescu, „Știință, Credinţă, Politică”, Ed. Fundaţiei 
Culturale Memoria, București, 2018, 213 p., 20 lei 

O Anastasia Dumitru, Vocația mărturisirii. Lumina dintre gratii, vol. 1, 
Ed. Fundaţia Culturală Memoria, București, 2017, 388 p., 20 ron 

O Aurel Sergiu Marinescu, Aspecte românești reflectate în articole 
publicate în exil, Ed. Tiparg, Pitești, 2015, 478 p., 20 ron 

O Mihail Ciocanu, Represaliile politice pe cântarul justiţiei, Ed. Fundaţia 
Culturală Memoria, București, 2014, 456 p., 20 ron 

O Annie Samuelii, Gratiile despărțitoare, traducere Adina Arsenescu, 
ediție îngrijită de Micaela Ghițescu, Ed. Fundaţia Culturală Memoria, 2001, 
280 p., 10 ron 

O Cicerone lonițoiu, Nicole Valsry-Grossu. O lumină în bezna exilului, 
Ed. Fundaţia Culturală Memoria, 1997, 344 p., 10 ron 

O lon Șiugariu, Poeme, Ed. Fundaţia Culturală Memoria, 2013, 15 ron 

O Meșterul Manole, antologie literară alcătuită de Al. Husar, ediție îngrijită de 
Gheorghe Derevencu, Ed. Fundaţia Culturală Memoria, 2004, 330 p., 10 ron 

O Sergiu Grossu, Ei triumfă înaintea lui Dumnezeu, Ed. Fundația Culturală 
Memoria, 2007, 240 p., 18 ron 

O Victor Alexandrescu, Monografia bisericii Sfânta Vineri - București, 
Ed. Fundaţia Culturală Memoria, 2006, 70 p., 5 ron 

